
(Pääkirjoitus 


Lehti harventaa tahtia - 
linja jatkuu 


Toivo Iho 

Edellisessä numerossa kerrottiin liiton 
syyskokouksen päätöksistä. Niiden jou- 
kossa oli Inkeriläisten Viestiä koskeva 
päätös, jonka mukaan lehti joutuu kuluja 
vähentääkseen supistamaan ilmestymis- 
kertojensa määrää siten, että aikaisem- 
man kymmenen numeron sijaan ilmes- 
tyy tästä lähtien kuusi numeroa vuodessa. 
Näistä kaksi on kaksoisnumeroita. 

Miksi näin tehtiin? Lehden tilaajakanta 
on vuosien varrella jatkanut supistumis- 
taan, eli tilausmaksuja kertyy entistä vä- 
hemmän. Kun lehden tekemisestä koitu- 
via kuluja ei vastaavasti kuitenkaan voida 
pienentää, lehti tuottaa tappiota. Laskel- 
mien mukaan toinen vaihtoehto olisi ol- 
lut nostaa lehden vuosikerran tilaushinta 
jonnekin 45 euron tienoille, mitä pidettiin 


ehdottomasti liian korkeana. Näin päädyt- 
tiin tähän ratkaisuun, koska lukijakunta 
haluttiin edelleen pitää ajan tasalla siitä, 
mitä inkeriläisyhteisössä tapahtuu. 

Lehti tulee, kuten tähänkin saakka, se- 
lostamaan kesäjuhlia ja muita inkerin- 
suomalaisten yhteisöllisiä tapahtumia. 
Myös inkerinsuomalaisten kulttuuripe- 
rinteen säilyttäminen ja siihen liittyvät 
artikkelit kuuluvat jatkossakin lehden si- 
sältöön. Kun Neuvostoliiton vielä ollessa 
voimissaan sen inkerinsuomalaisia koh- 
taan harjoittamasta sorrosta voitiin puhua 
vain sordiinolla, niin Neuvostoliiton ha- 
jottua osiin asioista voidaan puhua sellai- 
sina kuin ne ovat. Näin on tässä lehdessä 
tehty, ja sama linja tulee jatkumaan. ® 


KOKOUSKUTSU 


Suomen Inkeri-liitto ry:n sääntömääräinen kevätkokous pidetään 
22.3.2009 klo 14.00 

Inkerikodissa, Käpylänkuja 1, 00610 Helsinki 
Käsitellään säännöissä kevätkokoukselle määrätyt asiat. 
Hallitus 

Vatjalaiset ja inkeroiset 
heräämässä viime hetkellä 


Heikki Tervonen 


Venäjän pienistä suomensukuisista 
kansoista vatjalaiset ja inkeroiset ovat 
kokemassa kulttuurisen heräämisen 
- yhdennellätoista hetkellä. Kummal- 
lakin heimolla on oma museo, toinen 
tosin modernissa virtuaalisessa muo- 
dossa. Kummankin kieltä ja kulttuu- 
ria pyritään elvyttämään ja vahvis- 
tamaan. Vatjalaiset on hyväksytty 
syksyllä 2008 Venäjän alkuperäiskan- 
sojen luetteloon. 


Tiikeri rimaan suomalaiset muuttivat alueel- 
le, jossa inkeroiset eli inkerikot sekä vat- 
jalaiset asuivat ennen heitä. Nämä olivat 
omaksuneet ortodoksisen uskon. Osa In- 
kerinmaan ja Käkisalmen läänin alkupe- 
räisistä asukkaista muutti 1600-luvulla 
Venäjän puolelle Aunukseen, Novgorodin 
tienoille, Vakain ylängölle ja ennen muuta 
Tverin kyliin. Inkerinmaan muuttajien jou- 
kossa oli paljon vatjalaisia ja inkeroisia. 

Keitä vatjalaiset ja inkeroiset olivat? 
Vatjalaisia pidetään virolaisten lähisuku- 
laisina. Inkeroiset taas ovat todennäköi- 
sesti lähellä heidän pohjoisina naapurei- 
naan asuneita karjalaisia. He saattoivat 
jopa pitää itseään karjalaisina. Ehkä hei- 
dän nimensä johtuu Inkere-joesta, niin 
kuin karjalaisten nimi johtunee Korelasta 
eli Käkisalmesta. Vatjalaisten merkitys- 
tä kuvaa se, että Novgorodin hallintoalu- 
eista yhtä kutsuttiin Vatjan viidenneksek- 
si. Laatokkaakin saatettiin kutsua Vatjan 
mereksi. 

Valloittajana tullut Ruotsin suurvalta 
pyrki käännyttämään inkeroisia ja vat- 
jalaisia luterilaiseen uskoon. Petrus eli 


Pietari Bäng oli Inkerinmaan superin- 
tendenttinä eli piispana jo 1600-luvulla. 
Hänellä oli kaksi tavoitetta: saada kansa 
olemaan kuuliainen uudelle hallitsijalle ja 
käännyttää kreikanuskoisia luterilaiseen 
uskoon. Vaikka Bäng oli vakuuttunut sii- 
tä, että luterilainen usko oli oikea ja "ve- 
näläinen” usko perustui suurelta osin ereh- 
dyksiin, hän oli yllättävän tahdikas. Hän 
sanoi, että kreikanuskoisilla on pyhä eh- 
toollinen niin kuin luterilaisilla. Samoin 
heillä oli monta kaunista kir kk oisien ru- 
kousta. He uskovat Jumalaan kolmessa 
persoonassa niin kuin luterilaisetkin. He 
tunnustavat syntinsä ja puhuvat kauniisti 
Jumalan armosta ja Kristuksen ansiosta. 
Heillä oli kyllä monta taikauskoista tapaa, 
mutta piispa sanoi pelkäävänsä, että sisäi- 
sessä hurskaudessa he voittivat monet lu- 
terilaiset. Se on paljon sanottu luterilaisen 
puhdasoppisuuden ajan piispalta. 

Piispa Bäng toivoi, että kohtelemalla 
lempeästi kreikanuskoisia näiden ja lute- 
rilaisten välinen juopa kasvaisi umpeen 
ja että kreikanuskoiset lopulta siirtyisivät 
evankelisen uskon puolelle. Vain "pikku 
pakkoa” avioliitto- ja papinmaksuasiois- 
sa oli sallittu käyttää. 

Vatjalaisia ja inkeroisia 
käännytettiin 

Sama inkeroisten ja vatjalaisten painosta- 
minen jatkui piispa Juhana Gezeliuksen 
aikana. Inkeriläistohtori Juhani Jääske- 
läisen mukaan tämän aikana juurrutet- 
tiin Inkeriin käsitys, että luterilaisuus ja 
suomalaisuus kuuluivat elimellisesti yh- 

teen. Suomalaiset papit velvoitettiin käy- 
mään vatjalaisten ja inkeroisten kodeissa 
antamassa opetusta. Suomensukuiset oli 
opetuksen avulla käännytettävä luterilai- 
suuteen ja tällä tavoin loitonnettava ve- 
näläisistä. Luterilaisten tuli myös käyttää 
Suomesta tulleiden pukukuosia. Näin he 
erottautuivat ulkonaisestikin venäläisistä. 

Gezeliuksen toiminnan tuloksena luku- 
taito kohosi kaikkialla, uusia kirkkoja ra- 
kennettiin ja kaksikymmentä uutta opet- 
tajan virkaa perustettiin. Koulumestarit 
eli lukkarit määrättiin 1600-luvun lopulla 
jokaiseen Inkerin seurakuntaan. Venäläi- 
set kuitenkin reagoivat kreikanuskoisen 
väestön pakkokäännyttämiseen ja muis- 
tuttivat, että se oli Stolbovan rauhansopi- 
muksen vastaista, jossa oli taattu uskon- 
non vapaus. Kauppasuhteet valtakuntien 
välillä olivat uhattuina. Gezelius oli tyy- 
tymätön häneen kohdistettuun painostuk- 
seen ja sanoi, että jos ”jo lasketut käänny- 
tystyön perustukset” hävitettäisiin, hänen 
olisi pakko pyytää Suomesta tai Ruotsis- 
ta vähäistä papinvirkaa, ellei hän tahtoisi 
joutua pilkan ja naurun kohteeksi. 

Ruotsin hallituksen oli määrättävä 
käännytystyön periaatteet. Niiden mu- 
kaan asukkaille oli säilytettävä vapaa us- 
konnonharjoitus, mikäli he Ruotsin val- 
lan alaisuuteen siirtyessään olivat olleet 
todella venäläisiä. Jos he taas olivat pol- 
veutuneet suomalaisista eivätkä olleet 
maahan asettuessaan kuuluneet kreikka- 
laiskatoliseen kirkkoon, olivat pakkotoi- 
met heihin nähden luvallisia. Kun annetut 
määräykset eivät sallineet syntyperäisten 
venäläisten käännyttämistä, tarmokas su- 
perintendentti velvoitti kreikanuskoisia 
pappeja antamaan omille seurakuntalai- 
silleen opetusta kristinuskon alkeista. 

Gezeliuksen omien tiedonantojen mu- 
kaan hänen menestyksensä käännytys- 
työssä oli niin huomattava, että jo vuonna 
1684 oli 3 000 perhettä liitetty luterilai- 



Inkeroisten museon hoitaja Natalia Nikolajev- 
na ja pastori Arvo Survo katsovat paimenen 
tuohitorvea. Usein Inkerinmaan paimenet olivat 
Venäjän vallan aikana tulleet Suomesta. 


seen k ir kkoon. Vuonna 1686 hän ilmoitti, 
että inkeroisten ja vatjalaisten keskuudes- 
sa oli kokonaisia pitäjiä liittynyt luterilai- 
seen uskontoon. Vuonna 1688 vallinneen 
ankaran nälänhädän aikana hänen toimes- 
taan 22 000 henkeä sai elintarvikeapua. 

Anna Ivavnovna ja Larin 
Paraske 

1800-luvulla kansanrunojen kerääjät saa- 
puivat vatjalaisten keskuuteen. Elias 
Lönnrot oli Virossa viimeisellä tutkimus- 
matkallaan loppukesästä vuonna 1844. 
Viron matka kesti kauemmin kuin hän 
oli olettanut. Suomenlahti jäätyi, ja Lönn- 
rotin oli lähdettävä jalkapatikassa kiertä- 
mään Pietarin kautta kohti kotimaata. Kat- 
tilan pappilassa Länsi-Inkerissä hän tapasi 
opiskelutoverinsa Juhana Groundströ- 
min. Tämän vaimo Engla oli kerännyt In- 

kerin kansanrunoutta. Kylältä noudettiin 
vatjalaiseukko Anna Ivavnovna, joka oli 
häärunojen taitaja. Lönnrotin keruuvih- 
koon karttui kokonaista 2 500 runosäettä. 
Professori Martti Haavion mukaan Anna 
Ivavnovna oli "kuolevan kansansa todel- 
linen lauluemo”. Hän oli myös viimeinen 
runonlaulaja, jonka Lönnrot eläessään ta- 
pasi. Kattilan kirkkoherran kymmenvuo- 
tias poika Oskar sai Lönnrotin käynnis- 
tä lisää intoa kansanrunojen keruuseen 
Hänestä tuli Lönnrotin ennustuksen mu- 
kaan "Inkerinmaan sammontakoja”. Os- 
kar Groundström oli myös Kolppanan 
seminaarin ensimmäinen johtaja. Haa- 
vio meni naimisiin inkeriläisen runoilijan 
Aale Tynnin kanssa, jonka runo "Kaari- 
silta” on Suomessa hyvin suosittu. 


Anna Ivavnovnaakin tunnetumpi ru- 
nonlaulaja oli inkeroisiin kuulunut La- 
rin Paraske. Hän on niitä harvoja nai- 
sia, joka on saanut Helsinkiin oman 
patsaansa. Larin Paraske oli varsinaisel- 
ta nimeltään Paraskeva Nikitina. Hän oli 
syntynyt Inkerinmaan Lempäälän Miis- 
kuniemen kylässä vuonna 1 833 ja mennyt 
naimisiin itseään lähes 20 vuotta vanhem- 
man ja sairaalloisen Gavril Stepanovin 
kanssa. Hän kuoli ”68-vuotiaana vanhuu- 
teen” vuonna 1904 Sakkolan (Metsäpir- 
tin) Vaskelan kylässä. Sakkolassa pap- 
pina toiminut Adolf Neovius sai Larin 
Paraskelta 1 300 runoa ja loitsua sekä lä- 
hes 3 000 sananlaskua ja arvoitusta, itku- 
virsiä ja kansantapojen selityksiä. Heidän 
yhteistyönään syntyivät laajimmat kan- 



Vatjalaiset kulttuurin pelastajat Tanja ja Sergei 
Jefimov. 



Vatjalainen Sergei Jefimov ja Arvo Survo kokei- 
levat vanhaa vatjalaista kannelta vatjalaisten 
museossa Luusitsan kylässä. Sittemmin museo 
ainutlaatuisine esineineen tuhopoltettiin. 

sanrunouden muistiinpanot sitten Lönn- 
rotin päivien. 

Myös kansanrunojen kerääjä Tane- 
li Europaeus kävi Inkerinmaalla, joka 
osoittautui olevan edelleen runsas runo- 
aitta. Sieltä ovat peräisin Kullervo-ru- 
not. Kun hän tuli Liissilään inkeroisten 
pariin, nämä suhtautuivat häneen hyvin 
epäilevästi niin kuin muihinkin kulkijoi- 
hin. Nuo ihmiset eivät olleet nähneet kir- 
joitusmustettakaan, vaan luulivat mus- 
tetta myrkyksi, jolla Europaeus myrkytti 
kaivot. Tämä taas aiheutti seudulla rie- 
huneen koleraepidemian. Miesparka oli 
huutavassa hukassa. Hänen piti juoda 
mustepullon sisällys todistaakseen, ettei 
se ollut myrkkyä. Ei tiedetä, miten tuo 
”musta kalja” vaikutti häneen, mutta kii- 
reen vilkkaa hänen kerrottiin paenneen 
inkeroisten mailta. 

Moision herralla ensi yön 
oikeus 

Professorit Lauri Kettunen ja Lauri 
Posti saivat 1900-luvun alkupuolella pa- 
remman vastaanoton vatjalaisten mailla. 
He löysivät vatjalaisilta seuraavanlaista 
elämänviisautta: Harakat kun ei räkättäi- 
si, ei pesää löydettäisi , Kunnes pari me- 
nee yhteen, siihen asti piru kymmenen pa- 
ria kenkiä kuluttaa. Sudella on yhdeksän 
miehen järki, mutta karhulla yhdeksän 
miehen voima, Se ei ole sinun jäniksesi, 
joka ei ole laukussa, Parempi on hyvän 
tytön pihamaalla kuin pahan tytön kaina- 
lossa ja Voin kanssa menee rautalankakin 
alas. Vatjalaisilla oli myös arvoituksia, 
kuten esimerkiksi Kaksi veljeä yli orren 
katsovat, mutta toinen toistaan eivät tun- 
ne (vastaus: silmät), Sisar tulee veljen- 
sä luo, mutta veli piiloutuu (vastaus: yö 
ja päivä), Neljä miestä yhden hatun alla 
(vastaus: pöytä). 


Vatjalaisia pyrittiin vieroittamaan 
omasta kielestä ja kulttuurista nöyryyttä- 
mällä. Heidät leimattiin alkukantaiseksi 
kansaksi ja vatjan kieltä haukuttiin nau- 
tojen kieleksi. Muuan vatjalainen muis- 
teli Kettuselle ja Postille, että häntä lyö- 
tiin viivaimella käsille ja hänet pantiin 
polvilleen nurkkaan, kun hän ei osannut 
venäjää. Toinen kertoi, kuinka muinoin 
sulhasen oli vietävä nuorikkonsa häiden 
jälkeen ensimmäiseksi yöksi moision eli 
kartanon herran viihdy ttäjäksi. Aamulla 
sulhasen piti hakea morsian ja vielä nöy- 
ryytyksen huippuna kumartaa kolme ker- 
taa moision herralle. Oli toki hauskaakin, 
sillä virpo- eli uipopäivänä urvottiin pit- 
killä urpovitsoilla. Pääsiäisaamuna palat- 
tiin keräämään palkaksi kananmunia, rin- 
keleitä ja prenikoita. 

Vatjalaiset ja inkeroiset 
"ryssiä” 

Toisen maailmansodan aikana saksalai- 
set joukot piirittivät Leningradia. Suuri 
osa Inkerinmaata oli saksalaisten hallus- 
sa. Vuosina 1943-1944 noin 63 000 in- 
keriläistä siirrettiin Suomeen. Siirrettyjen 
joukossa oli myös inkeroisia ja vatjalai- 
sia, jotka olivat pitkälti venäläistyneet. 
Heidän sopeutumisensa Suomeen oli pro- 
fessori Pekka Nevalaisen mukaan vai- 
valloista. Koti-ikävä ja puheet takaisin- 
paluusta olivat heillä yleisiä. Käytännön 
ongelmana oli se, että monet inkeroiset 
olivat kalastajia. Heistä vain harvat pää- 
sivät Suomessa omaan ammattiinsa. Suo- 
men kantaväestön kanssa inkeroisilla ja 
vatjalaisilla oli tavallista enemmän kah- 
nausta etenkin kielivaikeuksien takia. 
Suomalaiset luulivat heitä "ryssiksi”, ja 
kohtelu oli silloin sen mukaista. 

Inkeroiset ja vatjalaiset ovat olleet tu- 
houtumisen paltaalla kansakuntina, mutta 

he ovat heräämässä yhdennellätoista het- 
kellä. Vatjalainen Sergei Jefimov ja hänen 
vepsäläinen vaimonsa Tatjana perustivat 
vuonna 1997 vatjalaismuseon Luusitsan 
kylään Länsi-Inkeriin. Museo on poltettu 
kaksi kertaa. Onneksi museon esineet oli 
kuvattu ja piirretty, joten ne voitiin siirtää 
internetiin. Sergein vanhemmat puhuivat 
vielä vatjaa niin kuin koko kylä. Sergein 
ja Tatjanan häissä kyläkuoro lauloi vat- 
jaksi. Laulu valtasi Tatjanan niin, että hän 
unohti olevansa omissa häissään. Siis vie- 
lä vuonna 1977 Luusitsan kylässä laulet- 
tiin kalevalaisittain. 

"Vatjakin kohoaa lentoon” 

Vatjan kieli on saanut ystävän yllättäväl- 
tä taholta. Pietarissa turkkilaissyntyinen 
Mehmet Islamov opettaa vatjaa pienelle 
ryhmälle. Hänen intonsa on tarttunut mui- 
hinkin. Luusitsan kylässä asuvat Antoni- 
na ja Nikolai Antonov puhuvat yhä vat- 
jan kieltä. Antonina uskoo vatjan kielen 
tulevaisuuteen: ”Viro on ollut kuin lintu, 
joka räpytteli siipiään, mutta jolla ei ol- 
lut ilmaa siipien alla. Mutta kun tuuli al- 
koi puhaltaa, Viro nousi lentoon. Myös 
meillä vatjalaisilla on mahdollisuus ko- 
hota lentoon.” Antonina kertoi olleensa 
töissä kalatehtaassa, Nikolai oli merimies 
ja kalastaja. Monet vatjankieliset kalojen 
nimet tuntuvat suomalaisista tutuilta, ku- 
ten esimerkiksi: säynes, lahna, ahva, sär- 
ki, hauki, lohi, siika ja ankeria. 

Myös inkeroiset olivat yleensä kalas- 
tajia. Jos vatjan kielen taitajia on vain 
muutamia kymmeniä, niin inkeroisia on 
arvioitu olevan yli 300 henkeä. Enim- 
millään heitä on ollut 1800-luvullä lähes 
30 000. Inkeroisilla on Soikkolanniemen 
Vistinän kylässä oma museonsa, jota hoi- 
taa innostuneesti venäläinen Natalia Ni- 
kolajevna, jonka anoppi on inkeroinen. 



Inkeroisnaisen kansallispuku Soikkolanniemen 
Vistinän inkeroismuseossa. 


"Medde e Isä taivaaz” 

Inkeriläispappi Arvo Survo on kääntänyt 
Isä meidän -rukouksen ensimmäisen ker- 
ran vatjalaisten historiassa heidän omalle 
äidinkielelleen. Tässä se on pelkistetyssä 
ja hieman yksinkertaistetussa muodossa: 

Medd 'e Isä taivaaz, 
pyhicetty ölgoo Sinu nimi, 
saago Sinu riikki, 
syndyköö Sinu tahto 
niin maal kui taivaaz- 
Ann( a ) meile tänävä 
medd 'e jögapäiväine leipä 
ja ann(a) meile medd 'e synnid an- 
dööhs. 

niku mööci andööhs-annamm nenile, 
cecl övad meitä vasso rikkonu. 
Eläka saa meitä ciuzauhsee, 
mutt(a) päässä meitä pahassa. 

Ku Sinu on riikki, rammo ja kunnia. 
Aamen. 

Omal maal -laulu kuuluu ”ingerexi” eli 
runo-inkeroiseksi Arvo Survon kääntä- 
mänä: 

Oma! maal, omal maal, 
omal koäimaal, 
koal rauhan saan syämehein, 
miä sinne kaihoon ain! 

Ei tämä maa oo oma maa, 
see ono veeraz maa, 
miun ädinmaani Ingermaa, 
miä sinne kaihoon ain! 

Täälää kohti maadammo 
loon miä silmänid, 
seel ono äijäin sebroloi, 
miä sinne igävöin! 

Päivöi uuzi, ihala, 
leenöö kohtago, 
havahu, noize Ingermaa, 
siul siunooz annedaa! 

Ädinmaa tarkoittaa isänmaata eikä äidin- 
maata niin kuin ehkä luulisi. Koal tarkoit- 
taa missä, äijöin paljon, sebroloita ystäviä 
ja leenöö tulla. 

Messuja vatjaksi ja 
Inkeroiseksi 

Arvo Survon mielestä on hyvin tärkeää, 
että vatjalaisten ja inkeroisten kaltaisia 
vähemmistökansoja muistetaan. Hän jat- 


kaa, että vatjalaisille kuuluu sikäli hyvää, 
että heidät on syksyllä 2008 hyväksytty 
Venäjän alkuperäiskansojen luetteloon. 
Näin ollen heille saattaa olla odotettavis- 
sa valtiollistakin tukea. Inkeroiset eivät 
tiettävästi ole vielä mukana luettelossa. 

Arvo Survon mielestä vatjalaisten ja in- 
keroisten kielten todellista elpymistä voi- 
si olla vain siinä tapauksessa, että näillä 
kielillä alettaisiin pitää jumalanpalveluk- 
sia. Hän on jo vatj antanutkin Inkerehen 
Korpimessua, joka on runoiltu kalevala- 
mittaan. Arvo Survon Koipimessusta on 
kiinnostuttu Suomessa aina Sibelius- Aka- 
temiaa myöten. Inkeroisten kielellä Kor- 
pimessu pitäisi hänen mukaansa pyrkiä 
elvyttämään omaperäisimmässä muodos- 
sa, muuten se muistuttaa liikaa suoma- 
laismurteita. Inkerin elvyttämisessä tulisi 
laajemminkin ottaa vaikutteita inkeroises- 
ta pelkästään siitä syystä, että inkeroinen 
on jättänyt oman jälkensä koko Inkeriin. 
Alkuperäisempi inkeroinen selviää par- 
haiten kalevalaisista runoista. 

”Omia korpimessuja voisi pitää niin 
paikan päällä esimerkiksi kulttuurikes- 
kuksissa kuin myös esimerkiksi Jäämäs- 
sä, Pietarissa ja ainakin joskus Kupanit- 
sassa, jonka murteessa on vaikutteita niin 
inkeroisesta kuin vatjastakin. Silloin täl- 
löin messuja näillä kielillä voi pitää myös 
Suomen puolella. Niitä ei edes tarvitsisi 
tulkita. Saarna olisi kuitenkin suomeksi. 
Raamatun tekstit voisivat olla kaksikie- 
lisiä”, pienten sukukansojemme ystävä 
Arvo Survo kertoo. <D 

Kirjoittaja on rovasti ja kirjailija, joka 
on kirjoittanut mm. kirjan "A rv o Survon 
matkassa Viipurista Volgan mutkaan ” 
(Kirjapaja 2007). 


INKERILÄISTEN VIESTI 


9 



I 

Maria Mullonen on poissa 

Petroskoin valtionyliopisto, itämerensuo- 
malaisten kielten ja kulttuurin tiedekunta, 
omaiset ja läheiset ilmoittavat syvästi sur- 
ren, että 7. joulukuuta 2008 on poistunut 
luotamme Anna-Maria Mullonen, profes- 
sori, Karjalan tasavallan tieteen ansioitu- 
nut toimihenkilöjä Venäjän Federaation 
korkeakoulun ansioitunut toimihenkilö. 
Viimeiset hyvästelyt jätetään 10. joulu- 
kuuta klo 1 1-12 surusalissa Volnajakatu 
4. Maria Mullonen haudataan Matroosas- 
sa hänen pyyntönsä mukaan. 

Rakastetun ja arvostetun 
opettajamme muistoksi 

Anna-Maria Mullonen syntyi 20.03.1930 
Leningradin alueen Oravan kylässä inke- 
riläiseen perheeseen. Sodan alkaessa hän 
oli Leningradissa, josta sittemmin joutui 
evakkoon Siperiaan. Vuonna 1949 hän 
alkoi filologiset opintonsa Petroskoissa, 
Kaij alais-suomalaisessa valtionyliopistos- 
sa. Valmistuttuaan hän jatkoi opintojaan 
Neuvostoliiton Tiedeakatemian Kielitie- 
teen instituutin jatkokoulutuslaitoksessa. 

Maria Mullosen työura yhdisti sau- 
mattomasti kaksi alaa: opetuksen ja tut- 
kimuksen. Vuosina 1958-1970 hän oli 
Neuvostoliiton tiedeakatemian Karjalan 
haaraosaston Kielen, kirjallisuuden ja 
historian instituutin tutkijana. Silloin hän 
oli kulkenut pitkiä taipaleita tallentaak- 
seen vepsän ja karjalan kielten aineksia. 
Tuloksena oli yhteistyössä tutkija Ma- 
ria Zaitsevan kanssa tehdyt perusteelli- 
nen Vepsän kielen sanakirja sekä Vepsän 
kielen näytteitä -kokoelma. 

Vuonna 1970 Maria Mullonen siirtyi 
töihin valtionyliopistoon. Hän luennoi 
nykysuomen kielioppia, leksikologiaa, 
fennougristikkaa ja muita aineita. Vuo- 
sina 1974-1989 hän johti myös suomen 
kielen ja kirjallisuuden oppituolia. 

Opetus- ja hallinnollisten tehtävien 
ohella hän jatkoi myös tutkimustyötään. 
Hän julkaisi lukuisia suomen kielen oppi- 



kirjoja kouluille ja yliopistoille. Suurella 
luovalla innolla koottu inkerin murteiden 
näytteiden kokoelma - Elettiinpä ennen 
Inkerissä - näki päivänvalon 2004. Vii- 
meisiä isoja töitä oli Uusi venäläis-vep- 
säläinen sanakirja, jonka hän julkaisi 
vuonna 2007 yhteistyössä tutkija Nina 
Zaitsevan kanssa. 

Suurista saavutuksista ja hedelmälli- 
sestä työstä tieteen ja koulutuksen alalla 
Maria Mullonen sai Karjalan tasavallan 
ansioituneen tieteentoimihenkilön ja Ve- 
näjän Federaation ansioituneen korkea- 
koulun toimihenkilön arvonimet. Hänet 
palkittiin monilla kunniakirjoilla ja Znak 
potsheta -kunniamerkillä. 

Maria Mullonen oli useiden opiskeli- 
japolvien lempiopettaja. Vaativaisena ja 
samalla ystävällisenä hän teki parhaan- 
sa herättääkseen opiskelijoissa mielen- 
kiintoa opiskeluun ja tutkimiseen, jakoi 
reilusti tietojaan ja taitojaan, halusi olla 
aina varma, että asiat on omaksuttu. Hän 
oli aina valmis neuvomaan ja antamaan 
apua opiskelijoille ja nuoremmille kolle- 
goilleen. Tulemme kaipaamaan häntä. 

Petroskoin valtionyliopiston itämeren- 
suomalaisten kielten ja kulttuurin tiede- 
kunta. 

Juttu julkaistu Karjalan Sanomissa, Viestille 
sen toimitti Aleksanteri Kirjanen. 

Karjala-aiheisia 

TV-elokuvia 


Greger Grönqvist 

Yleisradio lähettää juhlakauden aikana 
Greger Grönqvistin tekemiä ja FST-ka- 
navan tuottamia elokuvasarjoja. TV2 lä- 
hettää neliosaisen sarjan Pakkoluovutetut 
alueet (Landet som Stalin tog). FST5-ka- 
nava lähettää uusintana Karjalan kolme 
kaupunkia -sarjan (Karelens tre städer). 

Pakkoluovutetut alueet -sarjassa, joka 
sai ennätysmäiset katselijaluvut FST-tuo- 
tantona, esiintyy useita Karjalan puoles- 
tapuhujia sekä tutkijoita, mm. Fleikki A. 
Reenpää, Pentti Malaska, Risto Kuisma, 
Jutta Zilliacus, Markus Lehtipuu, Raimo 
Ragnar Nordström ja monet muut. 

Karjalan kolme kaupunkia -sarjassa 
esiintyy mm. Gustav Hägglund, Alexan- 
der Stubb, Per-Erik Floman, Lasse Pöys- 
ti, Jaakko Salonoja, Sven Hirn, Martti I. 
Jaatinen, Juha Lankinen, Rauno Meriö; 
kaikilla juuret Karjalassa. 

Inkerin kärsimysnäytelmä 
Tammikuussa alkaa Grönqvistin uusi vii- 
siosainen sarja, Ingermanland, Inkerin- 
maa. Inkeristä on tehty ajankohtaisraport- 
teja ja henkilökuvia, mutta FST yrittää 
kertoa kattavammin inkeriläisten eri vai- 
heista. Inkeriläisten kansanmurha kun ei 
ole ollut suosittu puheenaihe meillä Suo- 
messa. Sarjassa tapaamme myöskin Inke- 
rinmaan alkuperäiskansojen, vatjalaisten 
ja inkerikkojen viimeiset edustajat. Var- 
sinkaan vatjan kielen puhujia ei ole jäljel- 
lä enää kuin muutama. 


Pakkoluovutetut alueet / TV2 

• Karjala takaisin ( 1/4) to 1 1 .12.2008 klo 
19.20 

• Suomalaisia kyliä Venäjällä (2/4) to 

18.12.2008 klo 19.20 

• Menetetty Petsamo (3/4) to 25.12.2008 
klo 19.00 

• Hautausmaiden viidakko (4/4) to 1.1 .2009 
klo 19.20 

Karjalan kolme kaupunkia / FST5 

• Ei löydy Viipurin vertaista (1/3) ti 

16.12.2008 klo 18.30, uusinta su 

21.12.2008 klo 20.50 

• Sortavala oli Laatokan portti (2/3) 
ti 23.12.2008 klo 20.25, uusinta ke 

24.12.2008 klo 15.52 

• Käkisalmi - omenakukkain kaupunki 
(3/3) ti 30.12.2008 klo 20.25, uusinta ke 

31.12.2008 klo 15.15 

Inkerinmaa 

• Inkerin huomenlahja (1/5) to 15.1.2009 
klo 21.00, uusinta la 17.1.2009 klo 17.00 

• Maaorjuuden jälkeen tulivat bolsevikit 
(2/5) to 22.1.2009 klo 21.00, uusinta la 
24.1.2009 klo 17.00 

• Kylä keskellä sotaa (3/5) to 29.1.2009 klo 
2 1 .00, uusinta la 3 1 . 1 .2009 klo 1 7 .00 

• V ainoj en j a kansanmurhan j älkeen (4/5 ) 
to 5.2.2009 klo 21.00, uusinta la 7.2.2009 
klo 17.00 

• Pako kansankotiin (5/5) to 12.2.2009 klo 
21.00, uusinta la 14.2.2009 klo 17.00 

Ei löydy Viipurin vertaista on tunnin mittai- 
nen, muut ohjelmat kestävät 30 minuuttia. 

Matkan varrelta - 
Inkerinsuomalaisen muistelmia 


Osa 2. Sodanaikainen Inkeri 


Reino Jaakkimainen 

Jatkoa Inkeriläisten Viestissä 11/2007 
aloitetuille muistelmille. 

Seuraava pikkuinen juttu antanee kuvan 
millä tavalla kumpikin sotivista osapuo- 
lista kohteli siviilejä sodan alussa. 

Muutamaa viikkoa ennen saksalaisten 
saapumista kylään venäläinen osasto vii- 
pyi kylässä muutaman päivän. Lähties- 
sään eräs sotilas otti meiltä pienen alu- 
miinikannun. kuksinan. Se harmitti äitiä 
niin paljon, että äiti meni osaston perään 
lähikylään Nuijalaan ja valitti siellä osas- 
ton komentajalle. Sotilas sai pyytää an- 
teeksi ja kannu palautettiin heti takaisin. 
Saksalaiset taas ottivat meiltä mitä halu- 
sivat, eikä meillä ollut mitään mahdolli- 
suutta valittaa kenellekään. Hehän olivat 
voittajia! Meidän olettamuksemme ja toi- 
vomme silloin oli, että he olisivat meidän 
vapauttajiamme. 

Meidän nuori harjoittamaton koiran- 
pentumme, Malchick, juoksenteli siellä 
täällä huolettomana heiluttaen häntäänsä 
kaikille. Eräänä päivänä ilmestyi jostain 
upseeri mukanaan täysikasvuinen saksa- 
lainen paimenkoira tervehtimään meidän 
Malchickia. Olin iloinen että koiramme 
nyt saisi seuraaja kenties vanhempi koi- 
ra näyttäisi rotunsa käytöstapoja mei- 
dän penikallemme. Isäni ja me veljekset 
olimme kaikki paikalla. Oli kuitenkin il- 
meistä, että upseeri halusi koirien tappe- 
levan. Isä sanoi minulle hiljaa, että veisin 
Malchickin pois. Upseeri ei sallinut sitä. 
”Nein, nein,” jätä koira siihen. Hän tök- 


ki ja tökki kepillään koiraamme ja usut- 
ti omaansa. Me pelästyimme, sillä tästä 
ei ollut mitään hyvää odotettavissa. Joko 
Malchick joutuisi täysikasvuisen koiran 
repimäksi tai vihaisen upseerin ampu- 
maksi - kenties myös mekin - jos se, vas- 
toin odotuksia, selviäisi. 

Koiramme ei ollut koskaan ollut koi- 
ratappelussa. Se ihmetteli upseerin tökki- 
mistä, mutta lopuksi ryhtyi murisemaan 
ja näyttämään hampaitaan. Upseerin usut- 
tama koiratappelu alkoi. Meidän suurek- 
si hämmästykseksemme Malchick pik- 
kuhiljaa saavutti yliotteen. Sen puraisut 
olivat tehokkaampia ja oli ilmeistä, että 
upseerin koira oli alakynnessä. Odotim- 
me jännittyneenä milloin upseeri vetäisi- 
si esiin pistoolinsa. Mihin suuntaan hä- 
nen ylpeydentunteensa veisi? Loukattuun 
vihaan vai reilun pelin hyväksymiseen? 
Koimme suuren helpotuksen kun upsee- 
ri vihdoinkin kiskoi koiransa pois ja meni 
pois mitään sanomatta. Mietin, että oliko- 
han koira viisaampi kuin sen omistaja ja 
antoi tahallaan Malchickin voittaa? 

Ei ainoastaan näiden tapahtumien joh- 
dosta, vaan heidän yleisestä käytökses- 
tään ja sen luomasta ilmapiiristä, rupesi 
yhä selvemmin näkymään - vaikka mei- 
dän olikin vaikea itsemme sitä uskoa - 
että saksalaiset tulivat tänne valloittajina 
eivätkä vapauttajina. 

Eräs miettivän näköinen sotilas kysyi 
minulta koulunkäynnistäni (Schule, schu- 
le?). Nyökkäsin päätäni, ’kyllä’. Jotensa- 
kin ymmärsin, että hän kysyi mitä vieras- 
ta kieltä luin. Kun sanoin "englantia” hän 
innostui kovasti ja sanoi muutaman sanan 
englanniksi. Vastasin puolestani ja pys- 
tyimmekin keskustelemaan aika pitkään. 

Meidän kielitaitomme oli suunnilleen sa- 
maa tasoa. (Ihmettelin että pystyin, sil- 
lä vaikka olinkin lukenut englantia kak- 
si vuotta, yksi niistä oli mennyt hu kk aan. 
Ensimmäisenä vuonna nuori venäläinen 
välinpitämätön ja kevytmielinen nais- 
opettajamme joko ei tiennyt tai ei välittä- 
nyt korjata suomalaisittain ääntämiämme 
englantilaisia sanoja. Seuraavan vuoden 
myös naisopettaja oli tunnontarkka ja 
hyvä. Paljon materiaalia täytyi oppia uu- 
destaan.) Olin huomaavinani tämän kes- 
kustelun jälkeen jonkinlaista arvonantoa 
hänen silmissään. Kenties emme olleet 
niin primitiivisiä kuin miltä näytimme. 

Saksalaiset ripeässä toiminnassa 

Saksalaiset, kuten venäläiset ennen hei- 
tä, asettivat kyläämme kaksi ilmatorjun- 
tapatteria. Yksi oli kotimme lähellä Puna- 
nurkka-talon vierellä, toinen kylän toisen 
pään pellolla. Ne olivat Bofors- merkki siä 
tykkejä, ruotsalaista tekoa, ja ampuivat 
valojuova-ammuksia. Harjoittelun aika- 
na ammus jäi kiinni putkeen, muttei on- 
neksi räjähtänyt. 

He olivat juuri saanet putken korjattua, 
kun alhaalla lentävä venäläinen hävittäjä- 
kone sattui paikalle. Tykki sai täysosuman. 
Pari kummallista ajoneuvoa ajoi kylään. 
Niiden teräslevyisiin laitoihin oli asetettu 
muistaakseni neljä rakettia kumpaankin si- 
vuun. Laukaistessa ne pitivät hirveää ään- 
tä ja nostattivat savupilven ympärilleen. 
Näimme niitä käytössä myös Tuutarin 
mäellä. Pystyimmepä seuraamaan raketin 
lentoa sen laukaisun jälkeenkin. 

Tuutarin mäellä käytiin kovat taistelut. 
Jopa meidänkin kylästämme, viitisen ki- 
lometrin päästä, me kuulimme ja näim- 
me saksalaisten Stuka-syöksypommitta- 
jien hyökkäävän uudestaan ja uudestaan, 
tehden hermoja repivää, pelottavaa ääntä, 
mikä, jos mahdollista oli vieläkin tehok- 
kaampaa kuin itse pommit. Kuulimme 


jälkeenpäin, että itse Leningradin puo- 
lustuksen komentaja, kuuluisa sisällisso- 
dan sankari marsalkka Kim Voroshilov 
henkilökohtaisesti johti venäläisten meri- 
sotilaiden valiojoukkueen edessä hyökkä- 
ystä saksalaisia asemia vastaan Kotsalan 
kylässä. (Saksalaisetkin olivat oppineet 
kunnioittamaan venäläisten merisotilai- 
den urhoollisuutta.) He valloittivat kylän 
takaisin, mutta saksalaisten kymmenien 
hyökkäysten jälkeen he joutuivat perään- 
tymään reservien puutteessa. Voroshilov, 
joka - kykenemättä pysäyttämään saksa- 
laisten etenemistä Leningradin rintamalla 
- luultavasti odotti saavansa Stalinilta pot- 
kut, tai pahempaa. Hän lienee tavoitellut 
sankarikuolemaa taistelukentällä. Hänet 
kutsuttiinkin sen jälkeen takaisin Mosko- 
vaan. Hänen henkilökohtainen urhoolli- 
suutensa lienee säästänyt hänet ampumi- 
selta. Marsal kk a Zhukov, etenevä uuden 
sukupolven johtaja, otti komennon syys- 
kuun 12, 1941. 

Venäläiset olivat suuressa kiireessä ja 
paniikissa muodostaneet ’ kansan armei- 
jan’, ”opolochennie”, noin 200 000 Va- 
paaehtoista’. Jotkut olivat varmaan liitty- 
neet siihen aidoista patrioottisista syistä, 
mutta enemmistö oli pakotettu. Heille tiu- 
kattiin: "Haluatko auttaa Venäjää?”. Se 
oli kysymys mihin negatiivinen vastaus ei 
voinut olla vaihtoehto. Nämä täysin har- 
joittelemattomat, hämmentyneet ihmiset, 
useimmat joista eivät koskaan edes olleet 
pitäneet kivääriä kädessään, tulivat hel- 
posti sodan uhreiksi, pystymättä olemaan 
avuksi. 

Eräässä tapauksessa naapurikylän nai- 
nen hoitaessaan lehmäänsä huomasi ryh- 
män heitä varhain aamulla piilottelevan 
puutarhassa odotellen päivännousua. En 
tiedä jos hän varotti saksalaisia, mut- 
ta kun venäläiset hyökkäsivät, he kaik- 
ki saivat surmansa. 'Vapaehtoisista’ 100 
000 ei koskaan palanut. 

Partisaanit, ViiteisKolumi, jotka myö- 
hemmin tulivat merkittäviksi tekijöik- 
si sodassa, olivat alkuvaiheessa vähälu- 
kuisia ja huonosti valmisteltuja. Kuvaava 
esimer kk i tästä tapahtui Paitasissa. Sota- 
vankiryhmän saksalainen vartija vaati 
ohikulkijamiestä näyttämään henkilöpa- 
perinsa. Vartijan tutkiessa papereita kis- 
kaisi mies äkkiä revolverin taskustaan 
ja ampui useampia laukauksia osumatta 
kuitenkaan vartijaan. Säikähtänyt vartija 
huudahti kauhuissaan, astui pari askelta 
taaksepäin, nosti kiväärinsä ja ampui mie- 
hen kuoliaaksi. Ilmeisesti partisaanin her- 
mot olivat pettäneet. Tämä oli silloin ker- 
rassaan harvinaista. Paikalliset asukkaat, 
eivät venäläisetkään meidän joukossa, tu- 
keneet partisaaneja tähän aikaan. 

Taisi olla myöhään syyskuussa kun 
ollessani ulkona kuulin kummallista, ta- 
saista ryminää, mikä lisääntyi vain ää- 
nekkäämmäksi. Katsahdin ylös taivaalle 
ja näin hämmästyksekseni ihmeellisen, 
unohtumattoman näyn. Lukematon määrä 
pommikoneita lähestyi Hatsinasta päin, 
ilmeisesti menossa Leningradiin. Lähes- 
tyessään ne peittivät koko taivaan. Näin 
kuinka tehokas venäläinen ilmapuolus- 
tustykistö keskitti tulensa seinämäiseksi 
suluksi särkien pommikoneiden muodos- 
telman kärjen. Koneet hajaantuivat, vaan 
pommit putosivat kuitenkin joka puolel- 
le ja koneet jatkoivat lentoaan. En nähnyt 
näin kaukaa koneiden putoamisia. 

Keskenkasvuisten poikien seikkailuja 

Vanhemmillamme oli yllin kyllin omia 
huolia ja Jussi, meistä vanhin, tapansa 
mukaan vältti Mattia ja minua. Me jäim- 
me omin päin ja sehän sopi meille hyvin. 
Ikäistemme tapaan kaikkialla, me tutkim- 
me mielenkiintoisia asioita ympärilläm- 
me. Ja mikäs enemmän mielenkiintoista 
kuin olla panssarivaunun sisällä? Siel- 
lähän oli kaksi niitä upotettuna maahan 


venäläisten hylkääminä kylämme pel- 
lolla ei kilometriäkään meistä, Nuijalaan 
(linnaan) päin. Tuumasta toimeen. Mat- 
ti, vanhempana tietysti kiipesi sisään en- 
sin. Minä jäin vartioimaan vaunun päälle. 
Siellä oli kaiken näköisiä instrumentteja 
ja ties mitä. Meillä ei ollut ruuvimeisseliä 
mukana, mutta Matti pystyi kiskomaan 
irti joukon pattereita ja pikku lamppuja. 
Ennen myös sisään kiipeämistä vilkaisin 
ympärilleni ja yllätyin huomatessani kah- 
den sotilaan lähestyvän meitä Nuij alasta 
päin. Sanoin Matille että tulisi nopeasti 
pois, hyppäsin alas ja juoksin vaunun so- 
tilaita piilottaman näköpiirin sisällä pois. 
Hyppäsin matalaan ojaan, mikä oli tuskin 
kyllin syvä piiloutumaan. En voinut edes 
nostaa päätäni. 

Matilla ei ollut aikaa. Hänen täytyi pii- 
loutua vaunun sisälle. Kuulin saksalais- 
ten puhuvan keskenään. Yhtäkkiä kuului 
kiväärin laukaus. ”Hyvä Jumala, he ovat 
ampuneet Matin” Olin kauhun vallassa, 
itkin hiljaa. Odotin kunnes kuulin sotilai- 
den kävelevän pois. Nostin varovasti pää- 
täni ja voi kauhistus! Siellä Matin haamu 
käveli minua päin. Nyt olin ihan päästä- 
ni sekaisin. Matti näki ilmeeni, nauroi ja 
sanoi: ”En ole mikään kummitus. Ei ne 
saksalaiset minua ampuneet.” Sitten hän 
kertoi, että ne sotilaat olivat myös nuoria, 
ei niinkään paljon meitä vanhempia. Yksi 
heistä ampui vaunua nähdäkseen miten 
kuula iskisi panssariin. Yksi kiipesi ylös, 
mutta Matti pystyi olemaan piilossa hä- 
nen näköpiiristään. Tämä täisikin olla 
ensimmäinen venäläinen panssarivaunu 
minkä nuo nuoret sotilaat olivat nähneet. 
Matti malttoi jopa ottaa irrottamansa pat- 
teritkin mukaan. 

Muutama päivä myöhemmin päätin it- 
sekin omin päin tutkia panssarin sisustan. 
En tuntenut instrumentteja, enkä nähnyt 
mitään sopivaa otettavaksi. Takaisin tul- 
lessani jouduin avonaisella pellolla lähel- 

lä panssareita kahden kevyen venäläisen 
pommikoneen pommisateen alle. Katso- 
essani pommit näyttivät tulevan suoraan 
päälleni. Hyppäsin taas samaan ojaan. 
Tällä kertaa kahmaisin kiinni ruohos- 
ta molemmin käsin pommien räjähdel- 
lessä ympärilläni. Peloissaan, mutta sa- 
malla kiitollinen että olin elossa, katsoin 
kuinka koneet kääntyivät kiireesti takai- 
sin Leningradiin päin. Ne varmaan piti- 
vät maalitauluinaan omia lähellä minua 
olleita hylättyjä panssareita. 

Pian yllätyin toisen kerran avonaisella 
pellolla. Olin mennyt Partasin kansakou- 


lun lähellä olleeseen kaalimaahan hake- 
massa ennestään monta kertaa perkotun 
kaalimaan kaalin jätteitä; mitä tahansa 
syötäväksi kelpaavaa. Kurkelasta päin il- 
mestyi matalalla lentävä tylpän muotoi- 
nen venäläinen hävittäjäkone, alle 100 
metriä korkealla. Näin lentäjän hyvin sel- 
västi. Aika pysähtyi. Siinä hirveässä me- 
lussa yritin päättää kummassa asennossa 
olisin pienin maali, seisoessani vai maa- 
tessani. Päätin seistä. Joskus 30 sekuntia- 
kin tuntuvat elämän mittaisilta. Tämä oli 
sellainen hetki. <D 


Heimoveteraanit juhlivat 
pikkujoulua 


Anne Tuohimäki 

Lauantaina 13.12.2008 oli alun neljä- 
kymmentä henkilöä kokoontunut Inkeri- 
kotiin pikkujoulun merkeissä. Kysymyk- 
sessä oli heimo veteraanien jo perinteeksi 
muodostunut pikkujoulujuhla. 

Juhlaväki koostui heimoveteraaneista, 
puolisoista, omaisista ja ystävistä. Myös 
monen jo edesmenneen veteraanin puoli- 
so oli saapunut kyseiseen tilaisuuteen. 

Helsinkiläisistä olivat paikalle tulleet 
Aleksanteri Dubbelman, Jooseppi Kou- 
hia sekä Jussi Vehk’oja. Lahdesta taasen 
olivat saapuneet Juho Melnikov ja Mat- 
ti Talja. 

Tilaisuuden alussa Sotavahinkosäätiön 
puheenjohtaja Peter Kiittner luovutti ve- 
teraaneille säätiönsä muistomitalin, jon- 
ka on suunnitellut kuvanveistäjä Heikki 
Häiväoja. Kaikki paikallaolijat saivat het- 
ken tutustua mitaliin sen kiertäessä kä- 
destä käteen. 


Sotaveteraaniliiton toiminnanjohtaja 
Markku Seppä ja Helsingin seudun sota- 
veteraanipiirin puheenjohtaja Pentti Laa- 
manen toivat myös järjestöjensä terveh- 
dykset juhlaan. 

Sotaveteraaniliiton naiset sihteeri Anni 
Grundströmin johdolla olivat loihtineet 
notkuvan tarjoilupöydän jouluiseen mal- 
liin, tarjolla oli kinkkua, piirakoita, tort- 
tuja ja pipareita sekä juomaksi glögiä tai 
kahvia. 

Jouluiset yhteislaulut harmonikan 
säestyksellä ja esilaulajan avustuksella 
siivittivät joulupöydän antimien nautti- 
mista. 

Nöyrää kunnioitusta ja kiitollisuutta 
heimoveteraaneja kohtaan tuntien kat- 
selin heitä, jotka jo melko korkean iän 
saavuttaneina, hyvin suoraryhtisinä ja 
virkeän oloisina istuivat pöydän ympä- 
rillä. ® 

Rautainen mies ja Ambomaan 
Agricola 


Lähetyssaarnaaja Martti Rautanen 
oli kaikkien aikojen merkittävin inke- 
riläinen 


Heikki Tervonen 

Suomen kaikkien aikojen merkittä- 
vin lähetystyöntekijä on ollut ”Ambo- 
maan Agricola” ja "Rautainen mies” 
inkeriläissyntyinen Martti Rautanen. 
Hän on ollut myös kaikkien aikojen 
merkittävin inkeriläinen. Häntä on 
syytä muistaa tänä vuonna, kun Suo- 
men kirkon suurin lähetysjärjestö 
Suomen Lähetysseura on toiminut 150 
vuotta. Sen enempää se kuin Lounais- 
Afrikassa sijaitseva Namibiakaan ei- 
vät olisi ilman sitä mitä ne nyt ovat 
ilman Martti Rautasen ja hänen työ- 
toveriensa uraauurtavaa työtä. 

Suomen Lähetysseura perustettiin Pyhän 
Henrikin päivänä vuonna 1859. Mart- 
ti Rautasta (1845-1926) voi hyvin ver- 
rata Suomen keskiaikaiseen kansallispy- 
himykseen piispa Henrikiin, joka tuli 
Suomeen julistamaan evankeliumia ja 
järjestämään kirkollisia oloja. Samalla ta- 
voin Martti Rautanen työtovereineen vei 
evankeliumin liekkiä Ambomaalle Lou- 
nais-Afrikkaan. Häntä on nimitetty myös 
Ambomaan Agricolaksi, koska hän kään- 
si Uuden testamentin ja lopulta koko Raa- 
matun ndongan kielelle ja loi näin pait- 
si kirkollisen elämän myös kirjakielen ja 
kulttuurin perustan. 

Lähetys-Sanomien välityksellä lähe- 
tysrakkaus levisi eri puolille Suomea ja 
Inkerinmaalle. Kattilan kir kk oherra Wal- 
demar Zilliacus oli syttynyt lähetystyöl- 


le. Lähetyssanomia tuli myös Martti Rau- 
tasen kotiin. Tämä sijaitsi Novasolkan 
seurakunnan Tikanpesän kylässä. Mar- 
tin isä Pietari Rautanen oli paljon pois- 
sa kotoa milloin hovin töissä milloin rah- 
dinajossa. Hän oli viinaan menevä mies, 
ja niin perheen lasten oli tukeuduttava äi- 
tiin Annaan. Isä kuoli Martin ollessa vain 
12-vuotias ja Martti joutui yhdessä äidin 
kanssa kantamaan vastuun koko perhees- 
tä. Martti muisteli myöhemmin tuota elä- 
mänsä vaihetta hirveänä aikana, jolloin 
usein täytyi itkeä. 

"Kova pää, vielä kovempi 
lukuhalu” 

Kun Martti meni rippikouluun, hän pääsi 
asumaan Zilliacuksen pappilaan. Uskova 
äiti ei kuitenkaan valittanut osaansa, vaan 
kiitti ja rukoili polvillaan. Äiti oli opet- 
tanut Martin lukemaan ja Zilliacus opet- 
ti rippikoulun ohessa hänelle kirjoitusta 
ja muita aineita. Kun äiti tuli noutamaan 
Marttia kotiin, kirkkoherra sanoi: "Tei- 
dän täytyy olla Jumalalle kiitollinen Mar- 
tista. En ole nähnyt kenelläkään toisella 
sellaista lukuhalua kuin Martilla. Kova on 
tosin pää pojalla, mutta vielä kovempi on 
lukuhalu.” 

Lähetysrakkaus oli tarttunut myös 
Marttiin. Hänessä heräsi kaipuu lähteä it- 
sekin lähetystyöhön. Äiti oli ajatellut sa- 
maa ja rukoillutkin asian puolesta. Jos- 
kus äiti ja poika olivat keskustelleetkin 
asiasta. Kumpikin toivoi ja samalla pel- 
käsi sitä, mutta ennen muuta he kysyi- 
vät Jumalan tahtoa. Kun sitten Suomen 
Lähetysseuran perustettuun lähetyskou- 
luun etsittiin oppilaita, Martti haki sinne 
kirkkoherran tukemana. Hänet hyväksyt- 

Nuori Martti 
ja Annukka äiti 
matkalla kirkkoon 
Inkerinmaan tiellä 
(Piirros: Yrjö 
Kohonen: Rautai- 
nen mies, Kuva ja 
Sana 1945). 


tiin kouluun, mutta syystä tai toisesta hän 
tuli äitinsä kanssa Helsinkiin vasta kesäl- 
lä 1863, vai kk a koulu oli alkanut jo edel- 
lisen vuoden marraskuussa. Opettajana 
oli Rautasille ennestään tuttu Pietarissa 
toiminut pappi A.W. Lucander, josta tuli 
Mailin hyvä hengellinen tukija. Valitetta- 
vasti Lucander kuitenkin kuoli pian. 

Koulunjohtajana oli sotilaspappina toi- 
minut K.G.J. Sirelius, jolla oli vaikeuk- 
sia tulla toimeen Martin kanssa. Tästä 
tuntui, että Sireliuksen mielestä hän oli 
laiska, kun hän sairasti. Hän muka tuhla- 
si, jos pani pienenkin summan johonkin 
tarpeelliseen. Hän ei kyennyt, kun tarvit- 
tiin jonkin tehtävä suorittaja. Sirelius ei 
sietänyt Mailin selittelyjä, vaan sanoi heti: 
”01e vaiti, sinä et ymmärrä mitään”. 

Kun koulusta valmistui viisi nuorta 
miestä lähetyssaarnaajiksi, Martti oli heis- 
tä sekä koulumenestyksen että terveyden- 
kin vuoksi viimeinen. Kauan mietittiin, 
voitiinko häntä lähettää ollenkaan. Maltti 
luotti tässäkin Jumalaan: "Pääsenkö lähe- 


tysmaille vai en, sitä ei määrää kukaan ih- 
minen, vaan sen määrää Jumala.” Hän oli 
varautunut myös toiseen mahdollisuuteen: 
lähtemään kansakoulunopettajaksi Inke- 
rinmaalle. Lopulta hänet valittiin mukaan. 
Äitikin tuli Novasolkasta lähetysjuhlille, 
jonka kohokohtana oli lähetyssaarnaajien 
vihkiminen Helsingin Nikolainkirkossa, 
nykyisessä tuomiokirkossa. 

Martti löysi afrikkalaisen 
elämänkumppanin 

Matka kaukaiselle lähetyskentälle kul- 
ki Saksan Barmenin kautta laivalla Ete- 
lä- Afrikkaan ja sieltä Lounais- Afrik- 
kaan. Barmen oli Reinin Lähetysseuran 
keskuspaikka. Saman lähetysseuran 
Hereromaan lähetyksen keskus oli Ot- 
jimbingwessa, jossa suomalaiset lähe- 
tit opiskelivat hererokieltä ja tutustuivat 
käytännön lähetystyöhön. Sitten matka 
jatkui härkävankkureilla kohti pohjois- 
ta Ambomaata. Matkalla mukana ollut 

amerikkalainen kauppias Fredrik Green 
pani merkille, että suomalaisista lähetys- 
työntekijöistä Martti Rautanen ja Pieta- 
ri Kurvinen näyttivät hereropalvelijoil- 
le avuliaisuudessa hyvää esimerkkiä. He 
olivat omiaan matkustamaan Afrikassa, 
sillä kaikissa vaikeuksissa ja vaivoissa he 
olivat aina hyvällä mielellä ja heillä oli 
aina hyvä sana jokaiselle matkaseuran ih- 
miselle. Toisiaan he piristivät matkaa soi- 
tolla. Rautanen töräytteli torvea ja Kurvi- 
nen soitti viulua. 

Otjimbingwessa Martti Rautanen tu- 
tustui tulevaan vaimoonsa Friedaan, 
jossa virtasi myös afrikkalaisen nama- 
heimon verta. Rovasti Yrjö Kohonen 
kirjoitti elämäkertakirjassa Ambomaan 
apostoli Martti Rautanen (Kuvaja Sana 
1946): ”Sitoessaan kohtalonsa Frieda 
Kleinschmidtiin Martti Rautanen tajusi 
tuskin itsekään sitovansa samalla oman 
kohtalonsa Afrikkaan. Hänet oli puoles- 
taan valmistettu yksinäistä Afrikkaa var- 
ten. Hänen alhainen sukunsa ei häntä 
houkutellut mukavampiin oloihin. Päin- 
vastoin hän oli kotimaassaan saanut osak- 
seen väheksymistä. Täällä hän tunsi ensi 
kerran olevansa mies paikallaan. Täällä 
hän sai olla itsenäinen. Täällä hän sai uh- 
rata kaikkensa Herran työhön, vuodattaa 
jakamattoman sydämensä sille alttarille, 
jossa pieni kylvi suurta siementä.” 

Raamattu kääntyi heimokielelle 

Jo lähetyskoulussa pastori Sirelius oli 
korostanut, että seurakunnan synnyt- 
tyä oli saatava maan kielelle Pyhä Raa- 
mattu. Ambomaalla tosin tapahtui, että 
paikallinen kirjakieli luotiin ja ensim- 
mäiset kirjat ilmestyivät ennen kuin ai- 
noatakaan paikallista ihmistä oli kastettu. 
Ambokirjallisuuden esikoisena ilmestyi 
Pietari Kurvisen aapinen eli ABD-kirja 
(ndongan kielessä ei ole c-kirjainta), joka 


painettiin Helsingissä 1876. Ylivoimai- 
sesti merkittävimmän elämäntyön raa- 
matunkäännöstyön ja muun kristillisen 
kirjallisuuden luomisessa teki Martti 
Rautanen, joka käänsi ensin Uuden testa- 
mentin, sitten koko Raamatun Ondongan 
heimon kielelle ndongaksi. Hän kehitti 
kielen opiskelussa oman menetelmänsä. 
Hän merkitsi jokaisen uuden ndongan 
kielen sanan sille kuuluvine merkityk- 
sineen paperisuikaleelle. Tällaiset sui- 
kaleet hän pisti pyörivässä kehyspuussa 
oleviin nauloihin, joista ne olivat helpos- 
ti löydettävissä. 

Maltti Rautanen myös käänsi ja sepit- 
ti virsiä. Virsikirjamme virrellä numero 
405 Kirkkautta kohti kulje / kilvoitellen 
uskossa on merkillinen historia. Mart- 
ti Rautanen käänsi tämän J.J. Winkle- 
rin 1700-luvun alussa sepittämän virren 
ndongaksi vuonna 1884. Lähetyssaarnaa- 
ja Heikki Saari suomensi sen vuonna 
1922. Se tuli vuoden 1938 suomalaiseen 
virsikirjaan. Virsi on kuin Martti Rauta- 
sen elämän kuvausta. Se loppuu säkeis- 
töön (nykymuodossa): ”Herran voimin 
rohkeasti / nouse yhä uudestaan. / Luota 
Herraan loppuun asti, / kerran sinut kruu- 
nataan.” 

Maltti Rautasella ja muilla läheteillä 
oli paljon vaikeuksia voitettavana. Niis- 
sä Maltti Rautanen luotti yksin Jumalaan. 
Kun hänen viisivuotias Heikki-poikan- 
sa kuoli, hän sanoi: ”Herra antoi. Herra, 
otti, kiitetty olkoon Herran nimi.” Noin 
vuoden kuluttua Heikin kuolemasta syn- 
tyi Rautasille poika, joka sai nimekseen 
Martti Ludvig, mutta hän seurasi kol- 
mivuotiaana veljeään ikuisuuteen. Kun 
lähetystyö oli kokonaan heimopäälliköi- 
den ailahtelevien ja epäluuloisten mieli- 
alojen varassa, Martti Rautanen uskoi: 
"Ellei Herra minua aja pois työalalta, ei 
kukaan muu voi sitä tehdä.” Hän rohkai- 
si usein: ”Pää pystyyn!” 


18 


INKERILÄISTEN VIESTI 



Veli Rautanen uurasti 
inkeriläisellä sitkeydellä 

Pietari Kurvinen kertoi muistelmissaan 
Rautasen uurastuksesta Rehobotin ase- 
malla (nimen tälle asemalle hän antoi 
appensa Hereromaalle perustaman Re- 
hobothin lähetysaseman mukaan): ”Veli 
Rautanen on inkeriläisellä sitkeydel- 
lä, joka orjuuden karkaisemana ei viero, 
vaan uhkuu kärsimisiä ja vaivoja sekä 
uskaltautuu koettelemaan mahdottomia- 
kin, alkanut omin käsin muurata hirmuis- 
ta kartanoa, jonka jättiläiset seinät, hirret 
ja kattorakennus ovat säilyttäneet hänen 
muistonsa vielä kauan meidän jälkeemme 
tuleville suvuille.” 

Rehobotissa Martti Rautanen sai ker- 
ran viettää kaiun joulun: ”Illalliseni oli 
puuro ja maito. Sillä aloitin illanvietto- 
ni ja sillä sen myös lopetin. Puhdas vesi 
oli juomani. Niin yksinäiseksi tunsin it- 
seni, että kyyneleet kohosivat silmiini. 
Mutta Herra, joka taitaa antaa omilleen 
parhaan lohdutuksen, virvoitti minuakin 
jouluevankeliumin kautta. Olin sisäisesti 
iloinen, vaikka ulkonaiset olosuhteet oli- 
vatkin säälittäviä.” 

Varsinaisen elämäntyönsä Rautanen 
teki Olukondan lähetysasemalla, jon- 
ka hän niin ikään kunnosti. Hän julisti ja 
opetti. Hän oli heimokuninkaan ystävä ja 
näin valmisti koko työalan työmahdolli- 
suudet. Hän toimi kauan työalan esimiehe- 
nä. Lähetyssaarnaajan töihin kuului myös 
hyvin arkisia askareita: "Täytyi olla kalja- 
piika, peltomies, kyökkipiika, pyykkimui- 
ja, paikkaaja-akka, suutari, räätäli, nikka- 
ri, sahuri jne.” Työ ei siis ollut ainakaan 
aluksi vain saarnaamista ja opettamista, 
vaan muut askareet ryöstivät jopa suurim- 
man osan lähetyssaarnaajien ajasta. 

Olukondan lähetysasema ja Rautasen 
rakentama kirkko on restauroitu. Sinne 
on perustettu Nakambele-museo Suomen 


valtion tuella. Namibian hallitus on nimit- 
tänyt museon kansalliseksi monumentik- 
si. Nakambale oli Rautasen arvo- ja kut- 
sumanimi. Kun hän puuhaili myssy eli 
kalotti päässään, paikallisten ihmisten sil- 
missä se muistutti palmukoria eli okam- 
balea. Siitä nimitys Nakambale tai Na- 
kambale kanene eli suuri Nakambale. 

Kaikki jätettiin Herran käsiin 

Lähetyssaarnaaja Albin Savola totesi 
kirjoittamassaan Rautasen elämäkerras- 
sa Martti Rautanen (Suomen Lähetys- 
seura 1927), millainen oli suuren, Inke- 
rinmaalla syntyneen lähetyssaarnaajan 
julistus: "Koulu, oppi, tiedot ovat hyviä, 
mutta ne kulkevat aina perästäpäin. Jee- 
sus Kristus oli aina oleva edellä saarnas- 
sa ja opetuksessa.” 

Työnsä menestyksen Martti Rautanen 
jätti joka aamu Herran käsiin. Iltaisin hän 
kiitti siitä, mitä päivän kuluessa oli saa- 
nut toimittaa. Päivääkään ei mennyt, ettei 
hän olisi ollut polvillaan Herran edessä. 
Hän sanoi: "Herra on minua erityisen lä- 
hellä varsinkin aamulla aikaisin, kun olen 
työhuoneessani hiljentynyt hänen eteen- 
sä. Jeesus Kristus on niin lähellä minua, 
että tahtoisin ojentaa hänelle käteni ja sa- 
noa Herralleni: ’ Hyvää huomenta’.” 

Maltti Rautanen oli paitsi saarnaaja ja 
opettaja myös luonnontutkija. Hän keräsi 
kaikki Ambomaalla tunnetut kasvit. Kak- 
si puulajia on saanut tieteellisen nimen 
hänen mukaansa. Hän teki säähavainto- 
ja ja lähetti niitä Berliinin meteorologi- 
selle laitokselle. Lähetyssaarnaaja Albin 
Savola ennustikinjo vuonna 1927: "Var- 
maan tullaan kerran jossain tiedemiesten 
ja kielentutkijain seurassa antamaan en- 
tistä suurempi tunnustus tämän korven- 
perkaajan työlle.” 

Maltti Rautanen sai pitkän elämänsä 
aikana nähdä myös uskollisen työnsä he- 

delmiä. Seurakuntia syntyi Ambomaalle, 
samoin kouluja ja sairaaloita. Albin Savo- 
lan mukaan ”harva vain saa olla kylväjä- 
nä ja niittäjänä siinä määrin kuin Martti 
Rautanen”. Erityisen suuri juhla koettiin 
Oniipassa vuonna 1925. Hän oli vihkies- 
sään mustia pappeja sulaa kyyneliin, kun 
hän vastavihityille teroitti Herran lupaus- 
ta: ”Katso, minä olen teidän kanssanne 
maailman loppuun asti”. 

Martti Rautasen osaksi tuli myös jul- 
kisia huomionosoituksia. Hän oli Saksan 
Punaisen Kotkan ja Suomen Valkoisen 
Ruusun ritari sekä Helsingin yliopiston 
teologian kunniatohtori. Mutta ennen 
muuta hän oli, niin kuin Albin Savola to- 
tesi: "Jumalan lahja Suomen Lähetysseu- 
ralle, Suomen kirkolle ja ambokansalle. 
Hän on poissa. Mutta hänen vaikutuksen- 
sa elää, elää kauan.” Itsenäinen Namibia 
muisti vuonna 1995 neljää suomalaista 
lähetystyöntekijää omalla postimerkillä. 
He olivat Rautasen ohella Ambomaan en- 
simmäinen lähetyslääkäri Selma Rainio 
sekä lähetyssaarnaajat Karl E. Weikko- 
lin ja Albin Savola. 

Äiti rukoili Inkerinmaalla 

Martti Rautanen ei unohtanut Inkerin- 
maata. Kirjeet kulkivat Ambomaan ja 


Itsenäinen Namibia kun- 
nioitti neljää suomalaista 
lähetystyöntekijää erikois- 
postimerkillä suomalaisen 
lähetystyön 125 -vuotisjuh- 
lavuonna 1995: ylhäällä 
vasemmalta Martti Rautanen 
ja Albin Savola, alhaalla va- 
semmalta Karl. E. Weikkolin 
ja Selma Rainio. Leimassa 
on Martti Rautasen kuva. 


Novasolkan välillä. Äiti muisti rahal- 
lisesti vähistä varoistaan lähetystyötä. 
Hänen uhrinsa suuruutta voi tuskin yli- 
arvioida. Hän oli menettänyt miehensä 
mutta oli silti valmis antamaan pakanalä- 
hetystyölle vanhimman poikansa, tuken- 
sa ja turvansa. Maltti Rautasta rohkaisi 
se, että hän tiesi kaukana Inkerinmaalla 
rakkaan äitinsä ojentavan kätensä Herran 
puoleen. Yrjö Kohosen mukaan ”yhdet- 
kin sellaiset kädet saattoivat vetää niin 
väkevät Jumalan voimat maan päälle, 
että maailman historian lehdet kääntyi- 
vät, jos niin tarvittiin.” 

Martti Rautanen poistui Afrikasta vain 
kaksi kertaa sinne tulonsa jälkeen. Mo- 
lemmilla kerroilla hän kävi tapaamas- 
sa äitiään Inkerinmaalla. Vuonna 1891 
hän kohtasi äitinsä Annan eli Annikan 
23 vuoden eron jälkeen. Martti kertoi äi- 
tinsä itkeneen ja nauraneen ilosta, kun he 
tapasivat iltamyöhällä tiellä. Frieda oli 
myös mukana ja hän synnytti Inkerin- 
maalla tytön, Maria Katharinan, mut- 
ta tämä oli sairaalloinen ja kuoli. Hänet 
on haudattu Helsingin Hietaniemen hau- 
tausmaahan. Vuoden 1892 huhtikuussa 
Martti teki kaksi vierailumatkaa äitinsä 
luo ja piti puheita Kosemkinassa, Mo- 
loskovitsassa, Spankovassa ja Kolppa- 
nassa. 

Vuosina 1903-1904 Martti ja Frieda 
Rautanen olivat jälleen Euroopassa. He 
tapasivat Maltin äidin 10 päivän lomalla. 
Martti saarnasi ja puhui Molosko vitsassa 
ja Novasolkassa. Joulukuussa 1903 hän 
kävi muutaman päivän hyvästelymatkalla 
Tikanpesässä. Annikka kuoli kolme vuot- 
ta myöhemmin. Maltti Rautanen ehti ko- 
kea myös ensimmäisen maailmansodan 
myllerrykset, jolloin Neuvostoliitto syn- 
tyi ja Inkerinmaakin joutui jumalankiel- 
teisten voimien valtaan. 

Saima koki ihmeen 

Martti Rautasen pieni kotitalo on yhä pys- 
tyssä. Siellä asui inkeriläinen Saima Ny- 
känen. Inkerin kirkon lähetyspappi Arvo 
Survo kertoo hänestä. Saima oli muka- 
na Jaaman seurakunnassa, kun se perus- 
tettiin. Joskus silloin kun kirkosta ei vie- 
lä ollut mitään tietoa, Saima sai eräänä 
syntymäpäivänään lahjaksi kolme neljä 
käsinkirjoitettua vihkosta, joissa oli etu- 
päässä raamatunlauseita suomeksi. Kun 
syntymäpäiväseurat olivat ohitse, hän se- 
laili vihkoja. Hänellä oli valtava Jumalan 
sanan nälkä. Saima oli kuitenkin kouluja 
käymätön ihminen, joka ei osannut lukea, 
mutta hän laittoi kätensä ristiin ja huoka- 
si: ”Herra Jeesus Kristus, opeta minnuu 
lukemaa”, ja pani maata. 

Herättyään aamulla Saima tarttui jäl- 
leen vihkoihin. Kun hän avasi ne, hän 
huomasi ihmeekseen, että hän osasikin 
lukea. Hän kertoi, että kolmen päivän ai- 
kana hän ei tehnyt mitään muuta kuin 
luki Jumalan sanaa. Ainoa työ, mikä oli 
pakko tehdä, oli syöttää ja lypsää leh- 
mä, joka ammui kovasti navetassa. Sai- 
ma oli ollut naimisissa, mutta hän joutui 
elämää kauan leskenä. Nyt hän on muut- 
tanut taivaan kotiin. Hänen sukulaisensa 
pitävät taloa ilmeisesti kesäpaikkanaan. 


Seinässä on Suomen Lähetysseuran toi- 
mesta laitettu muistolaatta, joka kertoo 
talon olevan Martti Rautasen kodin. 

”Hän antoi kunnian Jumalalle” 

Martti ja Frieda Rautasen poika Rein- 
hold Rautanen kertoi isänsä kuoleman 
jälkeen: "Olukonda tuntuu nyt tyhjältä ja 
autiolta. Kirjoituspöydän ääressä ei näy 
enää harteikasta olentoa. Isän saattoi ta- 
vata kirjoituspöytänsä äärestä mihin aikaa 
päivästä tahansa. Varhain aamulla hän is- 
tui siinä lukien elämän sanaa, toimitta- 
en yksityistä jumalanpalvelustaan. Mitä 
kaikkea hän on saanutkaan vastaanot- 
taa ja mitkä ja millaiset näköalat hän on- 
kaan saanut nähdä. Tiedän, että juuri näi- 
nä yksinäisinä pyhinä hetkinä isä kokosi 
voimia kestääkseen kaiken, mikä kohta- 
si häntä: työtä ja vaivaa, solvaamista ja 
panettelua. Minulle, niin meille kaikille, 
hän oli esikuva. Isä antoi aina kunnian 
Jumalalle, ja luulen, ettei hän ollenkaan 
pitänyt kiitoksista eikä kunnianosoituk- 
sista. Sen tähden ei ole minunkaan tar- 
koitukseni ylistää rakasta isävainajaani, 
ei suinkaan vaan ainoastaan Jumalan ar- 
moa hänessä.” 

Maltti Rautanen sai kotiinkutsun loka- 
kuun 19. päivänä 1926. Reinhold Rauta- 
nen sairastui maltankuumeeseen ja nuk- 
kui pois vain vajaan viiden kuukauden 
kuluttua maaliskuun 8. päivänä 1927. Sen 
sijaan Martti ja Frieda Rautasen tytär Jo- 
hanna Rautanen ehti tehdä pitkän elä- 
mäntyön Ambomaalla. ® 

Kirjoittaja on rovasti ja kirjailija, joka 
on kirjoittanut mm. kirjan "Rakkaudesta 
Namibiaan - 12 avain ta toden ja tarinoi- 
den Namibiaan ja Etelä- Angolaan ” ( Kir- 
japaja 2009) 

Kohtalo kuljettaa - vai kuljettaako 
- vai Luojan varjelusta? 


Albert Käiväräinen 

Jatkoa Inkeriläisten Viestissä 5/2008 
aloitetuille muistelmille. 

Vilahti mielessäni, että taitaapa herra tie- 
tää jopa koulumenestykseni Karjalan sil- 
loisessa kirkonpiirin koulussa, olin ni- 
mittäin luokkani parhaimmistoa, (pieni 
omakehu vilahti mielessäni). Kyllä äiti- 
ni minulle tuntui kaiken suomeksi kään- 
tävän, joten epäselväksi ei jäänyt se, että 
nyt tultiin houkutuksin keinoin meitä 
Neuvostoliittoon pyytelemään. No, kyl- 
lä äiti tuntui monenmoista kyselevän ja 
ehkä hämmästelevänkin. Lopuksi hän sa- 
noi ettemme nyt tule, vaikka kaikenlaisia 
mahdollisuuksia tarjotuinkin. Herra nou- 
si Poberaan ja lähti neuvostolippu liehuen 
Talolan pihalta. 

Jälkeenpäin äitini tuumaili miksi Suo- 
men silloinen presidentti Paasikivi ei 
meille Suomen kansalaisuutta myöntä- 
nyt, vaikka monelle muulle tuntemallem- 
me inkeriläiselle oli Suomen kansalaisuus 
presidentiltä anottaessa myönnetty. Vas- 
ta Urho Kekkonen tultuaan Suomen pre- 
sidentiksi 1956 "uskalsi” myöntää meille 
Suomen kansalaisuuden. Sitoivatko Paa- 
sikiveä rauhan ehdot? Inkeriläisiä kansa- 
laisuusasioissa avusti J.Tirranen. Hänen 
avustuksellaan meidänkin anomuksem- 
me tuli presidentin esittelyyn. Hänen 
saamaansa arvostettua asemaan Suomen 
kansallisuutta haettaessa en tiedä. Kirjas- 
tohuoneeni seinällä on raameissa presi- 
dentin ruusukkeella ja Urho Kekkosen 
allekirjoittama hyväksyntä suomen kan- 
salaisuudesta, päiväys 28.1.1958. 

Ymmärrettävästi niihin aikoihin alkoi 
käsitykseni Neuvostoliittoon ja venäjän 


kieleen saada vastenmielisyyttä, tiesim- 
mehän sukulaisteni elämästä ja heidän 
ongelmistaan pyrkimyksissä parempaan, 
eikä se sen helpompaa tuntunut olevan 
kuin täällä Suomessakaan. Olimmehan 
saaneet kirjeitse heistä tietoa, sieltä tältä 
ympäri neuvostomaata. Vaikka kirjeet vä- 
lillä oli selvästi avattu ja joitakin kirjeitä 
hävisikin, varsinkin jos ne sisälsivät va- 
lokuvia. Äitini ja hänen isovanhempien- 
sa kertomukset kommunistihallinnon jä- 
risyttävistä vainoista Inkerin maalla jäi 
minulle tympäisevä kuva koko Neuvos- 
tovaltiosta. Vai sellainenko valtio, vaik- 
ka niin demokratiaa vannoivat. Varmaan 
sain Neuvostoliittoa vastustavia vaikut- 
teita myös täältä ympäristöstä lapsuudes- 
ta saakka. Olihan Suomi kokenut myös 
sodan kurimuksen, jokainen tiesi ja tunsi 
Neuvostoliiton painostuksen. 

En halunnut opiskella venäjää tietoi- 
sesti saamani em. kokemusteni perus- 
teella. Vasta ensimmäisen Leningradin 
käyntini jälkeen tuli sellainen olo, että 
kyllä sen verran on syytä kieltä opetel- 
la, ettei tullissa ihan myydä. Ja tietysti 
senkin tähden, että olihan siellä suurin 
osa sukulaisistani, ikäisiäni ja suomen 
kieltä melkein yhtä osaamattomia kuin 
minä venäjän kanssa. Mielestäni on py- 
rittävä ymmärtämään myös heitä, se oli- 
si sentään kaikkien hyväksi. Ja erityisesti 
he olivat kiinnostuneet siitä miten Suo- 
messa on voinut elämisen taso nousta ohi 
neuvostokansalaisten. 

Kaikkien kokemuksiemme jälkeen 
minkä koimme pidän äitini tekemää rat- 
kaisua jäädä Suomeen oikeana, vaikka ne 
päätösajat niin raastavalta tuntuivat. ® 

Outisia Inkeristä 


Wladimir Kokko 

Ajankohtaista inkeriläistä 
Uutiskolumnistin kannanotto 


Inkeriläisliike ja Venäjän 
viranomaiset 


Aivan syntymävaiheessaan inkerinsuo- 
malaisten kansallisliike törmäsi Venäjän 
viranomaisten ymmärtämättömyyteen, 
Paavo Räikkönenhän karkotettiin Suo- 
men rajan toiselle puolelle liian rohkeista 
sanoistaan. Vuonna 1937-38 "suomalai- 
sia porvarillisnationalisteja” karkotettiin 
paljon kauemmaksi Siperiaan tai teloitet- 
tiin Levassovassa. 

Inkerinsuomalaisten sisukkuus on kui- 
tenkin koko ajan kiusannut viranomaisia. 
Vuonna 1920 Neuvosto-Venäjä joutui 
inkeriläisten aktivistien takia rauhaso- 
pimuksen liitteessä turvaamaan inkerin- 
suomalaisten kulttuurioikeudet Pietarin 
kuvernementissa. Neuvostoliiton kan- 
sallisuuspolitiikka kääntyi vuonna 1935, 
kun suomalaisia alettiin karkottaa raja- 
vyöhykkeeltä juuri heidän suomalaisuu- 
tensa takia. Sortotoimenpiteet valtioval- 
lan puolelta jatkuivat vuosina 1937-39, 
1942, 1944-45, 1947-1953 ja perustui- 
vat nimenomaan sorettujen kansallisuu- 
teen. Inkerinsuomalaisia ei tuhottu sil- 
loin kokonaan ehkä sen takia, että heitä 
tarvittiin jonkin verran Kuusisen armei- 
jaan, raskaisiin töihin Kohtla-Järven kai- 
voksiin ja Karjalan hakkuutyömaille sekä 
ylipäänsä näkyville Karjalais-suomalai- 
sessa neuvostotasavallassa. 

"Kansan vihollisten” listoilta putosim- 
me vasta vuonna 1953, mutta suomalais- 
ten kansalliselämän uudelleen rakentamis- 
ta Inkerissä neuvostojohto ei edes ajatellut. 
Kansallisidentiteetin liekki paloi silloin 


kovemmin uskovaisten sieluissa ja muo- 
dosti henkisen vastarinnan. Vuonna 1964 
viranomaiset joutuivat suostumaan suo- 
malaisen luterilaisen seurakunnan perus- 
tamiseen Pertoskoissa. 1970-luvun puoli- 
välissä sallittiin jopa Inkeri - sanan käyttö. 

Perestroikavuosina Venäjän valtioval- 
ta on laillistanut Inkerin Liiton toiminnan. 
Muistan kuinka tiukassa KGB :n valvon- 
nassa 1990-luvun alussa olivat niin vasta 
syntynyt Inkerin Liitto kuin uudestaan el- 
pyneet inkerinsuomalaisten seurakunnat. 
Ilmeisesti tämä virasto havaitsi pian, ett- 
eivät inkerinsuomalaiset aio kapinallisiksi, 
vaan he korjaavat kirkkoja, opettavat suo- 
mea ja jäljestävät kansallisjuhlia. Meidät 
jätettiin onneksi rauhaan ja saimme tehdä 
vapaasti heimotyötä. Työtämme ei estetty 
ja joskus viranomaisilta saatiin pientä tu- 
keakin juhannusjuhlien valmisteluun. 

Ajan mittaan hyvät suhteet viranomai- 
siin rakentuivat meillä paikallistasolla, 
kun vanhusten palvelutalot valmistuivat 
ja rauniokirkot kunnostettiin. Inkerin- 
suomalaisten rakentavaista roolia ja po- 
sitiivista potentiaalia Suomen ja Venäjän 
välisessä yhteistyössä ei kuitenkaan huo- 
mattu vielä pitkään aikaan. Tämä johtui 
ehkä siitä, että Venäjällä oli paljon muita 
kipeämpiä ongelmia ja 40 000 vähemmis- 
tökansan edustajan pulmia ei nähty. 

Tilanne muuttui taas vuonna 2006, jol- 
loin IL:n Pietarin osasto sai kaupungin 
hallitukselta projektirahoitusta. Nykyään 
niin Pietarin kuin Leningradin alueen 
viranomaiset luottavat Inkerin Liittoon 
ja suostuvat yhteistyöhön kanssamme. 
Tämä merkitsee mm. yhdistyksemme 
panosta kansalaisyhteiskunnan rakenta- 
miseen sekä liiton mahdollisuutta auttaa 
vatjalaisia ja inkeroisia kansallisidenti- 
teettinsä säilyttämisessä. 

Vatjalaisilla erikoisstatus 


Vähälukuinen kantakansa - tällainen kä- 
site on Venäjän lainsäädännössä ja tämän 
statuksen saanut vähemmistökansa on oi- 
keutettu valtion erityiseen taloudelliseen 
tukeen ja sen kieli ja kulttuuri on erityi- 
sesti suojeltu. Tästä statuksesta ovat jo 
usean vuoden ajan nauttineet esimerkik- 
si Venäjän pohjolan ja Siperian alkupe- 
räiskansat. 

Moskovassa myönnettiin lokakuussa 
kantakansan status vatjalaisille. Kolmes- 
sa Laukaanjoen joensuussa sijaitsevassa 
kylässä asuu muutama kymmenen hen- 
kilöä, jotka sanovat itsensä vatjalaisiksi, 
joista kai toistakymmentä osaa vielä äi- 
dinkieltä. 

Suunnitteilla on katoavan kansan mu- 
seo ja muuta tukitoimintaa. Päätöksen- 
tekoa rahoituksen suhteen Moskovassa 
nopeutti hälinä, joka nousi Ust-Lugan 
suursataman rakentamisen takia. Satama, 
jonka vuoden rahtimäärä tulee rikkomaan 
100 miljoonan tonnin rajan, kehittyy juu- 
ri siellä, missä ovat viimeiset vatjalais- ja 
inkeroiskylät. 

Aikaisemmin vähälukuisen kantakan- 
san statuksen ovat saaneet vepsäläiset ja 
inkeroiset. Molempien kansojen tilannet- 
ta ei voi sanoa helpoksi. Inkerin Liitolla 
keskustellaan tarvitsisivatko inkerinsuo- 
malaiset vastaavan erikoisstatuksen Le- 
ningradin alueella. 


Tukea vatjalaisille ja 
inkeroisille 


Laukajoen suussa sijaitsevassa Lenryban 
kylässä (venäjänkielinen lyhenne Lenin- 
gradin kala, eli ryba) pidettiin marras- 
kuussa Olga Konkovan johdolla ensim- 
mäinen Siirtyvä kansalliskoulu-hankkeen 
koulutustilaisuus. Vuoden pituinen hanke 
on saanut rahoitusta Suomalais-ugrilais- 


ten kansojen konsultointikomitealta ja ta- 
voittelee inkeroisten ja vatjalaisten kan- 
sallisidentiteetin elvyttämistä sekä näiden 
kansojen tutuiksi tekemistä. 

Koskettavan avajaispuheen piti Vipiän 
kunnan kuntapäällikkö inkerinsuomalai- 
nen Eino Säkki. Asiantuntijat kertoivat 
inkeroisten ja vatjalaisten historiasta ja 
kulttuurista, esiintyjinä toimivat IL:n pe- 
rinneyhtye Korpi ja vatjalainen lapsiyh- 
tye Linnud. Tilaisuudessa oli läsnä "oi- 
keita vatjalaisia”, joilla valitettavasti ei 
ole omaa kansalais-yhdistystä. 


Merkkivuoden konferenssin 
lupaavat tulokset 


20.-21. marraskuuta Pietarissa Lenin- 
gradin aluehallituksen rakennuksessa pi- 
dettiin konferenssi, jota alustavasti suun- 
niteltiin Inkerin Liitossa yhdistyksen 
mer kk ivuoden kokoukseksi. Käytännös- 
sä se muuttui isoksi aluehallituksen ra- 
hoittamaksi tilaisuudeksi, jonka aiheena 
oli suomalais-ugrilaisten kansojen liike 
Luoteis-Venäjällä. 


Avajaisistunnon avasi alueen varaku- 
vernööri Aleksandr Kuznetsov. Puheen- 
vuorossaan hän mm. onnitteli vatjalai- 



Vlcidimir Ugrjumov aluehallituksesta esitti viran- 
omaisten kannanoton tulevasta yhteistyöstä. 

Pyöreän pöydän 
keskustelut kon- 
ferenssin toisena 
päivänä sujuivat 
vilkkaasti. 


siä uuden statuksen saamisesta ja Inkerin 
Liittoa merkkivuoden johdosta. 

Suomalais-ugrilaisten kansojen kon- 
sultaatiokomitean jäsen Olga Konkovan 
mielestä vaikein ongelma vatjalaisten, in- 
keroisten ja inkerinsuomalaisten tulevai- 
suuden turvaamisessa on heidän heikko 
kansallinen identiteettinsä. - Sen elvyt- 
tämiseksi tarvitaan monipuolista koulu- 
tustoimintaa. ” Vain sivistynyt kansa sel- 
viytyy” - ehdotti Konkova heimotyön 
tunnukseksi. Konsultaatiokomitean jä- 
sen Aleksanteri Kirjanen keskittyi pu- 


heenvuorossaan inkeriläisliikkeen juri- 
disiin kysymyksiin. 

Aluehallituksen osastonjohtaja Vla- 
dimir Ugrjumov esitti toimintaohjelman 
luonnosta aluehallinnon näkökulmasta. 
Aluehallitus on valmis aloittamaan oh- 
jelman toteuttamisen jo vuonna 2009. 

Konferenssin ensimmäisen päivän lo- 
pussa järjestettiin Katsaus Inkerille -ni- 
misen näyttelyn avajaiset ja Korven to- 
teuttama pieni konserttiohjelma. Toisena 
päivänä työ jatkui kansalaisjärjestöjen 
pyöreän pöydän keskusteluissa. Yksi- 



Liteinin palvelupisteen 
tarmokas ja toimelias 
henkilökunta ( vas .) Jelena 
Tshebyseva, Lidia Tsareva, 
Lilja Shuvalova ja Nina 
Nizova. 

mielisesti hyväksytyssä yhteenvedossa 
korostettiin yhteistyötä aluehallituksen 
kanssa ja tuotiin esiin huoli paikallisten 
suomalais-ugrilaisten kansojen kielten ja 
identiteetin säilymisestä. 


Liteini 11: Kymmenen vuotta 
vanhustyötä 


Vanhusten päiväkeskus Li teinillä avasi 
ovensa lokakuun lopussa 1998. Nykyään 
keskus palvelee yli 60 ikääntynyttä, jois- 
ta lähes kaikki ovat inkerinsuomalaisia. 
Näin ollen se on ainutlaatuinen yksik- 
kö kaupungin sosiaalilaitosverkostossa. 
Päiväkeskus saa tukea myös IL:n Pieta- 
rin osastolta. 

Laitokseen tullaan tapaamaan ystäviä, 
kerhoihin, juhlien viettoon. Moni vete- 
raani sanoo sitä toiseksi kodiksi, ja hyvin 
koulutettu henkilökunta on pysynyt kaik- 
ki toimintavuodet muuttumattomana. 


Pyhän Marian seurakunnan 
kirkkoherra vaihtuu 


Haastattelu / Juhani Pörsti 

Kuusi vuotta Pyhän Marian seurakun- 
nan kirkkoherran virassa toiminut Juha- 
ni Pörsti (63) piti 21.12.2008 viimeisen 
jumalanpalveluksensa Inkerin kirkon tuo- 
miokirkossa. Haastattelu tehtiin muutama 
päivä tätä ennen. 

- Astuessasi virkaan vuonna 2002 inke- 
riläisyys ei ollut sinulle uutta. 

Ei ollut, se oli ennestään tuttu 
asia niin kuin Pietarin kaupunki- 
kin mm. oman sukuni kautta. Äi- 
din vanhemmat asuivat Pietarissa 
ja heidät vihittiin täällä Pyhän Ma- 
rian kirkossa. Eli minulla on henki- 


lökohtaiset suhteet paikalliseen suomalai- 
suuteen. Edellisessä virassani olen useita 
kertoja käynyt 1990-luvun puolivälis- 
tä alkaen Inkerin kirkon kokouksissa eri 
kaupungeissa ja sillä tavalla tutustuin In- 
kerin kirkon toimintaan ja sen johtaviin 
työntekijöihin. 

- Onko Pietarin Pyhän Marian seura- 
kunta Inkerin kirkon suurin? 

Tuskin se on aivan suurin, mutta kuuluu 
kolmen suurimman joukkoon. Seurakun- 
nan aktiiveja on noin tuhat, mutta tiukan 
Venäjän uskontolain mukaan laskettuna 
vuoden jäsenmaksun maksaneita on vä- 
hän yli kolmesataa. 

- Oletko huomannut eroja täällä ja 
Suomessa asuvien uskovaisten välillä? 

Kyllä historian tausta vaikuttaa ihmisiin 
paljon. Suomensuomalaisilla ei ole niin 
raskaita kokemuksia kuin inkeriläisillä. 
He ovat tottuneet siihen, että luterilainen 
kirkko Suomessa on suuri kansankirkko 
ja sillä on vahva asema yhteiskunnassa. 
Inkerin kirkko on taas vähemmistökirk- 
ko, jolla on paljon vähemmän mahdolli- 
suuksia. 

- Inkerinsuomalaiset ovat kokeneet ko- 
via Stalinin sortovuosina. Mitä mieltä 
olet, onko heidän kristinuskonsa noi- 
na vuosina vahvistunut vai tuhottiin- 
ko se silloin? 

Sekä että. Sortojen takia se kyllä tuhoutui 
huomattavasti varsinkin 1930-luvulla ja 
sodan aikana. Mutta samoin kokoonnut- 
tiin salaa kodeissa ja hautausmailla lau- 
lamaan virsiä, lukemaan Raamattua jopa 
ulkoa; se lujitti ihmisten sisäistä uskoa 
ja kirkkoa sekä loi tiettyä sitkeää iden- 
titeettiä. 

- Inkerin kirkon toiminta siirtyy yhä 
enemmän venäjän kieleen. Miten hen- 
kilökohtaisesti suhtaudut tähän pro- 
sessiin? 

Se on luonteva ilmiö ja Inkerin kirkon ai- 
noa mahdollisuus kehittyä. Työikäisistä 
seurakuntalaisista vain pieni osa puhuu 
suomea. Kirkolla ei olisi tulevaisuutta, 
jos se ei toimisi sillä kielellä, mitä ihmi- 
set osaavat. Kirkkotoiminnan tärkeimpiä 
periaatteita on se, että sanaa julistetaan 
kansalle ymmärrettävällä kielellä. Venä- 
jän kielen asema vahvistuu Inkerin kir- 
kolla myös tulevaisuudessa. Suomen kieli 
taas auttaa kir kk oa luomaan yhteistyösuh- 
teita Suomeen ja näin sen kansainväliset 
suhteet saavat kehittyä. Suomen kielen 
asemasta tulee huolehtia niin, että se oli- 
si elävä kieli myös jatkossa. On hyvä, kun 
lapset ja nuoret opiskelevat sitä täällä. 

- Kirkko käyttää muitakin kieliä... 

Kyllä. Lähetystyössä esimerkiksi Vol- 
gan suomalais-ugrilaisissa tasavalloissa 
se käyttää niitä kieliä, mitä ihmiset pitivät 
ominaan, niitä mitkä ovat heidän mielen- 
sä kielet. Kirkollahan on universaali rooli. 
Kansainvälistymisen kannalta mainitsisin 
vielä englannin kielen merkityksen. 


- Meneekö muiden Venäjän uskontokun- 
tien ja viranomaisten parissa hyvin? 

Menee. Inkerin kirkolla on hyvät perin- 
teiset suhteet ortodoksikirkkoon. Joita- 
kin pieniä häiriöitä voi sattua paikallisel- 
la tasolla alueilla, missä luterilaisuutta ei 
tunneta. Myös viime ajan esille tulleista 
rekisteröintiasioista selvittiin kirkon ju- 
ristin avulla. 

- Mitä jäi tekemättä? Mitä et ole ehti- 
nyt tehdä? 

Hyvin paljon, esimerkiksi ilmaurut -han- 
ke on vielä kesken, mutta kuitenkin sen 
verran hyvässä vaiheessa, että rahoitus on 
melkein sataprosenttisesti kunnossa. Ai- 
kataulu on suunniteltu, sen mukaan töi- 
hin ryhdytään keväällä ja ensi vuoden en- 
simmäisenä adventtina urkujen pitää olla 
asennettuna. Ensi syksynä kirkon vierei- 
sessä rakennuksessa valmistuu Suomi-ta- 
lo ja muuten vuosi 2009 on monissa mie- 
lissä juhlavuosi. 

- Mutta sinä et ole enää täällä silloin. 
Missä olet ensi syksynä? 

Vaikea sanoa, mutta ilmeisesti olen Inke- 
rin kirkon koulutustehtävissä. En ole vie- 
lä eläkkeelle siirtymässä. 

- Miten ja milloin seuraajastasi pääte- 
tään? 

Kirkkoherran virka on ilmoitettu haet- 
tavaksi, hakuaika on 60 päivää. Sitten 
kirkkohallitus laittaa ehdokkaat tiettyyn 
paremmuusjärjestykseen ja lopullisesti 
seurakuntalaiset äänestämällä valitsevat 
itselleen kir kk oherran. Luulen, että se ta- 
pahtuu kevättalvella. 

-Kiitos! Siunattua joulua ja onnellista 
uutta vuotta! ® 

Oapahtuma- 

KALENTERI 

'“““““'“'“■““““'N 

Ilmoittajille 

Niitä järjestöjä, jotka ilmoittavat tulevis- 
ta tilaisuuksistaan tehdessämme, ja jotka 
lähettävät aineiston lehdelle sähköpos- 
tina, kehotetaan vaatimaan lukukuittaus. 
Näin vältetään kiistat siitä, onko aineisto 
toimitettu ajoissa vai ei. 

\ _ _ _ ✓ 

Turun seudun Inkeri-seuran 
tapahtumia 

Besseda-hetket jatkuvat Palvelupistees- 
sä joka kuukauden 1 . ja 3. perjantai kello 
13.00 Irma Kapasen vetäminä. Tervetu- 
loa viettämään teehetkeä vapaan keskus- 
telun merkeissä. 

Hallitus kokoontuu joka kuukauden 
ensimmäisenä maanantaina kello 16.30 
Palvelupisteessä, Uudenmaankatu 1. Jos 
teillä on asioita, joita haluaisitte hallituk- 
sen käsittelevän, ottakaa yhteyttä halli- 
tuksen jäseniin tai Palvelupisteeseen. 


Hyvinkään Inkeri-kerhon 
tapahtumia 

Hyvinkään Inkeri-kerho ry. kokoontuu 
seurakunnan aulakahviossa Hämeenkatu 
16 keväällä kuukauden 1. sunnuntai kel- 
lo 14.00 seuraavasti: 

1 . 2.2009 Urve Jaakkola kertoo muis- 
tista ja Eila Jaakkola tuo terveisiä ja vi- 
rikkeitä vanhustyön seminaarista 


1 . 3.2009 kerho (Ohjelma ilmoitetaan 
myöhemmin) 

5 . 4.2009 kerho (Ohjelma ilmoitetaan 
myöhemmin) 

3 . 5.2009 kerho (Ohjelma ilmoitetaan 
myöhemmin) 

Muuta toimintaa: 

26 . 7.2009 Retki Inkerinsuomalaisten 
kesäjuhlaan Lahden Joutjärven kirkolle. 

22 . 8.2009 Retkipäivä Sääksiin seura- 
kunnan leirikeskukseen 

Tiedustelut Irja Pelkonen, inkeriker- 
ho@gmail.com tai puh. 040 550 5712. 


Lahden seudun Inkeri-kerhon 
tapahtumia 

Kokoontumiset joka kuukauden toise- 
na maanantaina Lutherinkirkossa, kirkon 
kahviossa. 

Inkeriläisten kesäjuhlat järjeste- 
tään Joutjärven kirkossa sunnuntaina 
26 . 7 . 2009 . Saarnaa Arvo Survo, pääjuh- 
lan juhlapuheen pitää Leino Hassinen. 
Tarkempia tietoja ohjelmasta myöhem- 
missä lehdissä. 

Kerhoilloista ja kokouksista tieduste- 
luihin vastaa Maria Lahti, puh. 0400 841 
741. 


Inkerikuoron harjoitukset 
jatkuvat 

keskiviikkoisin klo 16.45-18.30 

Inkerikoti, Karjalatalo 
Käpylänkuja 1, 00610 Helsinki 

Kuoroa johtaa Evelin Ojalo. Uusia lau- 
lajia toivotaan kuoron riveihin kaikkiin 
ääniin. 

Seukot 

Tervetuloa Inkerikotiin torstaina 
19.2.2009 ja 19.3.2009, kahvittelua ja 
keskustelua entiseen tapaan. 

Tiedustelut: Pirkko Huurto 
Puh. (09) 783 391 tai 0400 748 318 

Inkerikoti 
Karjalatalo 
Käpylänkuja 1 
00610 Helsinki 


Helsingin seudun inkeri-seuran 
tapahtumia 

Tiedustelut Toivo Tupin puh. 
040 578 3894 

Inkerikoti 
Karjalatalo 
Käpylänkuja 1 
00610 Helsinki 


Inkerikeskuksen tapahtumia 

www.inkerikeskus.fi 

Inkerikeskus ry 
Hämeentie 103 A 
00550 Helsinki 


Inkerin kulttuuriseuran 
tapahtumia 

Vatjalaisten praasniekka ja Inkerin- 
maa 9.-12.7.2009 

Vatjalaisia on jäljellä enää kourallinen In- 
kerinmaan länsiosissa Laukaanjoen suul- 
la. Vatjalaiset ovat heränneet vaalimaan 
haurasta kulttuuriaan. Tärkeä tapahtu- 
ma on heinäkuussa Luutsassa vietettävä 


praasniekka. Pääset mukaan praasniek- 
kaan Inkerin kulttuuriseuran matkalla. 

Alustavan matkasuunnitelman mu- 
kaan lähdemme 9.7. aamulla Tallinnaan 
ja ylitämme Venäjän rajan Narvassa. Tu- 
tustumme menomatkalla Länsi-Inkerin 
maisemiin. Illalla majoitumme Volos- 
sovan alueella Villa Inkerin palvelutalon 
remontoituun Paronintaloon. Palveluta- 
lossa on mahdollisuus tavata inkeriläis- 
mummoja. Perjantaina tehdään retki Pus- 
kiniin ja Palvovskiin ja lauantaina on 
Vatjan praasniekkojen vuoro. Kotiin aje- 
taan Karjalankannaksen ja Viipurin kaut- 
ta. Vaihtoehtoiset matkapäivät ovat 10.- 
13.7. Matkanjohtajana puheenjohtaja 
Helena Miettinen. 

Matkan alustava hinta on 380 euroa 
(400 euroa kahden hengen huoneessa). 
Inkerin kulttuuriseuran jäsenet 360 ja 
380 euroa. Hinta edellyttää 20 matkusta- 
jaa. Se sisältää laiva- ja bussimatkan, ma- 
joituksen ja puolihoidon Villa Inkerissä 
sekä ohjelmaan kuuluvat retket. Lisäksi 
ryhmäviisumin kulut noin 42 euroa. 

Ilmoittautumiset Inkerin kulttuuriseu- 
raan joko sähköpostitse koivujatahti@in- 
keri.com tai puhelimitse Tytti Piiroselle 
puhelin 050 5290 756. 

Ennakkotietoja muista kesämatkoista: 

Matka Inkerin juhannusjuhlille Taait- 
saan 19.-22.6.2009 

Venäjällä Taaitsassa vietetään lauantai- 
na 20.6.2009 inkeriläisten juhannusjuh- 
laa. Inkerin kulttuuriseura järjestää sinne 
"rengasmatkan” siten, että menomatka ta- 
pahtuu Star/Superstar -laivalla Tallinnan 
ja Narvan kautta, paluumatka maitse Pie- 
tarin kehätietä ja Viipurin kautta. Mukana 
on koko ajan oma suomalainen bussi kul- 

jettajineen. Kahtena ensimmäisenä yönä 
majoitutaan Kikkeliin Villa Inkerin juuri 
remontoituun palvelutaloon, kolmantena 
tutustutaan Keiton koulutuskeskukseen. 
Matkalle lähtö on perjantaina 19.6.2009 
klo 7.30 Länsisatamasta, paluu Helsin- 
gin keskustaan maanantaina 22.6. noin 
klo 21.00. 

Matkan hinta on jäsenille 350 ja muil- 
le 370 €. Hintaan sisältyvät laiva- ja bus- 
simatkat, majoitus, aamiaiset ja iltapalat. 
Lisäksi tulevat viisumikulut, 42 €. 

Tutustumiskohteita ja pieniä poikkea- 
mia matkareitistä on mahdollista järjes- 
tää osanottajien etukäteen esittämien eh- 
dotusten pohjalta. Siksi on tärkeätä, että 
matkasta kiinnostuneet ilmoittautuvat 
mahdollisimman pian ja kertovat toiveis- 
taan. Ilmoittautuessa kerrotaan ehdotus- 
ten lisäksi nimi, syntymäaika, kansalai- 
suus, osoite ja puhelinnumero. 

Ilmoittautua voi 1) sähköpostilla a-s. 
salonen@pp.inet.fi tai 2) kirjeitse Alina- 
Sinikka Salonen, Muinaislinnan tie 1 B 
12, 00950 Helsinki. 

Lisätiedot numerosta 040 7437042 (Ali- 
na-Sinikka Salonen). 

Matka Petroskoin uuden kirkon 
vihkiäisiin 4.-8.9.2009 

Petroskoin uusi suomalainen kir kk o vihi- 
tään käyttöön 6.9.2009. Inkerin kulttuu- 
riseura tekee matkan vihkiäisiin suoma- 
laisella bussilla. Menomatkalla yövytään 
Sortavalassa ja takaisin ajetaan Pietarin 
kautta. 

Matkan hinta on noin 420 euroa ilman 
viisumikuluja. Viisumin hinta on noin 45 
euroa. Tarkka hinta selviää, kun saamme 
hotelleista vahvistetut hintatiedot. En- 
nakkovarauksia voi jo tehdä kyytiin pää- 
syn varmistamiseksi joko sähköpostitse 


koivujatahti@inkeri.com tai puhelimitse 
Tytti Piiroselle puhelin 050-5290 756. 

Inkerin Kulttuurikahvilat 16.00- 
18.00 

26.2.2009 Kalevalanpäivä. Suomalaista 
kulttuuria vatsan kautta ja kotoutumista 
itkuvirsien voimalla. Äänellä itkijät ker- 
tovat perinteisten itkuvirsien käyttömah- 
dollisuudesta maahanmuuttajien kotoutu- 
misessa. Toivomus on, että jokainen tuo 
mukanaan nyyttikesteihin jotain omasta 
mielestään perisuomalaista tai inkeriläistä 
purtavaa. Mukana ovat myös Inkerin kult- 
tuuriseuran Grundtvig-kumppanit Saksas- 
ta, Romaniasta, Norjasta ja Espanjasta. 

26.3.2009 Kaija Santti kertoo väitös- 
kirjastaan Inkeriläisnaiset seurakuntien 
vastuunkantajina. 

Kulttuurikahvila kokoontuu Familia- 
klubin tiloissa, osoitteessa Vilhonkatu 4 
B 15. 

Ompeluseura 

Ompeluseuran kokoontumiset jatkuvat 
Koivussa ja tähdessä Mäkelänkatu 78:ssa 
parillisten viikkojen torstaina 8.1.2009 
alkaen. Seuraavat kokoontumiset ovat 
22.1., 5,2., 19.2, 5.3 ja 19.3. 

Ensimmäisellä tapaamisella suunni- 
tellaan kevään ohjelmaa ja erityisesti sitä 
mitä upeaa pienistä tilkuista voi väkertää. 
Mietintämyssyssä on myös Olga-nuken 
synnyttäminen. 

29.1. 16.00-18.00 Sukututkimus- 
klinikka 

Kulttuurikahvilat jatkuvat tammikuussa 
2009 Pe kk a Wikbergin ja Risto Toivosen 
pitämällä sukututkimusklinikalla. Tule ja 
juttele juuristasi Familia-Clubiin, Vilho li- 
ka tu 4 B 15, 3. keiTos. 

Keravan paluumuuttajat 

Vuonna 2009 tapaamiset jatkuvat Talkoo- 
renkaan tiloissa Aleksis Kiventie 18 : ssa 
tiistaisin 20.1., 17.2, 17.3, 14.4. ja 19.5. 
klo 15.00-17.00. 

Tammikuussa tutkitaan muistelukort- 
teja. Helmikuussa katetaan ystävänpäi- 
vän pöytä osallistujien mukanaan tuo- 
mista lempiherkuista. 

Loppukevään teemat sovitaan tapaa- 
misten yhteydessä. 

Inkeri-tapahtuma Myllypuron 
kirkossa 

Myllypuron kirkossa vietetään Inkeri-ta- 
pahtumaa. Messu on 25.1.2009 klo 12.00 
jonka jälkeen on kahvitilaisuus. 

Inkerin kulttuuriseuran tarina-täkit ja 
muistotyynyt ovat näytteillä koko seuraa- 
van viikon ajan seurakuntakeskuksessa. 
Osoite on Neulapadontie 12, 0092 0 Hel- 
sinki. 

Tallinnan laulujuhlat 3.-5.7.2009 

Tulevana kesänä on Tallinnassa maa- 
ilman suurimmat laulu- ja tanssijuhlat, 
joita on järjestetty vuodesta 1934 alkaen 
joka viides vuosi. Tällä kertaa teemana 
on Yhdessä hengittäminen. Nimi viittaa 
virolaisten haluun vahvistaa maansa kan- 
sallistuntoa. Ohjelmassa on ensimmäistä 
kertaa kaksi erilaista laulukonserttia, mo- 
lemmat suurella laululavalla. Kalev-sta- 
dionilla pidettävien tanssijuhlien teema- 
na on Meri ja Viron synty. 

Ohjelmarunko on seuraava: 

Perjantai 3.7.2009 

• Helsinki-Tallinna Star/Superstar klo 
10.30-12.30 

• Majoitus Hotel City Portus, Uus Sada- 
ma str 23(alle 500m satamasta) 


• Laulujuhlakulkueen seuraamista klo 
14.00 alkaen (alkaa Vapauden aukiol- 
ta) 

• Kuljetus tanssijuhlille klo 18.00 

• Tanssijuhlat klo 19.00 

• Kuljetus hotelliin juhlien jälkeen 

Lauantai 4.7.2009 

• Aamiainen 

• Kuljetus laululavalle klo 18.00 

• Laulujuhlien 1. konsertti klo 19.00 

• Kuljetus hotelliin konsertin jälkeen 

Sunnuntai 5.7.2009 

• Aamiainen 

• Huoneiden luovutus ja tavaroiden siir- 
to bussiin klo 12.00 

• Kuljetus laululavalle klo 13.00 

• Laulujuhlien 2. konsertti klo 14.00 

• Kuljetus satamaan konsertista suoraan 

• Tallinna-Helsinki Star/Superstar klo 
21.00-23.00 

Matkan hinta 155€/h/2hh jäsenille ja 
1 75€/h/2hh muille, sisältää edellä maini- 
tun ohjelman (laivamatkat, hotelli aamiai- 
sineen, kuljetukset juhlapaikoille ja kon- 
sertti- ja tanssijuhlaliput). Yhden hengen 
huoneen lisämaksu on 43€/2yötä. Lapsi- 
hinnoista voi kysyä matkanjohtajalta. 

Vastuullinen matkanjärjestäjä on viro- 
lainen Baltic Express Tours. 

Lisätietoja antaa matkan johtaja Ali- 
na-Sinikka Salonen, puhelin 040 7437042 
tai sähköposti a-s.salonen@pp.inet.fi 
Ilmoittautuminen 20.2.2009 men- 
nessä Inkerin Kulttuuriseuraan joko 
sähköpostitse koivujatahti@inkeri.com 
tai puhelimitse Tytti Piiroselle puhelin 
050 529 0756. Ilmoittautumisen yhtey- 
dessä tarvitaan osoite- ja puhelintietojen 
lisäksi syntymäaika (laivayhtiötä varten). 

Tervetuloa! 

LEVITÄ INKERI-TIETOA 


Kirjallisuutta 
Arvo Survo 
Itku Inkerille, 17 € 

Hellin Suominen 

Mooses Putron elämäkerta, 2,50 € 

Ella Ojala 

Pitkä kotimatka, 14 € 

Pelastunut albumi, 22 € 

Ensimmäinen kevät, 1 6 € 

Ella Ojala 

Sananlaskuja ja tarinoita, 8 € 

Aleksander Störgren 
Mutkainen tie vapauteen, 10 € 

Pekka Nevalainen 

Inkeriläinen siirtoväki 1940-luvulla, 25 € 

Pekka Nevalainen - Hannes Sihvo (toim.) 

Inkeri-historia, kansa, kulttuuri, 50,50 € 

Heikki Seppänen 

Etelän tien kulkija - Vilho Helanen, 25 € 

Maria Ripatti 

Elämä yhden kortin varassa, 16,50 € 

Saimi Tuukkanen 
Elämäni helminauha 5 € 

Kalevalaseuran vsk 69-70 
Inkerin teillä, 1 1,50 € 

Maria Luukan laulut ja loitsut, 6,50 € 

E. Pärnänen 
Antti Kivekäs I— II, 9 € 

Mikko Savolainen 
Inkerinmaa, 33,50 € 

Aatu Savolainen 
Suomalainen sissisodassa, 15 € 

Lars Krifors 

Oli onnistuttava, 15 € 

Juho Häkkinen 

Siihen maahan, jonka minä sinulle osoitan, I— II 1 5 € 
Sverigesingermanländarnas historia 24 € 

Lassi Saressalo 
Inkeri, 3,5 € 

Jouko Sihvo 

Inkerin kansan 60 kohtalonvuotta, 24 € 

Albert Pettinen 
Lauluja koululaisille, 4 € 

Albert Pettinen 
Lauluja sekakuorolle, 6 € 

Lauri Santtu 
Murrejuttuja, 2,50 € 

Lilja Kuivanen Toim. 

Inkerin vuotuisjuhlat 2003, 20 € 

Tapani Nokkala 

Paavo Räikkönen Inkerin mies, 25 € 

Jouko Sihvo toim. 

Inkerinsuomalaisten kohtalo 20 € 


Äänilevyjä 
Inkerikuoron uusi 
Minä tyttö -CD 10 € 

Inkerikuoro 

Nouse Inkeri ym, 2,50 € 

Kasetteja 
Arvo Survo 
Omall maali, 9 € 

Karttoja 
Inkerin kartta 
vuodelta 1933, 12 € 

Inkerin uusi kartta 
vuodelta 1992, 10 € 

Kylä- ja tiekartta 
Keski-Inkeri, vuodelta 1993, 10 € 

Inkerin pöytälippu 

(satiinia) + salko marmorij alustalla 18,50 € 
Inkerin pöytälippu 

(polyesteria) + salko marmorialustalla 15 € 
Inkerin pöytälippu 
(polyesteriä), 8 € 

Inkerin pöytälippu 
(satiinia), 10 € 

Adressi 

surunvalitteluun, 7 € 

Tilaukset Inkerikoti 

Saatavana Inkerin kulttuuriseurasta 
puh. 09 - 2733 225 

Inkerin satulipas (Miettinen, Uusma) 17 € 

Flink, Toivo & Mäkilä, Eeva. 

Inkerin lasten oppikirja. 5 € 

Kalevala. Suomeksi ja venäjäksi. 

Käännös A. Hiiri & E. Kiuru. 20 € 

Miettinen, Helena. 

Kohtalontie. Kertomus inkeriläisen opettajan elä- 
mäntaipaleesta Inkerinmaalta Ruotsiin ja paluusta 
Neuvostoliittoon. 5 € 

Miettinen & Joganson. 

Petettyjen toiveiden maa. Arator. 15 € 

Monahof, Ania. 

Kärsimyksen pyhät kyyneleet. 13 €. 

E. Pärnänen. 

Antti Kivekäs I— II 5 € 

Sava, Inkeri & Miettinen, Helena. 

Liljan kuva kutsuu. 15 € 

Inkeriläistä kansanmusiikkia 
Röntyskät. Piirileikkilauluja 
Inkerinmaalta 7,5 € 

Voutilainen Paavo: Runoja 12 € 

Vainikka & Miettinen: Iloinen Inkeri 15 € 

SUUR-SYNTY KIESUS 

Korpikansan Survon Arvon kertomana 28 € 

Toimisto 

Lehden tilaukset ja osoitteenmuutokset, 
jäsenmaksut ja tuotetilaukset ym. 

Inkerikoti, Karjalatalo, 

Käpylänkuja 1, 00610 Helsinki. 

Huom! Numero vaihtunut. 

Puh. 045 2612 342 

ti klo 18.30-20, Annikki Kelo. 

Sampo 800012-306364. 

Nordea 101030-1085026. 

Ilmoitukset /€ 

1/1 sivu 250 €, Vi sivu 135 €, l A sivu 85 € 
Kuolinilmoitukset 17 € 

Kiitos- ym. ilmoitukset 10 € 

Tilaushinta 2009 

30 € kotimaahan ja Ruotsiin 

muualle 36 €/v (360 kr/v) 

Pääasiamies Ruotsissa 

(Hoitaa lehden tilaukset): Viktor Aitman 

Linbanev. 6, SE-438 35 Landvetter. 

Puh 031-916 602, v_aitman@spray.se 
Ruotsin Inkeri-liiton postisiirtotili 17 38 88-9 


Sivistyssäätiö 
Hallituksen pj Toivo Iho 
Bredantie 6 D 18, 02700 Kauniainen 
puh. 050 505 2335 
OP 578038-20031499 

Toimitus 

Päätoimittaja Toivo Iho 
Toimitussihteeri Katri Einamo 
Toimituksen osoite 
Nummitie 30 A, 02730 Espoo, 
puh. 040 740 0408 (ark. klo 9.00-17.00) 
Internet http://www.inkeriliitto.fi 
(Avataan myöhemmin ilmoitettavana 
ajankohtana) 

Sähköposti inkerinviesti@suomi24.fi 

Painopaikka Vammalan Kirjapaino Oy 
Lehti ilmestyy kuudesti vuodessa. 
Aineisto palautetaan vain erikseen 
pyydettäessä. 

Julkaisija Suomen Inkeri-liitto ry. 

PÄÄKIRJOITUS 

Suomeen siirtyneiden inkerin- 
suomalaisten ongelmat 

Toivo Iho 

Kolmella Suomeen siirtyneiden inkerinsuoma- 
laisten joukolla: vv 1917-23 paenneilla, sota-ai- 
kana tänne jääneillä ja 1990-luvun paluumuut- 
tajilla on kullakin ollut omat erityisongelmansa. 
En nyt tarkoita tavanomaisia pakolaisten ongel- 
mia: koti-ikävää, taloudellista ahdinkoa, jonkin- 
asteista syrjintää; nehän ovat aina ja kaikkialla 
jokseenkin samat. 

Ensimmäisen ryhmän, vallankumouksen jäl- 
keen paenneiden perusongelma oli: palata vai 
jäädä? Tarton rauhansopimuksessa oli Suomeen 
paenneille luvattu esteetön paluu, ja tuhannet 
myös palasivat. Toinen motiivi mahdolliselle pa- 
luulle oli toive: entä jos neuvostovalta romahtaisi 
pian? Monet pitivät tämän vuoksi yllä paluutoi- 
veita aina jonnekin 1920-luvun lopulle asti; vasta 
sitten he alkoivat suhtautua Suomeen pysyvänä 
kotimaanaan ja rakentaa perheelleen tulevaisuu- 
den edellytyksiä tänne. 

Itsenäistyneessä Suomessa ei sen ensi vuosi- 
kymmeninä ollut mitenkään rapiat oltavat. Maa 
oli köyhä; mistään nykyisen tasoisesta sosiaali- 
turvasta ei ollut puhettakaan, ja etenkin jos pa- 
kolainen oli heikosti koulutettu, työnsaanti oli 
vaikeaa. Siitä huolimatta uskaltaa näin jälki- 
viisaudella väittää, että jääminen useimmissa 
tapauksissa olisi ollut paluuta viisaampaa. Kai- 
kista lupauksista huolimatta neuvostojärjestelmä 
leimasi kielteisesti ulkomaille paenneen, olivat 
tämän motiivit sitten mitkä tahansa. 

Sodan jälkeen, vuosien 1944 ja 1945 vaihtees- 
sa Zdanov ja Kosygin antoivat ripeällä toimin- 
nallaan neuvostojohdolle ilonaihetta: kuuden vii- 
kon aikana rahdattiin 50 000 inkerinsuomalaista 
Venäjälle, missä he eivät suinkaan päätyneet val- 
heellisista lupauksista huolimatta Inkeriin, vaan 
laajan Venäjän alueelle ripoteltuina lähinnä sikä- 
läisten kolhoosien aputyövoimaksi. Niitä, jotka 
olivat saaneet oikeata informaatiota ja tiesivät, 
että paluu ei ollut pakollista, oli n. 8 000 henkeä. 
Heidän erityisongelmansa oli: miten salaan taus- 
tani, ettei valvontakomissio ryhdy toimiin minun 
palauttamisekseni Neuvostoliittoon. Pelko ei suin- 


kaan ollut aiheetonta. Niin kauan kuin valvon- 
takomissio oli maassa, se yritti vaikuttaa täällä 
oleviin inkerinsuomalaisiin. Silloin, kun komis- 
sion valta oli suurimmillaan, jopa aiemmin Suo- 
meen tulleet inkerinsuomalaiset pelkäsivät pa- 
lautusta ja valmistelivat pakoa Ruotsiin. 

Valvontakomission lähdettyä ja Stalinin 
kuoltua pelot vähitellen hälvenivät. Myös Suo- 
men kansainvälisen aseman vähittäinen vahvis- 
tuminen vaikutti samaan suuntaan. 

Entä vuonna 1990 ja sen jälkeen Suomeen 
paluumuuttajan statuksella tulleet inkerinsuo- 
malaiset? Mikä on tämän, nyt jo kymmenientu- 
hansien suuruisen joukon erityinen ongelma? 

Ensin: tämä joukko on siinä suhteessa pa- 
remmassa asemassa kuin aiemmin Suomeen 
tulleet, että se voi monin eri tavoin pitää yh- 
teyttä entiselle kotiseudulleen, voi myös jopa 
vierailla siellä. 

Tätä asiaa pohtiessa on mielekästä jakaa 
paluumuuttajien joukko kahteen osaan: niihin, 
jotka saapuessaan osasivat vähintään tyydyttä- 
västi suomenkieltä, ja niihin jotka osasivat ja 
halusivat käyttää vain venäjänkieltä. Suomen- 
kieltä hallitsevilla ei juurikaan erityisongelmia 
ole: he vain pyrkivät samantyyppiseen varsin 
nopeaan sopeutumiseen ja sulautumiseen kuin 
aiemmin tänne tulleet inkerinsuomalaiset. 

Ne taas, jotka käyttävät yksinomaan venä- 
jänkieltä; heidän erityinen ongelmansa on juu- 
ri siinä. Suomessa toki saa puhua ja kirjoittaa 
mitä kieltä haluaa; sodan aikanahan venäjän 
käyttämisestä saattoi koitua vaikeuksia. Ongel- 
mat alkavat koulussa. Joillakin paikkakunnilla 
on johonkin mittaan järjestetty venäjänkielis- 
tä alkeisopetusta, mutta tämän jatkuvuus ei ole 
mitenkään kiveen hakattu asia. EU-normisto ta- 
kaa jotain, mutta sen yli menevän opetuksen 
järjestäminen on pitkälti resurssikysymys. 

Ja jos ongelmat alkavat koulussa, ne jatkuvat 
työpaikoilla. Ilman tyydyttävää, alan sanaston 
osalta jopa moitteetonta suomen taitoa ei suo- 
malaisilla työmailla oikein tule juttuun. 

Sinänsä uuden kielivähemmistön syntymi- 
seen ei ole huomautettavaa; miksi suhtautuisim- 
me tähän vähemmistöön kielteisesti? Jos venä- 
jänkielinen vähemmistömme kuitenkin pyrkii 
siihen, että venäjälle kielenä annettaisiin sa- 
mankaltaiset oikeudet kuin ruotsinkielelle Suo- 
messa, tämä pyrkimys osoittaa huonoa historian 
tuntemusta, ja sitä jatkuvasti yrittävät joutuvat 
tuntemaan lyövänsä päätään seinään. ® 

Inkerikot, vatjalaiset ja 
Aleksanteri Nevski 


Aira Kuronen 



Joulun välipäivinä 2008 julkaistiin uutinen 
Venäjältä: kaikkien aikojen suurimmaksi 
venäläiseksi on äänestetty keskiaikainen 
Novgorodin suuriruhtinas Aleksanteri 
Nevski. Äänestyksen järjesti valtiollinen 
TV-kanava Rossija. Uutinen on kiinnos- 
tava myös inkeriläisten kannalta. 

Kirjoittaessaan inkerikkojen varhais- 
historiasta Heikki Kirkinen tähdentää, 
että lännen ja idän välinen kilpailu Kar- 
jalan ja Inkerin omistuksesta sekä asuk- 
kaiden sieluista voimistui 1220-luvulla, ja 


Inkerin osalta valtataistelut huipentuivat 
ratkaisuun parissakymmenessä vuodessa. 
Länsi oli aktiivinen puoli, mutta itä saa- 
vutti torjuntavoiton. Juuri tämän voiton 
saavuttamiseen eräs Inkerinmaan alkupe- 
räisasukas antoi merkittävän panoksen. 

Inkerinmaan alkuperäisasukkaat, in- 
kerikot ja vatjalaiset, olivat joutuneet 
taloudellisiin ja kulttuurisiin kosketuk- 
siin Novgorodin kanssa. Sen seuraukse- 
na myös ortodoksista kristinuskoa alkoi 
levitä inkeriläisten keskuuteen viimeis- 
tään 1200-luvun alku- 
puolella, mahdollises- 
ti jo aikaisemminkin. 
Lännessä Rooman paa- 
vin kehotuksesta ja hä- 
nen suojeluksessaan 
Tuomas-piispa tehosti 
roomalaiskatolista lä- 
hetystyötä ja Ruotsin 
vaikutusvaltaa Hämees- 


sä. Pyrkimys oli edel- 
leen itään päin, vuosi- 
kymmenien kuluessa 
käytiin Hämeessä ja 
Nevan-Laatokan seu- 
dulla useita taistelu- 
ja, joihin inkeriläiset ja 
karjalaiset osallistuivat 
apujoukkoina novgoro- 
dilaisten puolella. 

Suomesta käsin piis- 
pa Tuomas toteutti In- 
kerinmaalle suunnatun 
ristiretken keskikesällä 

Soikkolan kirkko v. 2007. 
Kirkko hajotettiin 1930-lu- 
vulla. Kuva: Aira Kuronen. 


A 

Agrippina Ivanova Soikkolan Metsäky- 
lästä kirkkomatkalla Oboljessa v. 1990. 
Kuva: Aira Kuronen. 


1240. Tuomaan Nevan retkestä on ku- 
vauksia Novgorodin kronikoissa. Inkere- 
joen suulle purjehti piispan johdolla suuri 
sotalaivasto mukanaan ruotsalaisia, nor- 
jalaisia, suomalaisia ja hämäläisiä so- 
tilaita. Sofian kirkon kronikan mukaan 
tiedetään Inkerinmaan vanhimman, inke- 
rikko Filip Pelkoisen (Pelgusij), vieneen 
apuun tulossa olevalle ruhtinas Aleksan- 
terille sanoman vihollisen tulostaja tär- 
keitä tietoja vihollislaivaston suuruudes- 
ta. Arvostettu luottamusmies oli saanut 
tehtäväkseen vartioida rannikkoa. Vaik- 
ka Pelkoinen ”eli pakanallisen sukunsa 
keskellä”, hän oli ottanut vastaan pyhän 
kasteen, jossa oli annettu nimi Filip. Hän 
eli kristityn ihmisen tavalla ja paastosi 
keskiviikkona ja perjantaina. Esivallalle 
uskollisena Pelkoinen nautti suuriruhti- 
naan suojelua. 

Tässä historiallisessa Nevajoen taiste- 
lussa siis suuriruhtinas Aleksanterin jou- 
kot voittivat roomalaiskatolisten ristiret- 
keläiset. Novgorodilla ei ollut riittävää 
laivastoa, joten Pelkoiselta saatuja tieto- 


ja hyväksi käyttäen vihollisen annettiin 
nousta maihin ja varhain aamulla Novgo- 
rodin armeija kävi väijyksistä piispa Tuo- 
maan joukkojen kimppuun maalla. Vihol- 
lisarmeija lyötiin ja suurin osa laivoista 
tuhottiin. Voittoisa ruhtinas Aleksanteri 
sai kunnianimen Nevski (Nevalainen). 

Lännen ja idän välisiä uskonsotia käy- 
tiin myöhemminkin, mutta nimenomaan 
suuriruhtinas Aleksanteri Nevskin v. 
1240 saavuttaman voiton on katsottu pe- 
lastaneen ortodoksisen uskon Venäjällä. 
Maan säilyminen yhtenäisenä voimis- 
tui, ja Inkeri säilyi Novgorodin valtapii- 
rissä. Venäjän kirkon 1000- vuotisjuhlien 
yhteydessä v. 1988 Aleksanteri Nevski 
kanonisoitiin pyhäksi. Mielenkiintois- 
ta, että vuonna 2008 Venäjän historias- 
ta kaikkien aikojen suurimmaksi venä- 
läiseksi kohosi torjuntavoiton päällikkö 
vuodelta 1240, Suomessahan vastaavan 
äänestyksen kai kk ien aikojen suurimmas- 
ta suomalaisesta voitti marsal kk a Carl 
Gustav Emil Mannerheim, ylipäällik- 
kö 1940-luvulta. ® 

Ella Lempaalasta 


Toivo Iho 

Totta se on, julkiset asia- 
kirjat eivät valehtele. Nii- 
den mukaan kirjailija Ella 
Ojala saavuttaa 80 vuoden 
iän 27.4.2009. Tuota on vai- 
kea uskoa. Ei, en imartele, 
vaan mielestäni Ella kuuluu 
niihin, jotka ovat olemuk- 
seltaan vakaita ja pysyviä; 
ikään kuin ajattomia. 

Kun ensi kerran kuulin 
Ellan esiintyvän, lausuvan 
runoja, joskus kymmenisen vuotta sitten, 
ihmettelin hänen poikkeuksellista esiin- 
tymisvarmuuttaan. Mistä moinen luonte- 
vuus ja varmuus? Ehkä selitys löytyy päi- 
vänsankarin elämänvaiheista? 

Ella Ojala, o. s. Makara, syntyi Lem- 
päälässä aikana, jolloin Lempäälä muun 
Inkerin tavoin kuului Stalinin johtamaan 
Neuvostoliittoon. Saksalaisten hyökättyä 
Inkerin alueelle silloin 14-vuotias Ella oppi 
nopeasti saksankielen, ja jo aiemmin suo- 
men ohella myös venäjänkielen oppinut 
tyttö joutui kolmen kielen tulkiksi. Näis- 
tä taidoista oli sittemmin, perheen siirryt- 
tyä v. 1941 Suomeen, hyötyä; Ella Ojala 
on työskennellyt venäjänkielen opettajana 
sekä tul kk ina. Ella on jopa kerran toimi- 
nut presidentti Kekkosen tulkkina. 


Ellan kirjailijanura al- 
koi v. 1988, jolloin ilmesty- 
nyt Pitkä kotimatka samoin 
kuin myöhemmät Suomi nä- 
kyy ja Ensimmäinen kevät 
ovat muistelmaromaane- 
ja. Pelastunut albumi taas 
kertoo inkeriläiskohtalois- 
ta säilyneen perhealbumin 
kuvien perusteella. Lisäksi 
Ella on julkaissut sananlas- 
kukokoelman. Marja Nii- 
niluodon arvion mukaan Ellan teoksille 
antavat oman leimansa valoisa mieli, yk- 
sinkertainen huumori ja lämpö. 

Entä mistä tulee esiintymisvarmuus? 
Jokainen, joka on kuunnellut matkaoppai- 
ta, on varmaan noteerannut näiden osaa- 
van asiansa: historiat ja myytit selvitetään 
nopsaan ja kysymyksiin vastataan heti. Se 
tehtävä ihan varmasti kouluttaa esiintyjää. 
Ella Ojala on toiminut Tampereen kaupun- 
gin matkaoppaana (auktorisoitu opas, huo- 
mauttaa Ella) kolmisenkymmentä vuotta. 

Kun lehtemme onnittelee Ellaa, se ilol- 
la toteaa onnittelevansa lehden nykyisis- 
tä avustajista pitkäaikaisinta. Ella aloitti 
nimimerkillä Piilon Piika tämän lehden 
avustamisen ainakin jo v. 1959, siis avus- 
tajanakin hän on viisikymppinen! 

Karjalatalossa 


Liput 5 € 

Matkan varrelta - 
Inkerinsuomalaisen muistelmia 


Sodanaikainen Inkeri 


Reino Jaakkimainen 

Jatkoa Inkeriläisten Viestissä 11/2007 
aloitetuille muistelmille. 

Kotimatkalla kaalimaasta kuljin entisen 
kansakouluni ohi. Noin 50 metriä siitä 
näin hiukan kuivuneen neliöjalan suu- 
ruisen kappaleen ruohoa muun rehevän 
ruohon keskellä. Olin varma että siinä 
oli maamiina ja utelias näkemään miltä 
se näyttäisi. Olin juuri nostamassa kuivu- 
neen ruohon pois. kun päähäni pälkähti, 
etten tiennyt miten miina toimi. Voiko se 
laueta nostaessani painon pois sen pääl- 
tä? Parasta antaa sen olla. Vastahakoises- 
ti kävelin pois ja annoin jopa periksi aja- 
tukselle heittää siihen raskas kivi. Siksi, 
kenties, olen vieläkin elossa. 

Venäläisten opiskelijoiden Partasissa 
kaivaman hyökkäysvaunuesteojan pohjal- 
la lojui useita kivääreitä ja käsikranaatteja. 
Olin poikaryhmän mukana kun alkoi ki- 
nastelu siitä räjähtäisikö kranaatti jos sitä 
ampuu kiväärillä. Tässähän olisivat kaikki 
värkit mitä tarvittiin ottamaan asiasta sel- 
ko. Idea täytyi hylätä, koska kukaan meis- 
tä ei ennen ollut ampunut kiväärillä. Se oli 
hyvä syy, mutta olihan siihen vielä monta 
muutakin, parempaakin syytä... 

Kerran Matti tuli kotiin kranaatti tas- 
kussaan. Isä käski hänet viemään sen heti 
pois. Jos saksalaiset huomaisivat sen, am- 
muttaisiin koko perheemme venäläisinä 
partisaaneina. 

Uteliaisuutta on usein vaikea vastustaa. 
Ystävääni Pekkoa ammuttiin suun poikki 
oikeasta poskesta vasempaan. Uteliaana 


hän oli nostanut päänsä pommisuojasta 
saksalaisten hyökkäyksen aikana. Hänen 
suunsa sattui olemaan auki niin, ettei luo- 
ti lyönyt hampaisiin ja hänen vasen pos- 
kensa parani, mutta jäi rumasti pullotta- 
maan ulospäin. 

Ennen saksalaisten tuloa kylätiellä oli 
harvoin mitään roskaa, koska valmiik- 
si pakattua ruokaa tai savukkeitakaan 
ei juuri käytetty. Nyt ilmestyi mm. alu- 
miinista savukepakkauspaperia maan- 
tielle. Hopeinen kiilto kiinnosti minua. 
Otin yhden pakkauspaperin, tarkastelin 
sitä ja päätin, ettei se ollut säästämisen 
arvoista. Tämä oli minun ensimmäinen 
kokemukseni "länsimaisesta” ympäristön 
saastuttamisesta. (Venäläisten savukkei- 
den, paperoshin, imupuoleisessa päässä 
oli hiukan paksummasta paperista kier- 
retty putken kappale, joka salli tupakoi- 
jan polttaa tupakkansa loppuun asti polt- 
tamatta huuliaan. Kylänmiehet harvoin 
polttivat paperosheja, vaan suosivat hal- 
vempaa mahorkkaa, minkä he usein kää- 
rivät sanomalehden kappaleella.) 

Karkotus Kokkolaan 

Syyskuun puoliväliin mennessä saksa- 
laiset olivat valloittaneet lähikaupungit, 
Kruasselon (Krasnoje Selo) ja Suaren 
(Pushkin). Heidän etenemisensä pysähtyi 
Pulkkalassa, noin 5-6 km meistä pohjoi- 
seen. Kurkela kuului sotavyöhykkeeseen 
ja saksalaiset päättivät tyhjentää kylän. 
Kurkelan taloja käytettäisiin rintamaso- 
tilaiden lepopaikkoina heidän ollessaan 
kieiToslomalla rintamapalvelukselta. Isäl- 
lä oli kaukaisia sukulaisia Kokkolan ky- 
lässä, noin 17 km meiltä Hatsinaan. 

Me muodostimme noin 200 ihmisen 
sekamelskaisen pitkän letkan valtatiel- 
lä kärräten, vetäen ja työntäen kaikennä- 
köisiä liikennevälineitä. Isä löysi jostain 
kärryt, jotka me täytimme omaisuudel- 
lamme. Isä ja Jussi vetivät. Matti ja minä 
työnsimme ja äiti veti narun päässä leh- 
määmme Vaapukkaa. 

Koiramme Tusjka jäi "vartioimaan” 
taloa. 60 km pitkän, 4-5 vuotta sitten 
suorittamansa retken jälkeen, jolloin se 
omin päin palasi Kaukolan huvila- alueel- 
ta läpi tai ohi Leningradin, se ei näyttänyt 
haluavan jättää kotia. Malchick, millä ei 
ollut mitään huolia, juoksenteli vapaana 
meidän ympärillämme edestakaisin. Me 
olimme melkein perillä kun sattui onnet- 
tomuus. Malchick, tottumattomana auto- 
liikenteeseen, juoksi saksalaisen esikun- 
ta-auton eteen, sai kovan iskun ja lensi 
tien vieressä olleeseen ojaan. Koira kuo- 
li sylissäni. Sydämeni särkyi, kun minun 
täytyi jättää se ojaan. En tiennyt silloin, 
että tulevaisuus olisi ollut Malchickille 
hyvin kurjaa ja että tämä - niin kamalaa 
kuin se olikin - oli kenties sille parasta. 
Jälkiviisaasti voisi sanoa, että koira oli- 
si pitänyt köyttää kiinni, mutta se ei sil- 
loin ollut tapana, vaan koirat juoksente- 
livat vapaina. 

Ennen asettumistamme Kokkolaan ky- 
länvanhin valisti meitä, että meidän piti 
rekisteröityä saksalaisen komendantin 
toimistossa Hatsinassa. Jätimme lehmän 
sukulaisten hoitoon ja kävelimme vielä 
5 km Hatsinaan. Komendantin toimisto 
oli suljettu siltä päivältä, joten jouduim- 
me nukkumaan odotushuoneen lattialla 
20 muun ihmisen kanssa. Virolainen SS- 
sotilas toi hauskuutta joukolle pyytämällä 
ketä tahansa naisista vapaaehtoisesti viet- 
tämään yön hänen kanssaan. Ei tepsinyt, 
ei ollut ottajia... 

Seuraavana aamuna saimme paperim- 
me kuntoon ja palasimme Kokkolaan. 


Sukulaisemme auttoivat meitä asettu- 
maan kodiksi. Oli tungosta, mutta tulim- 
me hyvin toimeen keskenämme. "Sopu 
sijaa antaa.” 

Saksalaiset eivät jättäneet meitä rau- 
haan. Seuraavana aamuna joukko upsee- 
reja ja aliupseereja tuli sisälle. He tarkas- 
telivat huolellisesti meitä kaikkia ja sitten 
keskittyivät isään. Eräs aliupseeri rupe- 
si tarkoituksellisesti astumaan hyvin ras- 
kaasti isän varpaille, ikään kuin vahin- 
goittaakseen häntä. Hän jatkoi, kunnes 
isä huusi kivusta. Me muut siviilit olim- 
me ihmeissämme. Miksi saksalainen teki 
niin? Näytti kuin hän olisi tahallaan haas- 
tanut isää tappeluun, mutta isähän olisi 
ollut hullu ryhtyessään moiseen. Saksa- 
laiset keskustelivat keskenään jotakin, 
mitä me emme ymmärtäneet. Seuraavaksi 
he veivät isän mukanaan ja panivat hänet 
vartioon toisella puolella tietä olleeseen 
saunaan. Me olimme kaikki täysin ym- 
mällä ja myös peloissamme sekä isämme 
että omasta puolestamme. Aikovatko he 
hirttää isän aamulla? Mistä syystä? Vein 
illalla isälle leipää ja maitoa. Vartija sal- 
li sen. Isä pyysi meitä olemaan rauhassa. 
"Kyllä asiat selviävät huomenna”, hän sa- 
noi. Mutta miten? 

Seuraavana päivänä saksalaiset toi- 
vat tulkin. Isää kuulusteltiin pitkään ja 
sitten hänet laskettiin vapaaksi. Tulkki 
ei kertonut miksi tämä kaikki tapahtui. 
Myöhemmin arvelin, että syynä oli isän 
pomppatakki, joka muistutti hieman ve- 
näläisten merisotilaiden takkia. He epäi- 
livät isän olevan merisotilas, vai kk eivät 
kengät (eivät olleet kovakärkiset), ikä ja 
pitkä tukka (venäläissotilaiden tukka oli 
aina leikattu lyhyeksi) sitä epäilystä tu- 
keneet. 

Viikkoa myöhemmin kuulimme hu- 
hun, että jotkut kyläläiset olivat onnelli- 
sesti päässeet palaamaan takaisin kotiky- 
lään. Koska silloin olimme varmoja, että 

saksalaiset voisivat valloittaa linnan mil- 
loin vain halusivat, oletimme rintaman 
edenneen niin, ettei Kurkela enää ollut 
sotavyöhykkeellä. Toiset kyläläiset Kok- 
kolassa pyysivät isää hakemaan Hatsinan 
komendantilta lupaa palata takaisin. 

Isä sai Judentsin perääntymisajan ys- 
tävänsä, hiukan yksinkertaisen Hennulan 
Simo Taskisen tulemaan mukaan. Kun isä 
esitti kyläläisten pyynnön komendantil- 
le, saksalainen suuttui silmittömästi, repi 
isän rekisterikortin ja heitti isän ja Si- 
mon piikkilangalla ympäröityyn, hyvin 
vartioituun sotavankileiriin venäläisten 
sotavankien joukkoon. 

Kun miehet eivät palanneet pariin päi- 
vään, muut kyläläiset noin vain jättivät 
Kokkolan ja menivät takasin Kurkelaan. 
Me ja Hennulat jäimme jäljelle kovasti 
huolissamme ja ihmeissämme siitä mis- 
sä miehet olivat ja mitä ja mistä saisim- 
me asiasta selvän. Ko kk olan kylänvanhin 
ei ollut erityisen kiinnostunut auttamaan. 


Äiti aikoi ottaa minut mukaansa ja mennä 
itse Hatsinaan komendatuuriin tiedustele- 
maan heistä, mutta sitten Simo palasikin. 
Hän kertoi mitä oli tapahtunut ja sitten 
sanoi: ”En tykännyt olla vankileirissä ja 
päätin lähteä sieltä pois. Kun vartija huu- 
si minulle, en pysähtynyt ennen kuin hän 
nosti kiväärinsä ampuakseen. Näytin sil- 
le rekisterikorttini, sanoin olevani ’Fins- 
ki’ ja hän antoi minun mennä.” 

Ainakin nyt tiesimme mitä isälle oli 
tapahtunut. Mutta miten voisimme aut- 
taa häntä? Saksalaisista ei olisi mitään 
apua, sillä he olivat äkkipikaisia ja voi- 
sivat tehdä mitä tahansa kyselijällekin. 
Kielitaidottomina emme voineet esittää 
asiaamme kenellekään. Tulkkeja, eri- 
tyisesti suomenkielisiä, oli mahdotonta 
löytää. Emme keksineet mitään ratkai- 
sua, vaikka huoli oli aina mielessämme. 
Hennulat ja kaikki muut naapurimme oli- 
vat jo palanneet Kurkelaan. Raskain mie- 
lin teimme samoin. 

Muistelmat jatkuvat seuraavassa numerossa. 


FST:n Inkerinmaa-ohjelmasarja 


Ella Ojala 

Olen katsellut Inkerinmaa-ohjelmaa, joka 
on tullut FST-kanavalta viisi kertaa pe- 
räkkäin torstaisin klo 2 1 ja uusintana lau- 
antaisin klo 17. En tiedä kenen toimesta 
ohjelma on alkuun pantu. Ohjelmista nel- 
jä ovat olleet hieman sekavia, on nypitty 
liian suuresta aiheesta pala sieltä, toinen 
täältä. Vasta viimeinen, viides kerta oh- 
jelmasta on ollut selkein ja paras. Se ker- 
toi Ruotsiin paenneista inkeriläisistä. 

Sodan loppuvaiheessa Suomeen tuo- 
tiin 63 000 inkerinsuomalaista. Rauhan- 
sopimuksessa Neuvostoliitto vaati kan- 
salaisiaan takaisin. Kahdeksantuhatta 


inkerinsuomalaista uhmasi Neuvostolii- 
ton vaatimuksia, ja neljätuhatta heistä pa- 
keni välittömästi Ruotsiin. He uhmasivat 
kaikkia vaaroja ja läpi myrskyävän meri- 
matkan saivat Ruotsissa turvan. Heidän 
kohtaloistaan kertoi juuri FST:n viides 
ohjelma. 

Suuresti jännittyneenä olen odottanut 
koska puhutaan niistä rohkeista neljäs- 
tätuhannesta inkerinsuomalaisesta, jotka 
kaikkia pelkoja uhmaten jäivät Suomeen. 
Turhaan. Mitään ei puhuttu niistäkään in- 
keriläisistä, jotka jo yhden omakohtaisen 
karkotuksen olivat kokeneet Neuvostolii- 

tossa, entisen Suomen Kannaksen Inkerin 
rajan lähipitäjien karkotuksista v. 1936. 

Nyt en tarkoita kulakkeja, joita vie- 
tiin v. 1930 alussa karkotettuina Siperi- 
aan, Kuolan niemimaalle ja Keski- Aasi- 
aan, jossa myös perheen päät vangittiin 
välittömästi. Tämä kaikki on jätetty hyvin 
vähälle huomiolle. Sen sijaan kerrotaan 
enemmän v. 1937 vangituista ja teloite- 
tuista Levashovoon haudatuista. Onnek- 
si heidän hautapaikoistaan saatiin tietää, 
mutta tuhansien ja taas tuhansien inkerin- 
suomalaisten hautapaikoista ei koskaan 
saada tietää mitään. Tällaisissa tuntemat- 
tomissa haudoissa lepäävät minun lukui- 
sat omaiseni ja isovanhempani. 

Ne rohkeat kahdeksantuhatta, jotka jäi- 
vät Suomeen, Neuvostoliiton ja Suomen 
Valpoa uhmaten ja joista puolet pakeni 
Ruotsiin, koska heillä oli jokin erikoi- 
nen syy paeta, olivat palvelleet Heimo- 
pataljoonassa, tai oli poika, veli tai jopa 
isä ollut Suomen tai Saksan armeijassa. 
Heillä oli konkreettinen pelko. He tiesi- 
vät mikä heitä odotti Neuvostoliitossa ja 
siksi he kaikkia vaaroja uhmaten pakeni- 
vat Ruotsiin. 

Mutta me neljätuhatta uhkarohkeata 
inkerinsuomalaista jäimme kaikkia vaa- 
roja uhmaten esi-isiemme maahan Suo- 
meen, jossa ihmiset puhuivat samaa kiel- 
tä, joilla oli samanlainen kulttuuri kuin 
itsellämmekin. 

Sitä ryöpytystä, sitä pelkoa emme 
osanneet ennakoida, joka osaksemme 
koitti. Meitä höykytettiin nimismiehen 
kansliaan ilmoittautumisella säännölli- 
sesti ja joka kerta kun sinne pääsimme, 
sydämemme hakkasi kuin aikapommi: 
Nyt tulee käsky palata Neuvostoliittoon. 

Olen ainoa kirjailija, joka on asunut 
Leningradin molemmilla puolilla, sekä 
Suomen rajalla, että Itä-Inkerissä. Kos- 


ka Pohjois-Inkeri hävitettiin lopullisesti 
jo v. 1936 ja jouduin vanhempieni kera 
Sisä- Venäjälle, josta kiitos viisaiden van- 
hempieni, passit takaisin saatuamme kar- 
kasimme heti siihen osaan Inkeriä, joka 
vielä ennen sotaa oli olemassa. Olimme 
siinä osassa Inkeriä neljä vuotta, kunnes 
saksalaiset vahasivat alueen. Sen jälkeen 
asuimme saksalaisten miehityksen val- 
lan alaisina, kunnes Saksan armeija al- 
koi murtua ja meidät tuotiin Viron kaut- 
ta Suomeen. 

Tästä kaikesta olen kertonut muistel- 
maromaaneissani. Olin ensimmäinen, 
joka onnistui pitkän odotuksen jälkeen 
saamaan kirjani julki, sillä Suomikin vai- 
keni meistä siihen saakka kunnes Gor- 
batshov julisti Neuvostoliitossa glasnos- 
tin. 

Olen katsellut kaikki Inkeristä lähete- 
tyt ohjelmat ja olen pahoillani, että In- 
keri on ollut niin rautaesiripun sulkema, 
ettei sieltä ole juuri valokuvia rauhan ajal- 
ta. Nyt esitetään Antti Hämäläisen sota- 
ajalta otettuja kuvia Kadonnutta Inkeriä 
toisintona, kun muuta ei ole. 

Aivan kuin se ryysyihin puettu poika 
olisi Inkerin malli-mannekiinipoika. Ei- 
vät ihmiset ymmärrä miten ahtaalle kansa 
joutui, kun ehkä viimeiset vaatteet olijoi- 
denkin vaihdettava leipään. Lapset kas- 
voivat, kangasta ei ollut. Kauppoja ei ol- 
lut. Eivät filmissä esitetyt mökit kuvaa 
kaikkia Inkerin taloja. Inkerissä oli Neu- 
vostoliiton pula-ajasta huolimatta vielä 
paljon kauniitakin omakotitaloja, vaik- 
ka sodan kiiriessä halki Inkerin useim- 
mat talot paloivat (meidänkin siellä hank- 
kimamme omakotitalo). Lasit särkyivät 
useammista taloista ja ne oli paikattu sä- 
keillä, mikäli talossa ei asunut saksalai- 
sia, jotka kattoivat koko ikkunan yhdellä 
suuremmalla lasilla. CD 

Hieno sulautumisprosessin 
kuvaus 


...ehkäpä nykymarkkinoiden kiinnosta- 
vin on bengalilaisen Hjumpa Lahirin 
kahdeksasta pitkästä novellista koostu- 
va, Kersti Juvan suomentama kokoelma 
Tuore maa (kirjakauppahinta n. 32 e) Sen 
novellit käsittelevät Yhdysvaltoihin aset- 
tuneiden, hyvin koulutettujen bengalilais- 
perheiden juurtumista uuteen maahan, ja 
takakannen tekstiä siteeraten "hienovarai- 
sella yksityiskohtien ja arjen kuvauksella 
Lahiri tavoittaa jotain yleismaailmallis- 
ta perhesuhteista, sukupolvien välisestä 
kuilusta ja omaan elämään sopeutumisen 
vaikeudesta.” 

Suurin pintaan nouseva asia on kysy- 
mys siitä, onko avioliitto järjestetty vai 
ei, mutta tekijä välttää tässäkin kysymyk- 
sessä jyrkkää kannanottoa pyrkien esitte- 
lemään molempien tapojen hyvät puolet. 


Uskonto ja sen erot tulevat esiin vain vä- 
lillisesti, tapakulttuurin osina. Bengali- 
laiset tuntuvat hyväksyvän mukisematta 
amerikkalaiseen joulunviettoon liittyvät 
rituaalit: kuusen, lahjat, sen ihmeemmin 
niiden alkuperää ei selvitellä. Merkittä- 
vä tapakulttuurin ero on suhde alkoho- 
liin: kun Intiassa sitä viljellään varsin vä- 
hän, Yhdysvaltoihin tulleet bengalilaiset 
näyttävät siemailevan viskiä hyvinkin ru- 
tinoidusti. 

Kaiken kaikkiaan Lahirin teoksen 
luettuaan tulee ajatelleeksi, että inkerin- 
suomalaisten paluumuuttajien on var- 
maankin mentaalisesti paljon helpompi 
sulautua suomalaiseen kulttuuripiiriin 
kuin intialaisten USA:n kaikkien kult- 
tuurien valtaisaan sulatusuuniin. 

Toivo Iho 


P.S. 

Niinhän siinä kävi että himolukija, tykäs- 
tyttyään Hjumpa Lahirin edellä referoi- 
tuun teokseen, sai kun saikin kirjastos- 
ta varsin pian lukeakseen saman tekijän 
kaksi aiempaa kirjaa, v. 2001 ilmesty- 
neen novellikokoelman Tämä siunattu 
maa sekä Kaima- nimisen, v. 2005 ilmes- 
tyneen romaanin. 

Kaikki Lahirin teokset, taitavan Kers- 
ti Juvan kääntäminä, käsittelevät Yh- 


dysvaltoihin muuttaneiden intialaisten 
sulautumisprosessia identiteettiongelmi- 
neen kai kk ineen. Kun edellä kirjoitin tuo- 
reimman teoksen rekisteröineen uskonto- 
jen eron vain viitteellisesti, ensimmäisen 
novellikokoelman niminovelli käsittelee 
tätä aihealuetta juurta jaksaen. 

Hjumpa Lahiri on saanut vastaanottaa 
novellikokoelmistaan useita kirjallisuus- 
palkintoja - eikä syyttä. ® 

©APAHTUMA-KALENTERI 

f ” 1 \ 

Ilmoittajille 

Niitä järjestöjä, jotka ilmoittavat tulevis- 
ta tilaisuuksistaan tehdessämme, ja jotka 
lähettävät aineiston lehdelle sähköpos- 
tina, kehotetaan vaatimaan lukukuittaus. 
Näin vältetään kiistat siitä, onko aineisto 
toimitettu ajoissa vai ei. 

\ ✓ 

Turun seudun Inkeri-seuran 
tapahtumia 

Besseda-hetket jatkuvat Palvelupistees- 
sä joka kuukauden 1 . ja 3. perjantai kello 
13.00 Irma Kapasen vetäminä. Tervetu- 
loa viettämään teehetkeä vapaan keskus- 
telun merkeissä. 

Hallitus kokoontuu joka kuukauden 
ensimmäisenä maanantaina kello 16.30 
Palvelupisteessä, Uudenmaankatu 1. Jos 
teillä on asioita, joita haluaisitte hallituk- 
sen käsittelevän, ottakaa yhteyttä halli- 
tuksen jäseniin tai Palvelupisteeseen. 


Hyvinkään Inkeri-kerhon 
tapahtumia 

Hyvinkään Inkeri-kerho ry. kokoontuu 
seurakunnan aulakahviossa Hämeenkatu 
16 keväällä kuukauden 1 . sunnuntai kel- 
lo 14.00 seuraavasti: 

5 . 4.2009 kerho (Ohjelma ilmoitetaan 
myöhemmin) 

3 . 5.2009 kerho (Ohjelma ilmoitetaan 
myöhemmin) 

Muuta toimintaa: 

26 . 7.2009 Retki Inkerinsuomalaisten ke- 
säjuhlaan Lahden Joutjärven kirkolle. 


22 . 8.2009 Retkipäivä Sääksiin seurakun- 
nan leirikeskukseen 

Tiedustelut Irja Pelkonen, inkerikerho@ 
gmail.com tai puh. 040 550 5712. 


Lahden seudun Inkeri-kerhon 
tapahtumia 

Kokoontumiset joka kuukauden toise- 
na maanantaina Lutherinkirkossa, kirkon 
kahviossa. 

Inkeriläisten kesäjuhlat järjeste- 
tään Joutjärven kirkossa sunnuntaina 
26 . 7 . 2009 . Saarnaa Arvo Survo, pääjuh- 
lan juhlapuheen pitää Leino Hassinen. 
Tarkempia tietoja ohjelmasta myöhem- 
missä lehdissä. 

Kerhoilloista ja kokouksista tiedus- 
teluihin vastaa Maria Lahti, puh. 0400 
841 741. 


Inkerikuoron harjoitukset 
jatkuvat 

keskiviikkoisin klo 16.45-18.30 

Inkerikoti, Karjalatalo 
Käpylänkuja 1, 00610 Helsinki 

Kuoroa johtaa F.vclin Ojalo. Uusia lau- 
lajia toivotaan kuoron riveihin kaikkiin 
ääniin. 


Seukot 

Tiedustelut: Pirkko Huurto 
Puh. (09) 783 391 tai 0400 748 318 

Inkerikoti, Karjalatalo 
Käpylänkuja 1, 00610 Helsinki 

Helsingin seudun inkeri-seuran 
tapahtumia 

Tiedustelut Toivo Tupin 
puh. 040 578 3894 

Inkerikoti, Karjalatalo 
Käpylänkuja 1, 00610 Helsinki 

Inkerikeskuksen tapahtumia 

www.inkerikeskus.fi 
Inkerikeskus ry 

Hämeentie 103 A, 00550 Helsinki 


Inkerin kulttuuriseuran 
tapahtumia 

23.4.2009 Haaveena vapaa Inkeri - 
Aino Mälkönen - sotilas, neiti 

Kevään viimeisessä Kulttuurikahvilas- 
sa kirjailija Leena Laulajainen kertoo tä- 
distään, Viron vapautusarmeijan ainoasta 
naissotilaasta. Kokoontumispaikka Fami- 
lia-Clubin tiloissa osoitteessa Vilhonkatu 
4 B 15, 3. krs klo 16.00-18.00. 

Kevätretki Tallinnaan huhtikuussa 

Kulttuurikahvilan kevätretki Tallinnaan, 
jossa tutustutaan Inkerin kulttuuriseu- 
ran ja Tallinnan suomalaisen seurakun- 
nan yhteisessä potuskapajassa syntynei- 
siin muistotyynyihin ja kevytsavitöihin. 
Näyttelyn avajaiset ovat 3.4.2009 Suomi- 
Instituutissa. 

Ompeluseura 

Ompeluseuran kokoontumiset jatkuvat 
Koivussa ja tähdessä Mäkelänkatu 18: ssa 
parillisten viikkojen torstaisin klo 14.00. 

Ensimmäisellä tapaamisella suunni- 
tellaan kevään ohjelmaa ja erityisesti sitä 
mitä upeaa pienistä tilkuista voi väkertää. 
Mietintämyssyssä on myös Olga-nuken 
synnyttäminen. 


Keravan paluumuuttajat 

Vuonna 2009 tapaamiset jatkuvat Talkoo- 
renkaan tiloissa Aleksis Kiventie 7S:ssa 
tiistaisin 14.4. ja 19.5.2009 klo 15.00- 
17.00. 

MATKAT 

Vatjalaisten praasniekka ja Inkerin- 
maa 9.7.-12.7.2009 

Vatjalaisia on jäljellä enää kourallinen In- 
kerimaan länsiosissa Laukaanjoen suulla. 
Vatjalaiset ovat heränneet vaalimaan hau- 
rasta kulttuuriaan. Tärkeä tapahtuma on 
heinäkuussa Luutsassa vietettävä praas- 
niekka. Pääset mukaan praasniekkaan In- 
kerin kulttuuriseuran matkalla. 

Alustavan matkasuunnitelman mukaan 
lähdemme 9.7. (huom. ennakkotiedoista 
muuttunut lähtöpäivä) aamulla Tallinnaan 
ja ylitämme Venäjän rajan Narvassa. Tu- 
tustumme menomatkalla Länsi-Inkerin 
maisemiin. Illalla majoitumme Volosso- 
van alueella Villa Inkerin palvelutalon re- 
montoituun Paronintaloon. Palvelutalossa 
on mahdollisuus tavata inkeriläismummo- 
ja. Perjantaina tehdään retki Puskiniin ja 
Palvo vskiin ja lauantaina on Vatjan praas- 
niekkojen vuoro. Kotiin ajetaan Kaijalan- 
kannaksen ja Viipurin kautta. Matkanjoh- 
tajana puheenjohtaja Helena Miettinen. 

Matkan alustava hinta on 380 euroa 
(400 euroa kahden hengen huoneessa). 
Inkerin kulttuuriseuran jäsenet 360 ja 380 
euroa. Hinta edellyttää 20 matkustajaa. 
Se sisältää laiva- ja bussimatkan, majoi- 
tuksen ja puolihoidon Villa Inkerissä sekä 
ohjelmaan kuuluvat retket. Lisäksi tulee 
ryhmäviisumin kulut noin 42 euroa. 

Ilmoittautumiset Inkerin kulttuuriseu- 
raan joko sähköpostitse koivujatahti@in- 
keri.com tai puhelimitse Tytti Piiroselle 
puhelin 050 5290 756. 

Matka Petroskoin uuden kirkon 
vihkiäisiin 4.9.-8.9.2009 

Petroskoin uusi suomalainen kir kk o vihi- 
tään käyttöön 6.9.2009. Inkerin kulttuu- 
riseura tekee matkan vihkiäisiin suoma- 
laisella bussilla. Menomatkalla yövytään 
Sortavalassa ja takaisin ajetaan Pietarin 
kautta. 

Matkan hinta on noin 400 euroa ilman 
viisumikuluja. Viisumin hinta on noin 45 
euroa. Tarkka hinta selviää, kun saamme 
hotelleista vahvistetut hintatiedot. En- 
nakkovarauksia voi jo tehdä kyytiin pää- 
syn varmistamiseksi joko sähköpostitse 
koivujatahti@inkeri.com tai puhelimitse 
Tytti Piiroselle puhelin 050-5290 756 

Matka Inkerin juhannusjuhlille 
Taaitsaan 19.-22.6.2009 

Venäjällä Taaitsassa vietetään inkeriläis- 
ten juhannusjuhlaa lauantaina 20.6.2009. 
Inkerin kulttuuriseura järjestää sinne ”ren- 
gasmatkan”. Menomatka tapahtuu Star/Su- 
perstar -laivalla Helsingistä Tallinnaan, ja 
sieltä suomalaisella bussilla Narvan kaut- 
ta Inkeriin. Paluu tapahtuu maitse Pieta- 
rin kehätietä ja Viipurin kautta. Majoitus 
on kahtena ensimmäisenä yönä Erkkeris- 
sä Villa Inkerin juu ri remon toidussa pal- 
velutalon vierastalossa, kolmantena yönä 
Keiton koulutuskeskuksessa. 

Matkalle lähdetään perjantaina 
19.6.2009 klo 7.30 Länsisatamasta. Hel- 
sinkiin saavutaan maanantaina 22.6. klo 
21:een mennessä. 

Matkan hinta on jäsenille 350 € ja 
muille 370 €. Hintaan sisältyvät laiva- ja 
bussimatkat, majoitus, aamiaiset ja iltapa- 
lat. Lisäksi tulevat viisumikulut, 43 €. 

Tutustumiskohteita ja pieniä poikkea- 
mia matkareitistä on mahdollista järjes- 
tää osanottajien etukäteen esittämien eh- 
dotusten pohjalta. 


Ilmoittautuminen matkanjohtajalle Ali- 
na-Sinikka Saloselle (puh. 040 743 7042) 
sähköpostilla a-s.salonen@pp.inet.fi tai 
kirjeitse Muinaislinnantie 1 B 12, 00950 
Helsinki. Ilmoittautuessa mainitaan nimi, 
syntymäaika, kansalaisuus, osoite ja pu- 
helinnumero sekä mahdolliset reittitoi- 
veet. Ilmoittautumisaika päättyy 16.4. 

Tallinnan laulujuhlat 3.-5.7.2009 

Suuren kiinnostuksen vuoksi on paik- 
kojen lukumäärää lisätty. Ilmoittautu- 
misia otetaan vastaan niin kauan kuin 
paikkoja riittää. 

Tulevana kesänä on Tallinnassa maa- 
ilman suurimmat laulu- ja tanssijuhlat, 
joita on järjestetty vuodesta 1934 alkaen 
joka viides vuosi. Tällä kertaa teemana 
on Yhdessä hengittäminen. Nimi viittaa 
virolaisten haluun vahvistaa maansa kan- 
sallistuntoa. Ohjelmassa on ensimmäistä 
kertaa kaksi erilaista laulukonserttia, mo- 
lemmat suurella laululavalla. Kalev-sta- 
dionilla pidettävien tanssijuhlien teema- 
na on Meri ja Viron synty. 

Ohjelmarunko on seuraava: 

Perjantai 3.7. 

• Helsinki-Tallinna Star/Superstar klo 
10.30-12.30 

• Majoitus Hotel City Portus, Uus Sada- 
ma str 23 (alle 500m satamasta) 

• Laulujuhlakulkueen seuraamista klo 14 
alkaen (alkaa Vapauden aukiolta) 

• Kuljetus tanssijuhlille klo 18 

• Tanssijuhlat klo 19 

• Kuljetus hotelliin juhlien jälkeen 

Lauantai 4.7. 

• Aamiainen 

• Kuljetus laululavalle klo 18 

• Laulujuhlien 1. konsertti klo 19 

• Kuljetus hotelliin konsertin jälkeen 

Sunnuntai 5.7. 

• Aamiainen 

• Huoneiden luovutus ja tavaroiden siir- 
to bussiin klo 12 

• Kuljetus laululavalle klo 13 

• Laulujuhlien 2. konsertti klo 14 

• Kuljetus satamaan konsertista suoraan 

• Tallinna-Helsinki Star/Superstar 21.00 
-23.00 

Matkan hinta 155 € /h/2hh jäsenille ja 
175 € /h/2hh muille, sisältää edellä mai- 
nitun ohjelman (laivamatkat, hotelli aa- 
miaisineen, kuljetukset juhlapaikoille ja 


konsertti- ja tanssijuhlaliput). Yhdenhen- 
gen huoneen lisämaksu on 43 € /2yötä. 
Lapsihinnoista voi kysyä matkan johta- 
jalta. 

Vastuullinen matkanjärjestäjä on viro- 
lainen Baltic Express Tours. 

Ilmoittautuminen ja tiedustelut mat- 
kan johtajalle Alina-Sinikka Saloselle, 
puh. 040 743 7042, a-s.salonen@pp.inet. 
fi. Ilmoittautumisen yhteydessä tarvitaan 
osoite- ja puhelintietojen lisäksi syntymä- 
aika (laivayhtiötä varten). 

Konserttien ja tanssiesityksen ohjel- 
maan voi tutustua viron kielellä seuraa- 
vissa linkeissä: 

• http://laulupidu2009.laulupidu.ee/est/ 
las_kolab !/ 

• http://tantsupidu2009.laulupidu.ee/est/ 
tantsud 



Larin Paraske (1833-1904) 


Viisi LAULUA sisältävä, noin kymmenen minuuttia 
kestävä esitys sopii esimerkiksi tilaisuuksiin, jotka liitty- 
vät Karjalaan, Kalevalaan, inkeriläiseen runoperinteeseen 
ja suomalaiseen kansanperinteeseen. 

Ilia Kalioujnov-Salmisen säveltämän laulusarjan 
esiintyjinä ovat sopraano Sari Savunen ja harmonikka- 
taiteilija Karoliina Paunonen. Esitys koostuu seuraa- 
vista lauluista: Meri meiälle näkkyy, Ei pie surra sulhasii, 
Mis ne lapset lauleloot, Oishan yöllä ystävii ja Yhäten ikä 
kulluu. 

Larin Paraske oli lahjakas ja kuuluisa pohjois-inke- 
riläinen runolaulaja, joka syntyi Lempaalassa ja kuoli 
Metsäpirtissä, mutta vietti myös suuren osan elämäs- 


Parasken laulut 


Tarjoamme teille 
Parasken laulut 

-NIMISTÄ LAULUESITYSTÄ 
OHJELMANUMEROKSI 
ERILAISIIN TAPAHTUMIIN 
JA JUHLALLISUUKSIIN. 

tään Porvoossa. Eloisa ja sitkeä karjalaisnainen toimi 
yli viidenkymmenen pietarilaislapsen sijaisäitinä, ja teki 
elantonsa eteen myös raskasta työtä veneenvedossa Tai- 
paleenjoella. 

Laulusarjamme on kunnianosoitus Larin Parasken 
elämäntyölle ja vahvoille naisille. 

Neuvottelemme esityspalkkiosta tilaisuuden mukaan. 

Ystävällisin terveisin, 

Sari Savunen 

gsm (0)50 566 8065 

sari.savunen@gmail.com 



Sopraano Sari Savunen ja harmonikkataiteilija Karoliina Paunonen 
tulkitsevat Larin Parasken runoihin perustuvia kappaleita. 




LEVITÄ INKERI-TIETOA 


Kirjallisuutta 
Arvo Survo 
Itku Inkerille, 17 € 

Hellin Suominen 

Mooses Putron elämäkerta, 2,50 € 

Ella Ojala 

Inkerikoti, Karjalatalo, 

Puh. 045 2612 342 

Sähköposti inkerin viesti @ suomi24. ti 

Painopaikka Vammalan Kirjapaino Oy, 

Lehti ilmestyy kuudesti vuodessa. 
Aineisto palautetaan vain erikseen 
pyydettäessä. 

Julkaisija Suomen Inkeri-liitto ry. 

Pääkirjoitus 


Ikäviä asioita 


Toivo Iho 

Ei pitäisi lukea lehtiä. Niistä saa vain pa- 
han mielen, sillä lehdissä tuodaan tavan 
takaa esiin ikäviä, pelkästään ikäviä asioi- 
ta. Mutta mihinkäs silmäsi panet? Jos jä- 
tät ikävät asiat sivuun, pistät saman tien 
pääsi pensaaseen. 

Tämänkertaisen murheeni aiheena on 
pari tuoretta lehtijuttua; Helsingin Sano- 
mien artikkeli 18.3.2009, jossa Jukka Ris- 
lakki esittelee Venäjän kouluissa käytettä- 
viä historiankirjoja, sekä Kanava- lehdessä 
2/2009 ollut Jussi Pekkarisen artikkeli, 
jonka otsikkona on "Ensimmäinen inkeri- 
läinen paluumuuttaja tuli jo 1957.” 

Helsingin Sanomat on Suomen laajale- 
vikkisin lehti. On erittäin hyvä, että Juk- 
ka Rislakki tuo artikkelissaan Neuvosto- 
aikaa ylistetään Venäjän koulukirjoissa 
julki sen vääristelevän tiedon, jolla Bal- 
tian maiden lähihistoriaa noissa kirjoissa 
kuvataan. "Selvästi ei käy ilmi, mitä ke- 
sällä 1940 tapahtui. Miehityksestä ei pu- 
huta, eikä puna-armeijan joukkojen mars- 
sia Viroon, Latviaan ja Liettuaan mainita. 
Kirjasta saa kuvan, että vaalien jälkeen 
Baltian maiden uudet parlamentit päät- 
tivät anoa Neuvostoliiton jäsenyyttä ja 
Moskova suostui ottamaan vastaan "kol- 
me uutta sosialistista tasavaltaa”. Saman 
oppikirjasarjan 2007 ilmestynyt osa mai- 
nitsee yksinkertaisesti, että Baltian maat 
"liittyivät Neuvostoliittoon”. 

Rislakki ei kerro, mitä nuo kirjat mah- 
dollisesti kertovat Inkeristä ja inkerinsuo- 
malaisista - tuskinpa mitään. Niissähän 
pitäisi lyhyesti ensin kuvata Stolbovan 


rauhaa seurannut suomalaisasutuksen 
synty, ja sitten todeta, että inkerinsuo- 
malaiset siirtyivät sotavuosina Suomeen, 
josta heidät sitten siirrettiin takaisin, ja 
rangaistuksenomaisesti heitä ei sijoitet- 
tukaan Inkeriin vaan eri puolille toveri 
Kosyginin pääministerinä hallinnoimaa 
Venäjän neuvostotasavaltaa, etenkin pai- 
kallisten kolhoosien aputyövoimaksi. 
Edelleen Rislakin esittelemässä teoksessa 
olisi todettava, että vai kk a inkerinsuoma- 
laiset siirrettiin joukkosiirtona takaisin, 
heidän uudelleensijoittumisensa Inkeriin 
on tapahtunut yksittäisratkaisuina, hy- 
vin hankalan ja aikaa vievän menettelyn 
kautta. Kun tätä vielä ovat olleet täyden- 
tämässä raja-alueiden uudelleenasutta- 
mista vaikeuttavat sotilaalliset määräyk- 
set, voidaan sanoa, että nykyinen Putinin 
Venäjä on lopullisesti tehnyt inkerinsuo- 
malaisista maattoman kansan. 

Helsingin Sanomat on Suomen laaja- 
levikkisin sanomalehti, Kanava taas on 
kirjoittajakunnaltaan ja lukijakunnaltaan 
ehkä Suomen arvostetuin aikakausleh- 
ti. Ei ole samantekevää, mitä käsityksiä 
sen välityksin vaikkapa paluumuuttajis- 
ta leviää. Jussi Pekkarinen onnistuu yllä 
mainitussa artikkelissaan, kuvatessaan 
voimistelunopettaja Armas Kappista 
ensimmäisenä inkeriläisenä paluumuut- 
tajana, heittämään paluumuuttajien ylle 
todella ikävän ja synkän varjon, tähän 
tapaan: "Vuoden 1959 alussa Kappinen 
muutti Helsinkiin. Hän sai töitä Oy Lii- 
kenne Abussa. Marraskuussa 1959 nuori 

mies poistui yllättäen Suomesta. Matka- 
kohteekseen hän oli ilmoittanut Tserepo- 
vetsin. Joku Supon etsivä on tehnyt tästä 
rohkeita johtopäätöksiä. ”T:ssä oli sodan 
aikana desanttien ja radistien koulutus- 
paikka. Voinee edelleenkin olla käytössä 
samassa mielessä.” 

Suojelupoliisi kiinnostui Kappises- 
ta toden teolla 1971. Silloin Ratakadul- 
la perehdyttiin kunnolla miehen taustaan 
ja tekemisiin. Ollessaan Helsingissä 1959 
Kappinen oli asunut tuttavansa Martta 
Stenbergin luona. Kappinen oli ensin 
pyrkinyt Helsingin yliopistoon valmis- 
tuakseen voimistelunopettajaksi ja hake- 
nut myöhemmin muihinkin tiedekuntiin, 
mutta opiskelupaikkaa ei ollut herunut. 

Supo teki 1971 myös omia havainto- 
jaan miehestä. ”Kappinen on kuluvan 
vuoden aikana vieraillut täällä neljä ker- 
taa kesälomaa lukuunottamatta tulkin 
tehtävissä. Hänen suomen kielensä on 
virheetöntä ilman pienintäkään murteel- 
lista vivahdusta. Samoin hänen pukeutu- 


misensa poikkeaa normaalista neuvos- 
totyylistä, sillä matkoillaan Suomeen ja 
Ruotsiin hän kuluttaa huomattavia sum- 
mia rahaa täysin länsimaiseen, viimei- 
sen muodin mukaisen vaatetuksen hank- 
kimiseen ja ylläpitämiseen.” Supo epäili 
Kappista värväriksi ja Neuvostoliiton tie- 
dusteluasiamieheksi. Jatkossa Kappisen 
Suomen-matkoja ja hänen tapaamisiaan 
seurattiinkin erityisen tarkasti. 

Vuoden 1981 alussa Supo sai vahvis- 
tuksen Kappisen syrjäyttämisestä. Tieto 
tuli Ruotsin turvallisuuspoliisilta, joka oli 
kuulustellut Neuvostoliitosta loikanneen 
Reino Pietiläisen. Säpon kuulustelussa 
Pietiläinen oli kertonut, ettei ”KGB ole 
enää pitkään aikaan luottanut Kappiseen 
ja että K olikin muuttanut Muurmanskis- 
ta johonkin eteläänpäin”. 

Rohkenen kysyä: kumpi saa enemmän 
hallaa aikaan paluumuuttajien maineelle; 
sata huumeveikkoa vaiko yksi ainoa Ar- 
mas Kappinen? 

CD 


Matkan varrelta - 

Inkerinsuomalaisen muistelmia 


Sodanaikainen Inkeri 

Reino Jaakkimainen 

Jatkoa Inkeriläisten Viestissä 1 1/2007 
aloitetuille muistelmille. 

Osa 14 

Saksalainen räätäli 

Palattuamme näimme kotiimme edelleen 
saksalaisten hallussa. Mikäs’ siinä, sauna- 
suoja sai kelvata meille. Eikä saksalaisil- 
la näyttänyt olevan mitään meitä vastaan. 
Päinvastoin, he näyttivät olevan iloisia 


nähdessään naisen keittiöhommissa, vaik- 
ka se homma ei ollutkaan heitä varten. Kai 
tämä toi heillekin kotoisan tunteen. 

Yksi sotilas, myöhemmin tiesimme, 
räätäli, osoitti erityistä mielenkiintoa 

meihin. Hän näytti kysyvän, oliko meil- 
lä isää talossa. Teeskentelimme, ettem- 
me ymmärtäneet. Eräänä aamuna, oliko 
se päivä tai pari tulomme jälkeen, isä yl- 
lätti meidät. Hän tuli kotiin! 

Isä oli tietysti nähnyt Simon kävelyn 
pois vankileiristä ja oli enemmän pelos- 
saan kuin Simo itse, jonka isä hyvin tiesi 
olevan yksinkertainen. Hän huokasi hel- 
potuksesta nähdessään Simon selviävän. 
Nyt me ainakin tietäisimme mitä oli ta- 
pahtunut. 

Nähdessään minkälaisen kohtelun so- 
tavangit saivat, isä tiesi että hänenkin täy- 
tyi päästä leiriltä pois. Ruokaa ei ollut tar- 
peeksi hengissä selviytymiseen, julmat 
vartijat, pieksämiset, raskas työpäivä tar- 
kan vartioinnin alaisena; isä tiesi että hä- 
nen täytyi karata ennen kuin hänen voi- 
mansa olisivat täysin menneet. 

Koska komendantti oli repinyt isän 
rekisterikortin, hänen täytyi tehdä jotain; 
keksiä jokin keino. 

Vankileirissä oli tuhansia sotavanke- 
ja. Joka aamu kuolleet kannettiin pois. 
Monet epätoivoiset miehet suunniteli- 
vat yöllä miten ja mihin yrittää karata. 
(Sodan loppuun mennessä 4-5,5 miljoo- 
naa upseeria ja sotamiestä kuoli sotavan- 
kina.) 

Isällä oli monta etua muihin nähden. 
Hän oli siviilivaatteissa, tiesi ympäristön 
ja mihin mennä. Pian, eräänä aamuna, ol- 
lessaan työryhmän mukana hän otti ris- 
kin. Teeskennellen, että oli menossa ha- 
kemaan heille kaikille vettä, isä kahmaisi 
ämpärin ja käveli lyhyen matkan päässä 


olleelle kaivolle. Laski ämpärin alas ja 
vilkaisi ympärilleen. Kukaan ei katso- 
nut häneen päin. Isä ryhtyi huolettomasti 
kävelemään läheiseen taloon päin, astui 
sen sivuovesta takapihalle ja sieltä seu- 
raavalle kadulle, missä hän sekoittui mui- 
hin ihmisiin. Hän ei nähnyt eikä kuullut 
mitään hälytystä eikä takaa-ajon ääniä. 
Muitta mutkitta hän alkoi kävellä Kok- 
kolaan päin, missä sukulaiset olivat ilois- 
saan nähdessään isän. He kertoivat, että 
olimme menneet takasin kotiin, ja neu- 
voivat häntä jäämään heille pimeään asti. 
Hän teki niin; sai siellä ruokaa ja käveli 
sitten koko yön saapuen meidän suurek- 
si iloksemme ja helpotukseksemme var- 
hain aamulla kotiin. 

Saksalainen räätäli näki hänet ja oli vä- 
hän yllättynyt, mutta ei sanonut mitään. 
Myöhemmin isä pystyi merkkikielellä 
kertomaan, että hänkin oli ollut räätäli- 
nä toisessa armeijassa talvisodan aikana. 

Seuraavana päivänä meidät komen- 
nettiin taas pois kotoa. (Vuosikymmeniä 
myöhemmin tapasimme tämän saman 
räätälin uudestaan toisella mantereella 
tyystin erilaisessa tilanteessa! Sanoiko 
joku, että maapallo on suuri? Tästä myö- 
hemmin.) 

Tällä kertaa me päätimme mennä äi- 
din kotikylään, Ronolaan. Jopa Tusjka- 
kin tuli mukana tällä kerralla. Tusjka oli- 
kin käynyt Ronolassa kanssamme monta 
kertaa ennenkin. Saavuttuamme se juok- 
si Ronolasta sitten monta kertaa sieltä 
kotiin, kai tarkastamaan miten asiat siel- 
lä olivat. 

Muistelmat jatkuvat seuraavassa numerossa. 

kertoo kansan kohtalosta 


Täs on pieni laulunpätkä 
käyvvä laulelemmaa, 
mis on kaikki suomalaiset, 
tulkaa kuuntelemmaa. 

Tulkaa kaikki kuuntelemmaa 
miehet sekä naiset, 
tää ei kuulu ryssille, 
vaan kuulkoot suomalaiset. 

/f 

Mitä pahhaa suomalaiset 
valtijollc teki, 
ko hiä härkävaunuloissaa 
Siperijaan veti. 

Tulomatkaa laulussain 
en taho kosketella, 
kyynelilläni silmiä 
en taho kostutella. 

Viien päivän perästä 
he passiit kokosivat, 
kuusi sannaa ryssäkieltä 
siihe töhräsivät. 

”Ootta kansanviholliset, 
poikkee pääse ette, 
ootta fiinat, parasiitat, 
tänne märkänette. 

Vöi tuota lessasavotaa, 
ja voi tuota lessavalkkaa, 
siel niitä voimii kiskottii 
ja vähä saatii palkkaa. 

Kuuvvel satal grammalla 
ne miehet puski töitä, 
sil ei huolint höplitellä 
paljo vatsavöitä. 

Istuvenkan pajokka 
oi kaksisataa grammaa, 
sitäkää ei polutsainut 
joka talon mamma. 

Tseremsa oi ruokamme 
ja katalaska-kuri 
komendantti ovel seisoi 
silmät piässää nurin. 

Ensittäin oi suomalaiset 
kovan kurin alla, 
sit jo alkoit maanitella 
työhön patokalla. 

Skaparit ne uatteliit, 
jot niä on hulluu väkkii 
pitkiin kyhää kävelööt 
ja seläs nuttusäkki. 

Mäntii talloo, kysyttii, 
jot kuin on asjanlaita, 
onks teil tarvis hametta, 
vai onks teil tarvis paitaa? 

Vatsa anto prikkasun, 
jot heitä hame päältä, 
muuten lähtöö sieluparka 
tulevaisee täältä. 

Skaparloi myö mielellää 
ei opisaitu millää, 
saivat meiltä vuatteet piällee 
karttolämpärillä. 

Komentantti sanoissaa 
se petty katkerasti: 
fiinat lähtöö matkustammaa 
Leningraatii asti. 


INKERILÄISTEN VIESTI 


Tämän laulun sepittäjän 
nimmee ai ei panna, 
se on Keiton pitäjästä 
neljän lapsen mamma. 


Yli 40 vuotta kansan 
keskuudessa muistin 
varassa säilynyt laulu. 

Laulun lehdelle toimitti 
Irja Pelkonen. 


Inkerikot 

Historia, uskonto ja perinne. 


Aira Kuronen 

Ensimmäinen Suomessa ilmestynyt kan- 
satieteellinen julkaisu inkerikoista. In- 
kerikot ovat Leningradin alueella Länsi- 
Inkerissä asuva pieni suomensukuinen 
kansa. Kieli, inkeroinen, on eriytynyt 
muinaiskarj alasta. Ortodoksiuskon rin- 
nalla on säilynyt kansanuskon piirteitä 
vuosisatoja nykyaikaan asti. 

Valtakulttuuriin sulautuminen on ollut 
inkerikkojen kuten muidenkin Venäjän 
pienten kansojen kohtalona. Inkeroista 
puhuvia on jäljellä enää 200-300 henkeä. 
Perinteisille asuinalueille Soikkolannie- 


melle ja Laukaansuuhun on parhaillaan 
rakenteilla kaupunki ja suursatama. 

Kuvitetussa kirjassa esitellään tekijän 
inkerikkokylissä suorittamien haastatte- 
lujen pohjalta kylien entistä elämää, yh- 
teyksiä Seiskarin saarelaisiin, ihmisen 
elämänkaareen ja kalendaarisiin merk- 
kipäiviin liittyviä tapoja, kansanlauluja 
sekä kansanuskoa ja uskomuksia. 

(ISBN 978-952-92-4372-3). Joensuu 
2008. Tiedustelut tekijältä, puh. 050 495 
6625. Kirjan hinta 30 euroa + postikulut. 


Kuvakirja 


Rudolf Pakki 

Nikolai j a Rudolf Pakin kuva- 
kirja "Inkerin kylän lähihis- 
toria taiteessa” on saatavilla 
Helsingissä Inkerikeskukses- 
sa, Hämeentie 103 A, puh. 

(09) 753 4464, 050 4368227, 
toimisto@inkerikeskus.fi ja 
Tartossa Veski 35, 5 1005 Tar- 
tu, Viron Inkerinsuomalaisten 
Liiton kansliassa, puh. +372 
742 1773, ja kirjan tekijältä 
Nikolai Pakki, puh.(09)349 
9626 tai paru@luukku.com. 

Kirjan omakustannushinta on 15 euroa. 
Myös postitse ostaminen on mahdollista. 

Kirja koostuu 60 maalatun taulun ku- 
vasta ja on jatkoa kirjalle Antti Hämäläi- 
nen ” Kadonnutta Inkeriä” 1943, jossa 
esitellään valokuvina Inkerin elämää so- 
dan aikaisina vuosina. Kirja käsittelee In- 
kerinmaan asuttamisen alusta v. 1600 ja 


loppuu inkerinsuomalaisten 
palauttamisella Neuvostolii- 
ton keskiosaan Kalininin, Ja- 
roslaviin jne. 

Suomenkielen tekstien li- 
säksi kirjan lopussa on tekstit 
käännettyinä viroksi ja tekstit 
on erikseen saatavissa myös 
venäjäksi. Kirjan alussa on 
esihistoriaa, elämää Inkeris- 
sä 20-luvulla, sota-aikaa ja 
lähtö evakkoon Viroon, siirto 
Suomeen v. 1943, elämä Suo- 
messa, palautus NL:oon, elämä karkotus- 
paikoissa ja pako uudestaan Viroon. 

Kirja antaa lyhyen kuvallisen katsauk- 
sen inkerinsuomalaisten esivanhempien 
elämästä meidän lapsillemme ja lasten- 
lapsillemme, kun vanhemmista aika jät- 
tää. Se voisi olla myös kotona pöytäkirja- 
na, jota voisi silloin tällöin selailla. 


NIKOLAI PAKKI 



INKERIN KYLÄN 
LÄHIHISTORIA TAITEESSA 

Neva-lehden toimituksessa 


Aapo Ihon muistelmista 

Nevan toimitus ja konttori sijaitsi Her- 
nekadun 32 A portaikon IV kerrokses- 
sa. Molemmat instituutiot työskentelivät 
samassa tilavahkossa huoneessa, jonka 
ulkoportaikosta erotti valoton eteinen. 
Eteistila oli kuitenkin niin väljä, että sen 
seinustalle sopi vuode, jossa joku talon 
väestä löysi leponsa. 

Toimitushuoneeseen tulija havait- 
si huoneen oikealla sivustalla ikkunan 
pielessä tukevan työpöydän, jonka taka- 
na minunkin muistojeni aikaan vaikutti 
neljä miestä: muudan musiikkia, jopa sä- 
vellystyötäkin harrastava Koski; hänen 
jälkeensä Yrjö Kiisseli, joka Suomeen 
muutettuaan muutti nimensä Kiijärvek- 
si. Opettajien ammattikuntaan kuuluva- 
na hän ”Nevasta” lähdettyään palasi ta- 
kaisin koulutyöhön. Häntä seurasi pari 
kolme vuotta tuolla paikalla vaikuttanut 
op. Juho Kokkonen, ja viimeisenä en- 
nen lehden kokemaa väkivaltaista kuo- 
lemaa tuon pöydän takana istui opettaja 
Eetu Mesiäinen. Näiden miesten tittelinä 
oli konttoripäällikkö; he vastasivat leh- 
den taloudesta. 

Vasemmalla puolen huonetta oli toi- 
nen, vielä tukevampi ja lehtitavaraa täyn- 
nä oleva pöytä, ja pöydän takana mies, 
jota sopi tituloida toimittajaksi. Hänellä 
oli kotoisittain ja kyläisittäin mainio ni- 
mimerkki Kuoman Kaima. Hänen juttun- 
sa olivat haluttua tavaraa joka numeros- 
sa. Kuoman kaiman pakinoissa käsiteltiin 
asioita jos jonkinlaisia. Kaiman siviilini- 
mi oli Aappo Vesikko; opettaja ammatil- 
taan hänkin, mutta kehitettyään itselleen 
luistavan kynän päätyi hän vaihtamaan 


aapisen ja lukutikun sanan suolaan ja 
huumorin hunajaan. 

Siinähän "'Nevan'’ henkilökunta olikin; 
ei suuren suuri verrattuna nykyajan leh- 
tiin, mutta lehden merkitys oli arvaamat- 
toman suuri. 

Neva ei ollut Inkerin ainoa lehti; oltiin- 
han suomalaisia, ja tuollainen väkikartun 
veto, riitely ja paremmuudesta kilvoittelu 
vaati vierustoverin. Sellaiseksi luontui ja 
kuontui "Inkeri”, yhtä suuri ja yhtä usein 
ilmestyvä. Alkuaan kertaviikkoisina, sit- 
ten välillä kahdesti viikossa ilmestyviä ne 
olivat. Neva palveli silloisten radikaalien 
linjoilla ja Inkeri hiippaili konservatismin 
pimennoissa. Riitaa ja suukopua harras- 
tettiin välillä oikein olan takaa, niin kuin 
on tosisuomalaisten tapa suuremmissakin 
suomalaispiireissä. 

Koska lehdet painettiin Suomessa, oli 
toimittajien oltava liukasliikkeisiä ajan 
tasalla pysyäkseen. Inkeri taidettiin pai- 
naa Viipurissa, Nevan painopaikka oli 
Lappeenranta. Jos lehti ilmestyi torstai- 
na, oli keskiviikkoiltana sen sisältö kaik- 
kine tykötarpeineen saatava iltapikaju- 
nalla matkaan Suomen asemalta niin, että 
se varmasti joutui junassa olevaan posti- 
vaunuun; toimittaja asian varmistaakseen 
kävi sen itse pudottamassa postivaunun 
kyljestä sisään. 

Kerran minulle sattui kommellus, jos- 
ta nopeana juoksijana selvisin. Olin jou- 
lun vaiheilla "päiväläisenä” ts. lähinnä 
kirjoitin käsipelillä; hiilipaperin avulla 
monistaen tilaajien osoitteita. Sain toi- 
mekseni viedä junaan seuraavana päivä- 
nä ilmestyvän lehden ainekset. Mitenkä 

lie vahingossa kirjekuori, jossa materiaa- 
li oli, lipsahti vaunun alle. Mikäs nyt neu- 
voksi? Juna saattoi lähteä milloin hyvän- 
sä. Laiturin ja vaunun väli oli niin ahdas, 
ettei kuorta voinut siitä tavoittaa. Odo- 
tin, kun juna lähti, ja viimeisen vaunun 
liu uttua ohi hyppäsin raiteille, sieppasin 
kuoren, hyppäsin laiturille, aloin juosta 
tuhatta ja sataa, ja tavoitin kuin tavoitin- 
kin vaunun. Onnekseni posteljooni huo- 
masi asian, avasi ikkunan ja iloisesti nau- 
raen otti siitä kirjeeni vastaan. 

Joululoman aikaan oli opettajilla tilai- 
suus käydä tuulettumassa maan pääkau- 
pungissa, ja tietenkin ne, joilla oli asiaa 
Nevan toimitukseen, poikkesivat sin- 
ne. Minulla oli onni elää mukana näis- 


sä erinomaisen rattoisissa tilaisuuksissa 
veljien vaihtaessa kuulumisia sekä heit- 
täessä huulta. Jos sattuivat yhtaikaa ole- 
maan paikalla esim. Matti Ruotsi Kei- 
tosta, Simo Pellinen Vuoleelta, Kaapre 
Tynni Kolppanasta sekä kaupunkikou- 
lujen opettajat Juhana Peräläinen ja 
Aatu Haltsonen, niin siinäpä lyötiin lin- 
joja auki eteenpäin, kerrottiin kaskuja ja 
parannettiin maailmaa. 

Entä mitä talo tarjosi? Ei ollut muuta 
kuin teetä, jos saatiin keittiössä majaile- 
va vanha mummo sitä keittämään. Lähel- 
lä olevasta kuuluisasta Filippovin leipo- 
mosta haettiin haukkaamista. Lyhyiksi ne 
unet silloin jäivät, sillä juttu luisti pitkälle 
sivu puolenyön. 



Pentti Salmela 

Nään sinun niin etäälle katsovan 
kuin etsisit rantaa Laatokan 
Minä ymmärrän sen myöntäen, 

En sinua saa, tavoita en 
On suru silmissäsi sinun 
hädän katse heimon hajotetun. 

Sinä kaikissa katsotko kavaltajaa? 
Vai ootatko oveen koputtajaa? 
Kulussa vuosien vaikean elon 
sait sieluusi heimosi pelon 
Mitä pieni kansa mahtaa, saa, 
salaa uskoa, toivoa, unohtaa? 

Voi Marina, Marinushka 
sinun sisälläs kansasi tuska. 

Ja jossain itkee Inkerinmaa, 
odottaa lastaan, kansaansa katoavaa. 


Niin monta on vahvaa valloittajaa, 
ja monta sisälle tunkeutujaa 
jotka vaativin käsin vahvemman 
ottavat osansa voittajan 
Minä heistä myös lienen yksi 
Sut otin, vein, sain ryöstetyksi. 

Sinä tartut lujasti käsivarteeni 
sisälläs kansasi pelon geeni 
Katseessasi epäily, hätä 
- Älä hylkää, älä minua jätä. 

Mitä meidän lupa on odottaa, 
vain uskoa, toivoa, unohtaa? 

Voi Malina, Marinushka 
sinun sisälläs kansasi tuska. 

Ja jossain itkee Inkerinmaa, 
odottaa lastaan, kansaansa katoavaa. 

Piilon-piika 


Ella Ojala 

Kerron tässä miten minusta tuli Piilon-pii- 
ka: Olimme saaneet Haapamäellä häätö- 
käskyn asunnostamme. Isäntäväki tarvitsi 
itse asuntoa. Emme löytäneet Haapamäellä 
heti sopivaa asuntoa ja vanhempani olivat 
kuulleet, että opettaja Korkealan omista- 
massa Piilo-nimisessä talossa olisi paraati- 
puoli vuokrattavana. Niinpä me tartuimme 
oitis ajatukseen, varsinkin, kun vanhempa- 
ni asuivat Pihlajavedellä ja minä odottelin 
toista lastamme. Tiesin, että äidin apuun ja 
neuvoon voi aina turvautua. Niinpä tuu- 
masta toimeen ja saimme kuin saimmekin 
Korkealoiden omistamasta Piilosta paraa- 
tipuolen vuokratuksi. 

Asuntoon, jonka me saimme, kuului 
sali, pieni makuuhuone ja paraatieteinen, 
josta meille tehtiin keittiö. Varsinaisen 
keittiön ja keittiön viereisen makuuhuo- 
neen oli vuokrannut eräs vanha pariskun- 
ta. Asuntoon kuului myös eräänlainen 
suljetumpi korkea rappu, kun taas mei- 
dän eteiseksemme jäi avoin paraatirap- 
pu. Eihän se mikään luksusasunto ollut, 
mutta kamarit olivat kauniit ja niissä oli 
irtovaatekaapit. Mutta meidän pimeässä 
keittiössämme ei ollut yhtään keittiön ko- 
meroa, ei mitään mihin olisimme ruoka- 
tarvikkeemme laskeneet, paitsi oma keit- 
tiön astiakaappimme. 

No, sodan jälkeen ja kaikkien koke- 
muksiemme takia olimme tyytyväisiä, 
että saimme ylipäänsä niinkin hyvän ja 
kauniin asunnon vuokratuksi. 

Oli helmikuun loppu. Taivaalta pyryt- 
ti lunta niin paljon kuin maa veti. Tiet 
tukossa. Niitä ei kukaan aurannut. Lä- 
himpään kauppaan oli ainakin kilomet- 
ri. Minun toisen lapseni synnytykseen 
oli enää runsas viikko aikaa, kun panin 


edellisenä iltana likoon laittamani her- 
neet pimeän keittiön puuhellan päälle kie- 
humaan. Kaikki hernesoppaa keittäneet 
tietävät, että sianliha pannaan vasta sit- 
ten keittoon, kun herneet ovat jo hyvässä 
vauhdissa kiehumassa. Niinpä minunkin 
rokkani porisi iloisesti, kun avasin avo- 
verannan oven ja lähdin hakemaan sianli- 
hakimpalettani pesuvadin alta, jonne olin 
sen laittanut, kun en muutakaan säilytys- 
paikkaa ollut keksinyt. 

Juuri, kun olin oven saanut auki, niin 
huomasin, että joku muukin oli haistanut 
oivan säilytyspaikan. Iso saksanpaimen- 
koira kerkisi nappaamaan hampaisiinsa 
lihakimpaleen ja lähti nopeasti juokse- 
maan kohti isoa maantietä meidän veran- 
nan umpitieltä lihakimpale ylpeänä suus- 
sansa irvistäen. 

Minä juoksin perässä niin kovaa kuin 
kintuista lähti ja olin juuri saavuttamai- 
sillani koiran, kun se mokoma keksi kat- 
soa peräänsä ja huomasi kuinka lähellä 
minä sitä olin. Se pinkaisi entistä kovem- 
paan juoksuun ja loi kk asi suurelle auraa- 
mattomalle maantielle. Minä en enää oli- 
si pystynyt sitä tavoittamaan ja sitä paitsi 
hävettikin: mitähän naapurit ajattelisivat, 
kun Piiloon muuttanut nuori rouva noin 
kilpailee vauhdissa paimenkoiran kanssa. 
Niin tulin sisälle ja voivottelin häviötäni 
koiran vonkaleelle. 

Jonkun ajan kuluttua tuli nälkäinen 
mieheni kotiin toiselta asemalta mis- 
sä hän oli silloin junanlähettäjänä ja esi- 
koistyttäremme, joka oli niihin aikoihin 
puolitoistavuotias, sanoi isälleen: ”Koilan 
vonkale söi äidin lihan.” (Viisisanainen 
lause puolitoistavuotiaalta. Aika hyvä!) 
Runsaan viikon kuluttua syntyi esikoi- 

sellemme terve sisko, joka painoi naa- 
purin kalapuntarin mukaan neljä ja puoli 
kiloa, mutta neuvolan puntarin mukaan 
neljä kiloa kaksisataaseitsemänkymmen- 
tä grammaa. 

Niinpä minä silloinen Piilon-piika pik- 
karainen paistoin perunoita itselleni ja 


perheelleni illalliseksi. Myöhemmin avo- 
rappu tehtiin suljetuksi rapuksi ja siihen 
yksi ruokakomero. 

Näin Inkeriläisten Viestin avustaja sai 
faktisen nimimerkin Piilon-piika. 


Outisia Inkeristä 


Wladimir Kokko 
Ajankohtaista inkeriläistä 
Uutiskolumnistin kannanotto 


Liisa Tomberg 100 vuotta 


Amatööri teatteri kuuluu suomalaisten 
pääharrastuksiin, innostutaanko siitä 
enemmän jossain muualla kuin Suomes- 
sa? Samoin oli vanhassa Inkerissä, teat- 
teriesitykset olivat usein kesäjuhlien oh- 
jelmassa. Ongelmana oli kuitenkin se, 
että Inkerinmaalla ei ollut ammattiteat- 
teria. Vain Matti Kurikan parhaat näytel- 
mät pääsivät ammattiteattereiden lavoille 
Suomessa. Oikea suomenkielinen teatteri 
perustettiin Pietariin vasta vuonna 1930. 
Tämä oli Leningradin suomalainen teat- 
teri, joka toimi suomalaisessa sivistysta- 
lossa Shpalernajalla 18. 

Vuonna 1932 nuorena komsomolin 
lähettinä tähän teatteriin tuli töihin Lii- 
sa Tomberg. Inkerinsuomalainen Liisa 
Tomberg syntyi talonpojan perheeseen 
28. tammikuuta 1909 Inkereen Voisko- 
rovassa. 

Liisan tapa näytellä oli realistinen ja 
tarmokas. Teatteri oli aina tervetullut- 
ta Inkerinmaan suomalaiskylissä ja näin 
yleisö sai tutustua nuoreen ja kauniiseen 
näyttelijättäreen. 

Vuonna 1937 Leningradin suomalai- 
nen teatteri joutui vainojen uhriksi ensim- 




a 




mäisten joukossa. 

NKVD "paljasti” 
siinä "Suomen va- 
koilijoiden pesän”. 

18 näyttelijästä pi- 
dätettiin 13, joista 
lähes kaikki saivat 
kuolemantuomion. 

Liisa Tomberg on- 
nistui selviyty- 
mään, ilmeisesti 
hänen nuori ikänsä ja se, ettei hän ollut 
koskaan käynyt Suomessa, pelastivat hä- 
net "vakoilusyytöksistä”. Teatteri lope- 
tettiin samoin kuin kaikki muut suomen- 
kielellä toimineet laitokset Leningradissa. 
Liisa jäi kahdeksi vuodeksi ilman lempi- 
työtään, mutta selvisi tästäkin pulmasta. 

Neuvostoliiton kansallisuuspolitiik- 
ka teki uuden mutkan vuonna 1940, kun 
suomen kieli julistettiin jälleen tarpeelli- 
seksi. Liisa Tomberg pääsi näyttelijäksi 
Petroskoissa uudelleen toimintansa aloit- 
taneeseen suomalaiseen teatteriin, ja pian 
hänestä tuli oikea primadonna. Tomberg 
esiintyi Petroskoin suomalaisen teatterin 
näyttämöllä 44 vuotta. 

Joskus teatterin senaikaiset näytelmät 
olivat alkeellista neuvostopropagandaa, 
mutta ollessaan päärooleissa klassisissa 
tuotannoissa kuten Gorkin "Vassa Zhe- 
leznovassa”, Wuolijoen "Niskavuoren 
naisissa” ja Tshehovin "Kirsikkapuutar- 

hassa” Liisa Tombergin näyttelijätaito 
huipentui. Vuonna 1950 hän sai valtakun- 
nan arvokkaimman ns. Stalinin palkinnon 
ja vuonna 1959 Neuvostoliiton kansantai- 
teilijan arvon. Suomalainen teatteri Pet- 
roskoista vieraili usein 60-luvulla Inke- 
rinmaalla. 


Liisa Tomberg eli pitkän teatterielä- 
män esiintyen suomen kielellä Pietarissa 
ja Petroskoissa. Kaikista draamateatterin 
inkerinsuomalaisista vaikuttajista hän on 
epäilemättä kuuluisin ja lahjakkain. Tom- 
berg kuoli Petroskoissa vuonna 1988. 


Taaitsan talolle kuuluu hyvää 


Joulukuussa 2008 tuli 15 vuotta siitä, kun 
Inkeri-projektin varoilla rakennettu Taa- 
itsan vanhusten palvelutalo otettiin käyt- 
töön. Hatsinan Inkeri-seuran omistukses- 
sa olleen sosiaalilaitoksen toiminta oli 
Paavo Suomalaisen johdolla vakinaista, 
vanhukset koko Hatsinan piiristä jonot- 
tivat taloon. 

Paikalliset sosiaaliviranomaiset os- 
tavat talon palveluita, ja maksut näistä 
muodostavat 20 % palvelutalon budjetis- 
ta. Palveluita myydään myös ulos, niin 



20.4.2006 alkaen palvelutalolla on ollut uusi 
omistaja, Inkerin kirkko, ja uusi johtaja Mirja 
Vypiralenko (kuvassa). Nyt talon täysihoidossa 
on 30 vanhusta, avopalvelua koteihin ei johtajan 
mukaan järjestetä. Mirja kertoo asiakkaiden kes- 
ki-iän kasvaneen (84 vuotta!) sekä terveydentilan 
heikenneen viime vuosina. Kolmestakymmenestä 
talon asukkaasta nyt on vain viisi suomalaista. 
Olisin valmis hyväksymään kaikki suomalaisvan- 
hukset tänne heti, mutta mistä heitä saa? - pa- 
hoittelee johtaja. Laitoksen asiakkaaksi pääsee 
joko Inkerin seurakuntien tai Hatsinan sosiaali- 
toimen kautta. 


sanotut yksityisasiakkaat maksavat hoi- 
dosta noin 330 euroa kuussa. 

Taloudellista tukea laitos saa niin In- 
kerin kirkolta kuin suomalaisilta yhteis- 
työkumppaneilta. Näiden joukossa johta- 
ja Vypiralenko mainitsi Suomen Pietarin 
pääkonsulaatin, La u rea - am m attioppilai- 
toksen, joka lähettää Taaitsaan hoiva-alan 
opiskelijoitansa harjoitteluun, ja Lahden 
Launeen seurakunnan. Noin 40 % vuosi- 
budjetista muodostuu norjalaisen tukipro- 
jektin varoista. Hjelp tili Russland (Apua 
Venäjälle) - nimisellä hyväntekeväisyys- 
järjestöllä on laajaa toimintaa Luoteis-Ve- 
näjällä, Taaitsan vanhusten palvelutalo on 
sen yksi tärkeimmistä tukikohteista. 



Tammikuun lumen peittämällä Taaitsan palveluta- 
lo näyttää idylliseltä. 

Hyvät Inkeriläisten viestin 



Tämän lehden välissä on perinteen mukaan 
tilillepanokortti lehden tilausmaksun suorit- 
tamista varten. Muistattehan kirjoittaa viesti- 
kenttään lehden saajan nimen ja osoitteen. 

Tämä on erittäin tärkeää varsinkin siinä ta- 
pauksessa, jos maksatte jollekin toiselle 
henkilölle tilaamanne lehden. 


Mikäli ette halua tilauksenne jatkuvan, pyy- 
dämme teitä ystävällisesti ilmoittamaan siitä 
joko kirjeitse tai puhelimitse toimistoomme. 

Tällä toimenpiteellä helpotatte asiakasrekis- 
teriimme ylläpitoa. Kiitos etukäteen. 


Suomen Inkeri-liitto ry 

puh. 045 261 2342 
Käpylänkuja 1 
00610 Helsnki 

Ilmoittajille 

Niitä järjestöjä, jotka ilmoittavat tule- 
vista tilaisuuksistaan tehdessämme, ja 
jotka lähettävät aineiston lehdelle säh- 
köpostina, kehotetaan vaatimaan luku- 
kuittaus. Näin vältetään kiistat siitä, 
onko aineisto toimitettu ajoissa vai ei. 


Turun seudun Inkeri-seuran 
tapahtumia 

Besseda-hetket jatkuvat Palvelupistees- 
sä joka kuukauden 1 . ja 3. perjantai kello 
13.00 Irma Kapasen vetäminä. Tervetu- 
loa viettämään teehetkeä vapaan keskus- 
telun merkeissä. 

Hallitus kokoontuu joka kuukauden 
ensimmäisenä maanantaina kello 16.30 
Palvelupisteessä, Uudenmaankatu 1. Jos 
teillä on asioita, joita haluaisitte hallituk- 
sen käsittelevän, ottakaa yhteyttä halli- 
tuksen jäseniin tai Palvelupisteeseen. 


Hyvinkään Inkeri-kerhon 
tapahtumia 

Hyvinkään Inkeri-kerho ry. kokoontuu 
seurakunnan aulakahviossa Hämeenkatu 
16 kuukauden 1. sunnuntai kello 14.00. 
Lisäksi 

Ke 10.6.2009 Inkeri-kerho mukana 
Vaiveron Myllytilalla. 

Su 26.7.2009 Retki Inkerinsuomalais- 
ten kesäjuhlaan Lahden Joutjärven kir- 
kolle. 

La 22.8.2009 Retkipäivä Sääksiin seu- 
rakunnan leirikeskukseen. 

Tiedustelut Irja Pelkonen, inkeriker- 
ho@gmail.com tai puh. 040 550 5712. 


Lahden seudun Inkeri-kerhon 
tapahtumia 

Kokoontumiset joka kuukauden toise- 
na maanantaina Lutherinkirkossa, kirkon 
kahviossa. 

Inkeriläisten kesäjuhlat järjeste- 
tään Joutjärven kirkossa sunnuntaina 
26.7.2009. Saarnaa Arvo Survo, pääjuh- 
lan juhlapuheen pitää Leino Hassinen. 

Kerhoilloista ja kokouksista tieduste- 
luihin vastaa Maria Lahti, puh. 0400 841 
741. 


Inkerikuoron harjoitukset 
jatkuvat 

keskiviikkoisin klo 16.45-18.30 

Inkerikoti 
Karjalatalo 
Käpylänkuja 1 
00610 Helsinki 

Kuoroa johtaa Evelin Ojalo. 

Uusia laulajia toivotaan kuoron riveihin 
kaikkiin ääniin. 


Seukot 

Tiedustelut: Pirkko Huurto 
Puh. (09) 783 391 tai 0400 748 318 

Inkerikoti 
Karjalatalo 
Käpylänkuja 1 
00610 Helsinki 

Helsingin seudun Inkeri-seuran 
tapahtumia 

Tiedustelut Toivo Tupin 
puh. 040 578 3894 

Inkerikoti 
Karjalatalo 
Käpylänkuja 1 
00610 Helsinki 


Inkerikeskuksen tapahtumia 

www.inkerikeskus.fi 
Inkerikeskus ry 
Hämeentie 103 A 
00550 Helsinki 


Inkerin kulttuuriseuran 
tapahtumia 

Ompeluseura 

Ompeluseuran kokoontumiset jatkuvat 
Koivussa ja tähdessä Mäkelänkatu 7S:ssa 
parillisten viikkojen torstaisin klo 14.00. 

Matkat 

Tallinnan suuret laulujuhlat 

3. -5.7.2009 

Kysy viimeisiä paikkoja Alina-Sinikka 
Saloselta, puhelin 040 743 7042. Tarkem- 
mat tiedot ovat edellisessä lehdessä. 

Petroskoi ja Laatokan kierros 

4. -8.9.2009 

Petroskoin uuden suomalaisen kirkon 
vihkiäisjuhlat 

Petroskoissa vihitään sunnuntaina 6.9. 
uusi suomalaisten voimin rakennettu 
suomalainen luterilainen kirkko. Juhliin 
osallistuu ennakkotietojen mukaan satoja 
suomalaisia. Myös Inkerin kulttuuriseura 
osallistuu juhliin. Matkareitti on suunni- 
teltu siten, että samalla tutustutaan Kar- 


jalan maisemiin. Menomatka tapahtuu 
Sortavalan kautta, paluumatka Keiton ja 
Viipurin kautta. 

Matkaohjelma on seuraava: 

Perjantaina 4.9.2009 lähdetään Helsingis- 
tä Fennian edestä klo 7.00. Hämeenlinnan 
suunnasta on mahdollista päästä liiken- 
nöitsijä Tapani Pitkäsen kyytiin aikai- 
semmin. Matka jatkuu kohti Porvoota ja 
seuraa tietä nro 6 Kiteelle, jossa käänny- 
tään Värtsilään ja tullaan Venäjälle Niira- 
lan rajanylityspaikan kautta. Sortavalaan 
tullaan iltapäivällä, majoitutaan Hotelli 
Sortavalassa 2hh. 

Lauantaina 5.9. matkustetaan noin 
300 kilometriä Petroskoihin, jonne tul- 
laan iltapäivällä. Majoitutaan Hotelli 
Pohjolan soluissa (2hh+lhh+yhteiset sa- 
niteettitilat). 

Sunnuntaina 6.9. osallistutaan juhliin. 
Yksityiskohtainen ohjelma selviää myö- 
hemmin. 

Maanantaina 7.9. ajetaan Syvärin ja 
Aunuksen kautta Keittoon, jossa yövy- 
tään suomalaisten koulutuskeskuksessa. 

Tiistaina 8.9. lähdetään Viipurin kaut- 
ta kohti Helsinkiä, jonne saavutaan klo 
21:een mennessä. Hämeenlinnan suun- 
taan pääsee liikennöitsijän kyydissä. 

Matkan hinta riippuu osanottajien mää- 
rästä. Matka toteutuu, jos osanottajia on 
vähintään 10. Silloin hinta on jäsenille 
450 ja muille 460 euroa. Jos matkusta- 
jia on 11 tai enemmän, hinta on jäsenille 
390, muille 400 euroa. Matkan hintaan si- 
sältyvät matkat omalla bussilla ja majoi- 
tukset puolihoidolla. Lisäksi tulevat vii- 
sumikulut, 43 

Ilmoittautumiset 10.6.2009 mennessä 
matkanjohtajalle Alina-Sinikka Salosel- 
le, joko a-s.salonen@pp.inet.fi, tai Mui- 
naislinnantie 1 B 12, 00950 Helsinki. Tie- 
dustelut 040 7437042. 

LEVITÄ INKERI-TIETOA 


• Kirjallisuutta 
Arvo Survo 
Itku Inkerille, 17 € 

Hellin Suominen 

Mooses Putron elämäkerta, 

2.50 € 

Ella Ojala 

Pitkä kotimatka, 14 € 
Pelastunut albumi, 22 € 
Ensimmäinen kevät, 16 € 

Ella Ojala 

Sananlaskuja ja tarinoita, 8 € 
Aleksander Störgren 
Mutkainen tie vapauteen, 10 € 

Pekka Nevalainen 

Inkeriläinen siirtoväki 
1940-luvulla, 25 € 

Pekka Nevalainen - Hannes 
Sihvo (toim.) 

Inkeri-historia, kansa, 
kulttuuri, 50,50 € 

Heikki Seppänen 
Etelän tien kulkija - 
Vilho Helanen, 25 € 

Maria Ripatti 

Elämä yhden kortin varassa, 

16.50 € 

Saimi Tuukkanen 

Elämäni helminauha 5 € 
Kalevalaseuran vsk 69-70 
Inkerin teillä, 1 1,50 € 

Maria Luukan laulut ja 
loitsut, 6,50 € 

E. Pärnänen 
Antti Kivekäs I— II, 9 € 
Mikko Savolainen 
Inkerinmaa, 33,50 € 

Aatu Savolainen 
Suomalainen sissisodassa, 

15 € 

Lars Krifors 

Oli onnistuttava, 15 € 

Juho Häkkinen 
Siihen maahan, jonka minä 
sinulle osoitan, I— II 15 € 
Sverigesingermanländamas 
historia 24 € 

Lassi Saressalo 
Inkeri, 3,5 € 


Jouko Sihvo 

Inkerin kansan 60 kohtalon- 
vuotta, 24 € 

Albert Pettinen 

Lauluja koululaisille, 4 € 

Albert Pettinen 

Lauluja sekakuorolle, 6 € 

Lauri Santtu 

Murrejuttuja, 2,50 € 

Lilja Kuivanen Toim. 

Inkerin vuotuisjuhlat 2003, 

20 € 

Tapani Nokkala 

Paavo Räikkönen Inkerin 
mies, 25 € 

Jouko Sihvo toim. 
Inkerinsuomalaisten 
kohtalo 20 € 

• Äänilevyjä 
Inkerikuoron uusi 

Minä tyttö -CD 10 € 

Inkerikuoro 

Nouse Inkeri ym, 2,50 € 

• Kasetteja 
Arvo Survo 
Omall maali, 9 € 

• Karttoja 

Inkerin kartta 

vuodelta 1933, 12 € 

Inkerin uusi kartta 

vuodelta 1992, 10 € 

Kylä- ja tiekartta 

Keski-Inkeri, vuodelta 1993, 
10 € 

Inkerin pöytälippu 
(satiinia) + salko marmori- 
jalustalla 18,50 € 

Inkerin pöytälippu 
(polyesteria) + salko marmori- 
alustalla 15 € 

Inkerin pöytälippu 
(polyesteriä), 8 € 

Inkerin pöytälippu 
(satiinia), 10 € 


• Adressi 

surunvalitteluun, 7 € 
Tilaukset Inkerikoti 

Saatavana Inkerin kulttuuri- 
seurasta puh. 09 - 2733 225 
Inkerin satulipas 
(Miettinen, Uusma) 17 € 
Flink, Toivo & 

Mäkilä, Eeva. 

Inkerin lasten oppikirja. 5 € 
Kalevala. Suomeksi ja 
venäjäksi. Käännös A. Hiiri & 
E. Kiuru. 20 € 

Miettinen, Helena. 

Kohtalontie. Kertomus inkeri- 
läisen opettajan elämäntaipa- 
leesta Inkerinmaalta Ruotsiin ja 
paluusta Neuvostoliittoon. 5 € 
Miettinen & Joganson. 
Petettyjen toiveiden maa. 
Arator. 1 5 € 

Monahof, Ania. 

Kärsimyksen pyhät kyyneleet. 
13 €. 

E. Pärnänen. 

Antti Kivekäs I— II 5 € 

Sava, Inkeri & Miettinen, 
Helena. 

Liljan kuva kutsuu. 15 € 

• Inkeriläistä kansan- 
musiikkia 

Röntyskät. Piirileikkilauluja 
Inkerinmaalta 7,5 € 

Voutilainen Paavo: 

Runoja 12 € 

Vainikka & Miettinen: 

Iloinen Inkeri 1 5 € 

SUUR-SYNTY KIESUS 

Korpikansan Survon Arvon 
kertomana 28 € 

Inkeriläisten viesti 

toimisto 

Lehden tilaukset ja osoitteenmuutokset, 
jäsenmaksut ja tuotetilaukset ym. 

Inkerikoti, Karjalatalo, 

Käpylänkuja 1, 00610 Helsinki. 

Huom! Numero vaihtunut. 

Puh. 045 2612 342 

ti klo 18.30-20, Annikki Kelo. 

Sampo 800012-306364. 

Nordea 101030-1085026. 

ILMOITUKSET /€ 

1/1 sivu 250 Vi sivu 135 €, V* sivu 85 € 
Kuolinilmoitukset 17 € 

Kiitos- ym. ilmoitukset 10 € 

Tilaushinta 2009 

30 € kotimaahan ja Ruotsiin 

muualle 36 €/v (360 kr/v) 

PÄÄASIAMIES RUOTSISSA 
(Hoitaa lehden tilaukset): Viktor Aitman 
Linbanev. 6, SE-438 35 Landvetter. 

Puh 031-916 602, v_aitman@spray.se 
Ruotsin Inkeri-liiton postisiirtotili 17 38 88-9 


SIVISTYSSÄÄTIÖ 
Hallituksen pj Toivo Iho 
Bredantie 6 D 18, 02700 Kauniainen 
puh. 050 505 2335 
OP 578038-20031499 

TOIMITUS 

Päätoimittaja Toivo Iho 

Toimitussihteeri Katri Einamo 

Toimituksen osoite 

Nummitie 30 A, 02730 Espoo, 

puh. 040 740 0408 (ark. klo 9.00-17.00) 

Internet http ://www.inkeriliitto.fi 

(Avataan myöhemmin ilmoitettavana 

ajankohtana) 

Sähköposti inkerinviesti@suomi24.fi 

Painopaikka Vammalan Kirjapaino Oy, 
Sastamala 

Lehti ilmestyy kuudesti vuodessa. 
Aineisto palautetaan vain erikseen 
pyydettäessä. 

Julkaisija Suomen Inkeri-liitto ry. 

(Pääkirjoitus 


Inkerinsuomalaisten järjestöjen kieli 


Toivo Iho 

Kanavan tuoreessa numerossa professo- 
ri Timo Vihavainen analysoi meillä ta- 
pahtunutta kehitystä artikkelissaan Venä- 
läiset Suomessa. Vihavainen toteaa, että 
venäläisiä oli Suomen suuriruhtinaskun- 
nassa v. 1900 noin 6 000 henkeä, eli n. 2 
promillea koko 2.6 miljoonan väkiluvus- 
ta. Vuonna 1980 venäläisiksi itsensä lu- 
kevia Suomen kansalaisia oli vain 1 489 
henkeä. Professorin kommentti: "Määrä 
oli sanalla sanoen käsittämättömän pie- 
ni, ja sopivaksi vertailukohdaksi voi ot- 
taa vaikkapa Baltian maat.” Vihavainen 
siirtyy vuoden 1990 jälkeiseen aikaan: 
”Kun Suomen ja Venäjän välillä tuohon 
aikaan vallitsi maailman syvin elintaso- 
kuilu, alettiin toteuttaa erikoislaatuista 
politiikkaa ottamalla tänne inkeriläisiä 
niin sanottuja paluumuuttajia. Käytän- 
nössä useimmat tulijat olivat venäläisiä 
tai ainakin venäjänkielisiä... Venäläis- 
väestö kymmenkertaistui ja muodostaa 
nyt noin prosentin maamme väestöstä eli 
n. 50 000. On helppo huomata, että ve- 
näläisiä on maassamme nyt sekä suhteel- 
lisesti että absoluuttisesti monta kertaa 
enemmän kuin koskaan ennen.” 

Luotettavia tilastoja Vihavaisen kuvaa- 
masta venäläisväestön tai venäjää puhu- 
van väestön kasvusta ei ole, mutta arvata 
sopii: kuvittelisin, että nykyisestä 50 000 
hengen venäläisvähemmistöstä paluu- 


muuttajina tulleiden osuus olisi 35 000- 
40 000 luokkaa. 

Inkerinsuomalaista järjestökenttää 
ajatellen vuosi 1990 on selkeä rajapyyk- 
ki. Paluumuuttajat joko perustivat omia 
järjestäjään tai menivät mukaan vanho- 
jen järjestöjen toimintaan. Mikäli paluu- 
muuttajat niin haluavat, heidän hallussaan 
on ennen pitkää koko inkeriläistaustainen 
järjestökenttä. 

Ei, tämä ei ole taistelukuvaus. Toi- 
von, että tästä tulisi jonkinmoinen vii- 
sauden kuvaus. Me vanhat, ts. kahteen 
ensimmäiseen inkerinsuomalaisten saa- 
pumisaaltoon tai heidän jälkikasvuunsa 
kuuluvat ajattelemille, että me ehkä olem- 
me voineet ja voimme vastakin olla avuk- 
si uudemmille tulijoille. Voimme opastaa 
heitä nykyisessä Suomessa noudatettavil- 
le tavoille; voimme kertoa jotain sellais- 
ta, joka meille on itsestään selvää, mut- 
ta heille jossain määrin outoa. Me taas 
odotamme ja toivomme, että tulijat avar- 
tavat katsantoamme vanhasta Inkeristä ja 
sen kommunismin kynsissä kokemista 
murrosvaiheista. Tässä hienossa ajatus- 
rakennelmassa on ainakin kahdenlaisia 
ongelmia: "vanhat”, siis kahteen ensim- 
mäiseen muuttoaaltoon kuuluvat, kuole- 
vat eikä heidän jälkikasvuaan juurikaan 
kiinnosta tämä järjestökenttä. Tuorei- 
ta paluumuuttajia varmaan tulee rasitta- 

maan sama ilmiö, mutta ennen kaikkea 
se, että venäjänkieliset, siis vain venäjää 
osaavat paluumuuttajat eivät ole tästä jär- 
jestökentästä toden teolla kiinnostuneita, 
eivät tippaakaan. 

Miten Suomessa käy? 

Muistettaneen Ruotsissa tapahtunut kehi- 
tys; siellähän ruotsinkieli on päässyt jär- 
jestöissä siinä määrin niskan päälle, että 
inkeriläistaustainen lehtikin on vaihtanut 
kieltä suomesta ruotsiksi. Suomi ei ole 


Ruotsi, vaan täällä on syytä pyrkiä säi- 
lyttämään maan tärkeimmän kielen, siis 
suomenkielen vahvat asemat myös sellai- 
sessa järjestötyössä, jossa jäsenistön vah- 
va taipumus vetäisi suuntaa kohti venä- 
jän käytön lisäämistä. Tämä koituu ennen 
pitkää koko jäsenistön eduksi. Ne, jotka 
pyrkivät siihen, että venäjä tulisi maan 
kolmanneksi viralliseksi kieleksi, toimi- 
vat hyvin selkeästi paluumuuttajien etua 
vastaan. 

<D 


| | 

Jäsenmaksut 

Tämän lehden välissä on Suomen Inkeri-liitto ry:n vuoden 2009 jäsen- 
maksun tilillepanokortti niille henkilöille, jotka ovat olleet v. 2008 tai 
aiemmin yhdistyksen jäseniä. 

Pyydämme teitä kirjoittamaan tilillepanokortin tiedonantoja 
-osaan jäsenen nimen ja osoitteen. Varsinkin silloin, jos maksatte jäsen- 
maksun jonkun toisen henkilön puolesta, on jäsenen osoite erittäin tär- 
keä. Tällä tavalla saamme pidettyä yhdistyslain mukaisen jäsenluet- 
telomme ajan tasalla. 

Ne henkilöt, joiden kotipaikkakunnalla ei ole omaa toimivaa jäsen- 
järjestöä, sekä myös ne henkilöt, jotka oman jäsenjärjestönsä jäsenyyden 
lisäksi haluavat olla myös Suomen Inkeri-liitto ry:n suoria henkilöjäse- 
niä, voivat liittyä jäseniksi. 

Jäseneksi voivat liittyä ne, jotka hyväksyvät yhdistyksen säännöt ja 
tarkoituksen. 

Jäsenet hyväksyy yhdistyksen hallitus. 

Jäseneksi pyrkivää henkilöä pyydämme ottamaan yhteyttä etukäteen 
toimistonhoitaja Annikki Keloon puh. 045 2612 342. 


v J 

Joutjärven kirkko 


Kesäjuhlat Lahdessa kirkastus- 
sunnuntaina 26.7.2009 


Katri Einamo, Toivo Iho 

Kesäjuhlia viime vuosina hellinyt helle ei 
taaskaan pettänyt. Luontoäiti antoi kau- 
niit puitteet kesäjuhlille ja Lahden kau- 
punki kylpi auringonvalossa. Tämän ke- 
sän juhlatilassa, Joutjärven kirkolla, oli 
sisällä mukavan vilpoista ja valoisaa. 

Jumalanpalvelus, tahi messu alkoi, ku- 
ten nykyisin tapana on, esiintyjien mars- 
silla sisään kirkkosaliin. Kaikki sujui 
vanhan, totutun kaavan mukaisesti, mer- 
kittävimmän poikkeuksen teki saarnas- 
tuoliin noustuaan Arvo Survo. Hän oli 


ottanut mukaansa kitaran, ja säestäen sillä 
itseään, aloitti saarnansa n. viisi minuut- 
tia kestäneellä, kauniilla äänellä ja soin- 
tuvasti esittämällään laululla. 

Survo on tottunut ja taitava saarnojen 
rakentelija. Kiinnitin huomioni muuta- 
maan seikkaan: saarna ei tuntunut liian 
pitkältä; sen kesto laulu mukaan lukien 
oli 26 minuuttia. Keskeisen kerrottavan- 
sa Survo oli sijoittanut heti lauluosuuden 
jälkeen, niin se jäi parhaiten seurakunnan 
mieleen. Ja mikä kuulijakunnan kannalta 

Kukkatervehdykset lähetettiin 
sankarihaudoille ja Karjalaan 
jääneiden muistomerkille, ku- 
vassa (vas.)Arvo Survo, Toivo 
Puronen ja Inkeri Ojala. 



Lahden seudun Inkerikerhon puheenjohtaja 
Marja Rämö avasi iltapäivän osuuden 


oli tärkeintä: päivän sanoman kytkeminen 
inkerinsuomalaisten vaikeisiin vaiheisiin 
oli toteutettu rehdisti ja konstailematta. 

Petroskoin kuoro lauloi Suomalaisen 
rukouksen. En olisi ollut pahoillani, vaik- 
ka kuoro olisi laulanut enemmänkin tut- 
tuja, tilanteeseen sopivia lauluja. 

Iltapäivän osuus alkoi klo 14 lou- 
naan ja kir kk okahvien jälkeen, kun tilai- 
suuden juontaja Toivo Puronen toivotti 
Lahden seudun Inkerikerhon puheenjoh- 
tajan Marja Rämön tervetulleeksi laval- 
le. Rämö vertasi juhlaa näkötorniin kii- 
peämiseen, josta näkee mitä tapahtuu ja 
missä olemme. Hän toivoi, että ihmisille 
kirkastuisi entistäkin tarkemmin se, ettei 
inkeriläisyyttä pidä unohtaa eikä hävittää. 
Tervehdyssanojensa lopuksi Marja Rämö 
siteerasi psalmia 100, jossa esitetään ylis- 
tyslaulu Jumalalle ja jossa puhutaan pol- 
vesta polveen pysyvästä uskollisuudesta. 

Tämän jälkeen lavalle saatiin Seppo 
Hämäläinen, joka pohti miten Inkerin 
kristillinen kansa on voinut säilyä Stali- 
nin vallan alla ja arveli, että tämä johtui 
siitä, että syvällä inkeriläisten sydämis- 
sä on tietoisuus siitä keitä he ovat ja min- 
ne he kuuluvat. Nykypäivän ohjeiksi Hä- 
mäläinen totesi, että ihmisten on edelleen 
hyvä turvata uskoon ja sen voimaan. 

Seuraavaksi kuultiin lähes kolmikym- 
menhenkisen Petroskoin kuoron esittä- 
mät Karjalan kunnailla , Ikuinen kulkuri 
ja Oman kullan silmät , joista ainakin en- 
simmäinen laulu on ennenkin kesäjuhlil- 
la kuultu ja joka soi tälläkin kertaa var- 
sin komeasti. 

Kuoron jälkeen lavalle saapui Suo- 
men Inkeri-liiton puheenjohtaja Toivo 
Iho, joka tervehdyspuheessaan käsitteli 
inkerinsuomalaisten kesäj uhlaperinnettä. 
Vaikuttaisi siltä, että perinne sai alkun- 
sa Mooses Putron ideoimista vuoden 
1899 Skuoritsan juhlista. Juhlia järjes- 
tettiin Inkerissä kaiken kaikkiaan seitse- 
mät, minkä jälkeen perinne siirtyi Suo- 
men puolelle jatkuakseen 1920-luvulla. 
Vuonna 1938 järjestettyjen Vuoksennis- 
kan juhlien jälkeen otti tovi, ennen kuin 



Seppo Hämäläinen 


seuraavat juhlat sodan jälkeen järjestet- 
tiin. Tämä tapahtui Järvenpäässä vuonna 
1956. Ihon mukaan ”Jos ennen sotia juh- 
liamme leimasi jonkinlainen uhma, sotien 
jälkeisille juhlille tyypillistä taas oli alis- 
tuminen välttämättömään, jo tapahtunee- 
seen kehitykseen.” Juhlissa, nyt järjestyk- 
seltään ilmeisesti 76:ssa, on perinteisesti 
laulettu isänmaalliset Maamme ja Nouse 
Inkeri, joista jälkimmäistä nimitetään in- 
keriläisten kansallishymniksi. Toivo Iho 

Suomen Inkeri-liiton puheenjohtaja Toivo Iho pi- 
tämässä tervehdyspuhettaan 

esitti, että "toisaalta se tuntuisi mitä il- 
meisimmin kuuluvan samaan sarjaan suo- 
malaisten maakuntalaulujen kanssa. Inke- 
ri ei ole eikä ole milloinkaan ollut mikään 
kartalle sijoittuva Suomen maakunta, se 
on myöskin totta. Mutta samoin on tot- 
ta se, että kulttuurinsa puolesta Inkeri on 
inkerinsuomalaisten asetuttua sinne kuu- 
lunut Suomeen; ollut Suomen kulttuuri- 
maakunta.” Nouse Inkeri, kuten muutkin 
maakuntalaulut ovat vuonna 1848 Floran- 


Arvo Survo 


päivänä Kumtähden kentällä kantaesite- 
tyn Maamme-laulurt hengessä ja paljolti 
sen vaikutuksesta syntyneet. 

Tämän jälkeen kuulimme Arvo Sur- 
voa, joka vertasi Inkerin kansaa pieniin 
lehteen puhkeaviin oksiin - pienet ja sit- 
keät silmuthan tulevat parhaiten kaikkein 
pienimpiin oksiin. Survo esitti muutaman 
laulun ja säesti itseään kitaralla. 

Juhlapuheen saapui pitämään Inke- 
rin emerituspiispa Leino Hassinen, joka 
pohti inkerinsuomalaisten paluumuutta- 
jien identiteettiä ja heihin kohdistuvaa 
epäluuloa, kun valtaväestö määrittää kei- 
tä ovat ”me” ja ”he”. Hassisen mukaan 



Juhlapuheen piti emerituspiispa Leino Hassinen 


Paavalikin käsittelee kirjoituksissaan eri 
kansallisuuksia ja kuvaa minkälaisen kär- 
simyksen keskellä tämä eli ja toteutti us- 
koaan. Kristillisyys on valinta, johon ei 
automaattisesti synnytä, toisin kuin vaik- 
kapa kansallisuus. Jokainen meistä muo- 
dostaa minäkuvansa monista aineksista ja 
jokaisella on oma ainutlaatuinen henki- 
löhistoriansa. Tästä johtuen ihmisillä on 
monia erilaisia syitä tehdä omanlaisia rat- 
kaisujaan, ja tämä meidän kaikkien tulisi 
ymmärtää. Hassisen mukaan kansakun- 
nan identiteetti rakentuu rajoista ja nii- 
den väliin jäävistä tiloista. Kansoille on 

Tervehdyksen Ruotsista toi Toivo Jääskeläinen 


tarpeen tehdä löytöretkiä tulosuuntaansa 
ja iloita omasta perinnöstään; tästä perin- 
nöstä voimme mekin omilla kesäjuhlil- 
lamme iloita. 

Puheen jälkeen oli jälleen kuorolaulun 
vuoro. Petroskoin kuoro esitti meille kol- 
me laulua, joista kahdella ensimmäisellä 
oli sama nimi, Lähde, ja kolmas oli ni- 
meltään Polska. 

Laulannan jälkeen oli aika jakaa ansio- 
merkit. Toivo Ihoja Inkeriläisten sivistys- 
säätiön sihteeri Anne Tuohimäki kutsuivat 
lavalle inkerinsuomalaisessa j ärjestötyös- 
sä eri tavoin ansioituneet henkilöt, joista 
sivisty ssäätiön kunniamerkin saivat Saimi 
Hutri, Albert Kirjanen, Eva Kotiniit- 
ty, Ella Kukova, Aili Mehiläinen, Toivo 
Puronen, Lyydia Ruusu-Salmi, Alina- 


Sinikka Salonen, Risto Toivonen ja Pek- 
ka Wikberg. Ruotsiin myönnettiin sää- 
tiön ansiomerkit Eric De Geerille, Veera 
Lifille ja Valter Rämölle. Suomen Inke- 
ri-liiton viirit jaettiin hallituksen jäseninä 
neljä kautta (12 vuotta) toimineille Maria 
Lahdelle, Viljo Suomalaiselle ja Toivo 
Tupinille. Lopuksi kiitospuheen piti vii- 
rin saanut Toivo Tupin. 

Tervehdykset kuulimme Toivo Jääs- 
keläiseltä Ruotsista ja Kasperi Rasa- 
lalta Tartosta. Jääskeläisen omia, moni- 
polvisia elämänvaiheita on kuvattu 
Helsingin Sanomien 3.8.2009 numeron 
sivulla A 5 (ks. myös Muut lehdet). 

Tämän jälkeen kuulimme tilaisuuden 
loppusanat Lahden seudun Inkerikerhon 
varapuheenjohtajalta Inkeri Ojalalta, 
minkä jälkeen lavalle saapui vielä Lahden 
seudun kerhon Helmi Leppänen esittä- 
mään oman runonsa Lintu pieni. 

Loppuhartauden piti Leino Hassinen, 
joka tarinoi 40 vuotta sitten tapahtuneesta 
Kuun valloituksesta, astronauttien ja suu- 
ren hankkeen yhtäkkisestä pelastumises- 
ta pienen asian, tällä kertaa kuulakärki- 
kynän avulla, jota hän vertasi Jeesuksen 
aasilla ratsastamiseen. Hassinen toivotti 
kuulijoille rohkeutta ja määrätietoisuutta 
tarttua uusiin tehtäviin. 

Aivan lopuksi lauloimme yhdessä Maa 
on niin kaunis. Tämän jälkeen kukin lähti 
tahoilleen helteiseen iltaan - tavataan taas 
ensi kesänä! <D 

Toimellisesti vaeltanut: 

Uljas Marttisen elämäntaival 


Toivo Iho, kuva Anne Tuohimäki 

Kaikki Suomen Inkeri-liiton viime maa- 
liskuisen vuosikokouksen osanottajat 
tuskin kiinnittivät mitään huomiota huo- 
litellusti pukeutuneeseen, jossain mää- 
rin iäkkäältä vaikuttaneeseen gentleman- 
niin tämän saapuessa kokoukseen; toki 
kokouksen puheenjohtaja hoksasi mennä 
ovelle vastaan. Eipä tullut kysytyksi tuli- 
jalta, milloin hän edellisen kerran oli lii- 
ton vuosikokoukseen osallistunut. Vastaus 
olisi voinut yllättää, sillä tuo tulija, SOK:n 
suurvaraston johtaja evp, res. majuri Ul- 
jas Marttinen saavutti sadan (100) vuo- 
den iän 9.7.2009. Onnittelumme! 

Keskustelimme merkkipäiväänsä odot- 
televan Marttisen kanssa hänen kotonaan. 
Valokuvauksesta ja osasta kysymyksiä 
vastasi Anne Tuohimäki, suurimman osan 
kysymyksiä esitti ja keskustelun merkit- 
si muistiin allekirjoittanut. Meille tilanne 
oli yllättävä: olimme varautuneet haastat- 
teluun, jossa olisimme joutuneet tankutta- 
maan edestakaisin samoja asioita ja autta- 
maan haastateltavaa vaikeiden paikkojen 
yli. Ainakin kerran kävi juuri päinvastoin: 
sorruin itse keskustelun sisäiseen muisti- 
virheeseen, ja Uljas Marttinen sai aut- 
taa minut siitä allikosta. Tämän miehen 
muisti ja terävyys ovat laatuluokkaa! 


Näin 100-vuotiaamme kertoo 
elämänsä vaiheista: 

Isäni oli Kolppanan seminaarin käynyt, 
inkeriläinen kansakoulun opettaja. Äitini 
kuului ns. suomenmaakkoisiin eli passil- 
la eläjiin, mutta solmittuaan avioliiton in- 
keriläisen isäni kanssa hän menetti tämän 



statuksen. Isän työpaikka oli Hietamäen 
Jamalaisin koulu. Perheen kesäpaikaksi 
isä oli v. 19 10 han kk inut pientilan (pinta- 
ala n. 30 ha, josta peltoa 5-6 ha) Antreas- 
ta, Karjalan kannakselta. 

”Elämäni suurin suru oli isän kuole- 
ma v. 1915. Silloin äiti joutui neljän lap- 
sensa kanssa totisen paikan eteen. Sedät 
tarjosivat omaa ratkaisumalliaan: yksi 
poika kullekin kolmesta sedästä ja tytär 
äidin huostaan. Äiti halusi kuitenkin eh- 
dottomasti pitää perheen koossa, ja niin 
asia ratkaistiin muutolla kesäpaikkaan, 
Antreaan, siis Suomen puolelle v. 1916.” 

Lapset kävivät koulunsa Viipurissa, 
Uljas suoritti Viipurissa keski- 
koulun, ja perheen muutet- 
tua v. 1930 Helsinkiin haki 
ja pääsi varmaan tuon 
ajan Suomen parhaa- 
seen kauppaopistoon; 

Suomen Liikemiesten 
Kauppaopistoon, 
jonka hän sel- 
vitti erittäin 

hyvin paperein. "Opiston loppuvaihees- 
sa rehtori kutsui luokseen kansliaan (mie- 
lessä vilahti ajatus "Olenko tehnyt jo- 
tain pahaa?”), mutta rehtori ilmoitti, että 
SOK:sta oli pyydetty suosittelemaan jota- 
kuta hyvin kirjanpidon hallitsevaa henki - 
löä, ja suositus kohdistui minuun.” 

"Ensin palvelin viisi vuotta SOK:n kir- 
janpito-osastolla, ja sitten tuli komennus 
uuden Vallilan keskusvaraston kirjan- 
pitäjäksi. Jouduin kuitenkin upouudes- 
sa varastossa vastaanottamaan ja sijoit- 
telemaan tavaroita, ja varaston silloinen 
päällikkö ei missään tapauksessa halun- 
nut enää päästää minua kirjanpitotoimiin, 
vaan niihin tuli joku muu, ja minut ni- 
mitettiin seuraavan vuoden alusta va- 
raston apulaispäälliköksi. Tätä hommaa 
hoidin edeltäjäni kuolemaan saakka, ja 
sotavuosien jälkeen minut v. 1949, hei- 
näkuun alusta lukien, nimitettiin varaston 
päälliköksi. Vuonna 1961 sain osastopääl- 
likkönä SOK:n prokuristin arvon, ja lo- 
pulta vuonna 1967 minusta tuli SOK:n 
uuden suurvaraston johtaja. Tässä tehtä- 
vässä, jossa alaisten lukumäärä ylitti 400 
henkeä, olin v. 1971 tapahtuneeseen eläk- 
keelle siirtymiseeni saakka.” 

Elämänohjeet pitkän iän saavuttami- 
seksi? Marttinen painottaa säännöllis- 
ten elintapojen merkitystä: "Alkoholi on 
minulle lähes tuntematon; tupakka ei ole 
maistunut, mutta olen päivittäin nautti- 
nut vähän hunajaa. Liikuntaa olen aina 
harrastanut eri muodoissa paljon, myös 
työpaikallani. Jos joku alaisista kuvitteli 
johtoon tullessani saavansa olla kontrol- 
lin ulottumattomissa, koska johtaja istuu 
huoneessaan pöydän takana, hän erehtyi. 
Liikuin jatkuvasti suurvaraston eri puo- 
lilla ja pidin itseäni myös siten tapahtu- 
mien tasalla.” 

Uljas Marttisen sotareissu kesti yli nel- 
jä vuotta. Hän palveli Helsingissä, Kan- 
naksella ja vähän aikaa myös Päämajassa. 
Hänen sotilasuransa päättyi Itä-Karjalan 


ItPstom komentajana. Sotilasarvoltaan 
hän on majuri. 

Uljas Marttisen perhesuhteissa toisin- 
tuu luku neljä: Hänellä on neljä lasta, ai- 
van kuten hänen vanhemmillaankin oli. 
Myös lapsia ja lastenlapsia sekä lasten- 
lastenlapsia on neljä. Jäl ki kasvu nimit- 
tää häntä vaariksi, kuitenkin nuorin, siis 
kaikista nuorin polvi tuntee hänet nimellä 
isoukki. Lapset ovat Marttisen ensimmäi- 
sestä avioliitosta. Vaimon kuoltua hän eli 
leskenä 1 1 vuotta ja avioitui sitten toista- 
miseen. Tämä liitto kesti 4 1 vuotta, ja toi- 
senkin vaimon kuoltua Marttinen on elä- 
nyt leskenä. 

Kysymme tulevan päivänsankarin var- 
haisimpia muistikuvia. "Ensimmäinen 
muistikuva on laskiaisen 1913 jälkeisel- 
tä ajalta, jolloin kylän miehiä odoteltiin 
kotiin Pietarista, jossa nämä olivat olleet 
ajeluttamassa pietarilaisia, siis tienestissä. 
Joku nainen huokaili: "Voi voi ku se tulis 
ja tois jotain kottiin, ettei jäis juomaan!” 

Toinen kuva on keinutuolin kyydistä: 
Keinutuoli vietiin luokkahuoneeseen ja 
pikku Uljas sai istua tuolissa, jota työn- 
nettiin luokan päästä päähän. Seuraava: 
Vanhemmat sisarukset ovat leikkiessään 
jollain mustalla mönjällä tehneet nuo- 
rimmasta afrikkalaisen. Äiti kutsui perä- 
ti isän tapausta selvittämään, ja Toivo-veli 
taisi saada kurituksen. 

Neljäs, edelleen Inkerissä tapahtunee- 
seen liittyvä muistikuva: Isä opetti suo- 
meksi. Tuli tarkastaja, joka kyseli ve- 
näjäksi, eivätkä lapset osanneet vastata. 
Tarkastaja oli antanut lausunnon: erittäin 
heikko opettaja!” Isän kuoltua häntä seu- 
rasi venäjänkielinen naisopettaja. 

Marttisen terveiset lehtemme lukijoil- 
le: "Suren sitä, että inkerinsuomalaiset 
ovat joutuneet omatta syyttään niin paljon 
kärsimään. Olen myötäelänyt heidän kär- 
simyksensä. Olen iloinen siitä, että niin 
monet heistä ovat vaikeissa oloissa jaksa- 
neet säilyttää suomalaisuutensa.” 

Uljas Marttisen päällimmäisinä har- 
rastuksina ovat olleet kirjoittelu, seu- 
rakunnan toiminta ja sotaveteraanityö. 
Hän on osallistunut seurakunnan toimin- 
taan viikoittain, pitäen siellä eri aiheis- 
ta kolmisenkymmentä esitystä. Marttinen 
on myös viikoittain osallistunut Espoon 
sotaveteraanien tilaisuuksiin. Eläkkeel- 
le päästyään hän on osallistunut myös 
SOK:n ikämiesten kokoontumisiin ker- 
ran kuussa. 


Lopuksi teen tälle, muutaman viikon 
kuluttua täydet sata vuotta täyttävälle 
miehelle oikean omantunnonkysymyk- 
sen: ”Jos tilanne vaatisi sitä, ja kutsu kä- 
visi, lähtisitkö heti uudestaan hoitamaan 
sitä tehtävää, josta jäit eläkkeelle?” 

Uljas Marttinen miettii, ja esittää ensin 
muutaman varauman. Lopulta hänen sil- 
missään välähtää: ”No, mikäs siinä; eivät- 
hän johtamisen perusperiaatteet ole mik- 
sikään muuttuneet!” 


Matkan varrelta - 

Inkerinsuomalaisen muistelmia 


Sodanaikainen Inkeri 


Reino Jaakkimainen 

Jatkoa Inkeriläisten Viestissä 11/2007 
aloitetuille muistelmille. 

Osa 15 

Ronola, marraskuu 1941 

Äijän (isoisän) talo Ronolassa oli kylä- 
tien ensimmäinen oikealla länteen men- 
nessä. Se ja sen viereinen talo oli liitetty 
yhteen yhteisellä etuhallilla. Erikattoiset 
kujat olivat myös yhdessä. 

Ronolaiset saivat jäädä koteihinsa. 
He jakoivat sovussa tilansa saksalaisten 
kanssa. Nämä eivät olleet rintamajoukko- 
ja, vaan heidät oli sijoitettu sinne pysy- 
västi. Matti-enomme toimi kylävanhem- 
pana. 

Isovanhempien talossa olivat korkea- 
arvoiset upseerit ja heidän palvelijansa. 
He majoittuivat olo- ja makuhuoneissa; 


isovanhempamme, Matti-eno j a Anna-tä- 
ti pysyttelivät keittiössä. Ämmä (isoäiti) 
ja äijä nukkuivat kiukaan päällä, setä ja 
täti keittiön lattialla. Nyt keittiön lattiasta 
tuli myös meidän perheemme nukkuma- 
tila. Päästäkseen paikoilleen saksalaiset 
kulkivat keittiön läpi. Selvästi keittiössä 
oli tilanahtautta, ja muutenkin me toim- 
me mukanamme paljon meteliä ja liiket- 
tä, mikä ei lie ollut saksalaisille mieluista. 

Marraskuussa maa oli jo jäätynyt ja 
pinnalla jonkun verran lunta. Kaksi ve- 
näläistä kerjäläislasta, tyttö siinä kuuden 
iässä, poika kahdentoista, kulkivat talos- 

ta talolle pyytäen ruokaa. Saksalaiset py- 
säyttivät heidät ja rupesivat kuulustele- 
maan. Seuraavaksi lapset vietiin ulos, 
ammuttiin ja haudattiin puoliksi jäätynee- 
seen maahan. Mitään selitystä tai syytä ei 
annettu enollemme. Se oli joko mieletön- 
tä julmuutta, tai sitten saksalaiset löysi- 
vät lasten laukusta jotain todisteita siitä, 
että lapset olivat vakoilutehtävissä. Ky- 
län läheiselle rautatielle, nimittäin, olivat 
saksalaiset tuoneet erikoisen panssariju- 
nan, minkä suuri tykki kävi kaksintaiste- 
lua linnan tykistön kanssa. Venäläiset ha- 
lusivat epätoivoisesti tuhota tämän tykin. 
(Myöhemmin he onnistuivatkin.) Olisi- 
kohan lapsilla ollut mitään tekemistä tä- 
män kanssa? Vai riittikö pelkkä epäily sii- 
tä saksalaisille? 

Eräänä päivänä huomioni kiinnittyi 
etuhallin pöydällä lojuviin värikkäisiin 
esineisiin. Ne olivat ovenkahvan munan 
muotoisia ja käsin käännettävä mutteri 
yhdessä päässä. Yritin vääntää mutteria, 
vaan en voinut. Olin juuri menossa hake- 
maan hohtimia, kun Matti sattui paikal- 
le. ”Hei, mitä sinä noilla teet? Et suinkaan 
aio kiertää mutteria? Etkö tiedä että ne 
ovat käsikranaatteja?” Herran enkeli tai- 
si taas olla lähellä. Mitä olisinkaan voinut 
tehdä iiTotettuani mutterin, kiskottuani 
narusta ja vasta sitten huomattuani mikä 
se oli? Ei olisi ollut mitään paikkaa mi- 
hin olisin voinut heittää kranaatin turval- 
lisesti vahingoittamatta itseäni ja muita. 

’Me olemme kaikki Herran käsissä’ 

Kurkelasta tuodut panssarivaunun pat- 
terit, mitkä Matti oli ottanut, tulivat nyt 
hyvään käyttöön. Matin kanssa teimme 
niistä kotitekoisen taskulampun niin, että 
volttimäärä ylitti tuntuvasti lampun vaa- 
timan määrän, joten lampusta tuli pal- 
jon voimakkaampi kuin tehdastekoinen. 
(Lampun kestoaika tuli siten vastaavasti 
lyhyemmäksi.) 


Kyläläisten elämänmeno omissa ko- 
deissaan, vaikka jakoi vatkin kotinsa sak- 
salaisten kanssa, oli monessa suhteessa 
aika normaalia. Tavallinen saunakäynti 
oli osa tätä normaalielämää, ja saunas- 
sahan käydään tavallisesti illalla. Mut- 
ta saksalaiset, ampumisen uhalla, kielsi- 
vät siviilien pimeässä liikkumisen. Tätä 
valvoi kahden sotilaan partio, mikä kul- 
ki kylätietä edestakaisin. Me olimme 
järjestäneet niin, että varoittaaksemme 
saunalaisia valaisimme ulkohuoneen ik- 
kunasta taskulampulla saunaa päin silloin 
kun partio oli lähellä. Tavallisesti miehet 
kävivät saunassa ensin kun oli vielä va- 
loisaa siinä mielessä että, jos pahasti kävi, 
naisten liikkuminen pimeässä ei olisi yhtä 
paha kuin miesten. 

Eräänä lauantai-iltana, kun naiset oli- 
vat saunassa, oli minun vuoroni antaa 
valomerkki. Yhtäkkiä kuulin ulko-oven 
kovan kolahduksen ja raskaiden saapa- 
saskeleiden lähestyvän nopeasti. Tus- 
kin ehdin kiertää taskulamppuvalon pois 
päältä kun minua tartuttiin niskasta kiin- 
ni ja kiskottiin talon sisään. Siellä soti- 
laat heittivät minut syrjään pois tieltä ja 
tarttuivat Matti-enoon. Kun he olivat ul- 
kona, kuului kiväärin pamaus ja sitten oli 
kaikki hiljaista. 

Keittiössä syntyi täydellinen paniik- 
ki. Anna-täti huusi hysteerisesti syyttäen 
minua ja Mattia, taskulampun keksijää. 
Koko keittiö oli täynnä itkua ja huutoa. 
Olin shokissa. Olin syyllinen Matti-enon 
kuolemaan. Kuinka voisin elää tällaises- 
sa syyllisyydessä? Aivoni olivat lukossa, 
kaikki meni yli ymmärrykseni. Ei mitään 
näkymää, ei toivoa tulevaisuudesta. Tämä 
oli nyt kaiken loppua. 

Sitten äijä kiukaan päältä otti asiat kä- 
siinsä. Korkealla, mutta rauhallisella ää- 
nellä hän sanoi: "Kuulkaapas nyt kaik- 
ki. Muistakaa, että me jokainen olemme 
Herran käsissä. Mitä tapahtuneekin, se 

on aina Jumalan tahdosta. Meidän täy- 
tyy hyväksyä se nöyrästi ja samalla ar- 
vokkaasti. Ei enää syyttelyjä. Olkaamme 
kaikki nyt hiljaa ja rukoilkaamme yhdes- 
sä.” Me teimme niin. Jokainen oli hiljaa 
ja me kaikki rukoilimme. Ja rukoilinpa 
minä sydämeni pohjasta, en koskaan en- 
nen niin kovasti. Hiljalleen mieleni rau- 
hoittui ja huoneestakin oli hysteria poissa. 
Kaikki olivat mietteissään, kuin yrittäen 
sulattaa sitä sulattamatonta mikä oli ta- 
pahtunut. Kului jonkin aikaa. Sitten kuu- 
limme lähestyviä askeleita, ovi aukeni ja 
...tapahtuikin suurin ihme. Matti-eno as- 
tui talon sisään. 

Se, että hän oli kylänvanhin, varmasti 
pelasti Matti-enon hengen. Kylän komen- 
dantti, jonka luo Matti-eno vietiin, tietys- 
ti tunsi Matti-enon hyvin. Kuultuaan mitä 
oli tapahtunut alkoi komendantti nauraa. 
”Parasta että tästä lähin löydät turvalli- 
semman tavan saunoa. En halua kylän- 
vanhimman ampumisen tulevan tarpeelli- 
seksi.” Voimakkaan taskulampun valaisu 
vain muutaman kilometrin päässä oleval- 
le rintamalle päin ei tosiaan ollut hyvä 
idea. Lisäksi kotitekoinen lamppumme 
oli tosiaankin liian voimakas. Tarkastim- 
me kerran tämän Matin kanssa. Ilmian- 
tava, voimakas valo tuli läpi monien ra- 
kojen sekä kujan seinissä että portissa ja 
sen alla. 

Olimme vielä silloinkin siinä uskossa, 
että linna voisi kukistua milloin tahansa, 
ja että me pääsisimme pian takaisin ko- 
tiin ja että sitten asiat tulisivat taas nor- 
maaleiksi, mitä se sitten olisikaan. Olin 
kuullut jonkun sanoneen, että ihminen 
voi elää kaksi kuukautta ilman ruokaa. 
Joka kerran kun söin vatsani täyteen pe- 
runapuuroa, laskin sen perusteella mil- 
loin saksalaisten piti olla linnassa, jotta 
me olisimme vielä hengissä. Päähäni ei 
koskaan pälkähtänyt ihmetellä mistä ruo- 
ka sen jälkeen tulisi. Ruokaa mitä tarvit- 


taisiin ei ainoastaan meille, vaan miljoo- 
nille Leningradin asukkaille. 

Ennen ensimmäistä evakuoimista Kur- 
kelasta isä ja me pojat kiireessä kaivoim- 
me kuopan paikkaan missä saunamme oli 
ollut ja täytimme sen vehnälyhteillä lähei- 
sestä kolhoosin pellosta. Pian saksalaisten 
tulon jälkeen, kun ilmeni että he ottaisivat 
meiltä mitä haluaisivat, isä päätti tehdä 
samoin perunoiden kanssa. Kun sotilaat 
olivat matkalla rintamalle tai sieltä takai- 
sin ja kylä oli heistä tyhjä kaivomme kak- 
si kuoppaa: yksi lähelle kylätietä meidän 
talon viereiselle tonttirajalle ja toinen ai- 
van meidän tonttimme takarajalle. Talon 
läheisen kuopan perunat söimme jo vielä 
talossa asuessamme. 

Isovanhempien luona ollessamme lä- 
hes tyhjensimme heidän ruokavaraston- 
sa, myös lehmän ruoat. Tilat olivat myös 
aivan liian ahtaat kaikille, vaikkei ku- 
kaan siitä meille valittanutkaan, eivät su- 
kulaisemme eivätkä saksalaiset. Korkeilla 
upseereilla oli paljon vieraita, saappaiden 
kantapäät kolisivat, selontekoja tultiin te- 
kemään. Täytyy oikein ihmetellä upsee- 
rien kärsivällisyyttä keittiön ahtaudessa 
ja meidän melussamme. Matti-enon ta- 
pauksen aikanakaan he eivät luiskahta- 
neet, vaikka tietenkin kuulivat koko mel- 
lakan. Meidän oli korkea aika löytää 
paikka muualta ja löysimmekin sen sit- 
ten läheisestä Lyysmäen kylästä. 

Sitä ennen isä sai lainattua hevosen ja 
ajoi Jussin kanssa peltojen poikki Kur- 
kelaan hakemaan vehnälyhteitä. Sotilaat 
ryntäsivät meidän talostamme heti paikal- 
le, mutta perääntyivät nähdessään vehnä- 
lyhteet. Saimme lyhteet puitua Ronolassa 
ja niistä tuli meille kolme säkkiä viljaa ja 
olkia lehmälle. 

Muistelmat jatkuvat seuraavassa nume- 
rossa. 


M 

Laukaa, Toholampi, Inkeroinen ... 

Inkeriläisiä paikannimiä Suomessa 


Heikki Tervonen 

Kielitieteilijä A.E. Tunkelon mukaan 
inkeriläisperäisiä paikannimiä on 
Suomessa luultavasti Keski-Suomea, 
Hämettä ja jopa Pohjanmaata myö- 
ten. Kymenlaaksossa on ollut ainakin 
kolme sellaista paikannimeä, joista 
Inkeroinen ja Inkerilä ovat yhä käy- 
tössä. Tunkelo käsitteli tätä kiintoisaa 
aihetta Kalevalaseuran vuosikirjassa 
vuonna 1951 (WSOY). Paikannimet 
kertovat, että myös inkeriläisväestöä 
on siirtynyt joko väliaikaisesti tai 
pysyvästi Suomeen asumaan jo hyvin 
varhaisina aikoina. 

Professori Jalmari Jaakkolan mukaan 
nykyisin Kotkan kaupunkiin kuuluvas- 
sa Kymin pitäjässä oli kylä, jonka nimi 
vuonna 1565 kirjoitettiin Kariala. A.E. 
Tunkelon mukaan Karialan alkujuuria ei 
tarvitse ryhtyä etsimään Karjalasta. Suo- 
menlahden eteläpuolella oli itämerensuo- 
malaista väestöä, jota nimitettiin karjalai- 
siksi. Sittemmin heidät on tunnettu ennen 
muuta inkerikkoina eli inkeroisina. Vuo- 
den 1911 Tietosanakirjan mukaan venä- 
läiset aikakirjat eivät tunne 1000-luvulta 
inkeroisten kansaa, mutta kylläkin karja- 
laiset, joilla silloin on tarkoitettu myös 
inkeroisia. Niinpä vatjalaiset nimittivät 
vielä 1900-luvun alkupuolella inkeroisia 
karjalaisiksi. Näin kirjoittivat inkeriläiset 
Kaarle Soikkeli ja Pekka Toikka Tieto- 
sanakirjassa. 

Suursaaren poika, Inkerin suomalais- 
murteiden tuntija Volmari Porkka totesi 


vuonna 1885 ilmestyneessä väitöskirjas- 
saan, että nimitys karjalaiset oli tavalli- 
sempi kuvaamaan Inkerinmaan alkupe- 
räisiä asukkaita. Inkeroisilla tarkoitettiin 
etupäässä Hevaan joen varrella asuvia itä- 
merensuomalaisia. Tunkelon mukaan in- 
keroisten tärkeimmät asuinpaikat olivat 
Soikkolan niemi ja Kaprio, Hevaan seu- 
tu sekä Ala-Laukaan jokivarsi. Näin inke- 
roiset olivat tietyllä alueella asuvia kar- 
jalaisia. Porkan mukaan venäjänkielinen 
nimitys izhorit oli yhteinen kaikelle Inke- 
rinmaan itämerensuomalaiselle väestölle, 
joka kuului kreikkalais-katoliseen eli or- 
todoksiseen kirkkoon. 

Ruotsin vallattua 1600-luvulla Käki- 
salmen läänin ja Inkerinmaan, Suomeen 
jääneisiin, ortodoksiseen kirkkoon kuu- 
luneisiin karjalaisiin pappeihin ja seura- 
kuntalaisiin kohdistettiin kovia paineita 
heidän käännyttämisekseen luterilaiseen 
uskoon. Monet heistä kuitenkin mieluum- 
min pakenivat Venäjälle. Sama painostus 
kohdistui inkeroisiin ja vatjalaisiin, mut- 
ta se ei tuottanut ainakaan pysyvää tulos- 
ta. Historiakirjoista tiedämme, että jopa 
Itä-Suomeen siirtynyttä luterilaista väes- 
töä ja inkerinsuomalaisia kääntyi jonkin 
verran ortodoksiseen uskoon, kunnes sitä 
ryhdyttiin tarmokkaasti estämään. 

Karjalaiset Inkerinmaalta 

Tunkelo piti siis todennäköisempänä, että 
Karialan kylän asukkaat ovat tulleet pi- 

Inkerin lähetyspappi Arvo Survon esivanhemmat 
tulivat aikoinaan Keski- Suomesta Inkerinmaalle, 
mutta jo esihistoriallisena aikana inkeroisia ja 
vatjalaisia on voinut muuttaa eränkävijöinä ny- 
kyiseen Keski-Suomeen saakka. Arvo Survo on 
edistänyt vatjan ja inkeroisten kielen elpymistä. 
Kuvassa hän on lähetyssaarnaaja Martti Rauta- 
sen kotitalon edustalla entisessä Novasolkan Ti- 
kanpesän kylässä. Rautanen oli luomassa pohjaa 
kirkolle ja kirjakielelle Ambomaalla. 


kemmin Suomenlahden toiselta puolel- 
ta kuin Karjalan kannakselta tai Laato- 
kan Karjalasta. Inkerinmaalle voisi viitata 
se, että Karialan kylä kuuluu Kymijoen 
vesistöalueeseen, jolla on ollut yhteyk- 
siä etelään päin. Vatjalaiset ja inkeroiset 
ovat olleet todennäköisesti ikiajoista läh- 
tien meren tuttuja, joita myös Kymijoen 
lohiapajat ovat vetäneet puoleensa. 

Entisessä Sippolan pitäjässä, nykyises- 
sä Anjalankosken kaupungissa on Kymi- 
joen rannalla tehdasseutu, jonka nimenä 
on Inkeroinen. Tunkelon mukaan taaja- 
man paikalla ollut kylä on tuskin voinut 
syntyä muuten kuin siten, että Hevaan 
seudun inkeroisväestöä on joskus men- 
neisyydessä siirtynyt suurempi tai pie- 
nempi ryhmä asumaan Kymen jokivesien 
vierelle. Inkeriin viittaa myös Valkealan 
pitäjän, joka on nykyisin liitetty Kouvo- 
laan, kylän nimi Inkerilä Kymijoen ylä- 
juoksun vesistöalueella. Tunkelo arveli, 
että tarkemmalla tutkimisella Kymen- 
laaksosta löytyisi muitakin paikannimiä, 
jotka viittaavat myöhemmän Inkerinmaan 
alueelle. 

Jopa Keski-Suomessa sijaitsevan Lau- 
kaan nimi voi olla inkeriläisperäinen. 
Sama nimi on entisen Kuopion pitäjän 
Laukaanjärvessä. Ruotsiksi Laukaa on 
Laukas. Nimi saattaa juontua Inkerin- 
maalla virtaavasta Laukaanjoesta. Suur- 
saarelaisen Porkan mukaan Lavansaaren 
nimi on johtunut Lavassaaresta tai vie- 



lä vanhemmasta muodosta Lavvassaa- 
resta, jota nimeä käytettiin Inkerinmaan 
pohjoisrannikolla Soikkolassa ja sen itä- 
puolella. Porkan mukaan saaren nimi oli 
aiheutunut siitä, että se oli vastapäätä 
Lavvasjoen suistoa ja Soikkolan nientä, 
jota nimitettiin Laukaan puoleksi. 

Erämiehiä lähti Keski-Suomeen 
saakka 

Tunkelon mukaan Laukaanjoki on pitkä- 
nä, sisämaahan johtavana vesikulkureitti- 
nä ollut jo historiallista aikaa edeltävinä 
vuosisatoina tärkeä väylä Suomenlahdel- 
ta Novgorodiin päin turkis- ynnä muuna 

kauppatienä. Mikäli näin on, ei tuntuisi 
ollenkaan ihmeelliseltä, jos erämiehiä ja 
myöhemmin siirtolaisia olisi siirtynyt vil- 
kasliikenteisen Laukaanjoen varsilta tur- 
kisten pyyntiin Keski-Suomeen saakka, 
jonne muinoin riistasta ri kk aat metsät ja 
antoisat kalavedet houkuttelivat pyydys- 
täjiä. Siksi Tunkelo uskoikin, että Lau- 
kaan pitäjän muinaisen asutuksen al- 
kuunpanijoista eräät ovat olleet kotoisin 
Inkerin Laukaanjoen varrelta. 

Kiintoisaa on panna merkille, että 
vuosisatoja myöhemmin Ruotsin val- 
lan alle joutunutta Inkerinmaata asutet- 
tiin jopa Keski-Suomesta saakka. Muun 
muassa Survon tilan joutopoikia lähti et- 
simään sieltä parempaa toimeentuloa. 

Myös aikoinaan Laukaassa sijainnut 
rautatiepysäkki ja talonnimi Vatia, ky- 
lännimi Haapavatia sekä Vatiajärvi viit- 
taavat Tunkelon mukaan todennäköisesti 
vatjalaisiin. Jos Laukaan pitäjä on saa- 
nut nimensä Inkerinmaan laukaalaisis- 
ta, miksi ei Vatia-nimi olisi tullut Lau- 
kaan pitäjään Inkeristä vatjalaisperheen 
tuomana? Kangasalan Vatiala saattaa se- 
kin viitata vatjalaisiin, joskaan Tunke- 
lo ei pitänyt tätä selitystä varmana. Sitä 
saattaisi tosin tukea se, että samassa pi- 
täjässä on Riunvaivan kylässä talonnimi 
Lempoinen. Tämä saattaisi juontua vat- 
jalaisalueella olevasta Lempolan kylästä. 
Kangasalan talonnimi Lempoinen on to- 
dennäköisesti peräisin Lempäälän pitäjän 
Lempoisista. Lempäälä on äännesukulai- 
nen Pohjois-Inkerin Lempaalalle. Vesi- 
lahtelainen kylännimi Narva tai Naarva 
on äännesukulainen Länsi-Inkerin pitä- 
jännimelle Narvusille. 

Kansassamme inkerois-ja 
vatjalaisverta 

Jopa Keski-Pohjanmaalta saa kk a Tunkelo 
löysi yhteyksiä Inkeriin. Haapavedellä on 


Vatjuskylä ja Vatjusjärvi, jotka todennä- 
köisesti kertovat varhaisesta vatjalaisasu- 
tuksesta. Myös Toholammin pitäjä sekä 
Rautalammin Toholahden kylä voivat vii- 
tata inkeriläisiin juuriin. Toholahden var- 
haiset asukkaat ovat ehkä siirtyneet Suo- 
nenjoelta, jossa on samanniminen kylä. 
Tunkelo arveli, että toho voi juontua vat- 
jan sanasta toho, joka merkitsee tuohta. 

Nämä A. E. Tunkelon näkemykset 
avaavat eteemme kiintoisia näkymiä. Ne 
osoittavat, kuinka vilkasta turkis- ja muu- 
ta kauppaa on käyty yli Suomenlahden. 
Ne osoittavat myös, kuinka inkeroiset ja 
vatjalaiset ovat osallistuneet Suomen var- 
haisen elinkeinoelämän kehittämiseen ja 
myös Suomen vesireittien varsien asut- 
tamiseen. Heidän merkityksensä on ollut 
niin suuri, että monet paikat on nimetty- 
kin heidän mukaansa. 

Mikäli Tunkelon johtopäätökset ovat 
oikeita, Suomen kansassa on hyvin to- 
dennäköisesti virrannut inkeroisten ja 
vatjalaisten verta, Kymenlaaksossa jopa 
huomattavassa määrin. Kun nykyisin ky- 
sytään, kuolevatko inkeroiset ja vatjalai- 
set kansoina sukupuuttoon, niin on huo- 
mattava, että heidän verenperintöään on 
toki sekä Venäjän ja Suomen kansoissa. 
Ja ehkä heidän nykyinen kansallinen, kie- 
lellinen, kulttuurinen ja miksei uskonnol- 
linenkin heräämisensä, joka on tapahtu- 
massa yhdennellätoista hetkellä, auttaa 
heitä pelastamaan kansojensa kulttuurin 
rippeet. 

(D 

Kirjoittaja on karjalaissyntyinen pappi, toimittaja 
ja kirjailija, joka on kirjoittanut mm. kirjan Arvo 
Survon matkassa Viipurista Volgan mutkaan (Kir- 
japaja 2007) 

Vatjalaisten praasnikassa 
Luu itsan kylässä 


Marjukka Patrakka 

Lähellä Viron rajaa Ust-Lugan sataman 
tuntumassa asuvat viimeiset vatjalaiset. 
Vatjalaiset ovat ortodokseja ja heillä pyhi- 
mysten muistoksi vietetään juhlat, praas- 
nikat. Ne ovat Luuzitsassa ja viereisessä 
Liivakylässä Pedro 12.7. ja Talvi-Miikku- 
la 19.12.; toisissa kylissä on omat praas- 
nikkapäivät. Luuzitsan kylässä juhlape- 
rinnettä on elvytetty kymmenisen vuotta, 
suuriakin Pedronpäiviä satoine vieraineen 
on vietetty.Nyt juhla pidettiin museonjoh- 
tajan äidin kuoleman johdosta pienimuo- 


toisena lauantaina 1 1 . heinäkuuta. Juhla- 
väkeä oli puolitoista sataa aurinkoisessa 
ulkoilmatilaisuudessa. Puiden keskellä 
lähellä maantietä on avoin kenttä, jossa 
väki kokoontuu. Sivuitse menee tie muu- 
taman talon luo. Oli tehty pitkä katos, 
jonka alla oli pöytä täynnä ruokia ja juo- 
mia. Piirakat ja vatruskat kuuluvat juhliin. 

Väkeä tuli koko ajan juhlapaikalle. 
Vatjan lippu nostettiin harmaantuneen 
salkoon. Venäjäksi ja vatjaksi toivotettiin 
tervetulleeksi. Kerrottiin kylän kohtalos- 

ta, sota poltti miltei kai kk i sata taloa. Ni- 
meltä mainiten kiitettiin niitä, pääasiassa 
naisia, jotka nostivat kylän sodan jälkeen. 

Tyttö-trio Lintuset lauloi vatjaksi. He 
ovat ommelleet itselleen valkeat muinais- 
malliset vatjalaistytön puvut päähinei- 
neen. Toinen tyttökuoro esiintyi fereseis- 
sä. Pari pikkutyttöä lauloi. Notkea neito 
esitti taitovoimistelua. Nuoret ja vanhat 
kilpailivat: piti juosta täyttämään vodkala- 
si, seuraava kilpailija kiirehti juomaan sen. 
Sitten jo nurmikko täyttyikin tanssijoista. 

Kävin välillä tuttavani kanssa vierei- 
sellä vanhalla hautausmaalla. Petäjän kyl- 
keen oli kiinnitetty uusi lintulauta, lin- 
nutkin muistelevat vainajia. Uhripetäjän 
kolossa oli muutama ryyni kaikkien vai- 
najien muistoksi. Tekokukkaseppeleet 
loistivat haudoilla. Vanhaan aikaan ky- 
läjuhlat aloitettiin kirkossa ja haudoilla 
käynnillä. 

Sitten ystävät jo kutsui- 
vat juhlapöytään. Oli ilo 
tavata niin monia tutta- 
via vuosien takaa, vä- 
hän väliä joku ky- 
syi, muistanko hänet. 

Nyökkäsi nuori mies 
tervehdyksen. Vasta 
linja-autossa välähti: 
sehän oli aikuiseksi eh- 
tinyt Pikku- Vova, joka 
olisi halunnut muuttaa 
mukanani Suomeen! 

Ennen juhlaa me 
Inkerin Kulttuuriseu- 
ran matkalaiset olimme 
ajaneet läpi läheisen 
Joenperän vatjalais- 
kylän, Luzitsasta Va- 
lentina Judina läh- 
ti oppaaksemme. 

Joenperällä on 
vielä vanhoja- 
kin rakennuk- 




sia. Kalmiston hongikon yli loisti uuden 
kirkon kultaiset ristit. Nousimme mäelle 
uljaan punatiilikirkon luokse. Yhtä uljaan 
kirkon näimme Soikkolassa rauniokirk- 
kona. Lähelle oli tuotu kuormittain hiek- 
kaa. Sydämessä ailahti toive, josko sitten- 
kin tämä kirkko kunnostetaan. Vistinon 
kylässä koko seurue kävi erään inkerikko- 
naisen vanhassa kodissa. Luuzitsassa kä- 
vimme vatjalaiskodissa. Inkerikko-emän- 
tä huomautti, että Pedro on myös heidän 
kylänsä praasnikka. Vanhat ihmiset muis- 
tivat juhlapäivät silloinkin, kun niitä ei 
saanut viettää. 

Vatjalaiset ja inkerikot ovat Inkerin- 
maan alkuperäiskansoja. Vatjaa puhuu 
seitsemän ihmistä, inkerikkoa pari sataa. 

<D 

Hieman historiaa 


Toivo Iho 

Professori Seppo Zetterberg lausuu esi- 
puheessaan Mika Waltarin teokseen 
Totuus Virosta, Latviasta ja Liettuasta'. 
"Baltian tilanteesta tietävät puhuivat kui- 
tenkin yksityisesti asioista niiden oikeil- 
la nimillä. Kuvaava ja paljon siteerattu 
on J.K.Paasikiven toteamus ulkominis- 
teri Rolf Wittingille heinäkuun lopulla 
1940: "Tapaukset Baltian maissa, Viros- 
sa, Latviassa ja Liettuassa ovat hirvittä- 
vät. Baltian maiden kohtaloja tapa, jolla 
Viron, Latvian ja Liettuan sovjettivalti- 
oiksi muuttaminen ja niiden alistaminen 
Venäjän sovjettivaltakuntaan on tapahtu- 
nut, on saanut minut yötä päivää ajattele- 
maan tätä vakavaa asiaa.” Baltian maiden 
murhenäytelmää ei voinut hetkeksikään 
unohtaa "harkitessamme tapauksia omas- 
sa maassamme”, Paasikivi sanoo toises- 
sa yhteydessä.” 

Waltarin kommentit Baltian maiden 
vuoden 1940 vaaleista, joissa kommu- 
nistit virallisten tilastojen mukaan saivat 
reippaasti yli 90 % äänistä, ovat murskaa- 
vat: "Mitä arvoa näillä numeroilla on, sen 
käsittää jokainen järkevä ihminen. Mutta 
ulkomailla niiden julkaiseminen teki voi- 
makkaan vaikutuksen.” 

Seppo Zetterberg jatkaa tähän: "Tot- 
ta onkin, että yrittämällä esittää Baltian 
tasavaltojen liittämisen Neuvostoliittoon 
laillisena - sitähän se ei ollut - Stalin sai 
läntisetkin liittolaisensa taipumaan tah- 
toonsa ja suostumaan Viron, Latvian ja 
Liettuan anneksioon.” 

Analysoidessaan Venäjän nykyistä ti- 
lannetta Arkadi Moses, Ulkopoliittisen 
instituutin Venäjän tutkimusohjelman 
johtaja, kirjoittaa Helsingin Sanomis- 
sa 8.7.2009: "Jopa Venäjän ja Georgian 
konfliktin vaikutukset ovat ristiriitaiset: 
Moskovan päätös tunnustaa Abhasian ja 


Etelä-Ossetian itsenäisyys ei saanut tukea 
muilta mailta, ei edes Kiinalta. Tällaista 
reaktiota tuskin voisi odottaa, kun super- 
valta tekee merkittävän siirron.” 

Vuodesta 1940 vuoteen 2008 on aikaa 
kulunut 68 vuotta: runsaat kaksi miespol- 
vea. Muu maailma tuntuu oppineen jo- 
tain; entäpä Venäjä? 

...ja nykyaikaa 

Mitä se on, kun metsuri ajaa hevosta, jol- 
la on raskas tukkikuorma? Tukkien ve- 
dätystä. 

Entä mitä se on, kun poliitikko erilaisin 
mediatempuin pitää omaa kiinnostavuut- 
taan yllä valheellisesti? Ihmisten, äänes- 
täjien vedätystä. 

Ainakaan v. 1962 painettu Nykysuo- 
men Sanakirja ei tunne tuota jälkimmäis- 
tä vedätyksen lajia lainkaan; sanakirja on 
tukevasti kiinni agraarisessa kielessä. Jäl- 
kimmäinen vedätyksen laji on kuitenkin 
nykyaikaa ja siihen törmää kaikkialla. 

Heikon kilpailun takia vahvat kauppa- 
ketjut ovat luoneet oikean vedätysmaa- 
ilman: kun hintataso on vaikkapa 5-10 
prosenttia turhan korkealla, se antaa mah- 
dollisuuden järjestää ostavalle väelle eri- 
laisia viihdykkeitä; on keskittämisetuja, 
plussapisteitä, onpäivätarjouksia, on jopa 
yhdestä ostokerrasta 10 %:n alennuksiin 
nousevia asiakasryhmätarjouksia. Pankit 
ovat kauppoja tiukemmassa valvonnas- 
sa, mutta sielläkin rakennellaan tarjouk- 
sia, joissa paketin hyvät puolet kerrotaan, 
mutta huonoista vaietaan visusti. Pank- 
kien ajatusmallina taitaa olla, että mah- 
dollisen kätketyn vedätyksen hoksaami- 
nen kuuluu asiakkaalle. 

Näillä kahdella vedättäjäryhmällä on 
myös positiivinen puolensa: päivittäis- 

tavarakauppa ottaa nykyisin mukisemat- 
ta ostetun tavaran takaisin, kunhan kuitti 
on tallella. Pankit puolestaan jakavat au- 
liisti lainoja kohtuuhintaan nyt, kun ko- 
rot ovat alhaiset. 

TV-viihde on tietenkin viihteenä otetta- 
va, mutta siinä maailmassa vedätystä vas- 
ta onkin. Voiko edes rentoutuksen tarpeel- 
la perustella sitä, että ajatteleva ihminen 
viikosta viikkoon jaksaa olla kiinnostunut 
ilmeisestikin päättymättömäksi rakenne- 
tun sarjatuotteen ihmiskohtaloista? 

Entäpä politiikan pojat ja tyttäret? Kun 
äänestäjien kiinnostus tuntuu hiipuvan, 


kiireesti temppuosastolle! Uusi ihmis- 
suhde on lanseerattava julkisuuteen, ku- 
kapa julkimo haluaisi uuden rakkautensa 
pysyvän salassa? Ja sitten pyöritys jatkuu: 
lapsi syntyy, hänet kastetaan, entäs sen 
jälkeen? Ehkäpä uusi ihmissuhde? Myös 
pukeutumisessa harrastetaan poliittista 
vedätystä: jos pappiskaavun käyttö kiel- 
letään, huippuluokan suunnittelija luo oi- 
tis uuden, vähemmän pyhän kaavun. 

Vanhat, kyyniset kaiken nähneet eivät 
juuri vedätyksiä säiky. Nuoremmilta saat- 
taa ottaa aikansa, ennen kuin he huomaa- 
vat, ettei keisarilla olekaan vaatteita. <D 


Viktor Terehov, nykyisin Suomes- 
sa asuva Karjalan inkerinsuomalainen, 
on lähettänyt meille tekstin, jossa hän 
kertoo Leniniläinen Totuus -nimiseen leh- 
teen v. 1987 lähettämästään, tuossa leh- 
dessä osittain julkaistusta suomenkielis- 
ten ongelmista kertoneesta artikkelista. 

Terehov kirjoitti tuolloin mm. näin: 
"Luen Petroskoissa suomenkielisiä kylt- 
tejä, katselen ”Kipinä” -lastenlehden 
myymättömiä pinoja, kuuntelen suo- 
menkielisiä radiolähetyksiä ja surullises- 
ti ajattelen, että suomalaisten sodanjäl- 
keinen sukupolvi ei pääsääntöisesti taida 
äidinkieltään. . . Ei ole vielä kirjoitettu in- 
kerinsuomalaisten traagisesta kohtalosta, 
joista monet joutuivat työarmeijaan, jossa 
olosuhteet eivät oleellisesti eronneet po- 
liittisille vangeille tarkoitetuista stalinis- 
tisista vankileireistä. Mutta silloinkaan 
eivät vanhempamme unohtaneet äidin- 
kieltään eivätkä hävenneet omaa kansal- 
lisuuttaan, mikä oli luonnollista: onhan 
jokaisella kansalla paikkansa auringon 
alla. Me lapset puhuimme äidinkielenä 
suomea ja olimme jopa ylpeitä siitä, että 
venäjän lisäksi taidamme suomea, karja- 
laa ja eräät jopa viroa.” 

Lehti vastasi artikkelilla ”Sekä venä- 
jä. . . että suomi.” Joku Molokanov julkai- 
si alkuosan artikkelistani ja lisäksi kertoi 


lukijoille inkerinsuomalaisista. Karjalan 
asukkaat eivät olleet kuulleetkaan sellai- 
sesta kansasta. Kommunistikomento oli 
vuosikymmenet vaiennut meistä. Molo- 
kanov syytti minua parjauksesta: suo- 
malaiset eivät olleet äidinkieltään unoh- 
taneet, karjalan kielen osalta tilanne oli 
lohdullisempi, koska jopa 5 % Venäjän 
väestöstä piti sitä äidinkielenään. 

Odottamatta lehdessä ilmestyikin Kar- 
jalan tiedemiesten artikkeli, jossa he to- 
distivat tilastojen pohjalta, etteivät Mo- 
lokanovin väitteet kielioloista pitäneet 
paikkaansa. Siitä se alkoi. Ihmiset kirjoit- 
tivat kipeistä aiheista ja vaativat lapsilleen 
oikeutta opiskella koulussa äidinkieltään. 
Näin kirjoittivat vepsäläiset, karjalaiset, 
suomalaiset. Nyt jo radiossakin kerrottiin 
kansani historiasta. Aikakauslehdet Sever 
(Pohjola) ja Punalippu vastasivat, vaan ei- 
vätpä auttaneet minua silloin, kun minä 
odotin apua. . . 

Sain muuttoluvan Suomeen siihen ai- 
kaan kun Jeltsin valittiin toiselle kaudel- 
leen. Uskoin tuolloin vielä muutoksiin 
enkä lähtenyt, mutta hyvä oli, että hok- 
sasin hakeutua uudelleen jonoon, ja tam- 
mikuussa 2008 palasin historialliseen 
kotimaahani täysin pettyneenä ohjattuun 
demokratiaan.” 

Näin siis Viktor Terehov. 

Keiton (auki 


1 . Kuulkaa sitte siellä, ken Keitossa on 
vielä, 

laulu tämä joskus laulakaa. 

Kahvia kun saatte niin meitä muista- 
kaatte, 

vapaana olles juokaa, nauttikaa. 

2. Hyvästi nyt Kalle, mä läksin maail- 
malle, 

jätin kotiseudut sekä maat. 

Jääkää tervehiksi, maille kelpoisiksi. 
Rakentakaa uusi Keltonmaa. 

3. Moni poika pääsi niinkö Luoja sääsi, 
kauvaks täältä kotipolulta. 

Kauvaks erämaahan, Keski-Aasiahan, 
pojat täällä lauleskella saa. 

4. Hyvästi Kurenmäki ja Aron metsän 
käki, 

Hyvästi Havakka ja Tukkanen. 

Jääkää tervehiksi, maille kelpoisiksi, 
rakentakaa uusi Keltonmaa. 

5. Miks’ se sulia Antti, tallella oi’ pantti, 
peitit saunan, luhdin rummeniin ja 
kaheksan sait vuotta, sä elit niiko suotta, 
kärsiä ja murehtii sait siint. 


6. Miks’ sä ahkerasti, teit työtä yöhön asti, 
panit kuntoon seudut sekä maan 

ja jouvuit kulakiksi ja kärsiä sait siksi, 
kenkkumoisen ansioiseks sait. 

7. Tääl on poikii monta, niin monta onne- 
tonta, 

joilta nuoret vuuvet katosiit. 

Surut kaikki haihtuut, murheet maail- 
man 

vaihtuut, murheet maailma meille tar- 
josi. 

8. Hyvästi nyt Keitto, kolhoosi ja Kalle, 
hyvästi Havakka ja Tukkanen! 

Surua en tunne, kuljen vaikka kunne, 
nöyrtyä en milloinkaan mä voi. 

9. Odotamme yhä, että tulloo pyhä, 
että kerran tilit tehhä saa. 

Sit ei ole pelkoo, terveisii oo Keitto 
hyvästi jätän silloin Sirdarjan. 

10. Älkää surko veikot, vaik’ on päivät 
heikot, 

tyhjentäkää kuppi kahveeta. 

Jääkää tervehiksi, maille kelpoisiksi, 
rakentakaa uusi Keltonmaa! 


Aira Kuronen 

Keiton laulun on sepittänyt Kuren Mat- 
ti, kun hänet ja lukemattomat muut Inke- 
rin suomalaiset talonpojat "tehtiin kula- 
kiksi” ja karkotettiin kodeistaan. Keitosta 
ensimmäiset karkotukset Keski-Aasian 
aroille Syr-Darjaan ja Amur-Darjaan ta- 
pahtuivat vuonna 1931. Laulussa mainitut 
Havakka ja Tukkanen olivat ns. "laitta- 
jia”, joille oli määrätty karkotuksien toi- 
meenpano. 

Viljam Huopanen lauloi karkotettu- 
jen laulun v. 1994 Keiton Jaanilan kyläs- 
sä. Kipeä muisto kosketti henkilökohtai- 
sesti Viljamia, jonka isoisä ja isä oli tehty 
kulakiksi. Hän kertoi esittäneensä Keiton 
laulun "isoisän muistoksi” ensimmäis- 
tä kertaa julkisuudessa juhannusjuhlil- 


la puolenkymmentä vuotta aikaisemmin. 
Laulu tiedettiin inkerinsuomalaisten kes- 
kuudessa laajalti, mutta sanoja oli hanka- 
la saada. Laulun sanat olivat kulkeutuneet 
Viroon, jonne inkeriläisiä tuli Keski-Aa- 
siasta. Virossa heitä etsittiin, kun oleske- 
lulupaa ei ollut. Syksyllä ja talvella oli 
salaa kokoonnuttu saunoissa ja opeteltu 
laulua. Pikkupojat vahtivat ulkona, ettei- 
vät ilmiantajat päässeet yllättämään. 

Keiton laulu oli säilynyt kirjoittamatto- 
mana ihmisten muistissa, sanat ja säkeis- 
töt ovat voineet vaihdella. Viljam Huo- 
panen oli saanut laulun sanat puolisonsa 
Hildan serkulta Toivo Jääskeläiseltä. Ke- 
sällä 1993 joku vanha mies oli toimittanut 
vielä kolme lisäsäkeistöä laulun keskelle. 

©UUT LEHDET 


Katri Einamo 

Helsingin Sanomat julkaisi 3.8.2009 
Katja Kuokkasen kattavan jutun Toivo 
Jääskeläisestä. Julkaisemme kirjoituk- 
sen sellaisenaan. 

Elokuussa 1946 Neuvostoliiton kansa- 
lainen Toivo Jääskeläinen antautui Ruot- 
sissa Haaparannan poliisille. Hän oli ylit- 
tänyt rajan laittomasti, joten hänet otettiin 
kuulusteluun ja lähetettiin putkasta van- 
kileirille. 

Vankileireihin Jääskeläinen oli tot- 
tunut. Hän oli 11-vuotiaana seurannut 
isän vientiä Inkeristä vangiksi Siperiaan. 
Stalinin vainoissa hänet, äiti ja sisar oli 
karkotettu puuvillasovhoosiin Kazaksta- 
niin. Paettuaan sovhoosista hän oli jou- 
tunut puna- armeijaan ja antautunut sitten 
Suomen jalkaväkirykmentti 50:lle. 

Heinäkuussa 2009 Jääskeläinen siris- 
tää silmiään ilta-auringossa Karjalohjan 
kuntoutuskeskuksen pihalla. Hän on tul- 
lut vuosittaiseen sotaveteraanien kuntou- 
tukseen. Jääskeläinen on yksi viimeisistä 
elossa olevista suomensukuisista heimo- 
veteraaneista, jotka rekrytoitiin jatkoso- 
dassa Suomen armeijaan. Heille luvattiin 
kansalaisuus ja se, ettei heitä palautettaisi 
Neuvostoliittoon. 

Toisin kävi. Vain muutama heimo- 
sotilaista vältti karkotuksen. Jääskeläi- 
nen anoi syksyllä 1944 "Tasavallan Her- 
ra Presidentiltä” Suomen kansalaisuutta. 
Hän pelkäsi joutuvansa tuhon omaksi, 
jollei saisi sitä. 

Kansliasta ei ikinä tullut vastausta, 
vaikka Jääskeläinen pyysi kiirehtimään 
anomuksen käsittelyä vuonna 2006. Hil- 
jaisuus mietityttää yhä lähes 90-vuotias- 
ta miestä. "Aikanaan olisi presidentin pi- 
tänyt vastata.” 


Miksi kukaan ei vastannut? Kansal- 
lisarkistosta saadun selvityksen mukaan 
anomus arkistoitiin vuonna 1944. Siihen 
on tehty merkintä a. a. Se tarkoittaa, että 
anomus on liitetty arkistoon ilman pää- 
töstä. Kannessa lukee "sotavanki”. Presi- 
dentin kansliasta ei löydy vastausta. 

"Näinkin vanhasta anomuksesta ei ole 
arkistotietoja”, perustelee lehdistöavustaja 
Heli Sariola. Presidentti ei ole käsitellyt 
kansalaisuusanomuksia ainakaan vuoden 
1968 jälkeen. Tiinan neuvokkuutta, onnea 
ja silmistä loistavaa karismaa Jääskeläi- 
nen tuskin olisi selvinnyt koettelemuksis- 
taan. "Oli miulla poikana Inkerissä kova 
hätä, että miten pärjätään ilman isää. Äiti 
oli raskaana, ja kaikki omaisuus vietiin.” 

Toinen tiukka paikka oli, kun lääkä- 
ri sanoi Kazakstanissa, ettei malaria pa- 
rane, jollei nuorukainen pääse pakoon. 
"Äiti sanoi, että koita sie pelastaa itsesi. 
Oli isän puku ja kello ja kengurunnah- 
kainen verkatakki. Myytiin ne, ja saatiin 
matkarahat.” 

Säämäjärven rintamalla syksyllä 1941 
Jääskeläinen halusi jäädä kiinni. "Ensi 
kerran kuulin, että puna-armeija perään- 
tyy. Jäimme viisi miestä piiloon juoksu- 
hautaan.” Suomalaiselle sotilaspartiolle 
Jääskeläinen huikkasi suomeksi, ettei an- 
tautujilla ole aseita. "Täällä on porukka 
ryssiä. Ja perkele, puhdasta suomea pu- 
hutaan.” 

Koska Jääskeläisellä oli serkku suoma- 
laisena sotilaspastorina, hänet kelpuutet- 
tiin tulkiksi ja sitten rintamalle. Sodan 
jälkeen Jääskeläinen teki sekalaisia töi- 
tä, kun kuuli olevansa etsintäkuulutettu. 
Silloin Jääskeläinen hyppäsi Helsingissä 
Rovaniemen-junaan ja suuntasi Tornion- 
joelle. Oli yritettävä Ruotsiin. 

Outisia Inkeristä 


WIadimir Kokko 

Ajankohtaista inkeriläistä 
Uutiskolumnistin kannanotto 


Ystävän ääni ei vaikene 


Inkerin kulttuuriseuran avulla olen saanut 
Arvi Kempin CD-levyn Inkerinsuoma- 
laisia lauluja. Onpa tämä digitaalinen ny- 
kymaailma kummaa, lauluja saa levylle 
laulajan kuoltua ja laulajan ääni liikuttaa 
jopa enemmän, kun tietää, että se kuuluu 
melkein "tuolta päin”... 

Oli hyvää tuuria, että Arvi tapasi Suo- 
messa Antero Prihan kavereineen. Hei- 
dän ansiostaan Kempin laulut äänitettiin 
ammattitaitoisesti ja ne saivat taustalleen 
säestyksen. Säestys on minusta erittäin 
sopiva, kansanlaulut soivat parhaiten juu- 
ri pienen orkesterin tukemina. Ison orkes- 
terin sävelmiin ne voisivat helposti upota, 
ja yhden kitaran tai hanurin säestyksel- 
lä kuulostaisivat liian vaatimattomilta. 
Instrumenttien elävä soitto lisää tunnel- 
maa joka kappaleeseen. 

Tiedän, että kymmenen vuotta sitten 
äänitettynä Arvi Kempin ääni olisi soi- 
nut paremmin, mutta tälläkin levyllä se on 
tarpeeksi raikas. Kaikki pitivät Kempin 
laulamisesta Inkerinmaalla, hänen esityk- 
sensä juhannusjuhlilla usein muuttuivat 
konserttiohjelman kohokohdaksi. Yleisö 
vain huusi hänelle, Laula lisää ! 

Levyllä on 17 Inkerissä laulettua kan- 
sanlaulua, jotka ovat keskenään hyvin eri- 
laisia. Ehkä syntyperältään vanhin on El ' 
se ennen miun emoni, joka seuraa kaleva- 
lamittaista säveltäjä kertoo pakana-ajois- 
ta vakiintuneesta tavasta, kun uuden mi- 
niän täytyi saunoa talon emäntä. Vanhoja 


ovat laulut, jotka selvästi tanssittavat kuu- 
lijaa (esim. Ero oli yöl ero päivällä, Läk- 
sin suolle sotkemaan ), ja ennen vanhaan 
Inkerissä monet kansanlaulut laulettiin 
juuri tanssiessa. Toisissa käytetään pal- 
jon murresanoja, kuten laulussa Oi riiu, 
riiu, toiset taas lauletaan melko puhtaalla 
kirjakielellä. Koska inkerinsuomalaisten 
perinnekulttuuri kehittyi vuorovaikutuk- 
sessa Suomen kulttuurin kanssa, meillä 
laulettiin yleisimpiä suomalaisia kansan- 
lauluja. Niistä kuitenkin tehtiin omia ver- 
sioita, mistä Arvi Kempin laulama Suo- 
messa olen minä syntynyt on parhaimpia 
esimerkkejä. Venäläisenkin laulukulttuu- 
rin vaikutus tuntuu ainakin laulussa Hil- 
jaa virtaa Neva. Tämän surulaululaji on 
peräisin Venäjän kaupunkien köyhälistös- 
tä, sävel muistuttaa venäläistä "razluka 
ty, razluka...”. 

Olimme Arvi Kempin kanssa ystävät. 
Aina kun hän kävi asioimassa Pietarissa, 
hän pistäytyi Inkerin Liiton toimistoon. 
Keväällä 2008 hän kutsui minut toimis- 
tomme keittiöön ja antoi mapin, jossa oli 
hänen laulujensa sanat. Hän sanoi, että 
Pietarin kuoro ja muut niistä kiinnostu- 
neet voivat niitä vapaasti käyttää. Ehkä 
hän tunsi, että aika siirtää viestikapula 
nuoremmille on tulossa. 

Arvin virtuoosilaulaminen ja sammu- 
maton into kansanlauluihin jäivät ikui- 
seksi sieluuni, ystävän ääni ei vaikene 
koskaan. 


Arvi Kemppi. 
Inkerinsuomalaisia 
lauluja. Helmi Levyt 
2009 . 

Tiedustelut: 
www. helmilevyt. com 

Stalinismi ja natsismi samankaltaisia 


Noin kymmenen vuotta sitten tulin johto- 
päätökseen, että natsijärjestelmä Saksassa 
muistuttaa paljon Stalinin neuvostosys- 
teemiä. Yritin väitellä tästä paikallisten 
kanssa, mutta vastaväittelijöillä oli lyö- 
mätön valtti: natsismi on kansainvälises- 
ti tuomittu Niirnbergin tuomioistuimel- 
la, taas stalinismia syyttäviä päätöksiä ei 
kansainvälisesti ole tehty. 3. heinäkuuta 
2009 ETYJ-edustajisto teki sen hyväksyt- 
tyään päätöslauselman, joka rinnastaa sta- 
linismin natsismiin. 

Mitä yhteistä näiden totalitaaristen 
systeemien välillä on? Molemmat piti- 
vät tiettyjä kohderyhmiä sopimattomina. 
Natsien mukaan tietyt ihmisrodut ja kan- 
sallisuudet oh tuhottava, Stalinin Neu- 
vostoliitossa tuhottava oh tietyt "luokat” 
(porvaristo, papisto, "kulakit” jne). Mai- 
den johdoille tämä ei ollut pelkkää teo- 
riaa, vaan natsit käytännössä murhasivat 
6 miljoonaa juutalaista, mitä tarkoitusta 
varten keksittiin kaasukammiotkin. Stali- 
nin johto taas murhasi saman verran omia 
kansalaisiaan teloittamalla ja tuhoamalla 
heitä GULAGissa. 

Omassa ideologiassaan molempien 
maiden johdot pitivät arvossa valtiota, 
yhteiskuntaa ja massaa, eikä yksityisih- 
misen elämällä ollut paljon arvoa. Niin 
sanottuja yhteiskunnallisia intressejä vain 
noudatettiin. Elinkeinoelämä kummassa- 
kin maassa oh täysin valtiovallasta riip- 
puvainen. 

Molemmat järjestelmät tavoittelivat 
maailman herruutta, ne levittivät omaa 
ideologiaansa keinoista tinkimättä, hyök- 
käsivät naapurimaihin, liittivät ne omaan 
valtakuntaansa muilla keinoilla ja asetti- 
vat nukkehallituksia. Yhteiskunnat oh va- 
kavasti militarisoitu. 

Molemmat järjestelmät vihasivat de- 
mokratiaa. Koko valta oh yhden puolueen 


ja salapalveluiden käsissä. Natsi-Saksan 
ja Neuvostoliiton yhteiskunnissa opposi- 
tiolle ei ollut toimitilaa ja poliittiset vas- 
tustajat vangittiin ja teloitettiin. Poliitti- 
sen propagandan merkitystä korostettiin, 
kummassakin maassa oh propagandaan 
erikoistuneet virastot. Natsien ja Stalinin 
propagandan mukaan maissa oh sosialis- 
tinen johto, joka huolehti erikoisesti työ- 
väestöstä. Viestien vapaata leviämistä es- 
tettiin ja tiedot sensuroitiin. 

Propagandatarpeisiin kummassakin 
maassa käytettiin aktiivisesti taidetta. 
Niin Natsi-Saksassa kuin Stalinin Neu- 
vostoliitossa taiteen keinoilla yritettiin 
luoda "uuden ihmiskunnan ihmistä”. Sen- 
aikaiset saksalaiset ja neuvostoliittolaiset 
veistokset ja taulut muistuttavat toisiansa 
huomattavan paljon. 

Kumpikaan järjestelmä ei tarvinnut 
perinteistä uskontoa. Saksassa yritettiin 
palata muinaisgermaanien uskomuksiin, 
Neuvostoliitossa keksittiin NKP:n ja sen 
johtajien palvonta. 

Molemmat systeemit aiheuttivat omil- 
le kansalaisilleen lukemattomia kärsi- 
myksiä ja johtivat maat romahdukseen. 
Raunioituneessa Saksassa se ymmärret- 
tiin oikein ja natsi-ideologia poistettiin ih- 
misten mielestä kaikin keinoin. Venäjäl- 
lä stalinismia voitettiin vähitellen, muttei 
valitettavasti vieläkään lopullisesti. Tääl- 
lä nykyäänkin joskus ylistetään Stalinia, 
joka "voitti natsismin”, "sai aatravaltion 
ja jätti sen ydinpommilla varustettuna”... 
Nykynuoret Venäjällä tietävät hyvin vä- 
hän GElLAGista ja jotkut pitivät Stalinia 
"tehokkaana valtionpäämiehenä kriisiti- 
lanteissa”. 

Se, mikä on eurooppalaisille selvää, ei 
ole vielä kaikille selvää Venäjällä. Taiste- 
lu stalinismia vastaan jatkuu. 

Ilmoittajille 


Niitä järjestöjä, jotka ilmoittava t tulevista tilaisuuksistaan tehdessämme, 
ja jotka lähettävät aineiston lehdelle sähköpostina, kehotetaan vaatimaan 
lukukuittaus. Näin vältetään kiistat siitä, onko aineisto toimitettu ajois- 
sa vai ei. 


Turun seudun Inkeri-seuran 
tapahtumia 

Besseda-hetket jatkuvat Palvelupistees- 
sä joka kuukauden 1 . ja 3. perjantai kello 
13.00 Irma Kapasen vetäminä. Tervetu- 
loa viettämään teehetkeä vapaan keskus- 
telun merkeissä. 

Hallitus kokoontuu joka kuukauden 
ensimmäisenä maanantaina kello 16.30 
Palvelupisteessä , Uudenmaankatu 1. Jos 
teillä on asioita, joita haluaisitte hallituk- 
sen käsittelevän, ottakaa yhteyttä halli- 
tuksen jäseniin tai Palvelupisteeseen. 


Hyvinkään Inkeri-kerhon 
tapahtumia 

Hyvinkään Inkeri-kerho ry. kokoontuu 
seurakunnan aulakahviossa Hämeenkatu 
16 kuukauden 1. sunnuntai kello 14.00. 

Tiedustelut Irja Pelkonen, inkeriker- 
ho@gmail.com tai puh. 040 550 5712. 


Lahden seudun Inkeri-kerhon 
tapahtumia 

Kokoontumiset joka kuukauden toise- 
na maanantaina Lutherinkirkossa, kirkon 
kahviossa. 

14.9.2009 syyskokous Lutherinkirkos- 
sa, henkilövalinnat ja vuoden 2010 toi- 
minta 


12.10.2009 kokous Lutherinkirkossa 
klo 15.00 

9.11.2009 kokous Lutherinkirkossa klo 

15.00 

13.12.2009 joulumatka Orimattilaan, 
Rakokivi klo 8.30 ja Marian pysäkki klo 

9.00 

Kerhoilloista ja kokouksista tiedus- 
teluihin vastaa Maria Lahti, puh. 0400 
841 741. 


Inkerikuoron harjoitukset 
jatkuvat 

keskiviikkoisin klo 16.45 - 18.30 

Inkerikoti 
Karjalatalo 
Käpylänkuja 1 
00610 Helsinki 

Kuoroa johtaa Evelin Ojalo. 

Uusia laulajia toivotaan kuoron riveihin 
kaikkiin ääniin. 


Seukot 

Tiedustelut: Pirkko Huurto 
Puh. (09) 783 391 tai 0400 748 318 

Inkerikoti 
Karjalatalo 
Käpylänkuja 1 
00610 Helsinki 

Helsingin seudun inkeri-seuran 
tapahtumia 

Tiedustelut Toivo Tupin puh. 
040 578 3894 

Inkerikoti 
Karjalatalo 
Käpylänkuja 1 
00610 Helsinki 


Inkerikeskuksen tapahtumia 

www.inkerikeskus.fi 

Inkerikeskus ry 
Hämeentie 103 A 
00550 Helsinki 


Inkerin kulttuuriseuran 
tapahtumia 

3 . 9.2009 Tupaantuliaiset ja avointen 
ovien päivä uudessa Koivussa ja tähdes- 
sä klo 14.00-17.00, osoite WaIIininkatu 
7, 00530 Helsinki. 

10 . 9.2009 Kulttuurikahvila klo 16.00- 

18.00. Sukututkimus tutuksi. Miten pää- 
sen inkeriläisen sukuni juurille. Pekka 
Wikberg ja Risto Toivonen opastavat aloi- 
televaa sukututkijaa Koivussa ja tähdes- 
sä osoite Wallininkatu 7, 00530 Helsinki. 

3 . 10.2009 90 vuotta Pohjois-Inke- 
rin kapinasta. Karjalatalossa klo 14.00- 

16.00. Luvassa uutta tietoa ja mielen- 
kiintoisia näkökohtia. Puhujana mm. 
professori Pekka Nevalainen. 

10 . 10.2009 klo 18.00. Stalinin vaino- 
jen muistojuhla Tuomiokirkossa. Kyntti- 


löiden sytyttäminen vainoissa menehty- 
neille omaisille. 

10 .- 11 . 10 . 2009 , Kuulutko sukuuni -ta- 
pahtuma on Vantaan ammattiopiston Ten- 
nistien toimipisteessä, Tennistie 1, 01370 
Vantaa, lauantaina 11.10. klo 10.00-17.00 
ja sunnuntaina 12.10. klo 10.00-16.00. In- 
kerin kulttuuriseura on mukana tapahtu- 
massa. 

29 . 10.2009 klo 16.00-18.00. Kult- 
tuurikahvila. Miten Viktor Kärppä syn- 
tyi. Dekkarikirjailija ja uutisankkuri 
Matti Rönkä kertoo jännityskirjoistaan. 
Koivussa ja tähdessä. Osoite Wallininka- 
tu 7, 00530 Helsinki. 

13 .- 15 . 11.2009 Konserttimatka Pieta- 
riin. (Matkasta lisää tietoja lähiaikoina.) 

24 . 11.2009 Kulttuurikahvila. Mooses 
Putro katosi 90 vuotta sitten jäljettömiin. 
Mooses Putron elämäntyötä muistellaan 
sanoin, kuvin ja sävelin. Musiikista vas- 
taa Espoon musiikkiopiston kanteleensoi- 
ton opettajan Annikki Smolander-Hauvo- 
sen yhtye. Paikka: Karjalatalon yläsali. 
Klo 18.00-20.00. 

13 . 12.2009 Kulttuurikahvila. Pohjois- 
Inkeri klubi 16.00-18.00. Joulupuuroa ja 
juurten tutkimista, osoite Wallininkatu 7, 
00530 Helsinki. 

Ompeluseura kokoontuu Koivus- 
sa ja tähdessä joka toinen torstai alkaen 

27 . 8.2009 klo 14.00-16.00 osoite Walli- 
ninkatu 7, 00530 Helsinki. 

Keravan paluumuuttajat: Kuukausi- 
tapaamiset 15 . 9 ., 13 . 10 ., 17.11 ja 

15 . 12.2009 klo 15.00-17.00 

Talkoorenkaan tiloissa osoitteessa 

Aleksis Kiventie 19, 00420 Kerava. 

LEVITÄ INKERI-TIETOA 


• Kirjallisuutta 
Arvo Survo 
Itku Inkerille, 1 7 € 

Hellin Suominen 

Mooses Putron elämäkerta, 

2.50 € 

Ella Ojala 

Pitkä kotimatka, 14 € 
Pelastunut albumi, 22 € 
Ensimmäinen kevät, 16 € 

Ella Ojala 

Sananlaskuja ja tarinoita, 8 € 

Aleksander Störgren 

Mutkainen tie vapauteen, 10 € 

Pekka Nevalainen 

Inkeriläinen siirtoväki 
1940-luvulla, 25 € 

Pekka Nevalainen - Hannes 
Sihvo (toim.) 

Inkeri - historia, kansa, 
kulttuuri, 50,50 € 

Heikki Seppänen 

Etelän tien kulkija - 
Vilho Helanen, 25 € 

Maria Ripatti 

Elämä yhden kortin varassa, 

16.50 € 

Saimi Tuukkanen 

Elämäni helminauha 5 € 
Kalevalaseuran vsk 69-70 
Inkerin teillä, 1 1,50 € 

Maria Luukan laulut ja 
loitsut, 6,50 € 

E. Pärnänen 
Antti Kivekäs I— II, 9 € 

Mikko Savolainen 

Inkerinmaa, 33,50 € 

Aatu Savolainen 

Suomalainen sissisodassa, 

15 € 

Lars Krifors 

Oli onnistuttava, 15 € 

Juho Häkkinen 

Siihen maahan, jonka minä 
sinulle osoitan, I— II 15 € 
Sverigesingermanländarnas 
historia 24 € 

Lassi Saressalo 
Inkeri, 3,5 € 


Jouko Sihvo 

Inkerin kansan 60 kohtalon- 
vuotta, 24 € 

Albert Pettinen 

Lauluja koululaisille, 4 € 
Albert Pettinen 
Lauluja sekakuorolle, 6 € 
Lauri Santtu 
Murrejuttuja, 2,50 € 

Lilja Kuivanen Toim. 

Jouko Sihvo toim. 

Pääkirjoitus 


Uutta tietoa 


Toivo Iho 

Suojelupoliisin historiaa käsittelevä teos 
Ratakatu 12 ravistelee vakiintuneita käsi- 
tyksiä. Se kertoo Suomessa korkealle no- 
teeratun Viktor Vladimirovin toimineen 
KGB:n salamurhista vastanneen osaston 
päällikkönä, se nimeää monta suomalais- 
ta peitenimellä varustetuiksi neuvosto- 
agenteiksi, ja se kertoo asioita, jotka saa- 
vat monien korvat kuumenemaan. 

Myös inkeriläisten v. 1990 alkanut pa- 
luumuutto näyttäytyy nyt osittain uudes- 
sa valossa. Kun täällä olemme - ehkä si- 
nisilmäisesti - otaksuneet, että aloite oli 
lähtöisin presidentti Mauno Koivistos- 
ta, Ratakatu 12 kertookin, että aloite tuli 
Neuvostoliiton taholta, ensin SUPO:n 
päällikölle Seppo Tiitiselle ja sitten tältä 
Koivistolle. Näin Kimmo Rentola tuos- 
sa kirjassa kertoo: 

"Inkeriläisten päästäminen Suomeen 
ja Suomen suhtautuminen Viron uuteen 
itsenäistymiseen ovat hienoja teemoja 
historian väitöskirjoille. Niitä odotelles- 
sa voidaan kirjata muutama hajahuomio. 

Inkeriläisten maahanmuutto tuli esiin 
Tiitisen ja KGB:n Helsingin-päälli- 
kön Feliks Karasevin keskustelussa 
2.6.1988. Suojelupoliisin päällikkö kysyi 
valtiojohdon kantaa. ”Jos ovat valmiita 
antamaan muuttoluvan, annetaan tulla”, 
vastasi presidentti Koivisto, "vaikka oli- 
si mittatappioitakin, ovathan suomalai- 
sia.” Kysymyksessä näyttäisi siis olleen 
tarjous tai tunnustelu Neuvostoliiton puo- 
lelta. Sen motiiveista ei suomalaisilla ol- 
lut tar kk aa käsitystä. Koivisto pohdiskeli, 


halusivatko venäläiset lähettää pois ei- 
toivottuja, niin kuin Kuuba rikollisiaan 
Yhdysvaltoihin. Tulkintaa tuki Neuvos- 
toliiton työministerin myöhempi tokaisu 
kollegalleen Matti Puhakalle: "Ottakaa 
satoja tuhansia Baltian maista!” Toinen 
motiivi saattoi olla kytkentä Neuvostolii- 
ton haluamiin viisumihelpotuksiin Euroo- 
pan maiden kanssa. Koetettiin löytää ryh- 
miä, joiden avulla saataisiin päätä auki. 

Konkreettisesti asia lähti etenemään 
loppusyksystä 1989, jolloin Viron in- 
kerinsuomalaisten liiton puheenjohtaja 
kääntyi kirjeitse tasavallan presidentin 
sekä pää- ja ulkoministerin puoleen. Sil- 
loin päätettiin ryhtyä suosimaan inkeriläi- 
siä viisumimenettelyssä; ulkoministeriön 
oikeudellinen osasto antoi edustustoille 
Moskovaan, Leningradiin ja Tallinnaan 
ohjeet, joissa korostettiin niiden omaa 
päätösvaltaa. Ongelmana oli, miten voi- 
tiin todeta Neuvostoliiton kansalaisen in- 
kerinsuomalaisuus. Kaikilla ei ollut pape- 
reissaan kansallisuutena "suomalainen”, 
koska aikoinaan se kannatti jättää mai- 
nitsematta, ja toisaalta sellaisen merkin- 
nän saattoi papereihinsa hankkia, jos oli 
yhteyksiä tai resursseja. Toisena ryhmä- 
nä Neuvostoliiton kansalaisista oli tarkoi- 
tus helpottaa virolaisten maahanpääsyä. 

Tammikuun 1990 puolivälissä Koivis- 
to linjasi: "Ei värvätä, mutta ilmoitetaan 
venäläisille valmius ottaa niitä tänne.” 
Sana alkoi levitä, helmikuun viimeisellä 
viikolla saapui 30 inkeriläisten maahan- 
tulolupahakemusta. Maaliskuun lopulla 

Tiitinen informoi asiasta Karasevia. Pian 
saatiin pelätä ryntäystä. 

Samaan aikaan tuli vireille muita- 
kin suuria muuttoliikkeitä. Neuvostolii- 
ton juutalaisia ryhdyttiin aiempaa hel- 
pommin päästämään Israeliin, ja yhdeksi 
muuttoväyläksi valmisteltiin Suomea. 
Hanke oli jo pitkällä, kun Israel vetäytyi 
tämän väylän suosimisesta, koska ei taat- 
tu, ettei syntyisi hävikkiä, ts. juutalaisia 
pääsisi muihinkin maihin. Sikäli ratkai- 
su oli helpotus, että terroritekojen uhka 
samalla laantui. Koivisto mainitsi Tiiti- 
selle pariinkin otteeseen, että sopivimpia 
tulijoita Suomeen voisivat olla inkeriläi- 
set, juutalaiset ja venäläiset, mutta kesäl- 
lä 1990 Vainikkalaan alkoi ilmestyä aivan 
toisenlaisia tulokkaita, viisumittomia so- 
maliryhmiä. Tällaisia tarkoittamattomia 
ja odottamattomia sivuseurauksia histo- 
rian prosessit ovat usein tuottaneet. Siinä 
kolmas väitöskirjan aihe, somalien tulo 
Suomeen.” Näin siis Kimmo Rentola. 

Koiviston päätös on syntynyt aikana, 
jolloin NKP:n pääsihteerinä vielä oli Mi- 
hail Gorbatsov, ja Neuvostoliitto oli siis 
edelleen olemassa, vaikka vetelikin vii- 
meisiään. Boris Jeltsinistä taas tuli Ve- 
näjän presidentti muutaman kuukauden 


kuluttua siitä, kun Koivisto esitti paluu- 
muuttokutsun. 

Koska Neuvostoliitto yhä oli olemas- 
sa, paluumuutto-oikeutta ei voitu rajata 
vain niihin inkerinsuomalaisiin jälkeläi- 
sineen, jotka sotavuosina olivat siirtyneet 
Suomeen ja joutuneet sitten onnettomasti 
palautetuiksi. 

Tarkka tieto kaikesta tapahtuneesta lie- 
nee Koiviston ja Tiitisen ohella silloisella 
ulkoministeri Paasiolla sekä Tiitisen seu- 
raajalla Eero Kekomäellä, joka Rataka- 
tu 12 -teoksen mukaan ulkoministeriön 
oikeudellisesta toimistosta käsin oli mu- 
kana Neuvostoliiton hajoamisprosessiin 
liittyneissä asioissa, etenkin inkeriläisten 
paluumuuton tulkintakysymyksissä. 

Vuoden vaihteen tienoilla on kulunut 
65 vuotta siitä, kun noin 50 000 inke- 
rinsuomalaista palautettiin Suomen itä- 
rajan yli Stalinin hallinnon hoteisiin. 
Toivo Flinkin tutkimustyö jatkuu. Ne, 
jotka näitä asioita miettivät, saavat nyt 
presidentti Koiviston päätöksen motii- 
vien ohella alkaa pohtia Venäjän vuo- 
sien 1988-90 aikaisen hallinnon motii- 
veja. Hyvän lähtökohdan antaa Ratakatu 
12\ teos, jonka ensi painos myytiin päi- 
vässä loppuun. ® 


to 

Suomen Inkeri-liitto ry:n sääntömääräinen syyskokous pidetään 

marraskuun 22. päivänä 2009 
klo 14.00 

Karj alatalolla Inkerikodissa 
Käpylänkuja 1 , 00610 HELSINKI 

Käsitellään säännöissä 
syyskokoukselle määrätyt asiat. 



Hallitus 


Toivo Jääskeläinen 90 vuotta 


Juhani Jääskeläinen 



Toivo Jääskeläisen 90-vuotispäiviltä Boräsissa 22.8.2009. Vas. Toivon Mirja-tytär ja keskellä tämän 
tytär Asa. Lauantaipäivän vieraina olivat mm. Jussi Jänis, Inkeri Peterson, Ilmari Rinne, Anna Ruotsi ja 
Suomesta Juhani Jääskeläinen. 


Inkerinsuomalaisten suuresti kunnioit- 
tama, voisi sanoa legendaarinen Toivo 
Jääskeläinen täytti 90 vuotta 24. elokuu- 
ta 2009 Boräsissa Ruotsissa. Tämä ikä on 
jo sellaisenaan ihmeellinen saavutus: Toi- 
von 12 sisaruksesta kaikki muut paitsi hän 
ja Hilma-sisko kuolivat lapsina, Toivo on 
selvinnyt hengissä isorokosta, malarias- 
ta ja kahdesta eri syöpälajista, karkotuk- 
sesta Kazakstaniin, taisteluista "kolmen 
maan puolesta kolmea maata vastaan”, 
puna-armeij alaisena haavoituttuaan ko- 
nepistoolin luodista, Suomen armeijas- 
sa antauduttuaan vangiksi ja taisteltuaan 
vielä saksalaisia vastaan Lapin sodassa. 
Ja vielä sodan jälkeen: Puoli vuorokautta 
aikaisemmin saatu varoitus pelasti hänet 


kuolemantuomiolta, kun entisiä sotavan- 
keja oltiin pidättämässä ja lähettämässä 
takaisin Neuvostoliittoon. 

Toivo Antinpoika Jääskeläinen syntyi 
Inkerissä Keiton Vanhassa kylässä 1919. 
Hän on ainoa elossa oleva silminnäkijä, 
kun 1931 Toivon ollessa 12-vuotias inke- 
riläiset talonpojat kirjoittivat Toivon ko- 
tona adressin, jossa kerrottiin inkerinsuo- 
malaisten vainoista ja vedottiin Suomen 
hallitukseen. Kaikki allekirjoittajat van- 
gittiin, kun eräs myöhemmin saarnaaja- 
na toiminut mies kavalsi kirjoittajat. Kos- 
ka Toivon Antti-isä oli ollut keskeinen 
henkilö adressin teossa, hän sai aluksi 
kuolemantuomion, joka sitten muutet- 
tiin 10 vuodeksi vankeutta. Vangitsemi- 

sen jälkeen ei Toivo enää koskaan näh- 
nyt isäänsä. 

Viisitoistavuotias Toivo karkotettiin äi- 
din ja siskon kanssa 1935 Kazakstaniin 
Pahta Aralin pumpuli viljelyksille tuhan- 
sien muiden joukkoon. Junavaunujen ul- 
kolaitaan oli kirjoitettu "Vapaaehtoisia 
siirtolaisia”. Parin vuoden kuluttua Toi- 
vo sairastui malariaan ja lääkärin mukaan 
ainoa keino selvitä hengissä oli vaihtaa 
ilmanalaa. Eräänä iltana yhdessä kahden 
muun pojan ja yhden tytön kanssa karat- 
tiin leiristä ja jännittävän salamatkustaji- 
na junassa tehdyn 2 000 kilometrin mat- 
kan jälkeen Toivo pääsi kotiseudulleen 
Keittoon. Täällä hän piileskeli melkein 
vuoden. Pari kertaa joutui Toivo pidäte- 
tyksi. toisella kertaa oman kylän pojat re- 
pivät rautatangot pidätyssellin ikkunas- 
ta, toisella kertaa Toivo pääsi pimeyden 
turvin pakenemaan, vai kk a GPU:n mies 
ampui pistoolilla perään. Piileskely lop- 
pui kun uuden lain mukaan "lapset eivät 
olleet vastuussa vanhempien rikoksista”. 
Toivo sai passin. 

Syksyllä 1941 haavoittui puna-armei- 
jalainen Toivo suomalaisen kaukopartion 
ampumasta konepistoolisarjasta ja hänet 
vietiin lentokoneella Petroskoihin sai- 
raalaan. Syyskuun kahdeksantena päivä- 
nä oli Toivo juoksuhaudassa Niiniselän 
kylän mäessä Säämäjärven ja Suojujoen 
välissä ja päätti antautua vangiksi. "Van- 
giksi jäämisessä on suuri riski, hermostu- 
nut mies ampuu heti”. Kaikki sujui kui- 
tenkin hyvin. Samana iltana Toivo tapasi 
yllättäen ser kk unsa Juhani Jääskeläisen, 
joka toimi hänet vanginneen JR 50:n pa- 
taljoonanpastorina. Serkun suosituksesta 
Toivo otettiin Suomen armeijaan. 

Sodan jälkeen Toivon ollessa raken- 
nustöissä Heinolassa, kysyi työmaapoliisi 
Mattila Toivolta: "Tietääkö Jääskeläinen, 
että teillä on ilmainen matka Venäjälle?” 
Tästä Toivo arvasi, että häntä uhkaa van- 


gitseminen ja kuolemantuomio Neuvos- 
toliitossa. Samana iltana Toivo lähti. 

Lähes 40 vuotta myöhemmin Toivo 
tapasi Mattilan ja kysyi: "Vieläkö mat- 
kalippu on Venäjälle ilmainen?” Mat- 
tila kertoi, että paikallinen nimismies 
oli soittanut ja kertonut, että työmaal- 
la on kaksi Valpon listalla olevaa inke- 
riläistä poikaa, jotka piti pidättää. Hän 
oli päättänyt antaa Toivolle ennakkova- 
roituksen. Aamulla olivatkin poliisit tul- 
leet pidättämään Toivoa. Kahden muun 
inkeriläispojan kanssa Toivo matkus- 
ti Tornioon. Kolmikko oli vähällä kä- 
vellä suoraan poliisin syliin, mutta eräs 
paikkakuntalainen varoitti heitä ja suos- 
tui maksua vastaan opastamaan rajan yli. 
Iltahämärissä 12. elokuuta 1946 soudet- 
tiin Torniojoen yli Ruotsin puolelle. 

Ruotsissa Toivo pääsi muutaman vii- 
kon kuluttua kutomotehtaalle Boräsiin, 
sitten pumpulitehtaalle Alingsäsiin, myö- 
hemmin jälleen kutomolle Boräsiin. Työ- 
ura oli aikoinaan alkanut pumpulivilje- 
lyksillä Kazakstanissa ja päättyi kutomon 
työnjohtajana. "Aika omissa vaatteissa, 
saap' sannoo.” 

Toivo meni 1947 naimisiin Sanna 
Vaasselin kanssa. Sanna oli kotoisin Kei- 
ton Nevan rannan Maslovan kylästä. Hän 
oli joutunut Leningradin blokadiin, paen- 
nut jäätyneen Nevajoen yli saksalaisten 
puolelle seitsemän muun kanssa, joista 
vain hän ja Anna Roihka (myöh. Ruot- 
si) jäivät henkiin. Sanna siirtyi Suomeen 
ja pakeni pikkuveneellä myrskyisen Poh- 
janlahden yli Ruotsiin. Toivolle ja San- 
nalle syntyi kaksi lasta, Arvo Antero ja 
Mirja Inkeri. 

Ruotsin kansalaisuuden Toivo sai 
1953. ”Se antoi turvallisuuden tunteen, 
ettei Ruotsi luovuta omia kansalaisi- 
aan”. Passin turvin rohkeni Toivo käy- 
dä Suomessa ensimmäisen kerran 1957 
rovasti Laurikkalan hautajaisissa. Hil- 

Toivo Jääskeläinen lomalla Suomen armeijasta Koski Hl. Melkkalassa kesällä 
1943. Hänen serkkunsa Juhani Jääskeläinen oli tähän aikaan sotilaspastori- 
na Länsi-Inkerissä saksalaisten valtaamalla alueella. Kuvassa keskellä Juhani 
Jääskeläisen Linnea-vaimo ja lapset Esko, Inkeri ja tämän artikkelin kirjoitta- 
ja Juhani. Vasemmalla inkeriläistyttö Galina Liukkonen, joka myöhemmin läh- 
ti takaisin Neuvostoliittoon, eikä hänestä sen jälkeen kuultu mitään. Kartanon 
töihin osallistunutta venäläistä sotavankia Alekseita pidettiin takana olevassa 
hirsirakennuksessa. 


ma-siskonsa Toivo tapasi 45 vuoden eron 
jälkeen 1982. Venäjälle Toivo uskalsi 
mennä 1990 Inkerin Tuuterin kesäjuhlil- 
le. Tämän matkan jälkeen hän on tehnyt 
useita matkoja Inkeriin, esim. Ruotsin in- 
keriläisten edustajana Keiton kirkon vih- 
kiäisissä. Toivo oli myös mukana viemäs- 
sä avustustarvikkeita Petroskoihin. 

Toivo Jääskeläinen valittiin Inkerin 
Keskusliiton puheenjohtajaksi 1960. Hän 
toi esille ajatuksen inkerinsuomalaisten 
muistomerkistä. Tällainen onkin pystytet- 
ty Örebrohun. Hän on Inkerin liiton kun- 
niajäsen. 

Toivo on toiminut monella tavalla in- 
kerinsuomalaisten identiteetin tukijana ja 
yhteyksien luojana. Hyvämuistisena, tie- 
torikkaana ja hyvänä kertojana häntä on 
käytetty lähteenä monissa julkaisuissa. 
Ensimmäisen kerran Toivo kertoi pako- 
tarinansa Kaarlo Kurkon 1943 toimitta- 


massa kirjassa. Toivosta kerrotaan myös 
Tyyne Martikaisen kirjassa Stalinin vai- 
not, Toivo ja Sanna Jääskeläinen - Inke- 
rinsuomalaiset selviytyjät. Hän oli kes- 
keisenä henkilönä toimitettaessa Ruotsin 
inkerinsuomalaisten historiateosta ja kir- 
jaa 50 -vuotismuisto kirkon kohtalosta In- 
kerissä. 

Toivoa haastateltiin runsaasti äskettäin 
esitetyssä viisiosaisessa inkerinsuomalai- 
sia käsitelleessä TV-ohjelmassa. 

Suomen armeijassa palvelleena Toi- 
volla on suomalaisen sotaveteraanin oi- 
keudet. Hän on käynyt tällä vuosikymme- 
nellä Suomessa veteraanikuntoutuksessa 
säännöllisesti kerran vuodessa. Inkerin- 
suomalaisten kesäjuhlilla Suomessa Toi- 
vo on tuttu näky, joskin monet valittavat, 
ettei hänen kanssaan pääse juttelemaan, 
kun tämän ympärillä on aina iso joukko 
muita inkerinsuomalaisia. CD 

Tarvitaan apua tutkimustyön tekemiseen 


Viktor Husu 

Arvoisat Inkeriläisten Viesti - lehden lu- 
kijat. Olen tekemässä tutkimustyötä in- 
kerinsuomalaisten historian vaiheista 
1920-30-luvuilla. Tutkimuksen kohtee- 
na on mm. Leningradissa ilmestynyt Va- 
pnns-lehti, joka oli bolshevikkipuolueen 
Leningradin aluekomitean suomenkieli- 
senä äänenkannattajana. Lehden pitkäai- 
kaisena avustajana oli Mikko Kaasolai- 
nen, joka syntyi vuonna 1884 Toksovon 
piirissä ja toimi vuonna 1935 eestiläis- 
suomalaisen opettajaopiston johtajana. 

Vuonna 1935 Mikko Kaasolainen ero- 
tettiin puolueesta ja vangittiin 3.7.1937 
(Neuvostoliiton kriminaaliasiakirjois- 
sa: Kasolainen M.A.). Ns. ”dvoikan” eli 
NKVD:n ja syyttäjälaitoksen päätöksel- 
lä hänet 10.11.1937 tuomittiin "nationa- 
listina” ammuttavaksi, mikä tuomio pan- 
tiin täytäntöön 15.11.1937. Leningradin 


sotilaspiirin sotatuomioistuimen pää- 
töksellä Kasolainen M.A. rehabilitoitiin 
4.11.1957. 

Venäjän lainsäädännön mukaan tut- 
kija voi päästä tutustumaan rikosoikeu- 
dellisiin asiakirjoihin ainoastaan kuole- 
maantuomitun perillisten asianmukaisesti 
laaditun kirjallisen suostumuksen perus- 
teella. 

Jos Inkeriläisten Viestin lukijoiden 
joukossa on M.A. Kaasolaisen jälke- 
läisiä, pyydän heitä ystävällisesti otta- 
maan yhteyttä minuun osoitteella Viktor 
Husu, Solkikatu 11 C 39, 337 10 Tampere. 
Muussa tapauksessa pyydän lehden luki- 
joita ilmoittamaan minulle, jos he tunte- 
vat Mikko Kaasolaisen jälkeläisiä tai tie- 
tävät heistä jotakin. 

Tutkimustyön kannalta asia on erittäin 
tärkeä. Kiitos. 


Matkan varrelta - 

Inkerinsuomalaisen muistelmia , 

Sodanaikainen Inkeri Z^ui 007 

'"'^., 7,1 

Reino Jaakkimainen 


Lyysmäki - kolea, masentava 
paikka 

Olen varma, että Lyysmäen kylä näytti ta- 
vallisina aikoina komealta sekä asukkait- 
tensa että vierailijoiden mielestä, mutta 
tuona kylmänä varhaistammikuun päi- 
vänä 1942 se näytti minusta masentaval- 
ta. Autiot pellot ympäröivät kummankin 
puolen kylätietä olleet kylätalot. Ei ollut 
puita tai pensaita rikkomassa maiseman 
yksitoikkoisuutta. Tuuli sai riehua va- 


paasti ilman vastarintaa. Lyysmäelle oli 
Ronolasta vain puolisen kilometriä pellon 
poikki, mutta teitä kulkien matkaa ker- 
tyi siinä parin kilometrin verran. Kau- 
kainen sukulainen lupasi päästää mei- 
dät asumaan heille. Hän, talon omistaja, 
keski-ikäinen nainen, eli talossa sisaren- 
sa kanssa. Saavuimme lainattujen, käsin 
vedettävien kelkkojen kanssa, äiti talut- 
taen Vaapukkaa ja Tusjka juoksennellen 
ympärillämme. 

Ei kestänyt kauankaan kun keksimme 

minkä kirouksen alla ihmiset tässä kyläs- 
sä elivät. Syy siihen oli, ettei kylään ollut 
sijoitettu pysyvästi saksalaisia. Melkein 
joka päivä kolonna saksalaisia tukijouk- 
koja ajoi hevosrattailla tai reissä kylä- 
tien läpi käyden talosta taloon ryöstäen 
mitä halusivat, mumisten 'partisan, par- 
tisan’. Jos he eivät olisi olleet ryöstäjiä, 
olisi heitä melkein käynyt sääliksi. Useat 
olivat pelkissä kesäpukimissa, jaloissaan 
kömpelöt isot raskaat möhkälekengät, tai 
solmitut löysät olkijalkineet kenkien tai 
saappaiden päällä. 

Meitä oli heti tullessamme neuvottu 
piilottamaan vehnänjyvät ompelemalla 
ne sänkypatjan sisään. Se onnistui, vaikka 
huomasimme myöhemmin, että omista- 
jan sisar teki patjaansa pienen reiän min- 
kä läpi hän otti ja söi jyviä. 

Eräänä päivänä yksi ’partisaanijahtaa- 
ja’ huomasi isän pomppatakin, sen saman 
mikä tuotti isälle ja meille muille pal- 
jon vaivaa Kokkolassa. Hän halusi ottaa 
sen. Isä kuitenkin piti puoliaan eikä anta- 
nut takkia saksalaiselle. Katselin hermos- 
tuneena aikoiko sotilas nostaa kiväärin- 
sä, missä tapauksessa aioin astua väliin ja 
pyytää isää antamaan takkinsa, sillä olihan 
tässä kysymys hänen hengestään. Kuulles- 
saan sen myöhemmin isä suuttui. "Parem- 
pi tulla ammutuksi kuin palella kuoliaak- 
si”, ärjäisi isä minulle. (Pian näimme, ettei 
pelkoni ollut ihan tuulesta temmattua.) 

Lyysmäellä eläminen oli meille pojille, 
varsinkin Matille ja minulle, tylsää. Olim- 
me tottuneet liikkumaan kylässä tutkien 
ja tarkastellen milloin mitäkin. Pysymi- 
nen ahtaissa tiloissa talon sisällä oli pelk- 
kää kidutusta. Sitten keksimme, luulimme, 
salakielen. Lisäämällä kolme tai neljä sa- 
maa kirjainta sanojen tavujen väliin teki 
puheen mielestämme salaperäiseksi. Joll- 
ei keskittynyt kuulemaansa puhe kuulosti 
mongerrukselta. Opimme puhumaan no- 
peasti ja kaikki meni hyvin. Eräänä päi- 
vänä sanoin yhdistelmän mistä tulikin oi- 
kein ruma sana. Lausuin sen ennen kuin 
huomasinkaan. Kotonamme eivät lapset 


koskaan käyttäneet siivotonta kieltä. Hä- 
pesin, ja siihen se lysti sitten loppuikin, 
vaikkei kukaan minua nuhdellutkaan. Ei- 
hän se puhe pysynyt salaisena muillekaan, 
ja siksi toiseksi, mitä salaisuuksia meillä 
pikkupojilla mahtoikaan sitten olla? 

Tusjkalla oli tapana jo kotona kuulles- 
saan liikettä ulkona juosta portin alta ky- 
lätielle ja haukkua vimmatusti näyttääk- 
seen meille kuinka hyvä vahtikoira oli. 
Eräänä päivänä suurimmat siihen asti nä- 
kemäni hevoset vetivät vankkureita tie- 
tä pitkin. Tusjka, tapansa mukaan, ilmes- 
tyi portin alta haukkumaan. Saksalainen 
kahmaisi kiväärinsä ja ampui Tusjkan 
suuntaan. Koira juoksi takaisin kujaan 
vapisten ja vinkuen peloissaan, kaivau- 
tui syvälle olki kasan sisään ja oli hiljaa. 

Matti meni ulos talosta ja seisoi talon 
edessä, tieojasta talon puolella. Hevosen 
ajaja katsoi nyt Mattia, nosti ruoskansa 
ja huusi: ”Russ,Russ”. Matti, tietämät- 
tä mitä oli tapahtunut, huusi takaisin: 
”Finn, Finn”. Ajaja laski ruoskansa ja 
jatkoi ajoaan. Kesti pitkään ennen kuin 
Tusjka-poloinen rauhoittui. 

Ruokatilanteemme kääntyi taas va- 
kavaksi, ja meidän tarvitsi hakea jäljelle 
jääneet perunat Kurkelan piilohaudasta. 
Meillä ei ollut mitään käsitystä saksalais- 
ten rintamavaihdosta jotta olisimme tien- 
neet milloin heitä ei olisi kylässä. Täytyi 
vain luottaa onneen. Oli hyvin mahdollis- 
ta että menettäisimme osan ja jopa kaikki 
perunamme heille. Taas isä lainasi hevo- 
sen ja reen Ronolasta, ja me - isä, äiti ja 
tällä kertaa minä - ajoimme vähäisen lu- 
men peittämän pellon yli noin kuuden ki- 
lometrin matkan Lyysmäeltä Kurkelaan. 

Kalvoimme nopeasti kuopan auki 
ja ryhdyimme täyttämään säkkejä pe- 
runoilla. Onneksemme ehdimme nos- 
taa suurimman osan niistä rekeen ennen 
kuin saksalaiset talossamme huomasivat 
meidät. Kuumeisesti työskennellen äiti ja 
minä saimme viimeisetkin perunat rekeen 
ja sillä aikaa isä sai hevosen lii kk eelle. 

Silloin tapahtui onnettomuus. Kun he- 

vonen luiskahti, se teki äkkinäisen liik- 
keen ja katkaisi reen vasemman aisan. 
Kaksi pitkällä muita edellä juossutta so- 
tilasta tavoittivat meidät. Yksi kahmaisi 
säkkien päällä lojuneen äidin ja heitti hä- 
net lumeen kuin räsynuken. Sen nähdessä- 
ni raivostuin villisti, kovemmin kuin kos- 
kaan elämässäni. Juoksin kädet nyrkissä 
saksalaisen kimppuun. Halusin lyödä tuo- 
ta miestä vaikka henkeni uhalla. Aliravittu 
14-vuotias poika ei pysty tappelemaan isoa 
miestä vastaan, joten sotilas vain naurahti 
heittäessään minut äidin viereen lumeen. 

He täyttivät kypäränsä ja kääntyivät 
pois. Muiden saksalaisten lähestyessä isä 
kiskaisi housunsa vyön ja kiersi sen nope- 
asti aisan päiden ympäri. Pidellen aisaa ja 
housuja käsissään hän sai jotenkin hevo- 
sen juoksemaan. Saksalaiset eivät juos- 
seet pitkälle perässä. Rauhoituin sen ver- 
ran, että mieleeni välähti: ”Jos ne oikein 
olisivat tahtoneet, kyllä he olisivat saa- 
neet meidät kiinni.” Oliko mahdollista 
etteivät he niin pahoja olleetkaan? Tämä 


jälkijoukkohan näki meidän "vastarinnas- 
tamme” kuinka epätoivoisia me olimme. 

Vuosikymmenien jälkeenkin saan tästä 
tapahtumasta mielikuvan silmiini. Se, että 
koin niin jäljettömän vihapuuskan, yllätti 
ja ihmetytti itseänikin. 

Lyysmäen kylätien toisella puolella, 
muutama talo meistä, asui vanha paris- 
kunta, joilla oli minun ikäiseni ja kokoi- 
seni komea vaaleatukkainen poika, jota 
he palvoivat. Me opimme tuntemaan 
heidät, koska heillä oli kylän ainoa käsin 
väännettävä jauhinmylly ja me tarvitsim- 
me sitä jauhaaksemme vehnänjyvämme. 
Vanhanaikaiset myllykivet tekivät tehtä- 
vänsä, ja sopimuksen mukaan me mak- 
soimme jättämällä ylimmäisen kiven 
syöttöreiän täyteen jyviä. 

He olivat hyvin ystävällisiä, miellyttä- 
viä ihmisiä ja tämä heidän ainoa poikan- 
sa oli heidän silmäteränsä. Matti ja minä 
tulimme pojan ystäviksi ja vierailimme 
usein toistemme luona. 

Muistelmat jatkuvat seuraavassa numerossa. 


Internet-sivusto Luovutettukarjala.fi 


Seppo Rapo 

www.luovutettukarjala.fi 

Luovutettua Karjalaa esittelevä internet- 
sivusto syntyi yli 10 vuotta sitten paikkaa- 
maan internetissä olevaa Karjala-tietou- 
den aukkoa. Tänään sivusto tarjoaa laajan 
tietopaketin luovutetun Karjalan histori- 
asta. Sivustalla esitellään kaikki luovute- 
tun Karjalan pitäjät, kaupungit ja kaup- 
palat kartoin, tekstein ja huomattavalta 
osilta myös kuvin. Tänä päivänä luovu- 
tettukarjala.fi -sivusto tarjoaa netin käyt- 
täjälle ja surffaajalle monipuolista palve- 
lua, joista ohessa muutamia esimerkkejä. 

Karjala-tietosanakirja 

Jo yli 90 käyttäjää on rekisteröitynyt kir- 
joittamaan tietosanakirjaa. Karjala-tieto- 


sanakirja rakentuu tällä tavoin kirjoitta- 
jien toimesta artikkeli artikkelilta. Kuka 
tahansa asiasta kiinnostunut ja luovute- 
tusta Karjalasta jotain tietävä voi ryhtyä 
kirjoittamaan Karjala-tietosanakirjaa. 
Kovin suuria atk-taitoja ei tarvita. Jos 
osaa käyttää nettiä, osaa varmasti myös 
kirjoittaa artikkeleita Karjala- tietosana- 
kirjaan. Mitä sitten Karjala-tietosanakir- 
jaan voi kirjoittaa? Hyvänä esimer kk inä 
olkoon vaikka hiljakkoin erään nimimer- 
kin kirjoittama Antrean kirkon historia. 
Karjala-tietosanakirjaa voit opetella kir- 
joittamaan esim. täydentämällä Luovute- 
tun Karjalan aikajanaa. 

Tuleha siekin mukaan yhteisiin talkoi- 
siin, että saisimme rakennettua Karjala- 
tietosanakirjaa eteenpäin tulevien suku- 
polvien käyttöön! 

Karjala-keskustelu 

Karjala-keskustelupalstalla voit käy- 
dä ajankohtaista keskustelua Karjalas- 
ta. Palstalla voit myös kysyä ja saada 
vastauksia Karjala-aiheisiin kysymyksiin. 

Kotiseutumatkat kuvina 

Sivuston palveluna on mahdollisuus tal- 
lentaa kuvagalleriaan kuvia kotiseutumat- 
koilta. Kuvagalleriaan on kertynyt jo yli 
1 200 kuvaa kotiseutumatkoilta ja lisää 
kuvasatoa odotetaan menneen kesän ko- 
tiseutumatkoilta. 

Mummon ja ukon vanhat valokuvat 
Karjalasta 

Tänne voi tallentaa omia ja suvun vanho- 
ja kuvia luovutetusta Karjalasta. 

Aikamatka luovutettuun Karjalaan 

Vanhoja valokuvia luovutetusta Karjalas- 
ta, pitäjittäin ja aihealueittain jaoteltuna. 

Luovutettukarjala.fi-sivusto on osa 
suomalaisten Karjala-muistia 

Sivusto on osa suomalaisten Karjala- 
muistia. Tule sinäkin rohkeasti mukaan 


käyttämään ja tuottamaan sivuston pal- 
veluja ja siten kasvattamaan suomalais- 
ten Karjala-muistia. 

Ohjeita saatavilla 

Sivustoita löydät ohjeet palveluiden käy- 
töstä. Mikäli tarvitset lisätietoa tai apua, 
voit kysyä allekirjoittaneelta. Yhteystie- 
toni löytyvät myös sivustoita. 

10 vuotta 

Luovutettukarjala.fi -sivusto julkais- 
tiin 30. 1 1 . 1999 ja sivusto täyttää vuonna 
2009 jo 10 vuotta. Aika on lyhyt, mutta 
internetmaailmassa se on pitkä. Sivusto 
on yksi vanhimmista Karjala- aiheisista 
internet-sivuistoista. Kaikki sivuston pal- 
velut ovat ilmaisia. Sivuilla on vierailtu 
jo yli miljoona käyntikertaa sen olemas- 
saolon aikana. Käyhän siekin! 

Karjalaisin terveisin! 

Sivuston toteuttaja: Seppo Rapo 
koti: 040 520 5000 tai työ: 050 3341944 
seppo.rapo @ luovutettukarj ala. h 


©UUT LEHDET 


Toivo Iho 

Kfl/ravfl-lehden numerossa 7/2009 Timo 
Vihavainen analysoi naapurimaamme 
viimeaikaista kehitystä. Lähtökohtanaan 
Alexander Yanovin jo 1978 julkaisema 
Venäjän uusoikeistoa koskeva teos prof. 
Vihavainen käsittelee Jeltsinin kautta 
mm. näin: "Jeltsinin johdolla suoritet- 
tu liberalisoiminen johti tosin melkoi- 
seen kaaokseen ja ennenkuulumattomaan 
kansallisomaisuuden varastamiseen, mut- 
ta pogromeja, yhtä vähän kuin nälkäis- 
ten joukkojen marssia rajan yli länteen ei 
suinkaan tapahtunut.” 


Vihavainen jatkaa: "Mutta Jeltsinin 
päivistä on kulunut aikaa. Nyt, 2000-lu- 
vun ensi vuosikymmenen lopulla vain 
pieni vähemmistö venäläisistä pitää Jelt- 
sinin elämäntyötä maalle hyödyllisenä. 
Ylivoimainen enemmistö näkee hänet en- 
nen muuta tuhoajana. Sen sijaan Putin. . . 
on tavattoman suosittu.” 

Timo Vihavainen jatkaa: "Putinin suo- 
sioon on hyviä syitä ja ennen muuta nii- 
hin tietysti kuuluu se romahtaneen talou- 
den nouseminen jaloilleen, mikä tapahtui 
hänen virkakaudellaan. Myös Venäjän 

kansainvälisen arvovallan kohoaminen 
on ollut suuresti venäläisten mieleen ja 
monet uskovat Venäjän jo olevan jälleen 
supervalta tai ainakin pian sellaiseksi tu- 
lossa. Viimeiseksi, mutta ei suinkaan vä- 
häisimpänä, hallituksen vahvuus sinänsä 
miellyttää venäläisiä.” 

Ja edelleen: "Venäläiset ovat kuitenkin 
tottuneet ajatukseen, että keskusvallan on 
oltava vahva ja häikäilemätön. Vain tä- 
ten voidaan saavuttaa suuria menestyksiä, 
kuten tapahtui Stalinin aikana. 

Sen sijaan "demokratia” herättää ve- 
näläisissä sekavia tunteita. Vaikka sen 
hedelmiä arvostetaan, ei itse demokra- 
tian elimiin ja instituutioihin tunneta 
kiinnostusta eikä niitä kunnioiteta lain- 
kaan. 1990-luvulla tapahtunut kansallis- 
omaisuuden varastaminen meni "demo- 
kraattien” tiliin ja tämän rötöksen varjo 
leimaa yhä koko käsitettä. Levada-kes- 
kuksen tutkimuksen mukaan v. 2008 ve- 
näläisistä 60 % katsoi, että "demokratia” 
merkitsi ennen muuta korkeaa elintasoa. 


Vain 8 % katsoi, että se edellytti mieli- 
piteiden pluralismia j a joukkoviestimien 
pysymistä valtion totaalisen kontrollin 
ulkopuolella. 

Se, että Putin on kaventanut "demo- 
kraattisten” instituutioiden valtaaja kes- 
kittänyt sitä omiin käsiinsä, ei näytä Ve- 
näjällä juuri häirinneen kansan suurta 
enemmistöä. Selkeästi "demokraattisten” 
tunnusten alla esiintyvien puolueiden me- 
nestys on vaaleissa vähentynyt vuosi vuo- 
delta ja mielipidemittaukset vahvistavat, 
että suuntaus on todellinen eikä manipu- 
loitu. 

Vaikka venäläiset uskovat vahvaan 
johtajaan, se ei tarkoita, että he eivät ar- 
vostaisi oikeusvaltiota ja kansalaisva- 
pauksia. Niiden toteutumista pidetään 
kuitenkin varsin epärealistisina ja eri- 
tyisesti sananvapauden kannalta jopa 
enemmistö kannattaa ainakin jonkinlai- 
sia rajoituksia. Vahvassa presidentissä 
nähdään myös oikeuksien ja vapauksien 
toteutumisen paras turva.” 


Outisia Inkeristä 


WIadimir Kokko 
Ajankohtaista inkeriläistä 
Uutiskolumnistin kannanotto 


Inkerinsuomalaisten lippu kieltoon Venäjällä? 


Lippu, jota kaikki inkerinsuomalaiset 
pitävät omanaan, täyttää 90 vuotta. Se 
siunattiin viralliseen käyttöön 8. syys- 
kuuta 1919 Kirjasalossa. Kaksikymmen- 
tä vuotta sitten lippu palasi takaisin In- 
keriin, kun se nostettiin salkoon Inkerin 


Liiton pitämillä laskiaisjuhlilla kevättal- 
vella 1989. Siitä ajasta alkaen olemme 
vapaasti käyttäneet Inkerin lippua kai- 
kissa tilaisuuksissa. Meille on kuitenkin 
ehkä tulossa ongelmia lipun käyttämi- 
sen suhteen. 

8. syyskuuta 1919 on lippumme syntymäpäivä. 


Venäjän duuma on hyväksynyt lain, 
joka julistaa kaikki ristiliput ääriliike- 
symboleiksi! Duuman mukaan ristilippu- 
jen käyttö voi aiheuttaa ääriliike toimin- 
nan syytteitä ja ankaran vankeustuomion, 
koska koko maailma taistelee terrorismia 
ja ekstremismiä vastaan. 

Venäjä taistelee ääriliikkeitä vastaan 
oudolla tavalla. Syyskuun 1 1 . päivänä 
2001 tapahtuneiden New Yorkin lento- 
koneiskujen jälkeen presidentti Putin il- 
moitti Venäjän kansalaisille, että vastus- 
taaksemme ääriliikkeitä kuvernöörejä ei 
enää valita, vaan heistä päätetään Mos- 
kovassa. Sitten laadittiin kiellettyjen kir- 
jojen listat, nyt yritetään asettaa kieltoon 
ristiliput... 

Uhriksi voi joutua näin ollen ei ainoas- 
taan Inkerin lippu, vaan myös Stavropolin 
alueen lippu (valkoinen risti keltaisessa 
kentässä), kaikki Venäjän armeijan liput 
(jotka nykyään ovat ristilippuja), Venäjän 
sotalaivaston Pyhän Andreuksen lippuja 
jopa Punaisen Ristin lippu. 

Kaikessa viisaudessaan duuma osaa 
tehdä mitä ihmeellisimpiä päätöksiä. 
Muistatteko lain, joka pakotti Venä- 
jän kantakansat käyttämään kyriliikkaa 
omissa kielissään. Tämä laki on voimas- 
sa, muttei vaikuttanut millään tavalla Pet- 


roskoissa ilmestyvään karjalais-, suoma- 
lais- ja vepsäläislehdistöön. Nuo tyhmät, 
vähälukuiset kansat jatkavat latinalaisten 
kirjaimien käyttöä. 

Vitsin mukaan Venäjän lakien tuimuus 
korvataan niiden toimeenpanon tarpeetto- 
muudella. Siihen maan kansalainen voi 
aina panna toivonsa. 

Ristilippulaki ei ole vielä astunut voi- 
maan, vielä tarvitaan presidentin allekir- 
joitus ja julkaisu jossakin virallisessa leh- 
dessä. Mutta jos laki tulee voimaan, mitä 
tehdään kun Pohjoismaiden valtionpää- 
miehet tulevat käymään Venäjällä? 

Laki astui voimaan Venäjällä 21. syyskuuta. 


Kirja inkeroisista saatavana 



Venäjän tiedeakatemian kustantama kir- 
jasarja Leningradin alueen kantakansois- 
ta on saanut jatkoa. Inkerinsuomalaisista 
kertovaa kirjaa seuraa perusteellinen teos 
inkeroisista. Uuden kirjan nimi on Izhora 
(Inkeroiskansa). 

248-sivuisen kirjan tekijä on tiedeaka- 
temian etnografisen tutkimuslaitoksen 
tutkija Olga Konkova. ® 

Ilmoittajille 


Niitä järjestöjä, jotka ilmoittavat tulevista tilaisuuksistaan tehdes- 
sämme, ja jotka lähettävät aineiston lehdelle sähköpostina, kehote- 
taan vaatimaan lukukuittaus. Näin vältetään kiistat siitä, onko ai- 
neisto toimitettu ajoissa vai ei. 


Turun seudun Inkeri-seuran 
tapahtumia 

Besseda-hetket jatkuvat Palvelupisteessä 
joka kuukauden 1. ja 3. perjantai kel- 
lo 13.00 Irma Kapasen vetäminä. 
Tervetuloa viettämään teehetkeä vapaan 
keskustelun merkeissä. 

Hallitus kokoontuu joka kuukauden en- 
simmäisenä maanantaina kello 16.30 Pal- 
velupisteessä, Uudenmaankatu 1 . Jos teil- 
lä on asioita, joita haluaisitte hallituksen 
käsittelevän, ottakaa yhteyttä hallituksen 
jäseniin tai Palvelupisteeseen. 


Hyvinkään Inkeri-kerhon 
tapahtumia 

Hyvinkään Inkeri-kerho ry. kokoontuu 
seurakunnan aulakahviossa Hämeenkatu 
16 kuukauden 1. sunnuntai kello 14.00. 

1.11.2009 klo 14.00 kerhoomme saapuu 
vieraaksi Vantaalta Tarja Nieminen, joka 
on vuosien ajan järjestänyt Toksovan lap- 
sille leirejä. 


5.12.2009 klo 14.00 joulujuhlamme on 
seurakunnan ruokasalissa perinteiseen ta- 
paan. Kaikille jäsenmaksun maksaneille 
jouluateria on maksuton. Muista mahdol- 
lisista tilaisuuksista kerrotaan Aamupos- 
tissa ja Vartissa seurapalstoilla. 

Tiedustelut Irja Pelkonen, inkerikerho@ 
gmail.com tai puh. 040 550 5712. 


Lahden seudun Inkeri-kerhon 
tapahtumia 

Kokoontumiset joka kuukauden toisena 
maanantaina Lutherinkirkossa, kirkon 
kahviossa. 

9.11.2009 kokous Lutherinkirkossa klo 

15.00 

13.12.2009 joulumatka Orimattilaan, 
Rakokivi klo 8.30 ja Marian pysäkki klo 

9.00 

Kerhoilloista ja kokouksista tieduste- 
luihin vastaa Maria Lahti, puh. 0400 
841 741. 

Inkerikuoron harjoitukset 
jatkuvat 

keskiviikkoisin klo 16.45-18.30 

Inkerikoti, Karjalatalo 
Käpylänkuja 1 
00610 Helsinki 

Kuoroa johtaa Evelin Ojalo. 

Uusia laulajia toivotaan kuoron riveihin 
kaikkiin ääniin. 


Seukot 

Tiedustelut: Pir kk o Huurto 
Puh. (09) 783 391 tai 0400 748 318 

Inkerikoti , Karjalatalo 
Käpylänkuja 1 
00610 Helsinki 


Helsingin seudun Inkeri-seuran 
tapahtumia 

Tiedustelut Toivo Tupin 
puh. 040 578 3894 

Inkerikoti, Karjalatalo 
Käpylänkuja 1 
00610 Helsinki 


Inkerikeskuksen tapahtumia 

www.inkerikeskus.fi 

Inkerikeskus ry 
Hämeentie 103 A 
00550 Helsinki 


Inkerin kulttuuriseuran 
tapahtumia 

29 . 10.2009 klo 16.00-18.00. 
Kulttuurikahvila. Miten Viktor Käippä 
syntyi. Dekkarikirjailija ja uutisankkuri 
Matti Rönkä kertoo jännityskirjoistaan. 
Koivussa ja tähdessä. 

Osoite Wallininkatu 7 
00530 Helsinki. 

13 .- 15 . 11.2009 

Konserttimatka Pietariin. 

(Matkasta lisää tietoja lähiaikoina.) 

24 . 11.2009 

Kulttuurikahvila. Mooses Putro kato- 
si 90 vuotta sitten jäljettömiin. Mooses 
Putron elämäntyötä muistellaan sanoin, 
kuvin ja sävelin. Musiikista vastaa 
Espoon musiikkiopiston kanteleensoiton 
opettajan Annikki Smolander-Hauvosen 
yhtye. Paikka: Karjalatalon yläsali. Klo 
18.00-20.00. 

13 . 12.2009 Kulttuurikahvila. Pohjois- 
Inkeri klubi 16.00-18.00. Joulupuuroa ja 
juurten tutkimista. 

Osoite Wallininkatu 7 
00530 Helsinki. 

Ompeluseura kokoontuu Koivussa ja täh- 
dessä joka toinen torstai alkaen 27 . 8.2009 
klo 14.00-16.00 
osoite Wallininkatu 7 
00530 Helsinki. 

Keravan paluumuuttajat: 
Kuukausitapaamiset 17.11 ja 15 . 12.2009 
klo 15.00-17.00 

Talkoorenkaan tiloissa osoitteessa 
Aleksis Kiventie 19 
00420 Kerava. 

LEVITÄ INKERI-TIETOA 


• Kirjallisuutta 
Arvo Survo 
Itku Inkerille, 17 € 

Hellin Suominen 

Mooses Putron elämäkerta, 

2.50 € 

Ella Ojala 

Pitkä kotimatka, 14 € 
Pelastunut albumi, 22 € 
Ensimmäinen kevät, 16 € 

Ella Ojala 

Sananlaskuja ja tarinoita, 8 € 
Aleksander Störgren 
Mutkainen tie vapauteen, 10 € 

Pekka Nevalainen 

Inkeriläinen siirtoväki 
1940-luvulla, 25 € 

Pekka Nevalainen - Hannes 
Sihvo (toim.) 

Inkeri - historia, kansa, 
kulttuuri, 50,50 € 

Heikki Seppänen 
Etelän tien kulkija - 
Vilho Helanen, 25 € 

Maria Ripatti 

Elämä yhden kortin varassa, 

16.50 € 

Saimi Tuukkanen 

Elämäni helminauha 5 € 
Kalevalaseuran vsk 69-70 
Inkerin teillä, 1 1,50 € 

Maria Luukan laulut ja 
loitsut, 6,50 € 

E. Pärnänen 
Antti Kivekäs I— II, 9 € 
Mikko Savolainen 
Inkerinmaa, 33,50 € 

Aatu Savolainen 
Suomalainen sissisodassa, 

15 € 

Lars Krifors 

Oli onnistuttava, 15 € 

Juho Häkkinen 
Siihen maahan, jonka minä 
sinulle osoitan, I— II 15 € 
Sverigesingermanländamas 
historia 24 € 

Lassi Saressalo 
Inkeri, 3,5 € 


Jouko Sihvo 

Inkerin kansan 60 kohtalon- 
vuotta, 24 € 

Albert Pettinen 

Lauluja koululaisille, 4 € 

Albert Pettinen 

Lauluja sekakuorolle, 6 € 

Lauri Santtu 

Murrejuttuja, 2,50 € 

Lilja Kuivanen Toim. 

Inkerin vuotuisjuhlat 2003, 

20 € 

Tapani Nokkala 

Paavo Räikkönen Inkerin 
mies, 25 € 

Jouko Sihvo toim. 
Inkerinsuomalaisten 
kohtalo 20 € 

• Äänilevyjä 
Inkerikuoron uusi 

Minä tyttö -CD 10 € 

Inkerikuoro 

Nouse Inkeri ym, 2,50 € 

• Kasetteja 
Arvo Survo 
Omall maali, 9 € 

• Karttoja 

Inkerin kartta 

vuodelta 1933, 12 € 

Inkerin uusi kartta 

vuodelta 1992, 10 € 

Kylä- ja tiekartta 

Keski-Inkeri, vuodelta 1993, 
10 € 

Inkerin pöytälippu 
(satiinia) + salko marmori- 
jalustalla 18,50 € 

Inkerin pöytälippu 
(polyesteria) + salko marmori- 
alustalla 15 € 

Inkerin pöytälippu 
(polyesteriä), 8 € 

Inkerin pöytälippu 
(satiinia), 10 € 


• Adressi 

surunvalitteluun, 7 € 
Tilaukset Inkerikoti 

Saatavana Inkerin kulttuuri- 
seurasta puh. 09 - 2733 225 
Inkerin satulipas 
(Miettinen, Uusma) 17 € 
Flink, Toivo & 

Mäkilä, Eeva. 

Inkerin lasten oppikirja. 5 € 
Kalevala. Suomeksi ja 
venäjäksi. Käännös A. Hiiri & 
E. Kiuru. 20 € 

Miettinen, Helena. 

Kohtalontie. Kertomus inkeri- 
läisen opettajan elämäntaipa- 
leesta Inkerinmaalta Ruotsiin ja 
paluusta Neuvostoliittoon. 5 € 
Miettinen & Joganson. 
Petettyjen toiveiden maa. 
Arator. 1 5 € 

Monahof, Ania. 

Kärsimyksen pyhät kyyneleet. 
13 €. 

E. Pärnänen. 

Antti Kivekäs I— II 5 € 

Sava, Inkeri & Miettinen, 
Helena. 

Liljan kuva kutsuu. 15 € 

• Inkeriläistä kansan- 
musiikkia 

Röntyskät. Piirileikkilauluja 
Inkerinmaalta 7,5 € 

Voutilainen Paavo: 

Runoja 12 € 

Vainikka & Miettinen: 

Iloinen Inkeri 1 5 € 

SUUR-SYNTY KIESUS 

Korpikansan Survon Arvon 
kertomana 28 € 



INKERILÄISTEN 

VIESTI 








TÄSSÄ NUMEROSSA 


Pääkirjoitus: Vahdin vaihto s. 3 

Mooses Putron muistokonsertti s . 4 

Inkeripäivät s . 5 

Matkan varrelta s. 6-8 

Inkeriseuroj en toiminta ja talous s. 9 

Uutisia Inkeristä s. 10-13 

Muut lehdet s. 13 

Tapahtumakalenteri s. 14-15 

Kansikuva: Hilkka Putro, katso juttu sivulta 4. 

Numero 1-2/2010 ilmestyy viikolla 5. Aineisto toimitukselle 7.1 mennessä. 
Numero 3/2010 ilmestyy viikolla 12. Aineisto toimitukselle 2.3 mennessä. 

TOIMISTO 

Lehden tilaukset ja osoitteen- 
muutokset, jäsenmaksut ja 
tuotetilaukset ym. 

Inkerikoti, Karjalatalo, 
Käpylänkuja 1 
00610 Helsinki. 

Puh. 045 2612 342 

ti klo 18.30-20, Annikki Kelo. 

Sampo 800012-306364. 

Nordea 101030-1085026. 

ILMOITUKSET /€ 

1/1 sivu 250 €, Vi sivu 135 €, 

Vt sivu 85 € 

Kuolinilmoitukset 17 € 

Kiitos- ym. ilmoitukset 10 € 
Tilaushinta 2009 
30 € kotimaahan ja Ruotsiin 
muualle 36 €/v (360 kr/v) 


PÄÄASIAMIES 

RUOTSISSA 

(Hoitaa lehden tilaukset): 

Viktor Aitman 
Linbanev. 6, 

SE-438 35 Landvetter. 

Puh 031-916 602, 
v_aitman @ spray, se 
Ruotsin Inkeri-liiton 
postisiirtotili 17 38 88-9 

SIVISTYS SÄÄTIÖ 
Hallituksen pj Toivo Iho 
Bredantie 6 D 18 
02700 Kauniainen 
puh. 050 505 2335 
OP 578038-20031499 

TOIMITUS 

Päätoimittaja Toivo Iho (2009) 
(Vuoden 2010 alusta Toivo Flink) 

Toimitussihteeri Katri Einamo 
(2009) 

(Toimitussihteeri vuodelle 2010 
julkistetaan myöhemmin) 


Toimituksen osoite (v. 2009) 

Nummitie 30 A, 02730 Espoo, 
puh. 040 740 0408 
(ark. klo 9.00-17.00) 

Internet 

http://www.inkeriliitto.fl 

Sähköposti 

inkerinviesti @ suomi24.fi 

Painopaikka 

Vammalan Kirjapaino Oy, 
Sastamala 

Lehti ilmestyy kuudesti vuodessa. 

Aineisto palautetaan vain erikseen 
pyydettäessä. 

Julkaisija 

Suomen Inkeri-liitto ry. 

Pääkirjoitus 


Vahdin vaihto 


Toivo Iho 

Suomen Inkeri-liitto päätti 22.11.2009 
Toivo Ihon pyydettyä eroa puheenjohta- 
jan tehtävistä valita liiton puheenjohta- 
jaksi vuoden 2010 alusta lähtien hl. tri 
Toivo Flinkin. Puheenjohtajan vaihdosta 
seuraa myös lehden päätoimittajan vaih- 
tuminen, nämä tehtävät kun ovat yleensä 
liittyneet yhteen. Tämä numero on näin 
ollen viimeinen, josta allekirjoittanut pää- 
toimittajana vastaa. 

On kiitosten aika. Ensin järjestötehtä- 
vät. Tätä ennen olin saanut jotain tuntu- 
maa järjestöasioihin opiskeluaikoinani 
1950-luvun loppupuolella. Havaitsin, ett- 
en ollut muuttunut. Järjestöasiat tuntuivat 
aivan yhtä vähän kiinnostavilta kuin sil- 
loinkin. Ajatelkaa nyt, hyvät lukijat, tar- 
kasti vaikkapa sanaa syyskokous ! Eikö 
teekin mieli mennä lähimpään nurkkaan 
häpeämään tuollaista sanaa? 

Kun kuitenkin ymmärrän, että asioiden 
eteenpäin viemiseksi kokoukset ovat vält- 
tämättömiä, on niitä valmistellessa ollut 
erityinen ilo työskennellä kokeneen ja 
luotettavan tiimin parissa. Jos Anne Tuo- 
himäki tuntee omat taskunsa yhtä hyvin 
kuin tämän järjestökentän, hän tuntee tas- 
kunsa todella hyvin. Kiitos, Anne, hyvis- 
tä neuvoistasi ! 

Keijo Korkka, Aliisa Majava, Annik- 
ki Kelo ovat kokeneita konkareita, joiden 
näkemykset ja neuvot olen kokenut arvok- 
kaiksi; kiitokset kaikesta. Kiitos myös 
emännille. Piirakat ovat olleet maukkaita! 

Sitten lehti. Tällainen lehti, joka ei pys- 
ty maksamaan kirjoituspalkkioita, on eri- 


tyisen kiitollinen säännöllisille avustajil- 
leen. Ketään erityisesti nimeämättä kiitän 
teitä kaikkia. Kuitenkin haluan mainita 
avustajien joukosta yhden naisen ja yh- 
den miehen. Ella Ojalan elämäntyö on 
hänen merkkipäivänsä yhteydessä esitel- 
ty numerossa 3/2009. 

Wladimir Kokon Pietarin alueen ja 
muinaisen Inkerin alueen inkeriläisyhtei- 
söä koskevat raportit ovat luoneet erään- 
laisen siteen lukijakuntamme ja heidän 
historiansa välille. Etenkin hänen viime- 
aikaiset tekstinsä ovat huokuneet joita- 
kin venäläisen yhteiskunnan erityispiir- 
teitä kohtaan osoitettua lämmönsekaista 
ironiaa. 

Kiitän myös sukuani ja perhettäni. 
Koko perheelle kuuluu kiitos siitä, että 
vaikka läsnäoloni kotosalla kirjallisten 
töitteni, muun muassa tämän lehden asioi- 
den pohdiskelun vuoksi on varmaan tun- 
tunut ajoittain enemmänkin poissaololta, 
asiantila on hyväksytty vähin äänin. 

Sukuni piiristä suurin kiitos kuuluu Ne- 
va-lehden maaseututoimittajalle Aapo 
Iholle, jonka muisteluksista on löytynyt 
eläväiseen tyyliin rekisteröityä tapojen ja 
tapahtumien kuvausta Inkeristä sekä Pie- 
tarista vuosien 1900-1922 tienoilta. 

Kiitän myös molempia lapsiani; Jaak- 
koa filmikatsauksistaan ja Katria toimi- 
tussihteerin usein näkymättömän, mutta 
hyvin keskeisen tehtävän ansiokkaasta 
hoidosta. Olen, myönnän sen, usein saa- 
nut muistutuksen viivästelystäni, mutta 
aina ystävällisessä sävyssä. 

Eipä sitten muuta kuin parhaat menes- 
tyksen toivotukset Toivo Flinkille ja Suo- 
men Inkeri-liit olle jäsenjärjestöineen sekä 
Inkeriläisten Viestille, sen lukijoille ynnä 
myös kaikille seuraa ville kesäjuhlille! ® 

Mooses Putron muistokonsertti 


Anne T\iohimäki 


Sateisesta säästä huolimatta oli Karjala- 
talon yläsaliin kokoontunut puolensataa 
kuulijaa Inkerin kulttuuriseuran järjestä- 
mään Mooses Putron muistokonserttiin. 

Päivälleen 90 vuotta sitten, 24.11.1919 
Mooses Putro katosi jäljettömiin pala- 
tessaan hautajaistilaisuudesta tarkoituk- 
senaan kävellä puiston poikki, puiston, 
josta hän ei koskaan palannut. 

Putro oli monitaitoinen mies, urku- 
ri, lukkari, säveltäjä, sanoittaja, opettaja, 
lehtimies. Jokainen inkeriläinen varmas- 
ti tuntee ja osaa hänen säveltämänsä lau- 
lun Nouse Inkeri. 

Muistokonsertissa esiintyi espoolai- 
nen kanteleyhtye Käenpiiat johtajanaan 

Annikki Smolander-Hauvonen. Yhty- 
että vahvistivat myös huiluja sello. Mik- 


si juuri Käenpiiat olivat esiintymässä? 
Selitys löytyy Putroista, nimittäin Hilk- 
ka Putro ja hänen edesmennyt sisaren- 
sa Eeva, Mooseksen pojantyttäret, ovat 
lahjoittaneet yhtyeelle kaksi konsertti- 
kannelta. 

Kotiseutuneuvos Teuvo Kuparinen 
esitti Putron teokset Rukous ja Aalloilla. 
Hän esiintyi myös haastattelijana Mooses 
Putron elämästä kertovassa videoesityk- 
sessä, jossa haastateltavina olivat Hil kk a 
Putro ja sisarensa Eeva. 

Inkeriläisten sivistyssäätiön edustaja 
luovutti tilaisuudessa säätiön ansiomer- 
kin ja siihen liittyvän kunniakirjan Hilk- 
ka Putrolle. 

Väliajalla virkistäydyttiin kahvilla ja 
voileivillä. CD 



Kanteleyhtye Käenpiiat 



Kotineuvos Teuvo Kuparinen 


Suomen Inkeri-liitto ry:n internetsivut avattu! 

Käykää tutustumassa ja antamassa palautettanne osoitteessa 

www.inkeriliitto.fi 

Inkeri-päivät 12.-14.2.2010 


Inkeri-päivien tavoitteena on nostaa esiin 
inkerinsuomalaisten historiaa ja nykyi- 
syyttä. Tarkoituksena on myös tuottaa 
aineistoa julkista sanaa, koulutussekto- 
ria ja kansalaistoimintaa varten. 

Pe 12.2. Inkeri-näyttelyn avajaiset, 
Kansallisarkiston krypta, Helsinki 

Pe 12.2. Toivo Flinkin kirjan julkistamis- 
tilaisuus, SKS, Helsinki 

La 13.2. klo 13.00-16.00 Ajankohtais- 
seminaari, Helsingin yliopisto 


Samalla käynnistyy valtakunnallinen 
Inkeri-viikko kirjastoissa: 

Inkeri-aiheinen kirjallisuus nostetaan 
esiin 12.2.2010 alkaen. 


Ohjelma tarkentuu alkuvuodesta 2010. 

Järjestäjät: Suomen Kotiseutuliitto, 
Inkeriläisten sivistyssäätiö, Suomen 
Inke ri-liitto ry, Kansallisarkisto 


Ajankohtaisseminaari lauantaina 13.2.2010 


Paikka: 

Helsingin yliopisto, Päärakennus, Sali 5 

(Fabianinkatu 33, 3 krs.) 

Aika: 13.2.2010 klo 13.00 - 16.00 

Ohjelma: 

• Avaus: Inkerinsuomalaisen 
kulttuurin synty, pääjohtaja Jussi 
Nuorteva 

• Inkerinsuomalaisten kirkollinen 
elämä, professori Jouko Sihvo 

• Inkerinsuomalaisten kohtalo toisen 
maailmansodan jaloissa, dosentti 

Lassi Saressalo 

• Inkerinsuomalaisten palautus ja mitä 
sen jälkeen, FT Toivo Flink 

• Mitä suomalainen tietää 
inkerinsuomalaisista, rehtori Ville 
Marjamäki 

• Inkerinsuomalaisten henkinen 
pääoma, professori Martti Häikiö 

• Päätössanat, valtioneuvos Riitta 
Uosukainen 


Järjestäjät: 

Suomen Kotiseutuliitto, Inkeriläisten sivis- 
tyssäätiö, Suomen Inkeri-liitto ry, Kansal- 
lisarkisto 

Lisätietoja: 

Pääsihteeri Lassi Saressalo, Suomen Ko- 
tiseutuliitto, puh. 050 590 2210, lassi.sa- 
ressalo@kotiseutuliitto.fi 

Matkan varrelta - 
Inkerinsuomalaisen muistelmia 


Sodanaikainen Inkeri 


Reino Jaakkimainen 

Partisaanien jahtaajat 

Vanhempamme vakuuttuivat siitä, että 
meidän olisi turvallisempaa palata kotiky- 
läämme, vaikka se olikin rintamavyöhyk- 
keellä, kuin elää tässä loppumattomien 
ryöstöjen kylässä. Pian he löysivätkin so- 
pivan tyhjän talon. Se oli Oskalan Jussin 
talo, Partasista ensimmäinen talo Hatsi- 
na-Leningradin valtatien varrella. Me 
päätimme muuttaa sinne tammikuun vii- 
meisinä päivinä. 

Aluksi vanhempani tulisivat ensin, 
minä pienimpänä pojista mukana, läm- 
mittämään taloa ja järjestelemään asioi- 
ta paikoilleen. Sitten isä ja äiti palaisivat 
Lyysmäelle auttamaan tuomaan tavaram- 
me, lehmän ja Tusjkan Jussin ja Matin 
kanssa. Niinpä isä, äiti ja minä saavuim- 
mekin Oskalaan mukanamme kelkassa 
niin paljon tavaraa ensi tarpeisiin kuin 
oli mahdollista. 

Talvi 1941-42 oli kovin kylmä, mel- 
kein yhtä paha kuin talvisodan aikana 
1939-40, milloin lämpömittari putosi 
jopa alle -41 asteeseen. Hitler panos- 
ti kaikkeensa nopeaan voittoon ennen 
talvea, joten saksalaiset olivatkin täy- 
sin valmistautumattomia kylmään Venä- 
jän talveen. Oli liikuttavaa nähdä mies- 
ten kahlaavan syvässä lumessa kevyissä 
kesävaatteissa, kypärän alla kevyt vuo- 
raus, ohuet sormikkaat kädessä, kengät 
tai nahkasaappaat jalassa. Sen vastakoh- 
tana venäläiset, talveensa tottuneina, oli- 
vat useimmat tavallisissa talviasuissaan: 
paksuissa talvitakeissa, vannukat jalassa, 
talvihatut päässä ja kintaat käsissä. 


Vies <7zr 

al °«e, ?°07 


Ei epäilystäkään, saksalaiset tekivät 
kauhean, kalliin virheen; kenties alun Na- 
poleonin vuoden 1815 tapaiselle kohta- 
lolle. Heidän voittoon pohjustettuihin 
suunnitelmiinsa kuului Kievin, Leningra- 
din ja Moskovan valloitus ennen talvea. 
Talven alussa ei Leningrad, eikä Mosko- 
va olleetkaan heidän hallussaan. Vaikka 
Lenigradin rintamalla tilanne oli vakiin- 
tunut, taistelu Moskovasta riehui par- 
haillaan. Kaupunki, ollen lähellä joutua 
vihollisen valtaan, sai apua "kenraali Tal- 
velta”. Jäätyneet voitelurasvat pysäytti- 
vät ajoneuvot ja lukitsivat ampuma-aseet. 
Venäläisten vastahyökkäys, jossa oli mu- 
kana tuoreita, karaistuneita siperialaisia, 
hyvin tottuneita talviolosuhteisiin, ei ai- 
noastaan pysäyttänyt saksalaisten ete- 
nemistä, vaan sai heidät perääntymään. 
Ammattitutkijat ovat päätelleet, että sak- 
salaiset olisivat kärsineet suunnattoman 
tappion ilman Hitlerin käskyä, mikä kiel- 
si perääntymisen ja vaati pitämään paik- 
kansa viimeiseen mieheen, 

Päivänä, milloin läksimme Kurkelaan 
Jussin ja Matin jäädessä Lyysmäelle, ys- 
tävämme tien toiselta puolelta tuli heille 
vieraille. Hän oli Matin kanssa touhua- 
massa ulkona lähellä taloa, kun kaksi so- 
tilasta sattui kulkemaan heidän ohitseen. 
Toinen heistä huomasi ystävämme uu- 
det huovikkaat, osoitti sormellaan pojan 
huovikkaisiin ja sitten itseensä. Hän halu- 
si huovi kk aat. Ystävämme, joka oli vas- 
ta äskettäin saanut ne joululahjaksi (hä- 
nen vanhempansa olivat säästäneet ne sitä 

varten), ei halunnut luovuttaa niitä. Hän 
kääntyi ja läksi puolij alkaa juoksemaan 
pois. Saksalainen nosti kiväärinsä ja am- 
pui pojan. Toinen sotilas sanoi jotain pa- 
heksuvaa ampujalle. Tappaja vain viitta- 
si kädellään ja sanoi: ”partisan, partisan”. 
Kuullessaan tämän. Matti, jo nyt kauhun 
vallassa, pelästyi vieläkin enemmän. ”Jos 
tuo pienempi ystäväni oli heidän mieles- 
tään partisaani, niin olisin sitten minäkin 
sitä ja tuo mies ampuu seuraavaksi mi- 
nutkin.” Sen sijaan murhaaja meni kaa- 
tuneen pojan luo ja kiskaisi huovikkaat 
tämän jaloista. Hän pisti huovikkaat ki- 
väärin remmin alle olkapäälleen ja kak- 
si sotilasta jatkoi kävely ään. Huovikkaat 
olivat ilmeisesti liian pienet miehelle, 
mutta arvo kk aat vaihtokaupoissa. 

Matti, joka odotti hiljaa tulevansa 
myös milloin tahansa ammutuksi, kyke- 
ni vasta nyt hellittämään pelkonsa. Ka- 
mala tapahtuma löi häneen niin, että hän 
vapisi kauttaaltaan ja taisi itkeäkin, vaik- 
kei hän sitä tunnustanut minulle. Jussi ja 
muut juoksivat talosta. Jokainen oli sho- 
kissa. Jussi meni ystävämme luo ja to- 
tesi tämän kuolleen. Pojan vanhempien 
suru meni yli ymmärryksen. Saksalaiset 
olivat varastaneet jo aikaisemmin yöl- 
lä heiltä lehmän ja nyt tappoivat pojan- 
kin. Olin katkera; ei ollut mistä hakea 
oikeutta. Ajattelin tämänlaisen saksalais- 
ten kohtelun siviiliväkeä kohtaan värvää- 
vän enemmän partisaaneja kuin politrukit 
konsanaan. 

Takaisin Kurkelassa 

Ensimmäinen tehtävämme kuukausia 
tyhjänä olleessa Oskalan talossa oli sen 
lämmittäminen. Tästä tulikin aikamoinen 
urakka. Kun aloimme lämmittää kiuasta, 
kävi talo läpi kaksinkertaisen muodon- 
muutoksen. Lämmön noustessa muodos- 
tui kaikille sisäpinnoille huurretta. Li- 
sälämpö sulatti huurteen vedeksi. Vesi 


haihtui ilmaan ja kyllästi sen, kunnes kyl- 
mänilmanvuoto saavutti talon sisällä jon- 
kinlaisen tasapainon. Tämä prosessi kesti 
ainakin kahdeksan tuntia. 

Olimme saapuneet ja jäimme sisään 
ulkovaatteet päällä. Siitä huolimatta kyl- 
myys tunkeutui sisimpääni. Hampaa- 
ni kalisivat ja vapisin; sain hypotermia- 
kohtauksen. Kuuman veden juontikaan 
ei auttanut. Äiti keräsi kaikki tuomam- 
me vaatteet yhteen lattialle. Jätimme osan 
niistä allemme. Kävimme niiden päälle 
lepäämään, minä vanhempieni keskelle. 
Vedimme loput vaatteet päällemme. Lo- 
juessani vanhempieni välissä vapisemi- 
nen tasoittui hiljalleen ja lopulta pääsin 
uneen. 

Aamulla isä ja äiti menivät takasin 
Lyysmäelle tuomaan lehmän ja loput ta- 
varamme. Myöhemmin iltapäivällä oli 
koko perhe turvallisesti taas yhdessä ja 
Kurkelassa. 

On vaikea kuvata kuinka monin puolin 
toivottomassa tilanteessa me oikeastaan 
olimme. Elimme järjestelmällisen yhteis- 
kunnan ulkopuolella, vailla kaikkea mitä 
se tarjoaa. Ei ollut kauppoja, ei mitä ostaa 
tai vaihtaa, ei minkäänlaista sairashuoltoa, 
ei tietoa tapahtumista, ei yhteyksiä mihin- 
kään, paitsi neljän kilometrin kävelymat- 
kan päässä olevassa Ronolassa. Olimme 
aivan yksin. Ja, mikä pahinta, meillä oli 
hyvin pieni ruokavarasto. Olimme keskel- 
lä sotaa, ulkona kylmä pakkanen. Tämä 
oli sitä niin aitoa, perinpohjaista taistelua 
olemassaolosta kuin voi kuvitella. Vaik- 
ka meillä olikin vähän perunoita ja vehnä- 
jauhoja, tiesimme, että meidän pitää tulla 
ominemme toimeen ainakin kuusi kuu- 
kautta ennen kun voisimme toivoakaan 
uutta satoa, olettaen tietenkin, että voisim- 
me kylvää jotakin. Me mietimme kovas- 
ti miten voisimme selvitä nuo kuukaudet. 
Saksalaisten roskakasoista ei löytynyt mi- 
tään syötävää, tuskin perunankuoriakaan. 
Äiti tarjoutui pesemään sotilaiden pyyk- 

kiä, mutta parhaassa tapauksessa siitä sai- 
si hyödyttömiä ”itämarkkoja”. Eihän ollut 
kauppoja mistä ostaa. Sotilaiden annokset 
olivat liian pieniä heidän jakaakseen niis- 
tä muille. Hehän itsekin hakivat perunoi- 
ta, lisäruokaa. 

Edellisenä syksynä lihan puuttees- 
sa söimme osaksi mädänneen tykinam- 
muksen tappaman hevosen lihaa. Äiti 
keitti lihan kahdesti ja soimme sen huo- 
letta, vaikka se olikin ensikertaista hevo- 
senlihan nauttimista. Söimme sitä mie- 
lihyvällä. Me tiesimme myös lehmästä, 
minkä sota oli tappanut viime syksynä. 
Tämän liha oli todella pahasti mädänty- 
nyt, täynnä matoja (toukkia). Äiti keitti li- 
han neljässä vedessä, minkä me säännös- 
telimme, että säästyisi mahdollisimman 
pitkälle. Me söimme myös rasvat luista, 
ennen kuin annoimme niitä Tusjkalle. 

Jopa Tusjkakin tuli avuksi. Eräänä päi- 
vänä koira lähestyi Mattia ja minua leipä- 
pala suussaan. Se heilutteli häntäänsä ja 
pudotti tahallaan leivän meidän eteemme. 
Työnsimme palan takasin sille päin. Tusj- 
ka perääntyi yhä heilutellen häntäänsä. Il- 
meisesti se halusi meidän ottavan leipä- 
palan. Tämä ei ollut ensimmäinen kerta, 
kun Tusjka yllätti meidät. Taputin koiran 
päätä, menin taloon ja löysin luukappa- 
leen sille kiitokseksi. 

Minulle oli tuuria. Lähikylän, Kuit- 
tilan, eräässä talossa saksalaiset sotilaat 
hakivat kahta poikaa sahaamaan ja pilk- 
komaan lämmityspuunsa ja kiillottamaan 
heidän saappaansa. Siitä työstä saisi kum- 
pikin poika kaksikertaisen ma kk ara- ym. 
voileivän. Sain tämän työn yhdessä Kar- 
hulan keskikoulun luokkatoverini Partasin 
kaimani Reinon kanssa. (Hänen isällään 
oli paljon päärynäpuita ja meillä paljon 
omenapuita. Vaihdoimme kaksi pientä 
päärynää yhtä isoa Antonofka-omenaa 
vastaan. Olimme kumpikin tyytyväisiä 
vaihtokauppaan.) 

Neljän tunnin työn loputtua saimme 
kumpikin palkkamme. Kaimani, perheen 


ainoa lapsi, ahmi omansa paikan päällä. 
Meillä kotona jaettiin kaikki ruoka tasan. 
Olin verkailematta päättänyt noudattaa 
perhetapaamme. Veinkin omani kotiin. 
Jaoimme voileivät viiteen osaan ja vaik- 
ka osa olikin pienenpuoleinen, tunsi sen 
kumminkin vatsassaan. Olin ylpeä, että 
pystyin pidättäytymään syömästä kaik- 
kea itse. Olin varma, että veljeni samas- 
sa tilanteessa tekisivät samoin. Työtilai- 
suus tuli vain kerran. Se loppui 3-4 viikon 
kuluttua kun tuli sotilaiden vuoro palata 
takaisin rintamalle. Se olikin ainoa kerta 
kun saimme mitään korvausta työstäm- 
me saksalaisille. 

Kerran Kuittilaan mennessäni satuin 
kulkiessani Kappasin kylän läpi tapa- 
maan erään toisen luokkatoverini. Mat- 
kan päästä hän näytti hyvin ravitulta pyö- 
reine poskineen. Päästessäni lähemmäksi 
huomasin hänet hyvin kalpeaksi. Hänen 
ihonsa oli melkein läpikuultava. Siitä tie- 
sin, että hän oli pöhöttynyt nesteiden ke- 
rääntymisestä, munuaisvian syystä. Hän 
kuolisi pian ruuan puutteeseen, nälkään. 
Olin nähnyt tämän ilmiön ennenkin. 

Matti pistäytyi kotona Takapuvassa so- 
tilas vaihdon aikana, milloin taloja kylä- 
kin oli tyhjä saksalaisista. Hän kohtasi 
kyläläisen, Pekko Pettisen (emme edes 
tienneet hänen olevan kylässä) kävele- 
mässä pois meiltä kantaen ämpärin täy- 
deltä jotain nestettä, minkä Matti arve- 
li tuoksahtavan kalanmaksaöljyltä. Hän 
pysäytti Pekon ja sanoi että koska neste 
oli meillä kotona, se kuului meille. Pekko 
oli työntämäisillään Mattia syrjään kun 
Jussi ilmestyi paikalle. Nyt olikin kak- 
si "keskenkasvuista” poikaa yhtä mies- 
tä vastassa. Lyhyen neuvottelun jälkeen 
Jussi sai Pekon suostumaan vain pariin 
kupilliseen, mikä olikin, kalanmaksaöl- 
jyä. Tämähän oli Herran lahja. Äiti käyt- 
tikin sitä kaikissa sopivissa tai sopimatto- 
missa ruuissa, mitä hän vain sai käsiinsä. 

Muistelmat jatkuvat seuraavassa numerossa. 

Inkeriseurojen toiminta ja talous 

Arvo Korkkinen 


K ai kk i toiminta vaatii rahaa, yhteis- 
kunnan järjestämää tai osanottajil- 
ta perittyä osanottomaksua. Lah- 
dessa emme ole saaneet, tosin emme ole 
hakeneetkaan, minkäänlaista tukea toi- 
mintaamme varten. Seurakuntien tuki on 
ollut sitä, että olemme saaneet kokoontua 
kuukausitilaisuuksiimme ilman vuokraa 
ja pitämiemme inkeriläisten kesäjuhlapai- 
kat ovat pääsääntöisesti olleet ilmaiset. 

Jäseniltä peritty jäsenmaksu ( 10 euroa) 
ja kokouksissa peritty vapaaehtoinen kah- 
vimaksu muodostaa toimintamme selkä- 
rangan. Tilastojen mukaan olemme pitä- 
neet kesäjuhlia viisi kertaa, joista neljät 
ovat olleet kaksipäiväiset. Keskimäärin 
tuloa on juhlista tullut noin 600 euroa. 
Yksipäiväisissä juhlissa tulot putoavat, 
mutta menot pysyvät samana. 

Näillä tuloilla tulee pyörittää vuoden 
toiminta. Maksaa hallintokulut, huomaa- 
vaisuudet, jäsenmaksun osuus liitolle ym. 
satunnaiset kulut. Tämän lisäksi seuralla 
tulee olla pieni puskurirahasto pahan päi- 
vän varalle. 

Tilaisuuksien järjestäminen sen lisäk- 
si että tilaisuudet vaativat paljon talkoo- 
väkeä on myös taitolaji. Hinnoittelun tu- 
lee olla kohtuullinen, kuitenkin niin että 
se kattaa hankintakulut ja on sopivaa, 
että pussin pohjalle jotain jäisikin. Tämä 
edellyttää, ettei tehdä ylisuuria hankin- 
toja, j a jos tilaisuuden j älkeen j ää ruoka- 
tarpeita suurehko määrä, se syö juhlien 
katetta. Mikäli juhlien järjestäjille ja lu- 
kuisalle talkooväelle (20-30 henkeä) ei 
jää kuin tekemisen ilo, on parempi ker- 
toa juhlaväelle, että kadun toisella puo- 
len on ravintola, joka on erittäin palve- 
lualtis. 


Kesäjuhlissa harmittaa, kun kaikki 
osanottajat eivät lunasta käsiohjelmaa. 
Lahdessa 2009 maksoi ohjelmalehtinen 
kaksi euroa. Puolet juhlijoista saapaste- 
li sisään ilman kannatuslippua, käsiohjel- 
man painatus maksaa enemmän kuin siitä 
on myyntituloa. 

Kerhomme suorittaa vuosittain 2-3 
eripituista retkeä. Ottaen huomioon pa- 
luumuuttajien taloudellisen tilanteen tu- 
lee retkien olla edullisia. Missään nimes- 
sä retkiämme ei mitoiteta voitollisiksi. 
Matkatoimistojen palvelut on suljettava 
pois laskuista, siinä euroja virtaa niin mo- 
neen laariin. Matkat on suunniteltava ja 
vedettävä omin voimin. Hinnoittelu suo- 
ritetaan niin, että kulut saadaan peitettyä 
rimaa hipoen. Usein retki on tappiollinen 
ja tällöin käytetään puskurirahastoa. 

Kerhotoiminta on haastavaa mutta 
antoisaa, vapaaehtoisia on vielä riittä- 
nyt. Pelkään pahoin, että kun aikaisem- 
min Suomeen tulleet inkeriläiset siirtyvät 
”tuonilmoisiin”, uudemmat paluumuut- 
tajat eivät yksin kiinnostu pyörittämään 
kesäjuhlia tai olemassa olevia kerhoja. 
Suomessa ei ole nykyäänkään montaa toi- 
mivaa kerhoa, osa niistä lepattaa ja osa on 
jo sammunut. 

Kerhomme taloudenhoitajana olen ju- 
tussani laittanut pääpainon rahankäytöl- 
le, mikä lienee kerhotoiminnassa tässä 
tapauksessa luonnollista. Kuten hyvin 
tiedetään, raha on kaiken pahan alku ja 
juuri, lopuksi vain huokaan kiitos Herra, 
kun et ole meitä rankaissut liiallisella ra- 
han kirolla. 

Kirjoittaja on Lahden Seudun Inkeri-Seuran 
taloudenhoitaja. 

Outisia Inkeristä 


Wladimir Kokko 
Ajankohtaista inkeriläistä 
Uutiskolumnistin kannanotto 


Suomalais-ugrilaisten kansojen yhteistyö. Mikä merkitys? 


Syyskuun 24.-26. päivinä Saranskis- 
sa, Mordvan tasavallan pääkaupungissa 
pidettiin Venäjän suomalais-ugrilaisten 
kansojen neljäs edustajakokous. Monen 
kansan edustajat keskustelivat jälleen 
omista kansallisongelmistaan. Onko täs- 
tä hyötyä? 

Muistelen ensivaikutelmiani toisesta 
suomalais-ugrilaisten maailmankongres- 
sista, joka pidettiin Budapestissa vuon- 
na 1996. Siellä minua vaivasi kysymys 
siitä, mitä yhteistä voi olla näiden niin 
erilaisten kansojen välillä. Toiset kansat 
ovat miljoonalukuisia, toisista on jäänyt 
henkiin alle 10 äidinkielen taitajaa. Toi- 
set ovat perustaneet oman itsenäisen val- 
tionsa, toisilla ei ole edes kouluopetusta 
äidinkielellä. Toiset ovat protestantteja, 
jotkut ortodokseja, kun taas jotkut edel- 
leenkin harrastavat shamanismia. Muuta- 
maa poikkeusta lukuun ottamatta näiden 
edustajat eivät ymmärrä toistensa kieltä. 
Onko niiden välinen yhteistyö periaat- 
teessa mahdollista? 

Ensimmäisenä vastauksenani oli ”ei”, 
sillä filologithan, luulin, keinotekoises- 
ti vain sanoivat meidän kuuluvan yh- 
teen. Mutta maailmankongressin päätyt- 
tyä asenteeni muuttuivat. Sain ymmärtää, 
että kaikilla kansallisvähemmistöillä on 
samankaltaisia ongelmia riippumatta sii- 
tä, missä maassa asuvat. On helpompaa 
saavuttaa omat intressinsä, kun lobataan 
valtion edessä yhteistuumin. Lisäksi ym- 
märsin, että suuremmilla kansoilla on 


mahdollisuus auttaa pienempiä. Kansa- 
laisjärjestöjen toimintakokemustakin voi 
jaella eteenpäin ja jättää näin muiden vir- 
heet tekemättä. 

On tosiasia, että nykyään yhteistyö suo- 
malais-ugrilaisten kansojen välillä ei ole 
kovin tehokasta, sillä sitä selvästi estää 
moni tekijä, kuten kielikynnys, eroavai- 
suudet yhteiskunnallisessa asemassa jne. 

Minusta yhteistyötä voi kuiten- 
kin tehostaa luomalla yhteistyöverkos- 
toa lähinaapureiden välillä. Esimerkiksi 
suomensuomalaiset ovat auttaneet inke- 
rinsuomalaisia, inkerinsuomalaisilla on 
taas iso kokemus kansalaisjärjestötoimin- 
nasta ja sillä pohjalla Inkerin Liitto on jo 
monta vuotta auttanut inkeroisia ja vatja- 
laisia. Tiedän, että kiinnostusta vatjalaisia 
ja inkeroisia kohtaan osoitetaan Virossa, 
Suomesta päin vuorostaan autetaan Vie- 
nan Karjalan karjalaiskyliä. Minusta ajan- 
kohtaiselta tuntuu inkeriläis-vepsäläisten 
ja inkeriläis -karjalaisten yhteistyön ke- 
hittäminen. Korostan juuri kahdenvälisiä 
yhteistyömuotoja, kun neuvotellaan rau- 
hassa ottaen huomion osapuolien mahdol- 
lisuudet harkita kon kr eettista yhteistyötä. 
Entä jos seuraavaksi vepsäläisiä auttaisi- 
vat komit monine voimavaroineen? Näin 
auttaen lähimmäisiämme luomme joskus 
yhteisen suomalais-ugrilaisten kansojen 
verkoston Itämereltä Länsi-Siperiaan 

Tiedän, että Venäjällä järjestetään eri- 
laisia seminaareja ja työpajoja, joissa lä- 
hes kaikkien suomalais-ugrilaisten kan- 

sojen edustajia on mukana. Mutta kun 
puhutaan kaikille, kukaan ei kuulu mihin- 
kään, ja se, mihin isommat pystyvät, ei 
sovi pienille. Jopa hyviin yleisjulistuksiin 


kyllästyy pian. Vain hitaasti räätälöiden 
yhteistyömuotoja pääsemme eteenpäin ja 
voimme parantaa kansojemme asemaa. 


Mitä oikein tapahtui 200 vuotta sitten? 


Voidaan sanoa, että Venäjän aloittaman 
ns. Suomen sodan (1808-1809) tulokse- 
na 200 vuotta sitten Suomi liitettiin Ve- 
näjän keisarikuntaan. Sota, kuten tiede- 
tään, oli lyhyt, mutta verinen ja Ruotsin 
armeijassa sen aikana taistelleet suoma- 
laiset osoittivat urhollisuutta. Siitä voi 
lukea vai kk a J. L. Runebergin Vänrikki 
Stoolin tarinoista. Asian voi tulkita niin, 
että kasvava imperiumi vain valloitti vie- 
lä yhden alueen. 

Tätä liittämistä muistellaan ja juhli- 
taan Pietarissa tänä vuonna kuitenkin 
juuri Suomen valtion aloitteesta. Nimen- 
omaan suomalaiset historioitsijat tulkitse- 
vat 200 vuotta sitten tapahtuneen Suomen 
valtion syntymähetkeksi. 

On ymmärrettävä, että Ruotsin kunin- 
gaskunnan osana Suomi ei ollut valtio. 
Suomen maakunnat kuuluivat tasa-arvoi- 
sesti Ruotsiin niin kuin Manner-Ruotsin 
maakunnat. Suomella ei ollut edes viral- 
lisia rajoja, itärajahan oli valtakunnan ra- 
jana. Suomella ei ollut omaa koko maan 
asioista päättävää hallitusta eikä muuta 
valtion päämiestä kuin Tukholmassa is- 
tuva kuningas. Suomessa oli aivan sama 
lainsäädäntö kuin koko Suur-Ruotsissa. 

Porvoon valtiopäivillä helmikuussa 
1 809 keisari Aleksanteri I ranskan kie- 
lellä pidetyssä puheessaan julisti mm., 
että Suomi astuu kansakuntien joukkoon 
ja siitä muodostuu suurruhtinaskunta. Ha- 
minan rauhan jälkeen ensimmäistä ker- 
taa historiassa vedettiin Suomen rajat. 
Sen teki Venäjän keisari itse ja lännes- 
sä kansallista taustaa huomioimatta. Näin 


Tornionjokea pitkin kulkenut raja leikka- 
si kahtia suomalaisalueet, Pohjanlahden 
pohjoispäässä taas täysin ruotsinkielinen 
Ahvenanmaa päätettiin liittää Suomen 
suurruhtinaskuntaan. Lähemmällä Pieta- 
ria sijainneet alueet tsaari tunsi ilmeisesti 
paremmin ja omasta tahdosta ns. Vanhan 
Suomen Kannaksineen ja Viipureineen 
hän määräsi kuuluvan uuteen suurruhti- 
naskuntaan. Vasta syntynyt Suomen val- 
tio sai omat rajat. 

Aleksanteri I:stä tuli Suomen valtion 
päämies suurruhtinaan arvolla. Kuulu- 
mista Venäjään Suomessa ymmärrettiin 
unionina Suomen kansan ja Venäjän kei- 
sarin välillä. Nikolai II:n luopuminen 
vallasta aiheutti helmikuussa 1917 krii- 
sin, sillä suuiTuhtinaskunta menetti val- 
tionpäämiehensä. 

Aleksanteri I lupasi Porvoon valtio- 
päivillä, että suurruhtinaskunnassa kaik- 
ki Ruotsin vallan alla tehdyt lait jäisivät 
voimaan ja ettei uusia lakeja aseteta Suo- 
men eduskunnan mielipidettä kysymättä. 
1 800-luvulla Suomen lainsäädäntö kehit- 
tyi niin, ettei se ollut enää ruotsalainen 
eikä siitä tullutkaan koskaan venäläinen. 
Suomi sai sillä tavoin oman lainsäädän- 
tönsä, jonka juuret ovat vuodessa 1809. 

Venäjän vallan aikana Suomi eli eri 
vaiheita. Talouskehitys oli varsin nopea. 
1860-luvulla sen autonominen asema 
vahvistui. Suomi sai mm. oman rahayk- 
sikön ja suomen kieli virallisen statuksen 
ruotsin rinnalla. Suomi kärsi venäläisty- 
mispolitiikasta Nikolai II :n aikana. Mut- 
ta juuri Venäjän aikana joskus 1800-luvun 

puolissa välissä Suomen yhteinen kansal- 
linen identiteetti muodostui ja 1900-lu- 
vun alussa ajatus itsenäisyydestä oli jo 
kypsynyt. 


Usp:n Itä-Euroopan aluekokous 


Ulkosuomalaisparlamentin Itä-Euroopan 
aluekokous pidettiin 5.9.2009 Petroskois- 
sa, kokous oli ensimmäinen laatuaan kah- 
teen vuoteen. 

Kokoukseen osallistui 18 kolmen in- 
keriläisliiton ja muutaman niiden usp:n 
sääntöjen ratifioineen paikallisjärjestön 
edustajaa. Läsnä olivat mm. kokouksen 
puheenjohtajana toiminut Karjalan suo- 
malaisten Inkeri-liiton pj Vadim Byrk- 
land, Viron inkerinsuomalaisten lii- 
ton pj Toivo Kabanen ja Inkerin Liiton 
vpj Viljo Ostonen. Valitettavasti Karja- 


Epäilemättä pitkä ja kärsimyksiä 
täynnä ollut Suomen matka itsenäisyyt- 
tä kohti on alkanut vuonna 1809. Suo- 
malaisilla on varmasti syytä muistella ja 
juhlia tätä. 


lan tasavallan pääkaupungissa vieraillut 
Ruotsin Inkeri-liiton puheenjohtaja In- 
keri Peterson ei ollut edes saanut tietoa 
aluekokouksesta. 

Kokous meni tulevan usp:n 6. varsi- 
naisen kokouksen merkeissä. Osallistu- 
jat sopivat, että toukokuussa pidettäväksi 
varsinaiseksi kokoukseksi Itä-Euroopan 
alueelta kannattaa esittää yhteisiä aloit- 
teita. Pääkeskustelun aiheena oli Suo- 
messa valmistettavat lainmuutokset, 
jotka koskevat inkerinsuomalaisten pa- 
luumuuttoa. 


Nyt kunnon kirkko Petroskoissakin 


Seuraavana päivänä 6. syyskuuta usp:n 
aluekokouksen kaikki osallistujat vierai- 
livat Petroskoin uuden luterilaisen kirkon 
vihkiäisjuhlilla. 

Petroskoin suomalaisten luterilai- 
sella seurakunnalla on suhteellisen pit- 
kä historia. Stalinin sortovuosina ta- 
pahtuneen kirkkomme tuhon jälkeen 
tämä seurakunta virallisesti rekisteröi- 
tiin ensimmäiseksi Brezhnevin aikana 
vuonna 1969. Korvaamaton rooli seu- 
rakunnan elpymisessä oli sellaisilla sa- 
nanjulistajilla kuin GULAGista palan- 
neella pastori Paavo Haimilla ja Maria 
Kajavalla. Alussa seurakunta majoittui 
pienessä hirsimökissä laitakaupungilla, 
sitten 1980-luvun alussa samalle ton- 
tille rakennettiin isompi kirkkoraken- 
nus, joka ulkopuolelta ei näyttänytkään 
kirkolta. Inkerin kirkon itsenäistyttyä 
aloitettiin vaikea paperisota maatontin 


ja kaikkien lupien saamiseksi Petros- 
koin keskustasta. Kauhulla näitä vaihei- 
ta muistelee seurakunnan pitkäaikainen 
kirkkoherra Viktor Grinevitsh. Vasta 
vuonna 2004 uuden kirkon rakennus- 
työt aloitettiin sopivassa paikassa Lohi- 
joen rannassa. 

Uusi Keijo Tolpan suunnittelema Py- 
hän hengen kirkko on moderni vaalea 
Drevljanskaja-kadun puolelle katsova 
kaksikerroksinen rakennus, jonka yllä 
kohoaa 25 metrin kellotorni. Vihkiäis- 
päivänä rakennustyöt olivat vielä kes- 
ken, katolta puuttuvat lamput, tilat toi- 
sessa kerroksessa ovat epäkunnossa eikä 
pihaa ole laitettu kuntoon. Lopullisesti 
kirkko valmistuu vasta ensi vuonna, ra- 
hoituksen täydennettyä. 

Täpötäynnä olleen kirkon vihki Inke- 
rin kirkon piispa Aarre Kuukauppi Ou- 
lun piispa Samuel Salmen avustamana. 

Suomen opetus muuttunut 


Syyskuussa Inkerissä on alkanut suo- 
men opetuksen uusi lukuvuosi, joka toi 
mukanaan suuria muutoksia. Suomen 
sisäasiainministeriön maahanmuuttovi- 
rasto ei pidä enää IL: n suomen alkeis- 
kurssien tukea varojen tarkoituksen- 
mukaisena käyttönä, vaan panostaa 
paluumuuttojonon purkuun. Viime lu- 
kuvuonna paluumuuttovalmennusryh- 
miä Pietarissa oli vain viisi, kun taas 
tänä lukuvuonna niitä on 1 1 niin Pietaris- 
sa kuin Hatsinassakin. Paluumuuttoval- 
nrennuksen vastuukouluttajaksi kilpailun 
pohjalla on valittu Etelä-Kymenlaakson 
ammattiopisto (EKAMI), käytännön 


asioissa EKAMI:a auttaa Pietarin Inke- 
rin Liitto. 

Maksutonta suomen kielen opetus- 
ta ei enää voida järjestää IL:n jäsenil- 
le. Pietarin Inkerin Liitto on kuitenkin 
löytänyt mahdollisuuden perustaa nel- 
jä alkeisryhmää yhdistyksen jäsenille 
symbolisella hinnalla, näistä yksi toimii 
Systärpekissä. Muutama eri tason mak- 
sullinen ryhmä perustettiin Pietariin ja 
Hatsinaan. 

Inkerin Liiton tiede- ja tutkimuskeskus 
jatkaa suomen opettajien täydennyskou- 
lutusta yhteistyössä suomalaisen Opetus- 
toiminnan keskusliiton kanssa. 


Pietarissa on Suomi-talo 


25. lokakuuta Pyhän Marian kirkon naa- 
puritalossa pidettiin juhlalliset Suomi- 
talon avajaiset. Tätäkin varten Pietariin 
saapuivat pääministerit Vladimir Putin 
ja Matti Vanhanen. Perusremonttityöt 
olivat avajaispäivänä vielä kesken, Suo- 


men Pietarin instituutti, suomalainen kou- 
lu ynnä muut vuokraajat alkavat muuttaa 
uusiin tiloihin vasta ensi vuoden huhti- 
kuussa. Avajaisista päätettiin kuitenkin 
noin vuosi sitten eikä niiden ajankohdas- 
ta voitu enää tinkiä. ® 


©UUT LEHDET 


Helsingin Sanomat kirjoitti 26.10.2009 
Suomi-talon avajaisista seuraavan artik- 
kelin: 

Pietarin kaupungin keskustaan remon- 
toidun Suomi-talon keskeneräisyys ei 
haitannut juhlamieltä, kun pääministerit 
Matti Vanhanen ja Vladimir Putin vih- 
kivät rakennuksen käyttöön. 

Putin korosti Suomen ja Venäjän vuo- 
sisatoja jatkuneita hyviä suhteita puhees- 
saan. "Kiitoksia”, hän lopetti puheensa 
suomeksi. Vanhanen vitsaili, että avajais- 


seremonia voisi hoitaa talon lopputarkas- 
tuksen virkaa. 

Vain toinen puolikas 162-vuotiaasta ta- 
losta on valmis. Koko talon remontin pi- 
täisi valmistua vuodenvaihteessa, minkä 
jälkeen venäläis viranomaiset suorittavat 
noin kaksi kuukautta kestävän tarkastuk- 
sen rakennukselle. 

Vasta sen jälkeen Pietarissa toimivat 
suomalaistahot, Suomen Pietarin-insti- 
tuutti, koulu, kaupunkien edustustot ja 
Finpro pääsevät muuttamaan taloon. ® 

Ilmoittajille 


Niitä järjestöjä, jotka ilmoittavat tulevista tilaisuuksistaan tehdes- 
sämme, ja jotka lähettävät aineiston lehdelle sähköpostina, kehote- 
taan vaatimaan lukukuittaus. Näin vältetään kiistat siitä, onko ai- 
neisto toimitettu ajoissa vai ei. 


Turun seudun Inkeri-seuran 
tapahtumia 

Besseda-hetket jatkuvat Palvelupistees- 
sä joka kuukauden 1 . ja 3. perjantai kello 
13.00 Irma Kapasen vetäminä. Tervetu- 
loa viettämään teehetkeä vapaan keskus- 
telun merkeissä. 

Hallitus kokoontuu joka kuukauden en- 
simmäisenä maanantaina kello 16.30 Pal- 
velupisteessä, Uudenmaankatu 1 . Jos teil- 
lä on asioita, joita haluaisitte hallituksen 
käsittelevän, ottakaa yhteyttä hallituksen 
jäseniin tai Palvelupisteeseen. 


Hyvinkään Inkeri-kerhon 
tapahtumia 

Hyvinkään Inkeri-kerho ry. kokoontuu 
seurakunnan aulakahviossa 
Hämeenkatu 16 

kuukauden 1. sunnuntai kello 14.00. 

Tiedustelut Irja Pelkonen, inkerikerho@ 
gmail.com tai puh. 040 550 5712. 


Lahden seudun Inkeri-seuran 
tapahtumia 

Vuoden 2010 toiminta 

Kerhoillat joka kuukauden toinen maa- 
nantai alkaen klo 15.00 Lutherin kirkko, 
Vuorikatu 37 

• 11.1.2010 kerhoilta 

• 8.2.2010 kerhoilta 

• 8.3.2010 kevätkokous 

• 12.4.2010 kerhoilta 

• 10.5.2010 kokoonnumme Kahvi- 
saaressa 

• 28.6.-2.7.2010 matka Haapsaluun 

• heinäkuussa 2010 inkeriläisten kesä- 
juhla 

• 1.-31.8.2010 Inkeri-näyttely kirjastos- 
sa, Kirkkokatu 31, Lahti 

• 9.8.2010 inkeriläispäivä Tuohirannas- 
sa "kimppakyydein” 

• 13.9.2010 kerhoilta 

• 11.10.2010 syyskokous 

• 8.11.2010 kerhoilta 

• 5.12.2010 joulumatka Kangasala 

Kirjaston Inkeri-näyttelyyn pyydämme 
vinkkejä, esineitä, valokuvia Inkeristä. 
Erityisen tärkeää olisi löytää kuvia inke- 

riläisten palautuksesta Neuvostoliittoon. 
Näyttelyn yhteyshenkilö 
Arvo Korkkinen 044 581 7681, 
sihteeri Maria Lahti 0400 841 741. 

Kerhoilloista ja kokouksista tiedustelui- 
hin vastaa 

Maria Lahti, puh. 0400 841 741. 


Inkerikuoron harjoitukset 
jatkuvat 

keskiviikkoisin klo 16.45-18.30 

Inkerikoti 

Karjalatalo 

Käpylänkuja 1 

00610 Helsinki 

Kuoroa johtaa Evelin Ojalo. 

Uusia laulajia toivotaan kuoron riveihin 
kaikkiin ääniin. 


Seukot 

Tiedustelut: Pir kk o Huurto 
Puh. (09) 783 391 tai 0400 748 318 

Inkerikoti 
Karjalatalo 
Käpylänkuja 1 
00610 Helsinki 


Helsingin seudun Inkeri-seuran 
tapahtumia 

Tiedustelut Toivo Tupin 
puh. 040 578 3894 

Inkerikoti 
Karjalatalo 
Käpylänkuja 1 
00610 Helsinki 


Inkerikeskuksen tapahtumia 

www. inkerikeskus . fi 
Inkerikeskus ry 
Hämeentie 103 A 
00550 Helsinki 


Inkerin kulttuuriseuran 
tapahtumia 

Ompeluseura kokoontuu Koivussa ja täh- 
dessä joka toinen torstai klo 14.00-16.00, 
osoite Wallininkatu 7, 00530 Helsinki. 

Tiedustelut Helena Miettinen, puh. (09) 
2733 225, koivujatahti@inkeri.com 

LEVITÄ INKERI-TIETOA 


• Kirjallisuutta 
Arvo Survo 
Itku Inkerille, 17 € 

Hellin Suominen 

Mooses Putron elämäkerta, 

2.50 € 

Ella Ojala 

Pitkä kotimatka, 14 € 
Pelastunut albumi, 22 € 
Ensimmäinen kevät, 16 € 

Ella Ojala 

Sananlaskuja ja tarinoita, 8 € 
Aleksander Störgren 
Mutkainen tie vapauteen, 10 € 

Pekka Nevalainen 

Inkeriläinen siirtoväki 
1940-luvulla, 25 € 

Pekka Nevalainen - Hannes 
Sihvo (toim.) 

Inkeri - historia, kansa, 
kulttuuri, 50,50 € 

Heikki Seppänen 
Etelän tien kulkija - 
Vilho Helanen, 25 € 

Maria Ripatti 

Elämä yhden kortin varassa, 

16.50 € 

Saimi Tuukkanen 

Elämäni helminauha 5 € 
Kalevalaseuran vsk 69-70 
Inkerin teillä, 1 1,50 € 

Maria Luukan laulut ja 
loitsut, 6,50 € 

E. Pärnänen 
Antti Kivekäs I— II, 9 € 
Mikko Savolainen 
Inkerinmaa, 33,50 € 

Aatu Savolainen 
Suomalainen sissisodassa, 

15 € 

Lars Krifors 

Oli onnistuttava, 15 € 

Juho Häkkinen 
Siihen maahan, jonka minä 
sinulle osoitan, I— II 15 € 
Sverigesingermanländamas 
historia 24 € 

Lassi Saressalo 
Inkeri, 3,5 € 


Jouko Sihvo 

Inkerin kansan 60 kohtalon- 
vuotta, 24 € 

Albert Pettinen 

Lauluja koululaisille, 4 € 

Albert Pettinen 

Lauluja sekakuorolle, 6 € 

Lauri Santtu 

Murrejuttuja, 2,50 € 

Lilja Kuivanen Toim. 

Inkerin vuotuisjuhlat 2003, 

20 € 

Tapani Nokkala 

Paavo Räikkönen Inkerin 
mies, 25 € 

Jouko Sihvo toim. 
Inkerinsuomalaisten 
kohtalo 20 € 

• Äänilevyjä 
Inkerikuoron uusi 

Minä tyttö -CD 10 € 

Inkerikuoro 

Nouse Inkeri ym, 2,50 € 

• Kasetteja 
Arvo Survo 
Omall maali, 9 € 

• Karttoja 

Inkerin kartta 

vuodelta 1933, 12 € 

Inkerin uusi kartta 

vuodelta 1992, 10 € 

Kylä- ja tiekartta 

Keski-Inkeri, vuodelta 1993, 
10 € 

Inkerin pöytälippu 
(satiinia) + salko marmori- 
jalustalla 18,50 € 

Inkerin pöytälippu 
(polyesteria) + salko marmori- 
alustalla 15 € 

Inkerin pöytälippu 
(polyesteriä), 8 € 

Inkerin pöytälippu 
(satiinia), 10 € 


• Adressi 

surunvalitteluun, 7 € 
Tilaukset Inkerikoti 

Saatavana Inkerin kulttuuri- 
seurasta puh. 09 - 2733 225 
Inkerin satulipas 
(Miettinen, Uusma) 17 € 
Flink, Toivo & 

Mäkilä, Eeva. 

Inkerin lasten oppikirja. 5 € 
Kalevala. Suomeksi ja 
venäjäksi. Käännös A. Hiiri & 
E. Kiuru. 20 € 

Miettinen, Helena. 

Kohtalontie. Kertomus inkeri- 
läisen opettajan elämäntaipa- 
leesta Inkerinmaalta Ruotsiin ja 
paluusta Neuvostoliittoon. 5 € 
Miettinen & Joganson. 
Petettyjen toiveiden maa. 
Arator. 1 5 € 

Monahof, Ania. 

Kärsimyksen pyhät kyyneleet. 
13 €. 

E. Pärnänen. 

Antti Kivekäs I— II 5 € 

Sava, Inkeri & Miettinen, 
Helena. 

Liljan kuva kutsuu. 15 € 

• Inkeriläistä kansan- 
musiikkia 

Röntyskät. Piirileikkilauluja 
Inkerinmaalta 7,5 € 

Voutilainen Paavo: 

Runoja 12 € 

Vainikka & Miettinen: 

Iloinen Inkeri 1 5 € 

SUUR-SYNTY KIESUS 

Korpikansan Survon Arvon 
kertomana 28 € 



